
Quod majus oportuit esse vitae 
christianae negotium, quam persi- 
stere in oratione die ac nocte secun- 
dum apostoli admonitionem, cum 
in hoc mundo et in hac vita nulla 
possit esse anima secura? 

Divitiae quippe atque fastigia di- 
gnitatum ceteraque hujusmodi, qui- 
bus se felices esse putant mortales li- 
cet verae felicitatis expertes, quid af- 
ferunt consolationis, cum sit eis non 
indigere quam eminere praestantius, 
quae plus excruciant. adeptae timore 

amissionis, quam concupitae ade- 
ptonis ardore? Non sunt ergo in 
iis vera solatia, sed ibi potius, ubi 
vera vita. Inde necesse est, ut 
fiat homo beatus, unde fit bonus. 
Homines autem boni videntur etiam 
in hac vita praestare non parva 
solatia. 

Nam si paupertas angit, si luctus 
moestificat, si dolor corporis in- 
quietat, si contristat exilium, si ulla 
calamitas alia vexat, adsint boni 
homines, qui non solum gaudere 
cum gaudentibus, verum etiam flere 
cum flentibus norunt, et salubriter 
alloqui et colloqui sciunt, plurimum 
illa aspera leniuntur, revelantur gra- 
via, superantur adversa. Sed ille 
hoc in eis et per eos agit, qui spi- 
ritu suo bonos fecit. Econtra si 
divitiae circeumfluant, nulla orbitas 

accidat, adsit sanitas carnis, inco- 
lumi habitetur in patria, et cohabi- 
tent mali homines, in quibus nemo 
sit, cui fides adhibeatur, a quo 
non dolus, fraus, irae, discordiae, 
insidiae timeantur et sustineantur, 
nonne ila omnia fiunt amara et 
dura, nec aliquid laetum vel dulce 
est in eis? Ita in quibuslibet rebus 
humanis nihil est homini amicum 
sine homine amico. Sed quotus- 
quisque talis invenitur, de cujus 
animo et moribus sit in hac vita 
certa securitas? Nam sicut sibi 
quisque nemo alter alteri certus est, 
et tamen nec sibi quisque ita notus 
est, ut sit de sua crastina conver- 
satione securus. Proinde quamvis 
ex fructibus suis multi cognoscantur, 
et alii quidem bene vivendo proxi- 
mos laetificent, alii male vivendo 

.contristent, tamen propter huma- 
norum animorum ignota et incerta, 
rectissime apostolus admonet, ut 
non ante tempus quicquam judice- 
mus, donec veniat Dominus et illu- 
minet abscondita tenebrarum et ma- 
nifestet cogitationes cordis et tunc 
laus erit unicuique a Deo. In iis 
igitur hujus vitae tenebris, in quibus 
peregrinamur a Domino, quamdiu 
per fidem ambulamur non per spe- 
ciem, desolatam debet se christiana 
anima putare, ne desistat orare, 
donec dies lucescat et lucifer ori- 
atur in cordibus nostris. Tunc erit 
vera vita post mortem verumque 
solatium post desolationem. 
Antequam ergo ista consolatio 
veniat, quantacumque temporalium 
bonorum felicitate circumfluas, ut 
persistas in orationibus die ac nocte, 

desolatum te esse memineris. Nec 
ideo te magni pendas, quod non 
desunt, quod affatim suppetunt, 
quod velut ex fonte largissimo ter- 
renae felicitatis fluunt. Omnino haec 
in te despice atque contemne, ne 
in iis quicquam requiras praeter in- 
tegram corporis valetudinem. Haec 
enim contemnenda non est propter 
necessarios usus hujus vitae. 

. Audisü, qualiter ores, nunc au- 
diet quid ores. Quod sic itaque bre- 
viter dici potest: Ora vitam beatam. 
Hanc enim habere omnes homines 
volunt; nam et qui pessime et per- 
dite vivunt, nullo modo ita vive- 
rent, nisi eodem modo se esse vel 
posse fieri beatos putarent. Quid 
ergo aliud oportet te orare, nisi id 
quod cupiunt et mali et boni, sed 
ad quod perveniunt nonnisi boni? 

Hic fortasse jam quaeras, quid 
sit beata vita? Bene et utiliter in 
tempore non vivitur, nisi ad co- 
operandum meritum, quo in aeterni- 
tate vivatur. Ad illam ergo unam 
vitam, qua cum Deo et de Deo 
vivitur, cetera, quae utiliter et de- 
center optantur, sine dubio refe- 
renda sunt. Cum ita vivimus, jam 
nos in ipsa beata vita constitutos exis- 
temus, cum illud adhuc non desit, 
propter quod unum bene vivimus. 

Ut quid ergo per multa disper- 
gimur et quaerimus, quid oremus 
timentes ne forte sicut non oportet 
oremus, ac non potiug cum psalmo 
dicimus: unam petii a Domino et 
hanc requiram, ut habitem in domo 
Domini omnibus diebus vitae meae, 
ut contempler delectationem Dei 
et visitem templum sanctum ejus? 

Propter hanc adipiscendam vitam 
beatam ipsa vera vita nos orare 
docuit, non in multiloquio, tam- 
quam eo fiat, ut exaudiamur, quo 
loquaciores sumus, cum eum ore- 
mus, qui novit, sicut ipse Dominus 
ait, quid nobis necessarium sit, prius 
quam petamus ab eo. 

Unde mirum videri potest, quam- 
vis multiloquium prohibuerit, cur nos 
sic orare adhortatus est, qui novit, 
quid nobis necessarium sit, prius- 
quam petamus ab eo, ut diceret: 
oportet semper exorare et non de- 
ficere. Quod quare dicat, nisi in- 
telllggamus, quod Dominus et Deus 
noster non voluntatem nostram sibi 
velit innotescere, quam non potest 
ignorare, sed exerceri in orationibus 
desiderium nostrum, quo possimus 
capere, quod praeparat dare. Illud 

enim valde magnum est, sed nos 
ad capiendum parvi et angusti . su- 
mus. Tanto quippe illud, quod 
valde magnum est, quod nec oculus 
vidit, quia non est color, nec auris 
audivit, quia non est sonus, nec in 
cor hominis ascendit, quia cor ho- 
minis illuc debet ascendere, sume- 
mus capacius, quanto id et fidelius 
credimus et speramus firmius et de- 
sideramus ardentius. 
In ipsa ergo fide, spe et caritate 
. continuato desiderio semper oramus. 
Sed ideo per certa intervalla hora- 
rum et temporum etiam verbis ro- 
gamus Deum, ut ilis rerum signis 
nos ipsos admoneamus, quantumque 
in hoc desiderio profecerimus, nobis 
ipsis innotescamus et ad hoc agen- 
dum nos ipsos acrius excitemus. Di- 
gnior enim sequetur effectus, quem 

ferventior praecedit affectus. Ac per 
hoc et quod ait apostolus: sine in- 
termissione orate, quid est aliud 
quam beatam vitam, quae nulla nisi 
aeterna est, ab eo, qui eam solus 
dare potest, sine intermissione de- 
siderate? Semper ergo hanc a Do- 
mino Deo desideremus et oremus 
semper. Sed ideo ab aliis curis et 
negotiis, quibus ipsum desiderium 
quodammodo tepescit, certis horis 
ad negotium orandi mentem revo- 
camus, verbis orationis nos ipsos ad- 
monentes in id, quod desideramus 
intendere, ne, quod tepescere coepe- 
rat, omnino frigescat et penitus ex- 
tnguatur, nisi crebrius inflammetur. 

Quae cum ita sint, etiam cum 
diu orare vacat, i. e. cum alia bo- 
narum et necessariarum actionum 
non impediuntur officia, quamvis et 

in eis, ut dixi, desiderio illo semper 
orandum sit, non est improbum nec 
inutile. Neque enim, ut nonnulli 
putant, hoc est orare in multiloquio, 
si diutius oretur. Aliud est sermo 
multus, aliud diuturnus affectus. 
Nam et de ipso Domino scriptum 
est, quod pernoctaverit in orando 
et quod prolixius oraverit, ubi quid 
aliud, quam nobis praebebat exem- 
plum, in tempore precator oppor- 
tunus, cum patre exauditor aeternus? 

Absit ab oratione multa locutio, 
sed non desit multa precatio, si fer- 
vens perseverat intentio. Nam mul- 
tum loqui est in orando rem neces- 
sariam superfluis agere verbis, mul- 
tum autem precari est ad eum, quem 
precamur, diuturna et pia cordis 
excitatione pulsare. Nam plerumque 
hoc negotium plus gemitibus quam 

sermonibus agitur, plus fletu quam 
affatu. Ponit autem lacrimas nostras 
in conspectu suo et gemitus noster 
non est absconditus ab eo, qui omnia 
per verbum condidit et humana verba 
non quaerit. 

Nobis ergo verba necessaria sunt, 
quibus commoneamur et inspicia- 
mus, quid petamus, non quibus Do- 
minum seu docendum seu flectendum 
esse credamus. 

Cum ergo dicimus: Sanctificetur 
nomen tuum, nos ipsos admonemus 
desiderare, ut nomen ejus, quod sem- 
per sanctum est, etiam apud homines 
sanctum habeatur, h. e. non contem- 
natur, quod non Deo sed homini- 
bus prodest. 

Et in eo, quod dicimus: Adveniat 
regnum tuum, quod seu velimus seu 
nolimus, utique veniet, desiderium 


XVI 


nostrum ad illud regnum excitamus, 
ut nobis veniat atque nos in eo re- 
gnare mereamur. 

Cum dicimus: Fiat voluntas tua 
sicut in coelo et in terra, nobis ab illo 
precamur ipsam obedientiam, ut sic 
in nobis fiat voluntas ejus, quemad- 
modum fit in coelestibus ab angelis 
ejus. 

Cum dicimus: Panem nostrum 
quotidianum da nobis hodie, per id, 
quod dicitur „hodie“ significatur hoc 
tempore, ubi vel illam sufficientiam 
petimus, a parte quae excellit, i. e. 
nomine panis totam significantes, vel 
sacramentum fidelium, quod in hoc 
tempore necessarium est, non tamen 
ad hujus temporis, sed ad illam aeter- 
nam felicitatem assequendam. 

Cum dicimus: Dimitte nobis de- 
bita nostra sicut nos dimittimus debi- 

toribus nostris, nos admonemus et 
quid petamus et quid faciamus, ut 
accipere mereamur. y 

Cum dicimus: Ne nos inferas in 
tentationem, nos admonemus hoc pe- 
tere, ne deserti ejus adjutorio alicui 
tentationi vel consentiamus decepti 
vel cedamus afflicti. 

Cum dicimus: Libera nos a malo, 
nos admonemus cogitare nondum nos 
esse in eo bono, ubi nullum patiemur 
malum. Et hoc quidem ultimum, 
quod in dominica oratione positum 
est, tam late tamque evidenter et ma- 
nifeste patet, ut homo christianus in 
qualibet tribulatione constitutus, in 
hoc gemitus edat, in hoc lacrimas 
fundat, hinc exordiatur, in hoc im- 
moretur, ad hoc terminet orationem. 
His enim verbis res ipsas memoriae 
nostrae commendari oportebat. 

Nam quaelibet alia verba dicamus, 
quae affectus orantis vel praecedendo 
format ut clareat, vel consequendo 
attendit ut crescat, nihil aliud dici- 
mus, quam quod in ista dominica 
oratione positum est, si recte et con- 
gruenter oramus. 

Habes, pie lector, quantum ar- 
bitror, non solum qualis ores verum 
etiam quid ores, non me docente, 
sed illo, qui omnes nos docere di- 
gnatus est. l 

Beata vita quaerenda est; haec a 
Domino Deo petenda est. Quid sit 
beatum esse a multis multa sunt dis- 
putata, sed nos ad multos et ad 
multa ut quid dicimus? 

Beatus populus, cujus est Dominus 
Deus ipsius. 


(Ps. 143.) 


PARS PRIMA. 


DEUS TRINUS ET UNUS. 


MEDITANDO 
CELEBRATUR. 

Deus, cujus bonitate facti sumus, 
justitia poenas luimus, clementia 
liberamur; Deus, cujus omnipoten- 
tia omnia gubernat, regit et implet, 
quae creavit; cujus omnipotentia 
omnia concludit, nec evadendi po- 
tentiam tuam quisquam aditum in- 
venire poterit, te invoco, clemen- 
tissime Deus, in animam meam, 
quam praeparas ad capiendum te 
ex desiderio, quod inspiras ei. In- 
tra, rogo, in eam et coapta eam 

tibi, ut possideas illam, quam fecisti 
et refecisti, et ego te habeam ve- 
lut signaculum super cor meum. 
Quaeso, piissime, invocantem te ne 
deseras, quia, priusquam te invoca- 
rem, me vocasti et quaesiisti, ut ego 
servus tuus te quaererem, quaerendo 
invenirem et inventum amarem. 


Quaesivi et inveni te, Domine, 
et amare desidero. Auge deside- 
rium meum et da, quod peto, quo- 
niam, si cuncta, quae fecisti, mihi 
dederis, non sufficit servo tuo, nisi 
teipsum dederis. Da ergo teipsum 
mihi, Deus meus, redde te mihi. 
En amo te, et si parum est, amem 
validius. Tui ergo amore teneor, 
tui desiderio flagro, tui dulci me- 
moria delector. 


Ecce dum tibi mens suspirat et 

tuam ineffabilem pietatem meditatur, 
ipsa carnis sarcina minus gravat, 
cogitationum tumultus cessat, pon- 
dus mortalitatis et miseriarum more 
solito non hebetat. Silent cuncta, 
tranquilla sunt omnia; cor ardet, 
animus gaudet, memoria viget, in- 
tellectus lucet et totus spiritus ex 
desiderio visionis tuae accensus, in- 
visibilium amore rapi se videt. 


Assumat spiritus meus pennas 
ut aquilae, volet et non deficiat, 
volet et perveniat usque ad decorem. 
domus tuae et thronum gloriae tuae, 
et ibi super mensam refectionis ci- 
vium supernorum pascatur de oc- 
cultis tuis in loco pascuae juxta 
fluenta plenissima. 


Tu esto exultatio nostra, qui es 
spes nostra, salus atque redemptio. 

Tu esto nostrum gaudium, qui es 
futurum praemium. 


Te semper quaerat anima mea, 
et tu praesta, ut quaerendo ne de- 
ficiat. — 


Pater etc. Ave etc. 


SECTIO PRIMA. 


MAJESTAS DEL 

De scientia Dei. 


Erravi sicut ovis, quae perierat, 
quaerens te exterius, qui es interius. 
Et multum laboravi, quaerens te extra 
me, et tu habitas in me.  Circuivi 
vicos et plateas civitatis hujus mundi; 
quaerens te, et non inveni, quia male 
quaerebam foris, quod erat intus. 

Misi nuntios meos — omnes sensus 
exteriores — ut quaererem te et non 
inveni, quia male quaerebam. Video 
enim, lux mea, Deus, qui illuminasti 
me, quod male te per illos quaerebam, 

quia tu es intus, et tamen ipsi, ubi 
intraveris, nesciverunt. Nam oculi di- 
cunt: si coloratus non fuit, per nos non 
intravit; aures dicunt: si sonitum non 
fecit, per nos non transivit; nasus di- 
cit: si non oluit, per me non venit; 
gustus dicit: si non sapuit, per me non 
introivit; tactus etiam addit: si corpu- 
lentus non est, nihil me de hac re 
interroges. Non ista igitur sunt in te, 
Deus meus. Non enim speciem corporis, 
non decus temporis, non candorem lucis, 
non colorem, non dulcium melodiarum 
cantus et quaecumque dulce sonantia, 
non florum et unguentorum vel aroma- 
tum odores, non mella vel manna gu- 
stui delectabilia, non cetera ad tangen- 
dum vel amplexandum amabilia, nec 
omnia alia sensibus his subjecta quaero, 
cum Deum meum quaero. Et tamen, 
cum Deum meum quaero, quaero nihil- 
ominus quandam lucem super omnem 
lucem, quam non capit oculus, quan- 
dam vocem super omnem vocem, quam 
non capit auris, quendam odorem super 
omnem odorem, quem non capit naris, 
quendam dulcorem super omnem dul- 


21 


corem, quem non capit gustus, quen- 
dam amplexum super omnem amplexum, 
quem non capit tactus. Ista lux quidem 
fulget, ubi locus non capit; ista vox 
sonat, ubi spiritus non rapit; odor iste 
redolet, ubi flatus non spargit; sapor 
iste sapit, ubi non est edacitas; am- 
plexus iste tangitur, ubi non divellitur. 
Hic est Deus meus et non aestimabitur 
alius ad illum; hoc quaero, cum Deum 
meum quaero; istud amo, cum Deum 
meum amo. 

Sero te amavi, pulchritudo tam an- 
tiqua et tam nova: sero te amavi. Tu 
intus eras, et ego foris, ibique te 
quaerebam, atque in ista formosa, quae 
fecisti, ego deformis irruebam. Mecum 
eras et ego tecum non eram. Ea me 
tenebant longe a te, quae esse non 
poterant, nisi in te.  Circuibam enim 
omnia, quaerens te et propter omnia 
derelinquens me. Interrogavi terram, si 
esset Deus meus, et dixit mihi, quod 
non, et omnia, quae in ea sunt, hoc 
idem confessa sunt. Interrogavi mare 
et abyssos et reptilia, quae in eis sunt, 
et responderunt: non sumus Deus tuus, 

quaere super nos eum. [Interrogavi sta- 
bilem aérem, et aér cum omnibus in- 
colis suis: fallitur, inquit, Anaximenes, 
non sum ego Deus tuus. Interrogavi 
coelum, solem, lunam, stellas: neque 
nos, inquiunt, sumus Deus tuus. Et 
dixi omnibus his, qui circumstant fores 
carnis meae: dixistis mihi de Deo meo, 
quod vos non estis: dicite mihi ali- 
quid de illo. Et clamaverunt omnes 
voce grandi: Ipse fecit nos. Interro- 
gavi deinde mundi molem: dic mihi, 
utrum es Deus meus an non? Et re- 
spondit voce forti: non sum, inquit, 
ego, sed per ipsum sum ego; quem 
quaeris in me, ipse fecit me; supra 
me quaere eum, qui regit me, qui 
fecit me. 

Interrogatio creaturarum est pro- 
funda consideratio ipsarum, earumque 
responsio attestatio ipsarum de Deo, 
quoniam omnia clamant: Deus nos 
fecit; quoniam, ut ait apostolus, in- 
visibilia Dei per ea, quae facta sunt 
& creatura mundi intellecta conspi- 
ciuntur. 

Et redii ad me et intravi in me, 

et ajo ad me: tu, quis es? Et re- 
spondi mihi: homo rationabilis et mor- 
talis. Et incepi discutere, quid hoc 
esset, et dixi: unde hoc tale animal, 
Deus meus? unde, nisi abs te?! Tu 
fecisti me et non ego ipse me; quis 
tu? Tu, per quem vivo ego? tu per 
quem vivunt omnia? Quis tu? Tu, 
Domine, Deus meus verus et solus 
omnipotens et aeternus et incomprehen- 
sibilis et immensus. qui semper vivis 
et nihil moritur in te. Immortalis 
enim es, habitans aeternitatem, mira- 
bilis oculis angelorum, inenarrabilis, 
imperscrutabilis et innominabilis; tu 
es Deus vivus et verus, terribilis et 
fortis, nesciens principium neque finem, 
principium omnium atque finis, qui 
es ante primordia saeculorum et ante 
omnes saeculorum origines: tu es Deus 
meus et Dominus omnium, quae creasti ; 
apud te omnium stabilium stant causae 
et omnium mutabilium apud te im- 
mutabiles manent origines omniumque 
rationabilium et irrationabilium atque 
temporalium sempiternae vivunt ra- 
tiones. Dic mihi supplici servo tuo, 

Deus meus, dic misericors misero tuo, 
dic, quaeso, per misericordias tuas: 
unde hoc tale animal, nisi abs te? 
An quisquam sese faciendi erit artifex ? 
An aliunde, quam a te traditur esse 
et vivere? Nonne tu es summum esse, 
a quo est omne esse? Quidquid enim 
est, a te est, quia sine te nihil est. 
Nonne tu es fons vitae, a quo fluit 
omnis vita? Quidquid enim vivit, per 
te vivit, quia sine te nihil vivit. Tu 
ergo, Domine, fecisti omnia. Num 
quaeram, quis fecit me?! "Tu, Do- 
mine, fecisti me, sine quo factum est 
nihil. Tu factor mei, ego opus tuum. 


Cap. II. 
Ineffabilis scientia. Dei. 


Gratias tibi ago, Domine, Deus 
meus, per quem vivo ego et per quem 
omnia vivunt, quoniam fecisti me. 
Gratias tibi, plasmator mei, quia ma- 
nus tuae fecerunt me et plasmaverunt 
me. Gratias tibi, lux mea, quoniam 
illuminasti me, et inveni te et me 

Ubi enim inveni me, ibi cognovi me, 
ubi inveni te, ibi cognovi te; ubi 
autem cognovi te, ibi illuminasti me. 
Gratias tibi, lux mea, quoniam illu- 
minasti me. 

Quid est, quod dixerim: cognovi 
te? Nonne tu es Deus incomprehen- 
sibilis et immensus? Nonne rex re- 
gum et dominus dominantium, qui so- 
lus habes immortalitatem et lucem 
habitas inaccessibilem, quam nullus 
hominum videt nec videre potest? 
Nonne tu es Deus absconditus et im- 
perscrutabilis majestatis, solus tui 
ipsius cognitor et mirabilis contem- 
plator* Quis ergo cognovit, quod nun- 
quam vidit? Dixisti enim in veritate 
tua: non videbit me homo et vivet. 
Dixit et praeco tuus per veritatem 
tuam: Deum nemo vidit unquam. Quis 
ergo cognovit, quod nunquam vidit? 
Dixit etiam veritás tua: nemo novit 
filium, nisi pater, neque patrem quis 
novit, nisi fllius. Sola trinitas tua 
soli sibi integre nota est, quae exsu- 
perat omnem sensum. 

Quid est ergo, quod dixerim, homo 


32 


vanitati similis: cognovi te? Qujs 
enim cognovit te, nisi tu te? Tu 
quippe solus Deus omnipotens, et al- 
tissimus in sanctissimis et divinissimis 
eloquiis nominaris. Quoniam super 
omnem essentiam intelligibilem et su- 
per omne nomen, quod nominatur non 
solum in hoc saeculo, sed etiam in 
futuro, esse dignosceris; quoniam oc- 
culta divinitate super omnem rationem, 
intellectum et essentiam | inaccessibi- 
liter et imperscrutabiliter habitas in 
ie ipso, ubi lux inaccessibilis et lu- 
men imperscrutabile, ad quod non at- 
tingit aliquod lumen, quod nullus un- 
quam angelorum vel hominum vidit, 
sed nec videre potest. Hoc est coelum 
tuum, Domine, coelum celans super- 
arcanum, et superessentiale lumen, 
de quo dicitur: coelum coeli Domino. 
Coelum coeli, cui terra est omne coe- 
lum, quia supermirabiliter exaltatum 
est super omne coelum, ad quod etiam 
terra est ipsum coelum empyreum. Hoc 
est enim coelum coeli Domino, quia 
nuli notum, nisi Domino; ad quod 
nemo ascendit, nisi qui de coelo. de- 

scendit, quia nemo novit patrem, nisi 
filius et eorum spiritus, et nemo novit 
filium, nisi pater et eorum spiritus. 
Soli quidem tibi trinitas integre nota 
est, trinitas sancta, trinitas supermi- 
rabilis, exsuperans omnem sensum, 
omnem rationem, omnem intellectum, 
quam neque dicere, neque cognoscere 
possibile est, etiam oculis angelorum. 

Unde ergo cognovi te, Domine 
Deus, altissime super omnem terram et 
super omne coelum? unde cognovi te, 
quem neque Cherubim perfecte cogno- 
scunt neque Seraphim, sed alis con- 
templationum suarum velatur facies se- 
dentis super solium excelsum et ele- 
vatum , clamantes et dicentes: sanctus, 
sanctus, sanctus Dominus Deus exer- 
cituum ; plena est omnis terra gloria 
tua. Expavit propheta et dixit: vae 
mihi, quia tacui, quia vir pollutus 
labiis ego sum! Et expavit cor meum 
et dixi: Vae mihi, quia non tacui, 
quia vir pollutus labiis ego sum, sed 
dixi: cognovi te. Verumtamen, Do- 
mine, vae tacentibus de te, quoniam 
loquaces muti fiunt sine te. Et ego, 

Domine, Deus meus, non tacebo, quo- 
niam fecisti me et illuminasti me, et 
invenisti me et cognovi te, quoniam 
illuminasti me. 

Sed qualiter cognovi te? Cognovi 
te in te. Corgnovi te non sicut tibi 
es, sed cognovi te, sicut mihi es, et 
non sine te, sed in te, quia tu es lux, 
quae illuminasti me. Sicut enim tibi 
es. soli tibi cognitus es: sicut mihi 
es. secundum gratiam tuam et mihi 
cognitus es. Sed quid mihi es? Dic 
mihi. misericors. famulo tuo misero, 
dic mihi per misericordias tuas. quid 
mihi es? Dic animae meae: salus tua 
ego sum: noli abscondere a me faciem 
tuam, ne moriar. Sine me loqui apud 
tuam misericordiam, me, terram et 
cinerem ; sine me loqui apud miseri- 
cordiam tuam, quoniam misericordia 
magna est super me. Loquar enim 
ad Deum meum, cum sim pulvis et 
cinis. Dic mihi supplici tuo, dic per 
miserationes tuas, quid mihi es? Et 
intonasti desuper voce grandi in in- 
teriorem aurem cordis mei, rupisti 
surditatem meam et audivi vocem tuam, 

et illuminasti caecitatem meam et vidi 
lucem tuam et cognovi: quoniam Deus 
meus es tu. Propterea dixi: cognovi te. 

Cognovi enim te, quoniam Deus 
meus es tu; cognovi te solum verum 
Deum et quem misisti, Jesum Chri- 
stum. 

Erat tempus, quando non cogno- 
scebam te. Vae caecitati illi, quando 
non videbam te; vae surditati illi, 
quando non audiebam te! Caecus et 
surdus per formosa, quae fecisti. de- 
formis irruebam. Tu mecum eras et 
ego tecum non eram. et ea me tene- 
bant longe a te, quae non essent, nisi 
essent in te. Illuminasti me, lux 
mundi, et vidi te et amavi te. Nemo 
quippe te amat, nisi qui te videt, et 
nemo te videt, nisi, qui te amat. 

Sero te amavi, pulchritudo tam 
antiqua et tam nova; sero te amavi. 
Vae tempori illi, quando non te 
amavi! — 

Cap. III. 


Profitetur homo christianus scientiam 


Dei. 


Gratias tibi ago, lux mea, qui il- 
luminasti me et ego cognovi te. — 
Cognovi te Deum vivum et verum, 
creatorem meum; cognovi te creatorem 
coeli et terrae, visibilium omnium et 
invisibilium, Deum verum, omnipo- 
tentem, principium omnium creatura- 
rum. per quem omnia facta sunt, per 
quem cuncta subsistunt elementa, cu- 
jus majestas, sicut principium nun- 
quam habuit, sic nec desinet in aeter- 
num. Cognovi te unum solum Deum 
aeternum, patrem et filium et spiritum 
sanctum; tres quidem personas, sed 
unam essentiam omnino simplicem in- 
divisamque naturam; patrem quidem 
a nullo, filium a patre solo, et spi- 
ritum sanctum pariter ab utroque; 
absque initio semper et sine fine Deum 
trinum et unum solum et verum Deum 
omnipotentem ; unum universorum prin- 

cipium, creatorem omnium visibilium 
et invisibilium, spiritualium et tempo- 
ralium, qui tua omnipotenti virtute 
simul ab initio temporis utramque de 
nihilo condidisti naturam, spiritualem 
et corporalem, angelicam videlicet et 
mundanam, ac deinde humanam quasi 
communem ex corpore et spiritu con- 
stitutam. 

Cognovi te et confiteor te Deum 
patrem ingenitum, te filium a patre 
genitum, et spiritum sanctum paracle- 
tum neque genitum, neque ingeni- 
tum, sanctam et individuam trinitatem 
in tribus coaequalibus personis con- 
substantialibus et coaeternis, trinitatem 
. in unitate et unitatem in trinitate, 
corde credens ad justitiam et ore con- 
fitens ad salutem. 

Cognovi te verum Deum et Domi- 
num nostrum, Jesum Christum, filium 
Dei unigenitum, creatorem, salvatorem 
et redemptorem mei et totius humani 
generis, quem confiteor ex patre geni- 
tum ante saecula, Deum de Deo, lumen 
de lumine, Deum verum de Deo vero, 
non factum sed: genitum, consubstan- 

tialem et coaeternum patri et spiritui 
sancto, per quem omnia facta sunt a 
principio; firmiter credens et veraciter 
confitens te Deum unigenitum Jesum 
Christum, propter salutem hominum a 
tota trinitate communiter incarnatum 
et ex Maria perpetua virgine spiritus 
sancti cooperatione conceptum, verum 
hominem factum ex anima rationali et 
humana carne subsistentem; qui, cum 
secundum divinitatem unigenitus Deus 
impassibilis sis pariter et immortalis, 
propter nimiam dilectionem tuam, qua 
dilexisti nos, idem ipse Dei filius, se- 
cundum humanitatem factus es passi- 
bilis et mortalis, qui propter salutem 
humani generis, unice fili Dei, in ligno 
crucis pati dignatus es passionem et 
mortem, ut nos a morte perpetua libe- 
rares. Atque ad inferos, ubi sedebant 
in tenebris patres nostri, auctor lu- 
minis, descendisti, et tertia die glo- 
riosus victor ab inferis ad superos re- 
surrexisti, resumens sacrum corpus, 
quod pro peccatis nostris mortuum ja- 
cuerat in sepulcro et vivificans secun- 
dum scripturas die tertia, ut ipsum in 

patris dextera collocares. Assumpta 
namque tecum ex inferis captivitate, 
quam captiverat antiquus hostis hu- 
mani generis inimicus, verus Dei filius 
cum nostrae carnis substantia, i.e. cum 
anima et carne humana ex virgine glo- 
riosa assumpta, super omnes coelos 
ascendisti, transcendens omnes ordines 
angelorum, ubi sedes ad dexteram Dei 
patris, ubi est fons vitae et lumen 
inaccessibile et pax Dei, quae exsu- 
perat omnem sensum. Ibi te Deum 
verum et hominem Jesum Christum 
adoramus et credimus, confitentes, te 
patrem habere Deum, indeque te ven- 
turum judicem in fine saeculorum ex- 
spectamus, ut judices vivos et mortuos 
et reddas omnibus bonis et malis se- 
cundum opera sua, quae operati sunt 
in hac vita, vel praemium vel sup- 
plicium, prout unusquisque dignus 
fuerit requie aut aerumna.  Resurgent 
enim illa die a voce virtutis tuae 
omnes homines, quotquot humanam 
animam acceperunt in carne sua, quam 
hic habuerunt, ut totus homo pro me- 
ritis vel gloriam suscipiat vel gehen- 

nam. Tu es ipsa vita et resurrectio 
nostra, quem salvatorem exspectamus, 
Dominum Jesum Christum, qui refor- 
mabit corpus humilitatis nostrae con- 
figuratum corpori claritatis suae. 
Cognovi te Deum verum et unum 
spiritum sanctum patris et filii ab 
utroque pariter procedentem, consub- 
stantialem et coaeternum patri et filio, 
paracletum et advocatum nostrum, qui 
super eundem Deum et Dominum no- 
strum Jesum Christum in columbae 
specie descendisti et super apostolos 
in linguis igneis apparuisti; qui et 
omnes sanctos et electos Dei a prin- 
cipio tuae gratiae munere docuisti, et 
ora prophetarum, ut enarrent mirabilia 
Dei, aperuisti; qui ab omnibus sanctis 
Dei cum patre et filio simul adoraris 
et glorificaris, inter quos et ego, filius 
ancillae tuae, corde meo glorifico no- 
men tuum, quoniam illuminasti me. 
Tu enim vera es lux, lumen veridi- 
cum, ignis Dei et magister spirituum, 
qui unctione tua doces nos omnem 
veritatem, tu spiritus veritatis, sine 
quo impossibile est placere Deo, quo- 

niam tu ipse Deus es ex Deo et lux 
de luce, procedens a patre luminum 
ineffabiliter et ab ejus filio, Domino 
nostro Jesu Christo, quibus consub- 
stantialis et coaequalis et coaeternus, 
existens in trinitatis essentia, superes- 
sentialiter cougloriaris et conregnas. 

Cognovi te unum Deum vivum et 
verum, patrem et filium et spiritum 
sanctum, trinum quidem in personis, 
sed unum in essentia, quem confiteor, 
adoro et glorifico toto corde meo 
verum Deum solum, sanctum, unum 
lumen, unum solem, unum panem, 
unam vitam, unum bonum, unum 
principium, unum finem, unum crea- 
torem coeli et terrae, per quem omnia 
vivunt, per quem omnia subsistunt, 
per quem omnia gubernantur, reguntur 
et vivificantur, quae in coelis sunt et 
quae in terris et quae sub terra, praeter 
quem non est Deus in coelo et in 
terra. 

Sic te cognovi, Domine Deus, co- 
gnitor mei, sic cognovi te. Cognovi 
te per fidem tuam, quam inspirasti 
mihi, lux mea, lumen oculorum meo- 

rum, Domine Deus meus, spes omnium 
finium terrae, gaudium laetificans ju- 
ventutem meam, et bonum sustentans 
senectutem meam. In te enim, Do- 
mine, jubilant ossa mea dicentia: 
Domine, quis similis tibi? — Omnes 
dii gentium daemonia; Dominus autem 
coelos fecit, Dominus ipse est Deus. 
Dii, qui non fecerunt coelum et terram, 
pereant de coelo et de terra; Deum, 
qui creavit coelum et terram, coeli et 
terra benedicant. 


Cap. IV. 
Scientiae divinae suavitas. 


Sancte sanctorum, Deus inaestima- 
bilis majestatis, Deus deorum et Do- 
minus dominorum, mirabilis, inenar- 
rabilis, inexcogitabilis, quem contre- 
miscunt in coelo angelicae potestates, 
quem adorant omnes dominationes et 
throni, et omnes virtutes pavent a con- 
spectu tuo; cujus potentiae et sapien- 
tiae non est numerus, qui fundasti 
mundum super nihilum et mare colli- 

gasti in aére quasi in utre, omnipe- 
tentissime, sanctissime, fortissime Deus 
spirituum universae carnis, a cujus 
conspectu fugit coelum et terra, ad cu- 
jus nutum omnia se subjiciunt ele- 
menta, te adorent et glorificent omnes 
creaturae tuae. 

Et ego, filius ancillae tuae, per 
fidem tuam flecto cervicem eordis meae 
sub pedibus majestatis tuae, gratias 
agens, quoniam digííatus es per tuam 
misericordiam illuminare me, lumen 
verum, lumen sanctum, lumen de- 
lectabile, lumep, admirabile, quod il- 
luminat omnermi^ hominem, venientem 
in hune mundum, et etiam oculos an- 
gelorum. Ecce video, gratias ago; 
ecce video lumen coeli.  Interlucet 
oculis mentis meae radius desuper a 
facie luminis tui et laetificat omnia 
ossa mea. O si perficeretur in me! 
Auge, quaeso, luminis auctor, auge, 
quaeso, quod interlucet in me. Di- 
latetur, obsecro, dilatetur ex te. 

Quid est hoc, quod sentio? quis 
est ignis, qui calefacit cor meum? 
quae est lux, quae irradiat cor meum? 

O ignis, qui semper ardes et nunquam 
extingueris, accende me! O lux, quae 
semper luces et nunquam obfuscaris, 
illumina me! O utinam arderem ex 
te! Ignis sancte, quam dulciter ardes, 
quam secrete luces, quam desideranter 
aduris! Vae illis, qui non ardent ex 
te; vae illis, qui non illuminantur ex 
te, o lumen veridicum, illuminans 
omnem mundum, cujus lux implet 
mundum! Vae caecis oculis, qui te 
non vident, sol illuminans coelum et 
terram! Vae caligantibus oculis, qui 
te videre; non possunt; vae averten- 
tibus oculis, ut non videant veritatem! 
Nequeunt enim oculi, assueti tenebris, 
'summae veritatis radios intueri, nec 
sciunt de lumine aliquid aestimare, 
quorum est in tenebris habitatio. Tene- 
bras vident, tenebras diligunt, tene- 
bras approbant:; de tenebris euntes ad 
tenebras, nesciunt ubi corruant. Mi- 
seri, qui nesciunt, quid amittant, et 
miseriores utique, qui sciunt, quid 
amittant, qui cadunt apertis oculis et 
descendunt in infernum viventes. 

O lux beatissima, quae nonnisi & 

purgatissimis oculis videri potest! Beati 
mundo cordi, quoniam ipsi Deum vi- 
debunt. Munda me, mundans virtus; 
sana oculos meos, ut sanis oculis te 
contempler, quem nonnisi sani oculi 
intuentur. Aufer, quaeso. squamas 
caliginis antiquae radio tuae illumina- 
tionis, splendor inaccessibilis, ut te 
videre valeam irreverberatis obtuitibus 
et in lumine tuo videam lumen. 

Grac tibi ago, lux mea, ecce 
video. Revela oculos meos, ut con- 
siderem mirabilia de lege tua, qui es 
mirabilis in sanctis tuis. Gratias tibi 
ago, lumen meum, ego video, sed 
per speculum in aenigmate. Heu, quan- 
do facie ad faciem? Quando eveniet 
dies laetitiae et exultationis, qua in- 
grediar in locum tabernaculi admira- 
bilis usque ad domum Dei, ut videam 
videntem me facie ad faciem, ut sa- 
tietur desiderium meum? 

Cap. V. 
. De duleitudine Dei omnipotentis. 


Cognoscam te, cognitor meus, co- 
gnoscam te, virtus animae meae. Osten- 
de te mihi, consolator meus; videam te, 
lumen oculorum meorum. Veni gau- 
dium spiritus mei; videam te, laeti- 
tiam cordis mei. Diligam te, vita ani- 
mae meae; appare mihi, delectatio 
magna, solatium meum dulce, Domine 
Deus meus, vita mea et gloria tota 
animae meae. Inveniam te, .deside- 
rium cordis mei; teneam te, amor 
animae meae; amplectar te, sponse 
coelestis, exultatio mea summa intus 
et extra. Possideam te beatitudo sem- 
piterna, possideam te in medio cor- 
dis mei, vita beata, dulcedo summa 
animae meae. Diligam te, Domine, 
firmamentum meum et refugium meum 
et liberator meus. Amem te, Deus 
adjutor meus, turris fortitudinis mihi 
et spes mea dulcis in omni tribula- 
tione mea. Amplectar te bonum, sine 

quo nihil bonum; fruar te optimo, 
sine quo nihil est optimum. Aperi 
penetralia aurium mearum verbo pene- 
trabiliori omni gladio ancipiti, ut au- 
diam vocem tuam; intona, Domine, 
desuper voce grandi et forti; tonet 
mare et plenitudo ejus, commovetur 
terrà et omnia, quae in eis sunt. Il- 
lustra oculos meos, lux incomprehen- 
sibilis; fulgura coruscationem et dis- 
sipa eos, ut non videant vanitatem. 
Fulgura multiplica et conturba eos; 
appareant fontes aquarum et revelentur 
fundamenta orbis terrarum. Tribue 
visum, lux invisibilis, qui te videat. 
Crea novum olfactum, odor vitae, qui 
post te currat in odorem unguentorum 
tuorum.  Gustum sana, qui sapiat et 
cognoscat et discernat, quam magna 
multitudo dulcedinis tuae, Domine, 
quam abscondisti his, qui pleni sunt 
caritatis tuae. Da cor, quod te cogi- 
tet, mentem, quae te recolat, intel- 
lectum, qui te intelligat, rationem, 
quae tibi semper summo delectabili 
fortiter adhaereat. Te semper amor 
sapiens diligat. 

O vita, cui omnia vivunt; vita, 
quae dat mihi vitam; vita, quae est 
mea vita, per quam vivo, sine qua 
morior; vita, per quam .resuscitor, 
sine qua pereo; vita, per quam gau- 
deo, sine qua tribulor; vita vitalis, 
dulcis et amabilis, semper memorabilis, 
ubi, quaeso, es? ubi te inveniam, ut 
in me deficiam et in te subsistam? 
Prope esto in animo, prope in corde, 
prope in ore, prope in auribus, prope 
in auxilio, quia amore langueo, quia 
sine te morior, quia te recolens su- 
scitor. Odor tuus me recreat, memoria 
tui me sanat, sed satiabor, cum ap- 
paruerit gloria tua, vita animae meae. 
Concupiscit et deficit anima mea de 
memoria tua; quando veniam et ap- 
parebo tibi, laetitia mea! 

Quare faciem tuam avertis, gau- 
dium meum, per quod gaudeo? Ubi 
es absconditus, pulchre, quem desi- 
dero? Odorem tuum haurio, vivo et 
gaudio, te autem non video; vocem 
tuam audio et revivisco, sed cur fa- 
ciem tuam abscondis? Forte dicis: 
non videbit me homo et vivet. Eja, 

Domine, moriar, ut te videam, vi- 
deam, ut hic moriar. Nolo vivere, 
volo mori; dissolvi cupio et esse cum 
Christo. Mori desidero, ut videam 
Christum; vivere renuo, ut vivam cum 
Christo. O Domine Jesu, accipe spi- 
ritum meum; vita mea, suscipe ani- 
mam meam; gaudium meum, attrahe 
cor meum; dulcis cibus meus, come- 
dam te. Caput meum, dirige me; 
lumen oculorum meorum, illumina me; 
melos meum, tempera me: odor meus, 
vivifica me; verbum Dei, recrea me; 
laus mea, laetifica animam servi tui; 
intra in eam, gaudium meum, ut in 
te gaudeat, intra in eam, dulcedo 
summa, ut dulcia sapiat; lumen aeter- 
num, illustra super eam, ut te intel- 
ligat, cognoscat et diligat. Ob hoc 
enim non te diligit, Domine, si te 
non diligit, quia non te cognoscit, et 
te ideo non cognoscit, quia non intel- 
ligit, et idcirco non intelligit, quia 
lumen tuum non comprehendit; et lux 
in tenebris lucet et tenebrae eum non 
comprehenderunt. : 

O lux mentis, o lucens veritas, O 


Hamacher, armatura Dei. Ed. Il. 3 


50 


vera claritas. quae illuminas omnem 
hominem, venientem in hunc mundum, 
expelle tenebras desuper faciem abyssis 
mentis meae, ut videat te intelligendo, 
ut cognoscat te comprehendendo, ut 
diligat te cognoscendo. Quisquis enim 
eognoscit te, diligit te seque oblivisci- 
tur; amat te plus quam se, relinquit 
se et venit ad te, ut gaudeat in te. 
Hinc est ergo, Domine, quod non tan- 
ium diligo, quantum debeo, quia non 
plane cognosco te, sed quia parum 
cognosco, parum diligo, et quia pa- 
rum diligo, parum in te gaudeo, sed 
& te vero gaudio interiori, per exte- 
riora recedens, dum te solo careo, 
adulterinas amicitias in his exteriori- 
bus quaero, et sic, miser ego, cor 
meum, quod tibi soli debui toto amore 
totoque affectu impendere, vanis dedi 
et ideo vanus effectus sum, dum vani- 
tatem dilexi. Hinc etiam est, Domine, 
quod in te non gaudeo et tibi non ad- 
haereo, quia ego in exterioribus, tu 
in interioribus, ego in temporalibus, 
tu in spiritualibus, ego in transitoriis 
animo diffundor, cogitatione versor, 

locutione implicor, et tu, Domine, in 
aeternis habitas et aeternitas es. Tu 
in coelo, ego in terra; tu diligis alta, 
ego infima, tu coelestia, cgo terrestria; 
et quando poterunt haec contraria con- 
venire ! 


Cap. VI. 


De bonitate Dei, qui creavit 
hominem. 


Miser ego, Deus meus, quantum 
tenear diligere te, ostende mihi, quan- 
tum debeam laudare te, demonstra 
mihi. qantum debeam placere tibi, 
innotesce mihi. Intona, Domine, de- 
super voce grandi et forti in interiorem 
aurem cordis mei, doce me et salva 
me, et collaudabo te, qui creasti me, 
cum nihil essem, et illuminasti me, 
cum in tenebris essem, qui resuscitasti 
me, cum mortuus essem, qui pavisti 
me a juventute mea omnibus bonis 
tuis. Hunc inutilem vermem, foeten- 
tem peccatis, nutris omnibus optimis 
donis tuis. 

Aperi mihi, o clavis David, aperi 
mihi ostium luminis tui, ut ingrediar 
et videam et cognoscam et confitear 
tibi in toto corde meo, quia miseri- 
cordia tua magna est super me et 
eruisti animam meam ex inferno in- 
feriori. Domine, Deus noster, quam 
admirabile et laudabile est nomen 
tuum in universa terra! Ecquid est 
homo, quod memor es ejus, aut filius 
hominis, quoniam visitas eum * Do- 
mine, spes sanctorum et turris forti- 
tudinis eorum; Deus vita animae meae, 
per quam vivo et sine qua morior; 
lumen oculorum meorum, per quod 
video, sine quo orbor; gaudium cordis 
mei et laetitia spiritus mei, diligam 
te corde meo et toto animo meo et 
totis medullis et visceribus meis, quia 
prior dilexisti me. 

Et unde hoc mihi, o creator coeli 
et terrae et abyssi, qui bonorum meo- 
rum non indiges, unde hoc mihi, quod 
dilexisti me? O sapientia, quae aperis 
os mutuorum; o verbum, per quod 
facta sunt omnia, aperi os meum, da 
mihi vocem laudis, ut enarrem omnia 

beneficia tua, quae mihi, Domine, a 
principio contulisti. 


Ecce enim sum, quia tu creasti 
me, et quod me creares et in numero 
creaturarum tuarum  numerares, ab 
aeterno tu  praeordinasti, antequam 
quicquam faceres a principio, antequam 
extenderes coelos, necdum erant abyssi, 
adhuc terram non feceras, nec montes 
fundaveras, necdum fontes eruperant; 
antequam haec omnia, quae fecisti 
per verbum, faceres, me creaturam 
tuam fore certissima veritatis tuae pro- 
videntia praevidisti, et esse me crea- 
turam tuam voluisti. 


Et hoe unde mihi, Domine beni- 
gnissime, Deus altissime, pater miseri- 
cordissime, creator potentissime et sem- 
per mitissime, quae mea merita, quae 
mea gratia, ut complaceret ante conspe- 
ctum tuae magnificae majestatis creare 
me* Non eram et creasti me, nihil fueram 
et de nihilo me aliquid fecisti. Quale 
autem aliquid? Non stillam aquae, non 
ignem, non avim, non piscem vel ali- 
quid ex brutis animalibus ; non lapidem 

vel lignum, neque ex eorum genere, 
quae tantum habent esse, sed super 
haec omnia voluisti me esse, et paulo 
minus parem me creasti angelis, quia 
rationem te cognoscendi cum ipsis a 
te communem accepi. Sed paulo mi- 
nus utique dixi, nam illi tuam felicem 
notitiam jam habent per speciem, ego 
autem per spem, illi facie ad faciem, 
ego per speculum in aenigmate, illi 
plane, ego autem ex parte. Sed cum 
venerit, quod perfectum est, evacuabi- 
tur, quod ex parte est, et revelata facie 
tuam faciem videbimus in aeternum. 


Cap. VII. 


De bonitate Dei, qui hominem ad 
imaginem et similitudinem suam 
creavit. 


Cum vero te videbimus facie ad 
faciem, quid jam prohibebit, nos non 
esse minores paulo minus ab angelis, 
quos tu, Domine, corona spei, quae 
ornata est gloria et honore, coronaveris, 
quos tu nimis, quasi amicos tuos, 

honorificaveris, imo per omnia pares 
et aequales angelis? Nempe et hod 
veritas tua dicit: aequales sunt angelis 
et filii Dei sunt. Vere quidem erunt 
filii Dei, quia filius hominis factus est 
filius Dei. Hoc utique consideranti 
mihi fiducia est dicere: non homo mi- 
nor paulo minus est ab angelis, sed 
superior angelis, quia homo Deus et 
Deus homo, non angelus. Et dicam 
propter hoc, hominem esse creaturam 
dignissimam , quia verbum, quod erat 
in principio Deus apud Deum, verbum; 
per quod Deus dixit: Fiat lux et fact& 
est lux, verbum, per quod Deus crea- 
vit omnia in principio, idem verbum 
caro factum est et habitavit in nobis 
et vidimus gloriam ejus. 

Ecce gloria, per quam glorior; 
quando sane glorior; ecce gaudium, 
per quod gaudeo, quando sane gaudeo, 
Domine, Deus meus, vita et tota glo- 
ria animae meae. Confiteor ergo tibi, 
Domine, Deus meus, cum me creasti 
rationis capacem, angelis quodammodo 
parem creasti, quia perfici possum per 
verbum tuum, ut veniam ad aequali- 

tatem angelorum et habeam adoptionem 
filiorum per unigenitum verbum tuum, 
Domine, per filium tuum dilectum, in 
quo tibi bene complacuit, per unicum 
cohaeredem et consubstantialem tibi et 
coaeternum Jesum Christum, redem- 
ptorem nostrum, illuminatorem et con- 
solatorem nostrum, advocatum nostrum 
apud te, et lumen oculorum nostrorum, 
qui est vita nostra et spes unica no- 
stra, qui nos dilexit magis, quam se, 
per quem habemus fiduciam repositam 
et firmam apud te spem et accessum 
veniendi ad te, quoniam dedit pote- 
statem filios Dei fieri his, qui credunt 
in nomine ejus. 

Laudem tribuam nomini tuo, Do- 
mine, qui me ad imaginem et simili- 
tudinem tuam creando, tantae gloriae 
fecisti me fore susceptibilem, ut pos- 
sim filius Dei fieri. Hoc utique non 
possunt omnia, quae moventur et cre- 
scunt in aëre vel in mari vel in terra, 
quia rationem non habent; nam et 
haec potestas in ratione consistit, per 
quam cognoscimus Deum. Dedit au- 
tem hanc potestatem hominibus, quos 

creavit rationabiles ad imaginem et 
similitudinem suam. Et ego utique, 
Domine, per tuam gratiam homo sum, 
et filius tuus esse possum per gratiam. 

Unde hoc mihi, Domine, veritas 
summa veraque summitas, principium 
omnium creaturarum ? unde hoc mihi, 
Domine, ut possim fieri filius Dei? 
Tu es, qui manes in aeternum, qui 
omnia creasti simul; simul creasti ho- 
mines et jumenta, lapides et virentia 
terrae. Non enim praecesserunt merita, 
nulla eorum antecessit gratia, quia 
omnia tua tantum bonitate creasti; 
pares omnes creaturae fuere in meritis, 
quia omnium nulla fuerunt merita. En 
unde ergo magis tua bonitas in hac 
creatura tua. quam fecisti rationabilem, 
quam in omnibus aliis, quae sunt sine 
ratione, apparuit? Quare non ego 
sicut omnes illae, aut cur non omnes 
illae sicut ego? Quae mea merita* 
quae mea gratia, ut mc filium Dei 
posse fieri susceptibilem creares, quod 
illis omnibus denegares? Absit, Do- 
mine, ut hoc sentiam: tua tantum 
gratia, tua tantum bonitas hoc fecit, 

ut essem particeps dulcedinis ejus. Illa 
igitur gratia, qua me de nihilo creasti, 
illam, quaeso, Domine, da mihi gra- 
tiam, ut tibi de hoc referam gratiam. 


Cap. VIII. 


De bonitate Dei, qui creavit homi- 
nem ad felicitatem coelestem. 


Omnia pedibus hominum subjecisti, 
ut solus homo totus tibi subjiceretur, 
et ut tuus totus homo esset, super 
omnia opera tua dominatus est homo. 
Exteriora nempe pro corpore cuncta 
creasti, ipsum vero corpus pro anima, 
animam vero pro te, ut tibi soli va- 
caret et te solum amaret, possidens te 
ad solatium, inferiora autem ad ser- 
vitium. Quidquid enim coeli ambitu 
continetur, inferius ab anima humana 
est, quae facta est, ut summum bonum 
superius possideret, cujus possessione 
beata fieret. Cui, si adhaeserit, cun- 
ctorum mutabilium inferiorum neces- 
situdines supergrediens, illius summae 
majestatis. cujus aemulatur speciem, 

aeternae immortalitatis faciem cum se- 
. renitate videbit. Tunc vero illis bonis 
optimis fruetur in domo Domini, quo- 
rum comparatione cuncta haec, quae 
hic cernimus, velut nihilum compu- 
tantur. Illa sunt, quae oculus non 
vidit, nec auris audivit, nec in cor 
hominis ascenderunt, quae praeparavit 
Deus diligentibus se. Et haec quidem 
daturus es, Domine, animae: his etiam 
quotidie laetificas animas servorum 
tuorum, qui amas animas. 

Quid miror haec, Domine, Deus 
meus? Imaginem quippe tuam hono- 
rificas et similitudinem tuam, ad quam 
creatae sunt. Nam et corpori nostro 
licet adhuc corruptibili et ignobili, ut 
videret, dedisti coeli claritatem per 
manum ministeriorum tuorum, solis et 
lunae, qui praecepto tuo jugiter die 
ac nocte deserviunt filiis tuis; ut spi- 
raret, largitus es aéris puritatem: ut 
audiret, sonorum varietates; ut odo- 
raret, odorum suavitates; ut gustaret, 
saporum qualitates; ut contrectaret, 
dedisti corpulentorum omnium grossi- 
tates. Adjuvamenta suis necessitatibus 


60 


dedisti jumenta; volucres quoque coeli 
et pisces maris et fructus terrae ad 
reficiendum impendisti. Medicinas de 
terrà propter singulas quasque suas 
corruptelas creasti, singula solatia sin- 
gulis malis obviantia praeparasti, quo- 
niam es misericors et miserator, et no- 
visti figmentum nostrum, figulus no- 
ster, et nos omnes quasi lutum in 
manu tua. 

En aperiatur mihi misericordia tua 
magna lumine tuo. Illustra, quaeso, 
magis adhuc, ut mihi magis aperiatur. 
Nam ex his minimis tua magna, et ex 
his visibilibus tua invisibilia compre- 
hendimus, Domine, Deus sancte et 
bone creator noster. Si enim, mi Do- 
mine, pro hoc corpore ignobili et cor- 
ruptibili tam magna et innumera bene- 
ficia praestas a coelo et ab aére, a 
terrà et mari, a luce et tenebris, a 
calore et umbra, rore et imbre, ventis 
et pluviis, volucribus et piscibus, bes- 
tiis et arboribus et multiplicitate her- 
barum et germinum terrae et cuncta- 
rum creaturarum tuarum ministerio 
nobis successive per sua tempora mini- 

strantium, ut alleves fastidium nostrum; 
qualia, quaeso, et quam magna et in- 
numerabilia erunt illa bona, quae 
praeparasti diligentibus te in coelesti 
patria, ubi te videbimus facie ad fa- 
ciem? Si tanta facis nobis in carcere, 
quid ages in palatio. Cum sint haec 
omnia valde bona et delectabilia, quae 
bonis pariter malisque communia tra- 
didisti, qualia futura sunt illa, quae 
solis bonis recondidisti? Si tanta so- 
latia in hac die lacrimarum, quanta 
conferes in die nuptiarum! 


Cap. IX. 


De bonitate Dei, qui emisit angelos 
suos ad custodiam hominum. 


Dilexisti me, Domine, unice amor 
meus, antequam diligerem te, et ad 
imaginem tuam me creasti omnibusque 
creaturis tuis me praeposuisti. Insuper 
facis angelos tuos spiritus propter me, 
quibus mandasti, ut custodiant me in 
omnibus viis meis, ne forte offendam 
ad lapidem pedem meum. Hi enim 

sunt custodes super muros civitatis tuae 
novae Hierusalem et montes in circuitu 
ejus, vigilantes et custodientes vigilias 
super gregem tuum, ne quando rapiat 
ut leo animas nostras, dum non esset, 
qui eriperet, ille antiquus serpens ad- 
versarius noster diabolus, qui quasi 
leo rugiens semper circumit, quaerens, 
quem devoret. Hi sunt cives beatae 
civitatis supernae, quae sursum est 
mater nostra, in ministerium missi 
propter eos, qui hereditatem «capiunt 
salutis, ut eos liberent ab inimicis suis 
et custodiant in omnibus viis suis, con- 
fortent quoque ac moneant, et oratio- 
nes filiorum tuorum offerant in con- 
spectu gloriae majestatis tuae. 
Diligunt nempe concives suos, per 
quos suae ruinae scissuras restaurari 
exspectant. Ideoque magna cura et 
vigilanti studio adsunt nobis omnibus 
horis et locis, succurrentes et provi- 
dentes necessitatibus nostris, et solli- 
citi discurrentes inter nos et te, Do- 
mine, gemitus nostros et suspiria re- 
ferentes ad te, ut impetrent nobis 
facilem tuae benignitatis propitiationem 

et referant ad nos desideratam tuae 
gratiae benedictionem. Ambulant enim 
nobiscum in omnibus viis nostris; in- 
trant et exeunt nobiscum, attente con- 
siderantes, quam pie, quam honeste 
in medio pravae nationis conversemur, 
quantoque studio et desiderio quaera- 
mus regnum tuum et justitiam ejus, 
quantoque timore et tremore serviamus 
et exultemus tibi in laetitia cordis 
nostri. Adjuvant laborantes, prote- 
gunt quiescentes, ^ongaudent gauden- 
tibus, de te (inquam) gaudentibus, com- 
patiuntur patientibus, pro te (inquam) 
patientibus. 

Grandis est eis cura de nobis; 
magnus est affectus dilectionis eorum 
erga nos, et hoc totum propter hono- 
rem tuae inaestimabilis caritatis, qua 
dilexisti nos. Diligunt enim, quos tu 
diligis, custodiunt, quos tu custodis, 
et deserunt, quos tu deseris, nec dili- 
gunt operantes iniquitatem, quoniam 
et tu odisti omnes operantes iniqui- 
iatem, et perdes omnes, qui loquun- 
tur mendacium. Quoties bene agimus, 
gaudent angeli et tristantur daemones ; 

quoties à bono deviamus, diabolum 
laetificamus et angelos tuos suo gaudio 
defraudamus. Gaudium est enim eis su- 
per uno peccatore poenitentiam agente, 
sed diabolo super uno justo poeni- 
tentiam deserente. Da igitur, da, pa- 
ter, eis semper gaudere de bonis, ut 
et tu semper per eos lauderis in nobis, 
et nós cum eis in unum ovile tuum 
adducamur, ut confiteamur simul no- 
mini sancto tuo, creator hominum et 
angelorum. . 

Haec ipse commemorans, coram te 
confiteor, laudans te, quoniam bene- 
ficia tua magna sunt haec, quibus nos 
honorificasti, dans nobis angelos tuos 
spiritus in ministerium nostrum. De- 
deras enim, quidquid coeli ambitu 
continetur, et quasi prava reputas haec, 
quae sub coelo sunt, nisi dares etiam 
ea, quae sunt super coelos. 

Laudent te, Domine, de hoc omnes 
angeli tui, confiteantur tibi de hoc 
omnia opera tua. et ipsi sancti tui 
tibi benedicant. ^O honorificentia no- 
stra, nos nimis honorificans, ditans, 
multis muneribus decorasti. 


65 


Admirabile est nomen PUR 2o 
mine, in universa terra. 


Cap. X. 


Deus omnium creaturarum inspector 
et perscrutator. 


Tanta erga nos bonitas tua est, et 
tam larga sunt tua beneficia, Domine, 
Deus meus, vita animae meae, de 
quibus dulce esset mihi semper loqui, 
semper cogitare, semper tibi gratias 
agere, ut possim te semper pro omni- 
bus bonis tuis laudare, et amare te 
toto corde meo et tota anima et tota 
mente et tota fortitudine mea, simul 
ex omnibus medullis et intimis cordis 
mei et omnium compagum mearum. 

Beata dulcedo, Domine, Deus meus, 
omnium, qui delectantur in te. Sed 
viderunt oculi tui imperfectum meum, 
oculi, inquam, tui multo lucidiores 
sole, circumspicientes omnes vias ho- 
minum et profundum abyssi, et in 
omni loco contemplantes bonos et ma- 
los. Cum enim cunctis praesideas sin- 

gula implens, totus semper ubique 
praesens cunctorumque curam agens, 
quae fecisti, sic gressus meos semitas- 
que consideras et die nocteque super 
custodiam meam vigilas, omnes se- 
mitas meas diligenter notans, specu- 
lator perpetuus, veluti si totius crea- 
turae tuae coeli et terrae oblitus tan- 
tum me solum consideres et nihi] sit 
tibi curae de aliis. Neque enim tibi 
crescit lux incommutabilis visionis tuae, 
si tantum unum aspicias, neque mi- 
nuitur, si innumera videas ac diversa, 
quia, sicut una totum simul perfecte 
consideras, sic singula quaelibet, licet 
diversa, perfecte simul totaque totus 
conspicit visus tuus. Sed sicut omnia, 
sic unum, et sicut unum, sic singula 
totus simul sine divisione vel commu- 
tatione vel diminutione consideras. Ita- 
que totus tu in toto tempore totum me 
simul semperque consideras ac si nihil 
aliud considerare debeas. Sic igitur 
super custodiam meam stas, sicut si 
omnium oblitus sis et mihi soli inten- 
dere velis. 

Semper quippe te praesentem ex- 

hibes, semper te paratum offers, si 
me paratum invenis. Quocumque iero, 
tu me, Domine, non deseris, nisi prior 
ego te deseram ; ubicumque fuero, non 
recedis, quoniam ubicumque es, ut, 
quocumque iero, inveniam te, per quem 
possim esse, ne peream sine te, cum 
sime te esse non possim. Fateor qui- 
dem, quia, quidquid facio et quae- 
cumque facio, ante te facio, et illud 
quidquid est quod facio. melius tu 
vides, quam ego, qui facio. Quidquid 
enim semper operor, tu semper pariter 
praesens ades, utpote perpetuus in- 
spector omnium cogitationum, inten- 
tionum, delectationum et operationum 
mearum. Domine, ante te semper est 
omne desiderium, ante te tota cogitatio 
mea. Tu, Domine, vides, unde veniat 
Spiritus, ubi sit et quo vadat, quia 
tu es omnium spirituum ponderator; 
et utrum radix sit dulcis an amara, 
de qua foris pulchra folia emittuntur, 
tu judex melius ipse nosti, et etiam 
medullas radicum subtilius perscrutaris. 
Et non solum intentionem, sed radicis 
ejus medullam disertissima tuae lucis 

veritate colligis, numeras, intueris et 
consignas, ut reddas unicuique non 
solummodo secundum opera vel inten- 
tionem, sed etiam secundum ipsam 
interiorem absconditam medullam ra- 
dicis, de qua procedit intentio ope- 
rantis. Ad quod tendo, cum operor, 
quidquid cogito et in quocumque de- 
lector, tu vides, aures tuae audiunt, 
oculi tui vident et considerant et scribis 
in libro tuo, sive bonum fuerit sive 
malum, ut reddas postea pro bono 
praemia, pro malo supplicia, quando 
aperientur libri et judicabuntur secun- 
dum haec, quae fuerunt scripta in 
libris tuis. 

Hoc est forte, quod jam dixisti 
mobis: considerabo novissima eorum, 
et quod de te, Domine, dicitur: uni- 
versorum finem ipse considerat, quo- 
niam tu quidem in omnibus, quae 
agimus, finem intentionis magis, quam 
actum operationis attendis. 

Cumque hoc diligenter considero, 
Domine, Deus meus, timore pariter 
ingenti et rubore confundor, quoniam 
nobis magna est indita necessitas, juste 

recteque vivendi, quia cuncta facimus 
ante oculos judicis cuncta cernentis. 


Cap. XI. 
Deus omnium bonorum largitor. 


Fortissime, omnipotens, Deus spi- 
rituum universae carnis, cujus oculi 
sunt super omnes vias filiorum Adam 
a die nativitatis eorum usque ad diem 
exitus eorum, ut reddas unicuique se- 
cundum opera sua, bona vel mala, 
ostende mihi, ut confitear tibi pauper- 
tatem meam, quoniam dixi, quod di- 
ves essem et nullius egerem, et nescie- 
bam, quoniam pauper eram et nudus 
et miser et miserabilis. Credebam enim, 
me fore aliquid, cum nihil essem. 
Dixi: sapiens efficiar et stultus factus 
sum. Cogitabam, me esse prudentem 
et deceptus sum et video nunc, quia 
donum tuum est, sine quo nihil pos- 
sumus facere, quia, nisi tu, Domine, 
custodieris civitatem, frusta vigilat, qui 
custodit eam. Sic docuisti me, ut 
cognoscerem me; quia dereliquisti me 

et probasti me, non propter te, quod 
cognosceres me, sed propter me, ut 
cognoscerem me. Nam, ut dixi, Do- 
mine, credebam, me aliquid fore ex 
me, existimabam me sufficere per me, 
nec percipiebam, quoniam tu regebas 
me, donec aliquantulum te elongasti 
a me, et cecidi statim in me: vidi et 
cognovi, quoniam tu regebas me, et 
quod cecidi, fuit ex me, et quod sur- 
rexi, ex te. 

Aperuisti mihi oculos, lux, et ex- 
citasti et illuminasti me, et vidi, quo- 
niam tentatio est vita hominis super 
terram, et quod gloriari non valeat 
ante te omnis caro, nec justificabitur 
omnis vivens, quoniam, si quid boni 
est, parvi vel magni, donum tuum 
est, et nostrum nonnisi malum est. 
Unde igitur gloriabitur omnis caro? 
Numquid de malo? Haec non est gloria 
sed miseria. Sed numquid gloriabitur 
de bono? Tuum, Domine, bonum 
est, tua est gloria. Qui enim de bono 
tuo gloriam sibi quaerit, hic fur est 
et latro et similis est diabolo, qui vo- 
luit furari gloriam tuam. Qui enim 

laudari vult de tuo dono et non quaerit 
in illo gloriam tuam, sed suam, hic 
licet propter tuum donum laudetur ab 
hominibus, a te tamen vituperatur, 
quia de dono tuo non tuam, sed suam 
gloriam quaesivit. Qui autem ab ho- 
minibus laudatur, vituperante te, non 
defendetur ab hominibus, judicante te, 
nec liberabitur, condemnante te. 

At tu, Domine, formator meus ab 
utero matris meae, ne me sinas cadere 
in ilam exprobrationem, ut expro- 
bretur mihi furari voluisse gloriam 
tuam; tibi enim sit gloria, cujus est 
omne bonum, nobis autem confusio 
faciei et miseria, quorum est omne 
malum, nisi tu volueris misereri. Mi- 
sereris quippe, Domine,  misereris 
omnium et nihil odisti eorum, quae 
fecisti, et das nobis de bonis tuis et 
ditas nos, Domine Deus, inopes opti- 
mis donis tuis, quoniam diligis pau- 
peres et divites facis eos divitiis tuis. 

Ecce nunc pauperes, Domine, nos 
filii tui sumus et pusillus grex tuus; 
aperi nobis januas tuas et edent pau- 
peres et saturabuntur, et laudabunt 

te, qui requirunt te. Scio enim, Do- 
mine, et confiteor, docente te: quo- 
niam illi soli, qui cognoscunt se pau- 
peres et confitentur tibi paupertatem 
suam, ditabuntur à te, quoniam, qui 
se dives existimant, cum sint pauperes, 
a tuis divitiis invenientur exclusi. 
Ego igitur confiteor tibi, Domine, Deus 
meus, paupertatem meam, ut sit tibi 
tua gloria tota, quoniam tuum est 
omne bonum per me gestum. Domine, 
confiteor, ut docuisti me, nihil aliud 
sum, quam universa vanitas et umbra 
mortis et abyssus quaedam tenebrosa 
et terra inanis et vacua, quae sine 
tua benedictione nil germinat, fructum 
quoque non facit, nisi confusionem, 
peccatum et mortem. Sed quid boni 
unquam habui, a te recepi; quidquid 
boni habeo, tuum est vel a te habeo. 
Si quando steti, per te steti, sed 
quando cecidi, per me cecidi, et sem- 
per in luto jacuissem, nisi tu me ere- 
xisses; postquam etiam me erexisti, 
semper cecidissem, nisi tu me susti- 
nuisses; saepius periissem, nisi me 
gubernasses. 

Sic semper, Domine, sic semper 
gratia tua et misericordia tua praevenit 
me, liberans me ab omnibus malis, 
salvans a praeteritis, suscitans a prae- 
sentibus, muniens a futuris, praeci- 
dens etiam ante me laqueos peccatorum, 
tollens occasiones et causas, quia, nisi 
tu hoc mihi fecisses, ego omnia pec- 
cata mundi fecissem; sed quod non 
facerem, tu fecisti. Tu namque, Do- 
mine, regebas me tibi et mihi, et gra- 
tiam et lumen donasti. 


Cap. XII. 


Deus coelestium et terrestrium 
laudatio civium. 


Te, Domine, decet laus, te decet 
honor, te decet hymnus; tibi omnes 
angeli, tibi coeli et universae pote- 
states hymnos dicunt et laudes inde- 
sinenter concinunt, utpote creatori 
creaturae, domino servi, regi milites. 
Te sanctam et individuam trinitatem 
omnis creatura magnificat, omnis spi- 
ritus laudat. Tibi cuncti humiles 

corde, tibi spiritus et animae justorum, 
tibi omnes superni cives et beatorum 
spirituum ordines gloriam et honorem 
suppliciter adorantes concinunt sine 
fine. Laudant te, Domine, illi superni 
cives magnifice et honorabiliter: laudat 
te homo, magna portio creaturae tune. 

Sed et ego peccator homuncio de- 
siderio magno cupio te laudare, et 
amare te opto amore praecipuo. Deus 
meus, fortitudo mea, vita mea et lau- 
datio mea, dignare me laudare te. 
Da mihi lumen in corde, verbum in 
ore, ut cor meum meditetur gloriam 
tuam et lingua mea tota die cantet 
laudes tuas. 

Sed quia non.est pulchra laus in 
ore peccatoris, munda, obsecro, cor 
meum ab omni iniquinamento; san- 
ctifica me. sanctificator omnipotens, 
interius et exterius, et fac me dignum 
\ laudibus tuis. Suscipe benigne et ac- 
ceptabiliter de manu cordis et de mentis 
amore, suscipe sacrificiam labiorum 
meorum, fiatque acceptabile in con- 
spectu tuo et ascendat ad te in odorem 
suavitatis. Memoria tua saneta et dul- 

cedo tua benignissima possideat totam 
animam meam atque in invisibilium 
amorem rapiat eam. Transeat de visi: 
biHbus ad invisibilia, de terrenis ad 
coelestia, de temporalibus ad aeterna, 
transeat et videat visionem mirabilem. 

O aeterna veritas et vera caritas et 
cara aeternitas, tu es Deus meus, ad 
te suspiro die ac nocte, tibi inhio, 
tibi intendo, ad te pervenire desidero. 
Qui novit te. novit veritatem, novit 
aeternitatem. Tu veritas super omnia 
praesides, quem videbimus, sicuti es, 
cum pertransierit haec vita caeca ect 
mortalis, in qua dicitur nobis: ubi 
est Deus tuus? Et ego dico: Deus 
meus. ubi es? Respiro in te paulu- 
lum, cum effundo super te animam 
meam in voce exultationis et confes- 
sionis soni epulantis et festivitatem 
celebrantis; et adhuc tristis est, quia 
relabitur et flt abyssus, vel quia po- 
tius sentit; se adhuc esse abyssum. 
Quare tristis es anima mea et quare 
conturbas me? Spera in Deo, lucerna 
pedibus meis verbum ejus; spera et 
persevera, donec perífranseat nox, mater 

iniquorum, donec pertranseat ira Dei, 
cujus fuimus aliquando filii, donec 
periranseat impetus aquarum; residua 
adhuc trahimus in corpore propter pec- 
catum mortuo, donec aspiret dies et 
inclinentur umbrae. Mane astabo et 
contemplabor semperque confitebor ei ; 
mane astabo et videbo salutare vultus 
mei Deum meum, qui vivificabit mor- 
talia corpora nostra propter inhabi- 
tantem spiritum ejus in nobis, ut jam 
simus lux, dum adhuc spe.salvi facti 
sumus et filii diei, non noctis, neque 
tenebrarum. Fuimus enim aliquando 
tenebrae, nunc autem lux in te, Deus 
noster, et tamen adhuc per fidem, nec- 
dum per speciem. Spes enim, quae 
videtur, non est spes. 

O beatae nimium coelorum virtutes, 
quae laudare possunt te sancte et pu- 
rissime cum nimia dulcedine et inef- 
fabili exultatione. Inde laudant, unde 
gaudent, quia semper vident, unde 
gaudere valeant et laudare. 


Nos vero mole carnis pressi et pro-. 
cul a vultu tuo in hac peregrinatione. 


positi atque per mundanas varietates 

distenti te digne laudare nequimus; 
Jaudamus tamen per fidem, non per 
speciem; illi vero angelici spiritus per 
speciem non per fidem. Hoc enim 
caro facit, ut multo aliter laudemus, 
quam illi; sed licet diversis modis 
laudes dicamus, tu unus es Deus, 
creator omnium, cui sacrificium laudis 
in coelo et in terra offertur. Perven- 
turi tamen sumus misericordia tua ad 
eorum consortium, cum quibus te 
semper videbimus et sine fine lauda- 
bimus. 

Tribue, Domine, ut, donec in hoc 
fragili corpore positi sumus, laudemus 
te corde et lingua, omnibus viribus 
corporis et animae, et fac nos per 
ipsam gratiam tuam in fide stabiles et 
in opere efficaces, ut per fidem rectam 
et condigna fidei opera ad vitam, te 
miserante, perveniamus aeternam, ut 
ibi videntes gloriam tuam adoremus 
majestatem, et dicamus pariter, quos 
dignos feceris videre gloriam tuam: 

Gloria patri, qui creavit nos: glo- 
ria filio, qui redemit nos; gloria spi- 
ritui sancto, qui sanctificavit nos; 

gloria summae et individuae trinitati, 
cujus regnum sine fine manet. 
Cap. XIII. - 

Deus summum et unicum bonum. 

Cum ergo pervenerimus ad te sa- 
pientiae fontem, ad te lumen inde- 
ficiens, ad te lucem inextinguibilem, 
ut te non jam per speculum in aeni- 
gmate, sed facie ad faciem videamus, 
iunc saturabitur in bonis desiderium 
nostrum, quia nihil erit exterius, quod 
desideretur, nisi tu, Domine, summum 
bonum, qui eris praemium beatorum 
et diadema decoris eorum et laetitia 
sempiterna super capita eorum, paci- 
ficans eos intus et extra in pace tua, 
quae exsuperat omnem sensum. Ibi 
videbimus, amabimus et laudabimus. 
Videmus in lumine tuo lumen tuum, 
quoniam apud te est fons vitae et in 
lumine tuo videbimus lumen. Quale 
autem lumen? Lumen immensum, lu- 


men incorporeum, lumen increatum, 
lumen divinum, quod illuminat oculos 

angelorum, quod laetificat juventutem 
sanctorum, quod est lumen luminum 
et fons vitae, quod es tu, Domine 
Deus. Tu es quippe lumen, in cujus 
lumine videbimus faciem, te scilicet 
in te, in splendore vultus tui, quando 
te videbimus facie ad faciem. Quid 
est videre faciem ad faciem, nisi, quod 
ait apostolus, cognoscere sicut et cod- 
gnitus sum: cognoscere veritatem tuam 
et gloriam tuam? Hoc est cognoscere 
faciem tuam: cognoscere patris poten- 
tiam, filii sapientiam, spiritus sancti 
clementiam, ipsius summae trinitatis 
unam et individuam essentiam. "Videre 
faciem Dei vivi, hoc est summum bo- 
num, gaudium angelorum atque omnium 
sanctorum, praemium vitae aeternae, 
gloria spirituum, laetitia sempiterna, 
corona decoris, brabeum felicitatis, 
requies opulenta, pulchritudo pacis, 
intinum et aeternum gaudium, para- 
disus Dei et pax Dei, quae exsuperat 
omnem sensum. 

Haec est plena beatitudo et tota 
glorificatio hominis, videre faciem Dei 
sui: videre eum, qui fecit coelum et 

terram, videre eum, qui fecit eum, 
qui salvavit eum, et qui glorificavit 
eum. Videbit eum cognoscendo. ama- 
bit diligendo, laudabit  possidendo. 
Ipse enim erit haereditas populi sui, 
populi sanctorum, quem redemit; ipse 
possessio felicitatis eorum, ipse prae- 
mium et merces exspectationis. Ero, 
inquit, merces tua magna nimis; ma- 
gnum enim magna decent. 

` Vere, Domine, Deus meus, magnus 
es tu nimis super omnes deos et mer- 
ces tua magna nimis. Tu coronator 
es et corona, tu ipse promissor es et 
promissio, tu remunerator et munus, 
tu praemiator et praemium felicitatis 
aeternae. Tu ergo, Deus meus, es 
diadema spei mei, quae ornata est 
gloria, lumen laetificans, lux reno- 
vans, decor adornans. Visio tota tua 
merces est, totum praemium et totum 
gaudium, quod exspectamus. Haec 
est enim vita aeterna, ut cognoscamus 
te solum Deum verum et quem misisti, 
Jesum Christum. 

» Cum igitur videbimus te solum 
Deum, Deum verum. Deum vivum, 

omnipotentem et incomprehensibilem, 
et filium tuum unigenitum consubstan- 
tialem et coaeternum tibi dominum 
nostrum Jesum Christum, quem pro 
salute nostra misisti in mundum in 
virtute spiritus sancti, trinum in per- 
sonis et unum in essentia, Deum san- 
ctum solum, extra quem non est Deus, 
tunc habebimus, quod nunc quaerimus, 
vitam aeternam, gloriam sempiternam, 
quam praeparasti diligentibus te, quam 
abscondisti timentibus te, quam da- 
turus es quaerentibus faciem tuam 
semper. 

Et tu, Domine, Deus meus, for- 
mator meus ex utero matris meae, 
quae me recommendavit manui tuae, 
non me permittas amplius ex uno di- 
strahi in multa, sed collige me de 
exterioribus ad me, de me ad te, ut 
dicat tibi semper cor meum: exqui- 
sivit te facies mea; faciem tuam, Do- 
mine, requiram, faciem Domini vir- 
tutum, in qua sola consistit tota gloria 
sempiterna beatorum. 

Laetetur ergo cor meum, ut timeat 
nomen tuum; laetetur cor quaerentium 

Dominum, sed multo magis cor. in- 
venientium. Si enim laetitia est in 
quaerendo, qualis laetitia erit in in- 
veniendo? Quaeram ergo semper ar- 
denter et indesinenter faciem tuam, 
si quando tandem aperiatur mihi ostium 
et porta justitiae, ut intrem in gaudium 
Domini mei. 


Cap. XIV. 


Deus ejusque majestas altissimum 
animae desiderium. 


Deus, lumen cordium te videntium 
et vita animarum te amantium et virtus 
cogitationum te quaerentium, da, ut 
sancto tui amori adhaeream. Veni, 
rogo, in cor meum, et ab ubertate 
voluptatis tuae inebria illud, ut obli- 
viscar haec temporalia. 

Felix enim anima, quae terreno 
resoluta carcere coelum petit, quae te, 
dulcissimum dominum facie ad faciem 
cernit, quae nullo metu mortis affici- 
tur, sed de incorruptione perpetuae 
gloriae laetatur. Tranquilla est et 

secura, jam non timet hostem nec 
mortem. Habet te pium Dominum, 
quem diu quaesivit semperque amavit; 
hymnidicis sociata choris, melliftua 
perpetuae festivitatis carmina ad lau- 
dem gloriae tuae, rex Christe, bone 
Jesu, in aeternum concinit. Felix so- 
cietas supernorum civium et gloriosa 
solemnitas omnium. ad te redeuntium 
ab hujus nostrae peregrinationis tristi 
labore ad amoenitatem pulchritudinis, 
ad formositatem totius splendoris atque 
dignitatem totius elegantiae; ibi te ju- 
giter, Domine, tui cives cernunt. So- 
nant ibi semper melliflua hymnorum 
organa, suavissima angelorum melodia, 
cantica canticorum mira, quae ad sa- 
lutem et gloriam tuam a supernis ci- 
vibus decantantur. O quam fortunatus 
ero, si audivero jucundissimas civium 
tuorum cantilenas, carmina melliflua, 
laudes summae trinitati debito honore 
promentia, sed et nimium felix, si 
ego ipse meruero cantare canticum 
Dómino Jesu Christo de dulcibus can- 
ticis Sion. | "M 

O vita vitalis, vita sempiterna et 

sempiterne beata, ubi gaudium sine 
moerore, requies sine labore, dignitas 
sine tremore, opes sine amissione, sa- 
nitas sine languore, abundantia sine 
defectione, vita sine morte, beatitudo 
sine fine; ubi omnia bona in caritate 
perfecta. ubi species et visio facie ad 
faciem, ubi plena scientia in omnibus 
et per omnia, ubi summa Dei bonitas 
cernitur, et lumen illuminans a sanctis 
glorificatur. nbi praesens majestas Dei 
conspicitur, et hoc vitae cibo sine de- 
fectu mens intuentium satiatur; ubi 
verus sol justitiae mira suae pulchri- 
tudinis visione omnes reficit et uni- 
versos coelestis patriae cives illuminat, 
ut luceant ipsi, lumen videlicet illu- 
minatum per divinum lumen, illumi- 
nans ultra omnem solis nostri splen- 
dorem atque cunctarum stellarum cla- 
ritatem! Immortali enim adhaerentes 
Deitati ipsi immortales et incorrupti- 
biles facti sunt juxta promissionem 
Domini salvatoris: pater, quos dedisti 
mihi. volo, ut ubi ego sum et illi 
sint mecum. ut videant claritatem 

meam; ut omnes unum sint, sicut 
tu pater in me et ego in te. 

Regnum coelorum, regnum felicis- 
simum, regnum carens morte et vacans 
fine, cui nulla tempora succedunt per 
aevum; ubi continuus sine nocte dies; 
ubi victor miles post laborem donis 
ineffabilibus cumulatur, nobile per- 
petua caput amplectente corona; uti- 
nam remissa peccatorum mole me ulti- 
mum servorum Christi juberet divina 
pietas hanc carnis sarcinam deponere, 
ut in suae civitatis gaudia aeterna re- 
pausandus transirem, praesentem Dei 
vultum cernerem, omnem ignorantiae 
caecitatem amitterem, terrena cuncta 
parvi penderem, et convallem lacri- 
marum istam intueri vel reminisci ul- 
terius non dignarer! Nam vita terrena 
est vita laboriosa, vita corruptibilis, 
vita omni amaritudine plena, vita do- 
mina malorum, ancilla infernorum, 
quam humores tumidant, dolores exte- 
nuant, ardores exsiccant, ares mor- 
bidant, escae inflant, jejunia macerant, 
joci solvunt, tristitiae consumunt, di- 
vitiae jactant, paupertas dejicit, ju- 

ventüs extollit. senectus incurvat, dia- 
bolus insidiatur, mundus adulatur, 
caro delectatur. anima excaecatur, to- 
tus homo conturbatur et his tot et 
tantis malis mors furibunda succedit 
vanisque gaudiis ita finem imponit, ut 
cum esse desierint, nec fuisse putentur. 
O vita, quam Deus praeparavit dili- 
gentibus se. tu vita vera, tu vita beata. 


SECTIO SECUNDA. j 


——— 


MISERIA HOMINIS. 


—— 


Cap. XV. 


Homo miser et vilis et fragilis. 


Quid est homo, ut possit alloqui 
Deum, factorem suum? Parce mihi 
colloquenti tibi; ignosce servo tuo, 
qui praesumit loqui tanto Domino; le- 
gem non habet necessitas. Dolor me 
compellit dicere; calamitas, quam pa-' 
tior, cogit exclamare: aegrotus sum, 
ad medicum clamo, caecus sum, ad' 
lucem propero, mortuus sum, ad vitam: 
suspiro. 

.Tu es medicus, tu lux, tu vita: 
Jesu Nazarene, miserere mei, fili Da-' 

vid, miserere mei. Fons misericordiae, 
audi, quid ad te clamat infirmus; lux, 
quae transis, exspecta caecum, praebe 
ei manum, ut ad te veniat et in lu- 
mine tuo videat lumen, vita vivens, 
revoca mortuum. 

Quid sum ego, qui loquor tecum? 
Vae mihi, Domine; pare mihi Domine: 
Ego cadaver putridum, esca vermium, 
vas foetidum, cibus ignium. Quid 
sum ego, qui loquor tecum? Vae mihi, 
Domine; parce mihi, Domine: infe- 
lix ego homo: homo, inquam, natus 
de muliere, brevi vivens tempore, re- 
pletus multis miseriis; homo, inquam, 
vanitati similis factus , comparatus ju- 
mentis insipientibus et jam similis 
factus illis. Quid iterum ego? Abys- 
sus tenebrosa. terra misera, filius irae, 
vas aptum in contumeliam, genitus 
per immunditiam. vivens in miseria, 
moriturus in angustia. Heu miser, 
quid sum, quid futurus sum? Vas 
sterquilinii; caecus, pauper, nudus, 
plurimis necessitatibus subditus, et igno- 
rans introitum et exitum meum, miser 
et mortalis; cujus dies sicut umbra 

praetereunt, cujas vita sicut umbrà 
lunatica evanescit, sicut flos in arbore 
crescit, nunc floret et statim aret. Vita 
mea, vita fragilis, vita caduca, vita, 
quae quanto magis crescit, tanto magis 
ad mortem aecedit; vita fallax et um- 
bratica, plena laqueis mortis. Nune 
gaudeo, statim tristor; nunc vigeo, jam 
infirmor; nunc vivo, statim morior; 
nunc felix appareo, jam miser; nunc 
rideo, jam fleo, sicque omnia muta- 
bilitati subjacent, ut nihil una hora 
in umo statu permaneat. Hinc timor, 
hinc tremor, hind fames, hinc sitis, 
hinc calor, hinc frigus, hinc languor, 
inde dolor exuberat, hisque subsequitur 
importuna mors, quae .mille modis 
quotidie miseros homines  inopinate 
rapit. Hunc necat febribus, illum op- 
primit doloribus, hunc consumit fames, 
ilum sitis extinguit; hunc suffocat 
aquis, illum interimit laqueo; illum 
perimit flammis, alium .dentibus be- 
stiarum ferocium vorat; hunc trucidat 
ferro, illum veneno corrumpit, alterum 
tantum repentino terrore miseram vi- 
tam finire compellit. Et nunc super 

haec omnia miseria magna, quia, cum 
nihil sit certius morte, ignorat tamen 
homo. finem suum; et cum stare putat, 
eolliditur et perit spes ejus. Nescit 
enim homo, quando vel ubi vel quo- 
modo sit moriturus, et tamen certum 
est, eum mori oportere. 

Ecce, Domine, quam magna miseria 
hominis, in qua sum, nec timeo, quam 
grandis calamitas, quam patior, nec 
doleo, nec ad te clamo. Dicam ergo, 
dicam miseriam meam, confitear nec 
erubescam, ante te vilitatem meam. 
Adjuva me, fortitudo mea, per quam 
sublevor; succurre virtus, per quam 
sustentor; veni lux, per quam video; 
appare vita, in qua vivam, o Do- 
mine, Deus meus. 


Cap. XVI. | 


Propter peccatum visionem Dei 
homo perdidit miseriamque 
invenit. 


Domine, Deus meus es tu et Do- 
minus meus et nunquam vidi te; tu 

me fecisti et refecisti, et omnia bona 
tu mihi contulisti, et nondum vidi te; 
denique ad te videndum factus sum 
et nondum feci id propter quod factus 
sum. O misera sors hominum, cum 
peccato hoc perdidit, ad quod factus 
est. O dirus et durus casus ille! Heu 
quid perdidit et quid invenit? quid 
abscessit et quid remansit?  Perdidit 
beatitudinem, ad quam factus est, et 
invenit miseriam, ad quam factus non 
est; abscessit, sine quo nihil felix 
est, et remansit, quod per se nonnisi 
miserum est. Manducabat tunc homo 
panem angelorum, quem nunc esurit; 
manducat nunc panem dolorum, quem 
tunc nesciebat. 

O tu, Domine, usquequo oblivis- 
ceris in finem? Usquequo avertis fa- 
ciem tuam a nobis? Quando respicies 
et exaudies nos? Quando illuminabis 
oculos nostros et ostendes nobis faciem 
tuam? Quando restitues te nobis? 
Respice, Domine, et exaudi et illu- 
mina nos et ostende nobis teipsum. 
Restitue te nobis, ut bene sit nobis, 
sine quo tam male est nobis. Invita 

nos, adjuva nos, obsecro, . Domine! 
Amaricatum est cor meum sui desola- 
tione; indulcora illud tua consolatione, 
obsecro, Domine. 

Esuriens coepi quaerere te, ne de- 
serar jejunus a te; famelicus accessi, 
ne recedar jejunus; pauper veni ad 
divitem, miser ad misericordem, ne 
recedam vacuus et contemptus. Do- 
mine, incurvatus sum et non possum 
Bisi deorsum aspicere; erige me, ut 
possim sursum videre vel intendere. 
Iniquitates meae supergressae sunt Ca- 
put meum, obvolverunt me et sicut 
onus grave gravant me; evolve me 
et exonera me, ne urgeat super me 
puteus os suum. Doce me quaerere 
te, et ostende te quaerenti, quia nec 
quaerere te possum, nisi doceas tu, 
nec invenire, nisi te ostendas. Quae- 
ram te desiderando, desiderem te quae- 
pendo, inveniam amando, amem inve- 
niendo. 

Cap. XVII. 


Hominis accusatio et misericordiae 
divinae commendatio. . 


Ecce plasmator mei, multa rogavi, 
qui nec pauca promerui. Fateor, heu, 
fateor, non solum, quae postulo, non 
debentur, dona, sed multa et exqui- 
sita supplicia.  Animant tamen me 
publicani, qui a faucibus hostis eruti 
sinibus excipiuntur pastoris. Tu enim 
factor omnium, Deus, licet in cunctis 
operibus tuis sis mirabilis, mirabilior 
tamen crederis esse in operibus pie- 
tatis. Unde de temetipso per quen- 
dam tuum servum dixisti: miserationes 
ejus super omnia opera ejus. Et quasi 
de singulo loquentem de universo po- 
pulo tuo te dixisse confidimus: mise- 
ricordiam autem meam non dispergam 
ab eo. Nullum enim spernis, nemi- 
nem abjicis, neminem perhorrescis, 
nisi forte, qui amens te exhorruerit. 
Ergo non iratus modo non percutis, 

sed te irritantibus dona, si quaesierint, 
tribuis. 

Deus meus, cornu salutis meae et 
susceptor mei, ego infelix, ego te ir- 
ritavi, ego malum coram te feci, fu- 
rorem tuum provocavi, iram promerui; 
peccavi et passus es, deliqui et ad- 
huc sustines. Si poeniteo, parcis; si 
revertor, suscipis; insuper, dum dif- 
fero, praestolaris. Revocas errantem, 
invitas repugnantem, exspectas torpen- 
tem, amplexaris redeuntem, doces igno- 
rantem: moerentem mulces, a ruina 
suscitas, post lapsum reparas; petenti 
largiris, quaerenti inveniris, et pulsanti 
aperis. Ecce Domine, Deus salutis 
meae, quid apponam, nescio; quo- 
modo respondeam, ignoro. Nullum 
abs te confugium, nullum patet a te 
latibulum. 

Ostendisti mihi bene vivendi viam, 
et gradiendi scientiam dedisti; mina- 
tus es mihi gehennam, et pollicitus es 
mihi paradisi gloriam. ^ Nunc pater 
misericordiarum et Deus totius conso- 
lationis, confige timore tuo carnes 
meas, quatenus, quae minaris, metuendo 

evadam, et redde mihi laetitiam salu- 
taris tui, ut, quae spondes, diligendo 
percipiam. Fortitudo mea, Domine, 
firmamentum meum, Deus meus, refu- 
gium meum et liberator meus, suggere, 
quid de te cogitem; doce, quibus te 
sermonibus invocem ; da, quibus ope- 
ribus tibi placeam. Scio namque, scio 
unum, quo tu placaris et quod non 
spernis: est utique tibi spiritus con- 
tribulatus sacrificium, et acceptas cor 
contritum et humilitatum. 

His me, Domine, Deus meus, ad- 
jutor meus, dita muneribus; his contra 
inimicum muni protectionibus ; hoc de 
flammis vitiorum praesta refrigerium ; 
his autem desideriorum passioniDue 
pande pium refugium. 

Fac, Domine, virtus TT meae, 
ne sim de numero eorum, qui ad tem- 
pus credunt, et in tempore tentationis 
recedunt. Obumbra caput meum in 
die belli, spes mea in die afflictionis 
et salus in tempore tribulationis. 

En, Domine, illuminatio mea et 
salus mea, rogavi, quibus egeo; in- 
timavi, quae timeo; sed remordet me 

conscientia, reprehendunt me cordis 
secreta, et quod amor ministrat, timor 
dissipat, zelus incitat, metus increpat. 
Acta mea formidinem, sed tua ingerit 
pietas fiduciam; tua hortatur benigni- 
tas, mea tardat malignitas; et ut ve- 
rius fatear, occurrunt memoriae phan- 
tasmata vitiorum, quae reverberant 
audaciam praesumentium animotum. 


| Cap. XVIII. 


Hominis conquestio, qui propter 
inobedientiam a Domino non 
auditur. 


Cum enim quis odio dignus sit, 
qua fronte gratiam requirit? Cui poena 
debetur, qua temeritate gloriam de- 
poscit? Lacessit judicem, qui postpo- 
sita satisfactione delicti quaerit prae- 
miis honorari; regi insultat obnoxius 
supplicio, qui donari flagitat indebito 
brabio, et dulcem affectum patris stul- 
tus exacerbat filius, qui post illatas 
contumelias ante poenitudinem haere- 
ditatis usurpat celsitudinem. 

Quid, mi pater, me gessisse re- 
colo? Merui mortem et peto vitam; 
commovi regem meum, cujus impudens 
invoco praesidium ; contempsi judicem, 
quem temere postulo adjutorem ; inso- 
lens renui audire patrem, quem de- 
mum praesumo habere tutorem! 

Heu, mihi, quam sero venio! heu, 
heu, quam tarde festino! heu me, quia 
curro post vulnera, dedignans inco- 
lumis praecavere jacula. Neglexi pro- 
spicere tela, modo vero sollicitor de 
morte vicina. Vulnera vulneribus in- 
fixi, quia scelera sceleribus addere 
non timui. Recenti cicatrices labe re- 
spersi, quia prisca flagitia modernis 
iniquitatibus reciprocavi, et quae di- 
vina solidaverat medicina, mea resolvit 
prurigo phrenetica. Cutis, quae super- 
ducta vulneribus morbum celaverat, 
sanie erumpente putruit, quia iterata 
iniquitas concessam misericordiam exi- 
nanivit. 

Novi quippe scriptum: in quacum- 
que hora justus peccaverit, omnes ju- 
stitiae ejus obliviscentur. Si justitia 
aboletur justi ruentis, quanto magis 

Hamacher, armatura Dei. Ed. II. 5 


Bayerische 
Staatsbibliothek 
München 


98 


poenitentia peccatoris in idipsum re- 
vertentis? Quoties ut canis redii ad 
vomitüri et quasi sus repetii voluta- 
brum ' | 

Fateor, quia mihi recordari est im- 
possibile, quot mortalium ignorantes 
peccare docui, nolentibus delinquere 
persuasi, resistentes coëgi, volentibus 
consensi, quot sane gradientibus la- 
queum induxi, viam quaerentibus fo- 
veam retexi; ut patrare non horrerem, 
oblivisci non metui. 

Sed tu justus judex signans pec- 
càta, quasi in sacculo observasti omnes 
semitas meas, et cunctos gressus meos 
dinumerasti. Tacuisti semper, siluisti 
et patiens fuisti. Vae mihi, demum 
loqueris quasi parturiens! 


eo - Cap. XIX. 
Hominis examinatio judicii extremi. 


-" Deus deorum, Domine praestabilis 
super malitia, novi, quia manifestus 
venies; novi, quia non semper silebis, 
cum in conspectu tuo ighis exardescet 

et in cireuitu tuo tempestas valida in- 
gruerit; cum advocaveris coelum de- 
super et terram discernere populum 
tuum. Et ecce coram tot millibus po- 
pulorum nudabuntur omnes iniquitates 
meae; tot agminibus angelorum pate- 
bunt universa scelera mea, non solum 
actuum sed etiam cogitationum simul- 
que locutionum. Tot judicibus inops 
astabo, quot me praecesserunt in operé 
bono: tot arguentibus confundar, quot 
mihi praebuerunt bene vivendi exem- 
plar; tot convincar testibus, quot me 
monuetunt proflcuis sermonibus seque 
imitandos justis dederunt actionibus. 
Domine mi, non suppetit, quid di- 
cam: non occurrit, quid respondeam. 
Et cum jam intersim saevo illi discri- 
mini, torquet me conscientia, cruciant 
cordis arcana, coarctat avaritia, Aac- 
cusat superbia, consumit invidia, in- 
flammat concupiscentia, infestat luxu- 
ria, dehonestat gula, ebrietas confutat, 
detractio lacerat, ambitio supplantat, 
rapacitas objurgat, discordia dissipat, 
ira perturbat, lenitas dissolvit, torpor 
opprimit, hypocrisis fallit, adulatio 
5* 

frangit, favor attollit, calumnia pun- 
git. 

Ecce, liberator meus de gentibus 
iracundis, ecce, cum quibus vixi a 
die nativitatis meae, quibus ct studui, 
quibus ct fidem servavi; ipsa me, quae 
dilexeram, studia damnant; quae lau- 
daveram, vituperant. 

Hi sunt, quibus acquievi, amici; qui- 
bus parui, magistri, ct quibus servivi, 
domini; consules, quibus credidi, ci- 
ves, quibus cohabitavi, Mar qui- 
bus consensi. 

Heu mihi, rex meus et Deus meus, 
quia incolatus meus prolongatus est! 
Vae mihi, illuminatio mea, qui habi- 
tavi cum habitantibus Cedar! Et cum 
David sanctus dixerit multum, quanto 
magis ego infelix dicere possum: nimis 
incola fuit anima mea. 

Firmamentum Deus meus, non jus- 
tificabitur in conspectu tuo omnis vi- 
vens. 

Spes mea non est in filiis hominum. 
Quem, si remota pietate judicaveris, 
justum invenies? Et nisi praeveneris 
miserando impium, non est qui glori- 

ficet pium. Credo namque, salus mea, 
quod audivi, quoniam benignitas tua 
ad poenitentiam me adducit; tui oris 
mihi sonuerunt nectarea labia: nemo 
potest venire ad me, nisi pater meus, 
qui misit me, traxerit eum. 

Enimvero, quia me instruxisti, totis 
medullis cordis mei, toto nisu mentis 
rogo te, omnipotens pater, cum dile- 
ctissimo filio tuo, teque dulcissima 
proles cum serenissimo invoco para- 
cleto, trahe me, quatenus post te cur- 
ram in odorem unguentorum tuorum 
dulciter. 


- =. >. —————I—— o - 
Moa e DOPO TEST CBE ring DhEc SCC ER 


SECTIO TERTIA. 


— 


MISERICORDIA. DOMINI. 


Cap. XX. 


Amor patris erga genus humanum. 


Hucusque, omnipotens Deus, cor- 
dis mei inspector et scrutator, con- 
fessus sum omnipotentiam majestatis 
tuae et majestatem omnipotentiae tuae, 
nunc autem, qualiter humano generi 
subvenire dignatus es in fine saecu- 
lorum, sicut corde credo ad justitiam, 
ita ore coram te confiteor ad salutem. 

Tu quidem Deus pater solus, nun- 
quam et nusquam legeris missus; de 
filio autem tuo ita scribit apostolus: 
cum autem venit plenitudo temporis, 

misit Deus filium suum. Cum dicit: 
misit, satis ostendit, quod in hunc 
mundum missus advenit, cum de beata 
Maria semper virgine natus, verus et 
perfectus homo in carne apparuit. 
Quam videlicet missionem opus esse 
totius trinitatis, corde credo et ore 
confiteor. | 

Quomodo autem nos amasti, pater 
sancte et bone? Quantum nos dilexisti, 
qui etiam proprio filio non pepercisti, 
sed pro nobis impiis tradidisti illum f 
Subditus tibi ille fuit usque ad mor: 
tem, mortem autem crucis, tollens 
chirographum peccatorum nostrorum, et 
affgens illud cruci crucifixit peccatum 
et occidit mortem. Unus ille inter 
mortuos liber, potestatem habens po- 
nendi animam suam pro nobis et ite- 
rum eam sumendi pro nobis... Igitur 
victor et victima, et ideo victor, quia 
victima pro nobis: tibi sacerdos et 
sacrificium, et ideo sacerdos, quia sa- 
crificium. 

Merito mihi spes valida in illo est, 
quia sanabis omnes languores meos 
per eum, qui sedet ad dexteram tuam 

et interpellat pro nobis. Languores 
quippe mei, Domine, magni sunt et 
multi; multi sunt et magni. Habet 
enim multa in me princeps hujus 
mundi, scio et fateor; sed rogo te, 
libera me per sedentem ad dexteram 
tuam, redemptorem nostrum, in quo 
nihil sui mali potuit invenire. 

Per ipsum me justifica, qui pecca- 
tum non fecit, nec inventus est dolus 
in ore ejus; per ipsum, caput nos- 
trum, in quo nulla est macula, li- 
bera me, membrum ejus licet exiguum 
et infirmum; libera, quaeso, me a 
peccatis, vitiis, culpis et negligentiis 
meis. Reple me tuis sanctis virtutibus, 
et fac me bonis pollere moribus; fac 
me in sanctis operibus propter nomen 
sanctum tuum perseverare usque in 
finem secundum voluntatem tuam. 

Cap. XXI. 


Exponit homo Deo patri vitam filii 
in sui reconciliationem. 


Ecce, pater benignissime, direxi 
tibi advocatum, dilectum filium tuum; 
misi gloriosam progeniem inter me et 
te mediatorem; misi, inquam, inter- 
cessorem, per quem confido veniam; 
misi verbis verbum, quod pro meis 
dixi missum factis, et numeravi tibi 
sanctissimae sobolis vitam et passio- 
nem, quam pro me credo fuisse per- 
pessam. . 

Credo a te missam deitatem, meam 
suscepisse humanitatem, in qua dignum 
duxit alapas, vincula, sputa, irrisiones 
perferre, nec non crucem, clavos telum- 
que suscipere. Hanc olim infantiae 
vagitibus demolitam, pueritiae pannis 
constrictam, juventutis sudoribus ve- 
xatam, jejuniis maceratam, vigiliis af- 
flicttam, itineribus fessam, postea af- 
fectam flagris, laceratam suppliciis, 
deputatam cum mortuis, dotatam gloria 

resurrectionis coelorum gaudio induxit, 
et in dexteram tuae celsitudinis collo- 
cavit. Haec placatio mea, haec pro- 
pitiatio tua. 

Hic attende pius, quem genueris 
filium et quem redemeris servum ; hic 
aspice factorem et ne despicias factu- 
ram; amplectere serenus pastorem et 
respice misericors allatam propriis hu- 
meris ovem. Hic est fidelissimus pa- 
stor ille, qui ovem dudum errabun- 
dam per abrupta montium, per prae- 
cipitia vallium, multis variisque quae- 
sierat laboribus, quique jam morienti, 
jam per longa exilia deficienti, tandem 
inventae gaudens se supposuit et miro 
sibi annisu caritatis annexam, de pro- 
funda confusionis abysso levavit, piis- 
que adstrictam complexibus ad nona- 
ginta novem, unam, quae perierat, 
reportavit. Ecce, Domine, mi rex, 
Deus omnipotens, ecce, pastor bonus 
refert tibi, quod commisisti ei. Su- 
scepit, te disponente, ad salvandum 
hominem, quem tibi restituit omni labe 
immunem. Ecce tuum tibi clarissimus 
natus plasma reconciliavit, quod a te 

procul deviavit; en gregi tuo pastor 
mitis reportat, quod praedo violentus 
abegerat: reddit tuis conspectibus ser- 
vum, quem fecerat conscientia fugiti- 
vum, ut, qui per se meruit poenam, 
per satisfactionem hujus mereatur ve- 
miam, cuique pro culpis supererat ge- 
henna, tanto duce, jam confidat revo- 
cari ad patriam. 

Petui per me, sancte pater, offen- 
dere, sed non valui per me placare 
te. Factus est adjutor meus, Deus 
meus, tuus dilectus filius, meam par- 
ticipans humanitatem, ut curaret in- 
firmitatem, quatenus, unde causa emer- 
serat offensionis, deinde tibi immolaret 
sacrificium laudis, meque per hoc red- 
deret tuae pietati placabilem, quo se- 
dens ad dexteram tuam semper meae 
substantiae se ostenderet esse consor-. 
tem. Ecce spes mea, ecce fiducia mea. 

Si me pro mea, ut dignum est, 
despicis iniquitate, respice me saltem 
misericors pro delictae sobolis caritate. 

Attende in filio, quo propitieris 
servo; vide carnis sacramentum et re- 
mitte carnis reatum. Quoties beatae 

prolis tibi patent vulnera, delitescant, 
obsecro, scelera mea; quoties rubet 
pretiosus pio de latere sanguis, dilu- 
antur, obsecro, labes meae pollutionis, 
et quia caro te lacessivit ad iram, 
caro te flectat, imploro, ad misericor- 
diam, ut, sicut me caro seduxit ad 
culpam, sic caro deducat ad veniam. 
Multum namque est, quod mea mere- 
tur impietas, longe autem majus, quod 
redemptoris mei reposcit jure pietas. 
Magna est enim mea injustitia, satis 
vero major redemptoris justitia; quanto 
namque est superior Deus homine, 
tanto mea malitia est inferior ejus 
bonitate, et qualitate et quantitate. 
Quid enim deliquit homo, quod non 
redemerit filius Dei factus homo? 
Quodnam tantum mortis imperium, 
quod nati Dei non destrueret crucis 
supplicium ? 

Cap. XXII. 


Exponit homo Deo patri passionem 
fili in sui reconciliationem. 


Te, omnipotens pater, per omni- 
potentis filii caritatem postulo: educ 
de carcere ad confitendum nomini tuo 
animam meam; libera me a vinculis 
peccatorum, per coaeternum flagito uni- 
cum tibi natum, meque, cui propria 
merita lethalem minantur sententiam, 
pretiosissimae ad dexteram tuam con- 
sedentis prolis interpellatione restaura 
placatus ad vitam. 

Quem enim alium dirigam inter- 
cessorem tibi. nescio, nisi hunc, qui 
est propitiatio pro peccatis nostris, qui 
sedet ad dexteram tuam, interpellans 
pro nobis. 

Ecce advocatus meus apud te Deum 
patrem; ecce pontifex summus, qui 
non alieno eget expiari sanguine, quia 
proprio refulget perfusus cruore; ecce 
hostia sancta, bene placens et perfecta, 
in odorem suavitatis oblata et accepta; 

ecce agnus sine macula. qui coram se 
tondentibus obmutuit, qui alapis cae- 
sus. sputis illitus, opprobiis affectus, 
os suum non aperuit. En, qui peccas 
tum non fecit, peccata nostra pertulit, 
et languores nostros suo livore sanavit. 
Aspice, pie pater. piissimum filium 
pro me tam impia passum: respice, 
clementissime rex. quis patitur et re- 
miniscere benignus. pro quo patitur. 
Nonne hic est. mi Domine. innocens 
ille. quem, ut servum redimeres, filium 
tradidisti? Numquid non auctor vitae 
hic est, qui. ut ovis ad occisionem 
ductus tibique usque ad mortem obe- 
diens factus atrocissimae non timuit 
necis genus subire?  Recole, totius sa- 
lutis dispensator. quia hic est ipse, 
quem. etsi ex tua virtute genuisti, 
meae tamen infirmitatis participem fieri 
voluisti. Vere haec est tua Deitas, 
quae meam induit naturam, crucis 
ascendit patibulum, quae in assumpta 
carne triste tulit supplicium. 
' Reduc, Domine. Deus meus, ocu- 
los tuae majestatis super opus ineffa- 
bilis pietatis: intuere dulcem natum, 

toto corpore extensum; cerne menus 
innoxias pio manantes sanguine, et re- 
mitte placatus scelera, quae patrarunt 
manus meae: considera inerme latus 
crudeli perfossum cuspide, ct renova 
me sacro fonte, quem inde credo flu- 
xisse: vide immaculata vestigia. quae 
non steterunt in via peccatorum, sed 
semper ambulaverunt in lege tua. diris 
confixa clavis. et perfice gressus meos 
in semitis tuis, et fac me odio habere, 
benignus, omnes vias iniquitatis. Viam 
iniquitatis amove à me et fac me pro- 
pitius viam veritatis eligere: fac me 
currere viam mandatorum tuorum, ut 
ei valeam spiritu uniri, qui mea non 
horruit carne vestiri. 

Numquid non attendis, pie pater, 
adolescentis filii carissimi caput nivea 
cervice deflexa pretiosissimam resolu- 
tum in mortem? Aspice, mitissime 
conditor, dilectae sobolis humanitatem, 
et miserere super infirmi plasmatis de- 
bilitatem. Candet nudum pectus, rubet 
cruentum latus, tensa arent viscera, 
decora languent lumina, regia pallent 
ora, procera rigent brachia, crura 


112 


pendent marmorea, rigat terebratos pe- 
des beati sanguinis unda. Specta, glo- 
riose genitor, gratissimae prolis lace- 
rata membra, et memorare benignus, 
quae mea est substantia; conspicare 
Dei hominis poenam, et relaxa conditi 
hominis miseriam; vide redemptoris 
supplicium, et redempti dimitte de- 
lictum. Hic est, Domine mi, quem 
propter peccata populi tui percussisti, 
licet ipse sit dilectus, in quo dolus 
non est inventus, et tamen inter ini- 
quos deputatus est. 

Omnipotens Deus, pater Domini 
mei, dispone benignus, quo miserearis 
mei, quoniam, quidquid pretiosius in- 
veni, devote obtuli, quidquid carius 
reperi, suppliciter representavi. Nihil 
jam superest, quod adjiciam, quia to- 
tam tibi delegavi spem meam. 

Cap. XXIII. 


Exprobrat sibi homo, se causam 
esse passionis Domini Jesu. 


Quid commisisti, dulcissime Jesu, 
ut sic judicareris? Quid commisisti, 
amantissime, ut adeo dure tractareris? 
Quod scelus tuum, quae noxa tua, 
quae causa mortis, quae occasio tuae 
damnationis? Ego, ego sum tui plaga 
doloris, tuae culpa occisionis. O ad- 
mirabilis censurae conditio, et ineffa- 
bilis mysterii dispositio! Peccat ini- 
quus et punitur justus; delinquit reus 
et vapulat innocens; offendit impius 
et damnatur pius. - Quod meretur ma- 
lus, patitur bonus; quod perpetrat 
servus, exsolvit dominus; quod com- 
mittit homo, sustinet Deus.: Quo, nate 
Dei, quo tua descendit humilitas? quo 
tua flagravit caritas? quo processit 
pietas? quo excrevit benignitas? quo 
tuus attigit aihor* quo pervenit com- 
passio ? ME M | ES 

"Ego -enim inique egi, tu poena 

mulctaris; ego facinus admisi, tu ul- 
tione plecteris; ego crimen edidi, tu 
torturae subjiceris ; ego superbivi, tu 
humiliaris; ego tumui, tu attenuaris ; 
ego inobediens exstiti, tu obediens 
scelus inobedientiae luis; ego gulae 
parui, tu inedia afficeris; me ad illi- 
citam concupiscentiam rapuit ardor, 
te perfecta caritas duxit ad crucem; 
ego praesumpsi vetitum, tu subiisti 
aculeum ; ego delector cibo, tu laboras 
patibulo; ego fruor deliciis, tu laniaris 
clavis; ego pomi dulcedinem, tu fellis 
gustas amaritudinem. 

Ecce, rex gloriae. ecce mea im- 
pietas et tua claret pietas; en mea in- 
justitia et tua liquet justitia. 

Quid, rex meus, Deus meus, quid 
retribuam tibi pro omnibus, quae re- 
tribuisti mihi? Non enim inveniri 
potest in corde hominis, quod con- 
digne talibus referatur praemiis. Num- 
quid sagacitas machinari potest hu- 
mana, cui comparetur miseratio divina ? 
Est autem, nate Dei, in hac tua ad- 
mirabili dispensatione, est cui fragi- 
litas mea in aliquo suppetit, si tua 

visitatione compüncta mens carnem 
suam crucifipat cum vitiis et concu- 
piscentiis. Et hoc, cum a te conce- 
ditur, quasi jam tibi incipit compati, 
quia et tu pro peccato meo dignatus 
es mori; sicque per interioris hominis 
victoriam, te duce, armabitur ad exte- 
riorem palmam, quatenus devicta per- 
secutione spirituali non vereatur pro 
amore tui subjici gladio materiali. Ita 
exiguitas conditionis, si tuae compla- 
ceat pietati, magnitudini valebit pro 
viribus respondere creatoris. 

Nihil, quaeso, sine te, dulcissime 
Jesu crucifixe, nihil mihi complaceat, 
nil pretiosum, nihil praeter te mihi 
arrideat speciosum. Vilescant, obsecro, 
abs te mihi omnia, sordeant universa. 
Quod tibi adversum est, sit mihi mo- 
lestum, et tuum beneplacitum mihi 
indeficiens desiderium.  Taedeat me 
gaudere sine te, et delectet contristari 
pro te. Sit mihi nomen tuum refocil- 
latio, et memoria tui consolatio; fiant 
mihi lacrimae meae panes die ac nocte 
investigando justificationes tuas; sit bo- 
num mihi lex oris tui super millia auriet 

argenti. Sit obedire tibi mihi amabile, 
et resistere tibi execrabile. 

Rogo te, spes mea, per omnes pie- 
tates tuas, ut propitieris impietatibus 
meis.  Adaperi aures meas mandatis 
tuis, et ne declines, flagito per nomen 
sanctum tuum, in verba malitiae cor 
meum ad excusandas excusationes. in 
peccatis. 


Cap. XXIV. 
Jesus bonus spes nostra unica. - 


. Domine Jesu Christe, fili Dei vivi, 
qui in cruce expansis manibus propter 
mortalium omnium redemptionem hau- 
sisti calicem passionis, mihi hodie prae- 
bere digneris auxilium. Ecce pauper 
venio ad divitem, miser ad misericor- 
dem, ne recedam vacuus vel contem- 
ptus. Esuriens incipio, ne desinam 
de te jejunus; famelicus accedo, ne 
recedam impastus, et si antequam co- 
medam. suspiro, da vel post SUSAN 
ut comedam. | 

Imprimis, dulcissime Jesu, coram 

magnificentia tuae suavitatis confiteor 
adversum me injustitiam meam. Ecce, 
Domine, quia in peccatis fui conceptus 
et natus, et tu me abluisti et sancti- 
ficasti, et ego postea me majoribus sor- 
didavi peccatis. Fui enim in neces- 
sariis natus. postea in spontaneis vo- 
lutatue. 

Tot beneficiorum ingratus, post re- 
ligionis ingressum per baptismum, multa 
commisi illicita, multa perpetravi ne- 
fanda, et ubi peccata emendare debui, 
peccata peccatis addidi. Haec sunt 
mala mea, Domine, quibus exhonoravi 
te et maculavi me, quem ad imaginem 
et similitudinem tuam. creasti, super- 
bia, vana gloria, et cetera alia mala 
multa, quibus vexatur ct affligitur, la- 
ceratur et destruitur infelix anima mea. 

Ecce, Domine, iniquitates meae 
Supergressae sunt caput meum et sicut 
onus grave gravatae sunt super me; 
et nisi tu, cui proprium est misereri 
semper et parcere, dexteram tuae ma- 
jestatis supponas, mergi cogor mise- 
rabiliter in profundum. Attende, Do- 
mine Deus, et vide, quoniam sanctus, 

et ecce, insultat adversum me inimicus 
meus dicens: Deus dereliquit eum, 
persequar et comprehendam eum, quia 
non est, qui eripiat. 
: Et tu, Domine, usquequo? Con- 
vertere et eripe animam meam, salvum 
me fac propter misericordiam tuam. 
Miserere filii tui, quem in dolore non 
modico peperisti. et noli attendere 
malum meum, ut obliviscaris bonum 
tuum. Quis est pater, qui filium non 
liberet? aut quis filius, quem pater 
pietatis baculo non corripiat? Ergo, 
pater et Domine, licet peccator sim, 
non possum non esse filius tuus, quia 
tu me fecisti et refecisti. Numquid 
oblivisci potest mater infantem uteri 
sui? Et certe, si illa oblita fuerit, 
tu pater promisisti te non oblivisci. 
Ecce clamo et non exaudis me; 
dolore crucior et non consolaris me. 
Quid dicam vel quid faciam miser- 
rimus? Heu me, de quanto bono in 
quantum malum cecidi! Quo tende- 
bam et quo deveni! Ubi sum et ubi 
non sum! Ad quae aspiravi et nunc, 
in quibus suspiro! Quaesivi bona, et 

ecce turbatio! Ecce jam morior, et 
Jesus non est mecum: et certe melius 
est mihi, non esse quam sine Jesu 
esse. 

Et tu, Domine Jesu, ubi sunt mi- 
sericordiae tuae antiquae? Numquid 
irasceris mihi in finem? Placare, ob- 
secro, et miserere mei et non avertas 
faciem tuam a me, qui pro me redi- 
mendo non avertisti faciem tuam ab 
increpantibus et conspuentibus in te. 
Fateor, quia peccavi, et conscientia 
mea meretur damnationem, et poeni- 
tentia non sufficit ad satisfactionem, 
sed certum est, quod misericordia 
tua superat omnem offensionem. Noli, 
quaeso, Domine, scribere adversum 
me amaritudines meas, ut intres in 
judicium cum servo tuo, sed secundum 
multitudinem miserationum tuarum dele 
iniquitatem meam. 

Vae, mihi misero, cum venerit 
dies judicii, et aperti fuerint libri con- 
scientiarum, cum dicetur de me: ecce 
homo et opera ejus! Quid tunc fa- 
ciam, Domine, Deus meus, cum coeli re- 
velabunt iniquitatem meam et adversum 

me terrá consurget? Et ecce hihil re- 
spondere potero, sed, demisso capite 
prae confusione, coram te stabo trepi- 
dus et confusus. Heu, me miserum, 
quid dicam? Clamabo ad te,- Domine, 
Deus meus, quare tacens consumor? 
Plange anima mea: ulula misera et 
plora, quoniam dimisit te sponsus tuus 
Christus. lta, omnipotens, ne irruas 
super me, quia nunquam capi posses 
in me; certe non est in toto me, quod 
posset tolerare te. Miserere, ne de- 
sperem, sed desperando respirem. Et 
si ego commisi, unde damnare me po- 
tes, tu non amisisti, unde salvare 
soles. Tu, Domine, non vis mortem 
peccatorum, imo ut mortui viverent, 
tu mortuus es et mors tua peccatorum 
mortem occidit, et ipsi te moriente 
vixerunt. Obsecro te, Domine, ut ego 
te vivente non moriar. Mitte manum 
tuam de alto, ct libera me de manu 
inimicorum meorum, ne supergaudeant 
mihi et dicant: devorabimus$ eum. 
Quis unquam, bone Jesu, de tuá 
misericordia diffidat, qui, cum ini- 
mici tui essemus, redemisti nos in 

sanguine tuo et reconciliasti nos Deo! 
Ecce sub misericordiae tuae umbra 
protectus ad thronum gloriae veniam 
postulans, curro clamans et postulans, 
donec miserearis mihi. Si cnim ad 
veniam nos vocasti, veniam non quae- 
rentes, quanto magis veniam impetra- 
bimus postulantes. 

Ne memineris, dulcissime Jesu, tuae 
justitiae adversus peccatorem tuum, sed 
esto memor benignitatis tuae adversus 
creaturam tuam; ne memineris irae 
adversus reum, sed memor esto mise- 
rationis tuae adversus miserum; obli- 
viscere superbum provocantem et re- 
spice miserum invocantem. Quid enim 
est Jesus, nisi salvator? Ergo, Jesu, 
per temetipsum exsurge in adjutorium 
mihi, et dic animae meae: salus tua 
ego sum. Multum, Domine, de tua 
bonitate praesumo, quoniam tu ipse 
doces petere, quaerere et pulsare. 
Aperi, Domine, pulsanti, confirma me 
infirmum, restaura me perditum, su- 
scita me mortuum, et trahe me ad te, 
ut tuus sim imitatione, et dilectione, 
sicut tuus sum conditione et creatione. 

Hamacher, armatura Dei. Ed. il. 6 


122 


Cap. XXV. 
Jesu vulnera refugium nostrum. 


Deus amore venit ad homines, ve- 
nit in homines, factus est homo. Amore 
Deus invisibilis servis suis factus est 
similis; amore vulneratus est propter 
delicta nostra. Tuta et firma requies 
est infirmis et peccatoribus in vulne- 
ribus salvatoris. Securus illic habito; 
patent mihi viscera per vulnera. Quid- 
quid ex me mihi deest, usurpo mihi 
ex vulneribus Domini mei, quoniam 
misericordiae affluunt, nec desunt fo- 
ramina, per quae affluant. Per fora- 
mina corporis patent mihi arcana cor- 
dis, patet magnum pietatis sacramen- 
tum, patent viscera misericordiae Dei 
nostri, in quibus visitavit nos oriens 
ex alto. "Vulnera Jesu Christi plena 
sunt misericordia, plena pietate, plena 
dulcedine et caritate. ^ Foderunt ma- 
nus ejus et pedes ejus, et latus ejus 
lancea perforaverunt. Per has rimas 
mihi licet gustare, quam suavis est 

Dominus Deus noster, quoniam revera 
suavis et mitis et multae misericordiae 
est omnibus eum invocantibus in veri- 
tate, omnibus inquirentibus, et maxime 
diligentibus, Copiosa redemptio data 
est nobis in vulneribus Jesu Christi sal- 
vatoris nostri; magna multitudo dulce- 
dinis, plenitudo gratiae et perfectio vir- 
tutum. f 

Cum me pulsat aliqua turpis cogi- 
tatio, recurro ad vulnera Christi; cum 
me premit caro mea, recordatione vul- 
nerum Domini mei resurgo; cum dia- 
bolus mihi parat insidias, fugio ad vis- 
cera Domini mei, et recedit a me. Si ar- 
dor libidinis moveat membra mea, re- 
cordatione vulnerum Domini nostri filii 
Dei extinguitur. In omnibus adversita- 
tibus non inveni tam efficax remedium, 
quam vulnera Christi; in illis dormio 
securus et requiesco intrepidus. Chri- 
stus mortuus est pro nobis; nihil tam 
ad mortem amarum, quod morte Chri- 
sti non sanetur. Tota spes mea est in 
morte Domini mei. Mors ejus meritum 
meum et refugium meum, salus, vita 


6* 


124 


et resurrectio mea. Meritum meum mi- 
seratio Domini. 

Non sum meriti inops, quamdiu ille 
miserationum Dominus non defuerit; et 
si misericordiae Domini multae, multus 
ego sum in meritis. Quanto ille poten- 
tior est ad salvandum, tanto ego sum. 
securior. - 

Peccavi peccatum grande, et multo- 
rum mihi sum conscius delictorum. Nec 
Bic despero, quoniam, ubi abundaverunt 
delicta, superabundavit et gratia. Qui 
de peccatorum suorum venia desperat, 
negat, Deum esse misericordem. Ma- 
gnam injuriam Deo facit, qui de ejus 
misericordia diffidit; quantum in se est, 
megat, Deum habere caritatem, verita- 
'tem et potestatem, in quibus tota spes 
mea consistit; scilicet in caritate adop- 
tionis, in veritate promissionis et in 
potestate redemptionis. Murmuret jam, 
quantum voluerit, insipiens cogitatio 
mea, dicens: quis enim es tu, et quanta ` 
est gloria illa, quibusve meritis illam 
obtinere speras? Et ego fiducialiter re- 
spondebo: scio, cui credídi; qua cari- 
tate nimia adoptavit me in filium, quia 

verax est in promissione. potens in ex- 
hibitione, et licet ei facere, quod vult. 
Non possum terreri multitudine pecca- 
torum, si mors Domini in mentem me- 
am venerit, quoniam peccata mea illum 
vincere non possunt. 


Clavi et lancea clamant mihi, quod 
vere reconciliatus sum Christo, si eum 
amavcero. Haec lancea aperuit mihi la- 
tus Christi, et ego intravi et ibi re- 
quiesco securus. Qui timet, amet, quo- 
niam caritas foras mittit timorem. 


Nullum tam potens est et tam efficax 
contra ardorem libidinis medicamen- 
tum. quam mors redemptoris mei. Ex- 
tendit brachia sua in cruce et expandit 
manus suas, paratus in amplexus pec- 
catorum. 


Inter brachia salvatoris mei et vi- 
vere volo et mori cupio, ibi securus de- 
cantabo: exaltabo te, Domine, quoniam 
suscepisti me, nec delectasti inimicos 
meos super me. Salvator noster caput 
inclinavit in morte, ut oscula daret suis 
dilectis. Toties Deum osculamur, quo- 
ties in ejus amore compungimur. 

Cap. XXVI. 
Jesu sanguis nostra redemptio. 


Desperare utique potuissem propter 
nimia peccata mea, infinitas negligentias 
meas, nisi verbum tuum, Deus, caro 
fieret, et habitaret in nobis: sed despe- 
rare jam non audio, quia, cum inimici 
essemus, reconciliati sumus per mortem 
filii tui, quanto magis reconciliati salvi 
facti sumus per eum. 

Omnis namque spes et totius fiduciae 
certitudo mihi est in pretioso sanguine 
ejus, qui effusus est propter nos et pro- 
pter salutem nostram. 

Tu es Deus meus vivus et verus, Do- 
minus meus pius, rex meus magnus, pa- 
stor meus bonus, magister meus unus, 
adjutor meus optimus, dilectus meus 
pulcherrimus, panis meus vivus, sacer- 
dos meus in aeternum, dux meus ad pa- 
triam, lux mea vera, dulcedo mea san- 
cta, via mea recta, sapientia mea prae- 
clara, patientia mea robustissima, victi- 
ma mea immaculata, redemptio mea 

sancta, spes mea firma, resurrectio mea 
vera et visio mea beatissima et sine fine 
mansura. Te deprecor, supplico et ro- 
go, ut per te ambulem, ad te perveniam, 
in te requiescam, qui es via, veritas et 
vita, sine qua nemo venit ad patrem. 

O splendor gloriae paternae, qui se- 
des super Cherubim et intueris abyssos, 
lumen illuminans, lumen indeficiens, 
in quem desiderant angeli prospicere ; 
ecce cor meum coram te est; discute 
tenebras ejus, ut amoris tui claritate 
plenius perfundatur. Da mihi, Deus 
meus, te, redde mihi te. En amo te, et, 
8i parum est, amem validius. Non pos- 
sum metiri, ut sciam, quantum desit 
mihi amoris tui ad id. quod satis est, 
ut currat vita mea in amplexus tuos, 
nec avertatur, donec abscondatur in ab- 
scondito vultus tui. Hoc tamen scio: 
quia male mihi est praeter te, Domine, 
non solum extra me, sed in me ipso. 
Omnis enim copia, quae Deus meus non 
est, egestas mihi est; bonum namque, 
quod neque in melius, neque in dete- 
rius commutari potest, tu solus es, qui 
simpliciter solus es, cui non est aliud 

vivere et aliud beate vivere, quia tna 
beatitudo tu es; creatura vero tua, cui 
est aliud vivere et aliud beate vivere. 
omne quod vivit et beate vivit, non de- 
bet nisi gratiae tuae attribuere. Et ideo 
nos egemus tui, non tu nostri, quia si 
omnino non essemus, nihil tibi deesset 
ad bonum, quod tu es. Tibi itaque 
Domino Deo nostro semper adhaerere 
necesse habemus, ut per continuum au- 
xilium tuum sancte, pie et recte vivere 
valeamus. Pondere siquidem fragilitatis 
nostrae deorsum trahimur, dono autem 
tuo accendimur et sursum ferimur, inar- 
descimus et imus, ascendimus, ascen- 
siones in corde facimus, et cantamus 
canticum graduum; igne tuo bon inar- 
descimus, et imus. 
Quonam? Sursum imus ad pacem 
Hierusalem, quoniam jucundatus: sum 
in his, quae dicta sunt mihi: in domum 
Domini ibimus. Illic nos collocavit vo- 
lantas bona, ut nihil velimus aliud, 
quam permanere illic in aeternum. Sed 
quia dum sumus in corpore, peregrina- 
fiur a te, Domine, non habemus hic ci- 
vitatem manentem, sed futuram inqui- 

rimus: noster autem municipatus in 
coelis est. Ideo duce gratia tua ingre- 
dior in cubile cordis mei, et canto tibi 
amatoria, rex meus et Deus meus, ge- 
mens inenarrabiles gemitus in loco pe- 
regrinationis meae, ubi cantabiles mihi 
factae sunt justificationes tuae. 


Cap. XXVII. 
Jesu. amor causa amoris nostri. 


O anima mea, insignita Dei ima- 
gine, redempta Christi sanguine, de- 
sponsata fide, dotata spiritu, ornata vir- 
tutibus, deputata cum angelis, dilige 
illum, a quo tantum dilecta es; intende 
illi, qui intendit tibi; quaere quaeren- 
tem te: ama amatorem tui, a quo ama- 
ris. cujus amore praeventa es, qui est 
causa amoris tui. Ipse est meritum, ipse 
praemium, ipse fructus, ipse usus, ipse 
finis. Esto sollicita cum sollicito, cum 
vacante vacans, cum mundo munda, 
cum sancto sancta. Qualis apparueris 
Deo, talis oportet, ut appareat tibi 
Deus; Deus suavis et mitis et multae 

misericordiae, mites, dulces, humiles 
et misericordes requirit. 

Ama illum, qui eduxit te de lacu 
miseriae et de luto faecis; elige illum 
amicum tuum prae omnibus amicis tuis, 
qui, cum omnia subtracta fuerint, solus 
tibi fidem servabit. In die sepulturae 
tuae, cum omnes amici tui recedent a 
te, ille te non derelinquet, sed tuebitur 
a rugientibus praeparatis ad escam, et 
conducet te per ignotam regionem, atque 
perducet ad plateas supernae Sion, et ibi 
collocabit te cum angelis ante faciem 
majestatis suae, ubi audies illud ange- 
licum melos: sanctus, sanctus, sanctus 
Dominus Deus noster. 

Jesus, nostra redemptio, amor et 
desiderium, adesto mihi famulo tuo. 
Amem interim te, quoad valeo, donec 
jubeas me venire ad te, ubi possum 
amare sicut te decet et me oportet. Scis, 
occultorum cognitor, Deus, quoniam 
coelo, terrà et omnibus, quae in ea 
sunt, tu mihi acceptior, tu mihi ama- 
bilior es. Diligo enim te super coelum 
et terram et caetera omnia, quae in eis 
sunt, immo amore nominis tui, quae 

transitoria sunt, procul dubio amanda 
non sunt. 

Amo te, Deus meus, amore magno, 
magisque te amare cupio. Da mihi, ut 
amem te semper, quantum volo et quan- 
tum debeo, ut tu solus sis intentio mea 
et omnis meditatio mea. Te mediter per 
dies sine cessatione, te sentiam per so- 
porem, in nocte te alloquatur spiritus 
meus, tecum fabuletur mens mea. Lu- 
mine sanctae visionis tuae illustretur cor 
meum, ut, te rectore, te duce, ambu- 
lem de virtute in virtutem, tandemque 
videam te Deum deorum in Sion facie 
ad faciem. 

Beati mundo corde, quoniam ipsi 
Deum videbunt; beati, qui habitant in 
domo tua. Domine; in saecula saecu- 
lorum laudabunt te. Rogo itaque te, 
Domine, per omnes miserationes tuas, 

uibus de morte aeterna liberati sumus. 
mollifica cor meum durum et lapideum, 
saxeum et ferreum tua sacratissima et po- 
tenti unctione, et fac me coram te omni 
hora hostiam vivam fleri. Fae me in tuo 
conspectu cor contritum et humiliatum 
semper habere cum lacrimarum: abun- 

dantia. Fac me ex toto desiderio huic 
mundo funditus exstingui, et transeun- 
tium rerum oblivisci prae magnitudine 
timoris et amoris tui, usque adeo, ut de 
temporalibus nec lugeam nec gaudeam, 
nec metuam aliquid temporale nec dili- 
gam, nec blandis corrumpar, nec ad- 
versis concutiar. Et quia tui valida est 
ut mors dilectio, absorbeat, quaeso, 
mentem meam ab omnibus, quae sub 
coelo sunt, ignita et melliflua vis amoris 
tui, ut tibi soli inhaeream solaque tuae 
suavitatis memoria pascar. 

Descendat, Domine, descendat, pre- 
cor, in cor meum odor tui suavissimus, 
ingrediatur amor tui mellifluus. Veniat 
mihi tui saporis mira et inenarrabilis 
flagrantia, quae sempiternas in me su- 
scitet concupiscentias, et ex corde meo 
producat venas salientis aquae in vitam 
aeternam. Immensus es, Domine, et 
ideo sine mensura debes amari et lau- 
dari ab iis, quos tuo pretioso sanguine 
redemisti. Dulcis Christe, bone Jesu, 
reple semper, quaeso, cor meum inextin- 
guibili dilectione tui, adeo, ut, sicut 
flamma urens totus ardeam in tui amoris 

dulcedine, quem et aquae multae in 
me nunquam possint extinguere. 

Fac me, dulcissime Domine, amare 
te, et desiderio tui deponere pondus 
omnium carnalium desideriorum et ter- 
renarum concupiscentiarum gravissimam 
sarcinam, quae impugnant et aggravant 
miseram animam meam, ut post te ex- 
pedite in odore unguentorum tuorum cur- 
rens, usque ad tuae pulchritudinis visio- 
nem efficaciter satiandus, quantocius, te 
quoque duce, merear pervenire. 

Audi, Deus meus, audi lumen ocu- 
lorum meorum, audi, quae peto, et da, 
quae petam, ut audias me. Pie et mise- 
ricordissime Domine, ne efficiaris mihi 
inexorabilis propter peccata mea, sed 
propter bonitatem tuam suscipe preces 
servi tui. Da mihi effectum petitionis 
mege et desiderii mei, intercedente et 
orante et impetrante gloriosa Virgine 
genitrice tua Maria, domina mea, cum 
omnibus sanctis tuis. Amen. 

Cap. XXVIII. 


Spiritus sanctus Deus mundator 
animarum et sanctificator. 


Quis est tam durus, quem non emol- 
liat amor Dei sic hominem praeveniens ; 
tam, inquam, vehemens amor, quod 
homo propter hominem dignatus est 
fieri ? 

Quis potest odisse hominem, cujus 
naturam et similitudinem videt in hu- 
manitate Dei! Revera, qui odit illum, 
odit Deum et ita perdit, quidquid facit. 
Deus namque propter hominem factus 
est homo, ut esset redemptor, qui est 
et creator, ut de suo redimeretur homo. 
Et ut familiarius diligeretur ab homine, 
Deus in similitudine hominis apparuit, 
et ut uterque sensus hominis in ipso 
beatificaretur, et reficeretur oculus cor- 
dis in ejus divinitate et oculus corporis 
in ejus humanitate. 

Salvator namque noster natus est no- 
bis, crucifixus et mortuus est pro nobis, 
ut morte sua mortem nostram destrueret. 


ET 

Et quia botrus carnis portatus fuerat ad 
torcular crucis, et expressione facta fluere 
coeperat mustum divinitatis, missus est 
spiritus sanctus, quo vasa cordium prae- 
pararentur et vinum novum in utres no- 
vos poneretur; primum, ut corda mun- 
darentur, ne infusum pollueretur, et 
postea ligarentur, ne infusum amitte- 
retur. Mundarentur a gaudio iniquitatis, 
ligarentur contra gaudium vanitatis. 
Non enim, quod bonum est, venire po- 
tuit, nisi prius recederet, quod malum 
est. Gaudium iniquitatis polluit, et gau- 
dium vanitatis facit rimosum. 

Gaudium iniquitatis est, cum pec- 
catum diligitur, et gaudium vanitatis 
est, cum transitoria amantur. Ejice ergo, 
quod malum est, ut, quod bonum est, 
percipere possis; effunde amaritudinem, 
ut dulcedine impleri possis. 

Spiritus sanctus gaudium est et a- 
mor. Ejice spiritum diaboli et spiritum 
mundi hujus, ut accipias spiritum Dei. 
Spiritus diaboli operatur gaudium ini- 
quitatis, et spiritus mundi gaudium va- 
nitatis. En haec gaudia mala sunt, quo- 
niam alterum habet culpam, alterum 

occasionem culpae. Veniet autem spi- 
ritus Dei, cum ejecti fuerint spiritus 
mali. et intrabit tabernaculum cordis et 
operabitur gaudium bonum et amorem 
bonum, quo expellitur amor mundi et 
amor peccati. Amor mundi allicit et de- 
cipit; amor peccati polluit et ad mortem 
adducit; amor Dei mentem illuminat, 
conscientiam mundat, animam laetifi- 
cat et Deum demonstrat. 


Cap. XXIX. 
Invocatio spiritus sancti. 


O divini amor numinis, patris omni- 
potentis prolisque beatissimae sancta 
communicatio, omnipotens paraclete spi- 
ritus, moerentium consolator clementis- 
sime, jam cordis mei penetralibus po- 
tenti illabere virtute, et tenebrosa quae- 
que laris neglecti latibula ceorusci lu- 
minis fulgore habitator laetifica, tuique 
roris abundantia longo ariditatis mar- 
centia squalore visitando foecunda. Sau- 
cia interioris hominis arcana tui amoris 
jaculo, et torpentis medullas jeeoris 

flammis salutaribus penetrando succen- 
de, sanctique fervoris igne illustrando 
intimae mentis et corporis depasce uni- 
versa. Pota me torrente voluptatis tuae, 
ut nil jam mundanorum degustare libeat 
 venenatae dulcedinis. Judica me, Do- 
mine, et discerne causam meam de gente 
non sancta; doce me facere voluntatem 
tuam, quia Deus meus es tu. Credo 
ergo, quod, quemcumque inhabitaveris, 
patris et filii pariter domicilium condis. 
Beatus, qui te merebitur hospitem, quo- 
niam per te pater et filius apud eum fa- 
cient mansionem. 

Veni jam, veni benignissime dolen- 
tis: animae consolator, protegens in op- 
portunitatibus et in tribulatione adju- 
tor; veni mundator scelerum, curator 
vulnerum; veni fortitudo fragilium, re- 
levator labentium; veni humilium do- 
ctor, superborum destructor; veni or- 
phanorum pius pater, viduarum dulcis 
judex; veni spes pauperum, refocilla- 
tor deficientium ; veni navigantium si- 
dus, naufragii portus; veni omnium vi- 
ventium singulare decus, morientium 
unica salus. Veni, sanctissime spiritus, 

veni et miserere mei. Apta me tibi, et 
 condescende propitius mihi, ut mea tuae 
magnitudini exiguitas, roborique tuo 
mea imbecillitas secundum multitudi- 
nem tuarum complaceat miserationum, 
per Jesum Christum, salvatorem meum, 
qui cum patre in tua unitate vivit et 
regnat in saecula saeculorum. Amen. 


| Cap. XXX. 
Sacrosancta trinitas laudatur et glo- 
rificatur. 


Te Deum patrem ingenitum, te filium 
unigenitum, te spiritum sanctum para- 
cletum , sanctam et individuam trinita- 
ftem, toto corde et ore confitemur, lau- 
damus atque benedicimus; tibi laus, 
honor et gloria in saecula saeculorum. 
| O summa trinitas, virtus una et in- 
. discreta majestas, Deus noster, Deus 
omnipotens, confiteor tibi ego ultimus 
servorum tuorum et exiguum membrum 
ecclesiae tuae, confiteor tibi et honori- 
fico te debito Sacrificio laudis pro scire 
et posse, quod mihi tantillo donare 

dignatus es. Et quia exteriora mihi mu- 
nera desunt, quae possim offerre, ea, 
quae in me sunt, vota laudationis ex 
dono misericordiae tuae, ecce, libens 
et orans offero tibi, de fide non ficta et 
conscientia pura. 

Credo igitur ex toto corde, rex coeli 
et terrae, Domine, et oro te; confiteor 
patrem et filium et spiritum sanctum, in 
personis trinum, et in substantia unum 
verum Deum omnipotentem, unius sim- 
plicis, incorporeae, invisibilis et incir- 
. cumscriptae naturae; in magnitudine 
infinitum, in virtute omnipotentem, in 
bonitate summum, in sapientia inaesti- 
mabilem, in consiliis terribilem, in ju- 
diciis justum, in cogitationibus secre- 
tissimum, in verbis veracem, in ope- 
ribus sanctum, in misericordiis copio- 
sum, erga poenitentes piissimum, sem- 
per idipsum aeternum ac sempiter- 
num, immortalem atque incommutabi- 
lem, quem nec spatia dilatant, nec 
voluntas variat; cui nec origo initium, 
nec tempora incrementum , nec casus 
fnem dabit. Te perennis laus et aeterna 
gloria, summa potestas et singularis 


140 
honor decet per infinita et indefessa 
saecula saeculorum. 


Cap. XXXI. 


Sanctorum in coelis caritas 
invocatur. 


Felices sancti Dei omnes, qui jam 
transiistis hujus mortalitatis pelagus et 
pervenire meruistis ad portum perpe- 
tuae quietis, securitatis, pacis, securi 
et tranquilli semperque festivi atque 
gaudentes estis. obsecro vos per ve- 
stram caritatem, qui securi estis de vo- 
bis, solliciti estote de nobis. Securi 
estis de vestra immarcessibili gloria, 
solliciti estote de nostra multiplici mi- 
seria. Per ipsum vos rogo. qui vos ele- 
git, qui vos tales fecit, de cujus pul- 
chritudine jam satiamini, de cujus im- 
mortalitate jam immortales facti estis, 
de cujus beatissima visione semper gau- 
detis. Estote jugiter memores nostri, 
subvenite nobis miseris, qui adhuc in 
salo hujus vitae circumstantibus agita- 
mur procellis. 

Vos portae pulcherrimae. quae in 
magnam surrexistis altitudinem, adju- 
vate nos vile pavimentum longe inferius 
jacentes; date manum et erigite jacentes 
super pedes, ut convalescentes de infir- 
mitate fortes efficiamur in bello: inter- 
cedite et orate constanter atque indesi- 
nenter pro nobis miseris multumque ne- 
gligentibus peccatoribus, ut per vestras 
orationes vestro sancto consortio con- 
jungamus. Sumus namque valde fra- 
giles et nullius virtutis homunciones, 
animalia ventris et carnis mancipia. in 
quibus vix aliquod virtutis vestigium 
apparet. Et tamen in Christo confes- 
sione positi ligno crucis ferimur, navi- 
gantes per hoc mare magnum et spatio- 
sum, ubi sunt reptilia, quorum non est 
numerus; ubi sunt animalia, pusilla 
cum magnis: ubi est draco saevissimus, 
semper paratus ad devorandum: ubi 
sunt loca periculosa. scylla et charyb- 
dis, et alia innumerabilia, in quibus 
naufragantur incanti et in fide dubii. 

Orate Dominum, orate piissimi, 
orate omnia agmina sanctorum et uni- 
versi coetus beatorum, ut vestris pre- 

eibus meritisque adjuti, salva nave et 
integris mercibus pervenire mereamur 
ad portum perpetuae salutis et quietis 
et continuae pacis et nunquam finien- 
dae securitatis. Amen. 


Cap. XXXII. 


Felices illi, quibus Deus sola est spes 
et omne eorum opus oratio. 


Domine Jesu, Jesu pie, Jesu bone, 
da, quaeso, toto desiderio et omni stu- 
dio tendere, quo te ascendisse post re- 
surrectionem die quadragesimo credi- 
mus, ut in praesenti quidem miseria 
solo tenear corpore, tecum autem sim 
cogitatione semper ct aviditate, ut ibi 
sit cor meum, ubi tu es, thesaurus meus 
desiderabilis et incomparabilis. 


In hoc enim magno hujus vitae dilu- 
vio, ubi circumstantibus agitamur pro- 
cellis, et non invenitur fida statio et lo- 
cus eminentior, ubi pes columbae va- 
leat aliquatenus requiescere; nusquam 
tuta pax. nusquam secura quies: ubi- 

que bella et lites, ubique hostes: foris 
pugnae, intus timores. 

Et quia altera pars sumus coeli, al- 
tera terrae, corpus, quod corrumpitur, 
aggravat animam ; idcirco animus meus, 
socius et amicus meus fatigatus de via 
veniens languet et jacet, discissus at- 
que laceratus ab iis, quas pertransierat, 
vanitatibus; esurit et sitit valde, et non 
habeo, quod ponam ante illum, quia 
pauper sum et mendicus. Tu, Domine, 
Deus meus, dives omnium bonorum et 
dapum supernae satietatis opulentissime 
largitor, da lasso cibum, collige di- 
spersum, reintegra scissum. En stat ad 
ostium et pulsat: obsecro per viscera 
misericordiae tuae, quibus visitasti nos 
oriens ex alto, aperi pulsanti misero 
manum pietatis tuae et jube propitia- 
bili dignatione, ut ingrediatur ad te, 
requiescat in te, reficiatur de te vivo 
coelestique pane, quo satiatus resum- 
ptisque viribus ad superiora conscendat, 
et de hac valle lacrimarum, penna san- 
cti desiderii raptus, ad coelestia TOMA 
' volitet. 

Requiescat in te, Deus, cor meum, 

cor mare magnum, tumens fluctibus. 
Tu, qui imperasti ventis et mari, et 
facta est tranquillitas magna, veni et 
gradere super fluctus cordis mei, ut 
tranquilla et serena fiant omnia mea, 
quatenus unum bonum meum amplectar 
te, et dulce lumen oculorum meorum 
contempler te sine tumultuantium cogi- 
tationum caeca caligine. Dormiat, ob- 
secro, Domine Deus, dormiat memoria 
mea ab omnibus malis, iniquitatem 
odiat, justitiam diligat. Quid enim pul- 
chrius, quidve dulcius, quam inter 
tenebras hujus vitae multasque amari- 
tudines divinae dulcedini inhiare et 
aeternae beatitudini suspirare, illic te- 
neri mente, ubi vera habere gaudia, 
certissimum est. 

Beati, qui habitant in domo tua, 
Domine, in saecula saeculorum lauda- 
"bunt te. Beati, vere beati, quos ele- 
gisti et assumpsisti in illam coelestem 
haereditatem : ecce sancti tui, Domine, 
florent ante te, sicut lilium; replentur 
enim ab ubertate domus tuae et torrente 
voluptatis tuae potas eos, quoniam tu 
es fons vitae, et in lumine tuo vident 

lumen, usque adeo, ut ipsi videlicet 
lumen illuminatum per te Deum illumi- 
nantem sicut sol effulgeant in conspectu. 
O quam mira, quam pulchra, quam ac- 
ceptabilia sunt domus tuae habitacula, 
Domine virtutum: Concupiscit intrare 
in ea haec peccatrix anima mea. 


Unam rem petii a te, Domine, et 
hanc requiram, ut inhabitem in domo 
Domini omnibus diebus vitae meae. 
Quemadmodum desiderat cervus ad fon- 
tes aquarum, ita desiderat anima mea ad 
te, Deus. Nihil mihi tam dulce, quam 
cum Domino meo esse. Mihi autem ad- 
haerere Deo bonum est. Da mihi, Do- 
mine, donec his fragilibus adsisto mem- 
bris, tibi adhaerere, sicut scriptum est. 


Praebe mihi, rogo, contemplationis 
pennas, quibus indutus ad te volitem 
sursum, et quia omne sinistrum deor- 
sum jacet, tene mentem meam, ne ad 
ima tenebrosae vallis corruat, ne inter- 
veniente umbra terrae a te vero justitiae 
sole separetur, et adducta tenebrarum 
nebula prohibeatur alta respicere. Tene 

cor meum manu tua, quia sine te ad al- 
tiora non rapitur. Illuc festino, ubi sum- 
ma pax regnat et jugis tranquillitas ru- 
tilat. Tene et rege spiritum meum, et 
assume illum secundum voluntatem tu- 
am, ut, te duce, ascendat in illam re- 
gionem ubertatis, ubi pascis Israel in 
aeternum pabulo veritatis. 

Sed volitanti ad te animae multa 
sunt, quae obstrepunt. Jussu tuo, Do- 
mine, conticescant mihi omnia. Ipsa 
sibi anima mea sileat, omnia pertran- 
seat, omnia, quae creata sunt, tran- 
scendat a se et perveniat ad te, atque 
in te solo creatore omnium oculos fidei 
fipat; tibi inhiet, tibi intendat, tibi 
meditetur, te contempletur verum et 
summum bonum et gaudium sine fine 
mansurum. Multae denique sunt con- 
templationes, quibus anima devota tibi 
mirabiliter pascitur, sed in nulla earum 
ita delectatur et requiescit anima mea 
sicut in te, et quando te solum cogitat 
et contemplatur. Quam magna multi- 
tudo dulcedinis tuae, Domine! quam 
mirabiliter inspiras cordibus amatorum 

tuorum! quam mira suavitas amoris tui, 
quo perfruuntur illi, qui nihil praeter 
te diligunt, nihil quaerunt, nihil etiam 
cogitare concupiscunt! Felices illi, qui- 
bus tu solus spes es et omne opus eorum 
oratio; beatus, qui sedet solitarius et 
tacet, et stat super custodiam suam ju- 
giter dic ac nocte, ut, adhuc in hoc 
fragili corpore positus, praelibare va- 
leat aliquatenus dulcedinem tuam. 

Percute, Domine, percute, obsecro, 
hanc durissimam mentem meam pia et 
valida cuspide dilectionis tuae, et altius 
ad intima penetra potenti virtute, ut lu- 
geam die ac nocte, nullam recipiens in 
praesenti vita consolationem, donec te 
in coelesti thalamo merear videre dile- 
ctum et pulcherrimum sponsum meum, 
Deum et Dominum meum, ut ibi videns 
gloriosam, admirabilem et pulcherri- 
mam faciem tuam omni dulcedine ple- 
nam, cum diligentibus te exclamem, di- 
cens: ecce, quod concupivi, jam video, 
quod speravi, jam teneo, quod deside- 
ravi, jam habeo. 

Ili namque in coelis junctus sum, 

quem in terris positus tota virtute di- 
lexi, tota caritate amplexus sum, cui 
toto amore inhaesi; ipsum laudo, be- 
nedico et adoro, qui vivit et regnat Deus 
in saecula saeculorum. Amen. 


PARS ALTER A. 


DEUS TRINUS ET UNUS 


O RANDO 
CELEBRATUR. 


PRAEPARATUR 
ANIMA AD ORANDUNM. 


—À 


Cor humanum in desiderio aeter- 
nitatis non fixum, nunquam stabile 
potest esse, sed omni volubilitate vo 
lubilius de alio ad aliud transit, quae- 
rens requiem, ubi non est. In his 
autem caducis et transitoriis, in qui- 
bus ejus affectus captivi tenentur, 
veram requiem invenire non valet, 
quoniam tantae est dignitatis, ut nul- 
lum bonum praeter summum bonum 
ei sufficere possit. 

Revera haec est vera cordis re- 

quies, cum totum in amorem summi 
boni per desiderium et orationem fi- 
gitur In quo enim amor summi 
boni, Dei nostri, est, deridet hujus 
saeculi gloriam, et semper cogitat, 
quando ad Deum perveniat, quando 
mundum derelinquat, quando carnis 
corruptionem evadat, ut veram pa- 
cem inveniat. Semper habet cor suum 
et desiderium et orationem in superna 
elevatum; quando sedet, quando am- 
bulat, quando requiescit vel quan- 
do aliquid agit, cor a Deo non re- 
cedit. 

Si vero aliqua vana cogitatione 
vel rerum occupatione inde aliquan- 
tulum abstractum fuerit, summa cum 
festinatione illuc redire festinat, exi- 
lium reputans alibi quam ibi moram 
facere. 

Idcirco non levi crimine tenetur 

astrictus, quisquis in oratione cum 
Deo loquitur, et subito substrahitur 
ab ejus conspectu, quasi ab oculis 
non videntis nec audientis. Hoc au- 
tem fit, quando cogitationes suas 
malas et importunas sequitur, et ali- 
quam vilissimam creaturam, ad quam 
mentis intuitus facile distrahitur, ei 
praefert; ilam videlicet in cogita- 
tione saepius revolvendo vel cogitan- 
do quam Deum, quem assidue debet 
recolere creatorem, adorare redem- 
ptorem, exspectare salvatorem, ti- 
mere judicem. l 
Fuge ergo, o homo, paululum 
occupationes tuas, et absconde te 
modicum a tumultuosis cogitationi- 
bus tuis; abjice nunc onerosas cu- 
ras; vaca aliquantulum Deo, et 
paululum requiesce in eo. Intra 
in cubiculum mentis tuae; exclude 

omnia praeter Deum, et quae valent 
ad quaerendum eum, et clauso ostio 
quaere "eum. 

Dicat nunc totum cor tuum Deo: 
Quaero vultum tuum, vultum tuum, 
Domine, requiro. 


SECTIO PRIMA. 


— 


PRECES DIURNAE. 


a——Ó MÀ 


PRECES MATUTINAE. 


Jam lucis orto sidere 
Deum precemur supplices, 
Ut in diurnis actibus 

Nos servet a nocentibus. 


Linguam refrenans temperet, 
Ne litis horror insonet, 

- Visum fovendo contegat, 
Ne vanitates hauriat. 


Sint pura cordis intima, 
Absistat et vecordia , 

. Carnis terat superbiam 
Potus cibique parcitas. 

Ut cum dies abscesserit, 
Noctemque sors reduxerit, 


Mundi per abstinentiam 
Ipsi canamus gloriam. 


Deo patri sit gloria, 

Ejusque soli filio 

Cum spiritu paraclito 

Nunc et per omne saeculum. Amen. 


Domine, Deus meus, da cordi meo 
te desiderare, desiderando quaerere, 
quaerendo invenire, inveniendo amare, 
amando mala mea redimere, redempta 
non iterare. Da, Domine, Deus meus, 
cordi meo poenitentiam, spiritui con- 
tritionem, oculis lacrimarum fontem, 
manibus eleemosynae largitatem. Rex 
meus, extingue in me desideria carnis 
et accende ignem tui amoris. Redem- 
ptor mei, expelle a me spiritum super- 
biae et concede propitius thesaurum hu- 
militatis tuae. Salvator mei, amove a 
me furorem irae et indulge mihi beni- 
gnus scutum patientiae. Creator mei, 
evelle a me animi rancorem et largire 
mihi mitis mentis dulcedinem. Da, cle- 

mentissime pater, mihi solidam fidem, 
spem congruam, caritatem continuam. 
Rector mei, averte a. me vanitatem, 
mentis inconstantiam, cordis vagatio- 
nem, oris scurrilitatem, oculorum ela- 
tionem, ventris ingluviem, opprobria 
proximorum, scelera detractionum, cu- 
riositatis pruriginem, divitiarum cupi- 
dinem, inanis gloriae appetitum, hy- 
pocrisis malum, adulationis venenum, 
contemptum inopum, oppressionem de- 
bilium, avaritiae ardorem, invidiae ru- 
biginem, blasphemiae mortem. 

Reseca in me, factor mei, temeri- 
tatem, iniquitatem, pertinaciam, in- 
quietudinem, otiositatem, somnolenti- 
am, pigritiam, mentis hebetudinem, 
cordis caecitatem, sensus obstinationem, 
morum truculentiam, boni inobedien- 
tiam, consilii repugnationem, linguae 
effrenationem, innocentum calumniam, 
subditorum negligentiam, circa dome- 
sticos severitatem, adversus familiares 
impietatem, erga proximos duritiam. 

Deus meus, misericordia mea, oro 
te per dilectum filium tuum, da mihi 
misericordiae opera, pietatis studia: 

compati afflictis, consulere erroneis, suc- 
currere miseris, subvenire egenis, con- 
solari moestos, relevare oppressos; pau- 
peres recreare, flebiles refovere, di- 
mittere debitoribus, parcere in me pec- 
cantibus, odientes me diligere, pro ma- 
lis bona reddere, neminem despicere, 
sed honorare: bonos imitare, malos ca- 
vere, virtutes amplecti, vitia rejicere; 
in adversis patientiam, custodiam oris 
et ostium circumstantiae labiis meis; 
terrena calcare, coelestia sitire, ubi tu, 
Deus meus, vivis et regnas in saecula 
saeculorum. Amen. 

Misericordissime, tibi me hodie com- 
mendo, reddo et concedo; per quem 
vivo et sapio, in te confido, spero et 
totam spem meam pono, per quem re- 
surgam, vivam et requiescam. Te cupio, 
diligo, adoro, cum quo manebo, re- 
gnabo et beatus ero. Anima, quae te 
non quaerit, peccatis servit et vitiis sub- 
jecta est; nunquam quieta, nunquam 
secura est. 

Famuletur tibi semper mens mea, pi- 
issime; suspiret tibi semper peregrina- 
tio mea; ardeat in amore tui cor meum. 

Requiescat in te, Domine, anima mea; 
contempletur te in mentis excessu: can- 
tet laudas tuas in jubilatione, et haec 
sit in hoc exilio consolatio mea. Con- 
fugit mens mea sub umbra alarum tua- 
rum ab aedibus cogitationum saeculi 
hujus; repauset in te cor meum, cor 
magnum mare tumens fluctibus. 

Pater noster. Ave Maria. Credo etc. 


Actus virtutum. 
Actus fidei. 


Firma fide credo te Deum esse, unum 
in essentia, trinum in personis; credo 
filium Deum Jesum Christum incarna- 
tum, passum pro nobis et mortuum ; 
credo te remuneratorem bonorum et vin- 
dicem malorum; credo et profiteor, quae 
symbola apostolorum continentur, et 
omnia ac singula, quae sancta ecclesia 
romano - catholica mihi credenda prae- 
ponit, quia tu Deus summa veritas es, 
qui ea revelasti. 

In hac fide et pro hac fide vivere et 
mori volo ac statuo. 


Actus spei. 


Misericordissime Deus, spero per 
passionem et merita Jesu Christi hic 
tuam gratiam et remissionem peccato- 
rum; posthac vitam aeternam in beati- 
fica tui possessione, quia tu, Deus meus, 
omnipotens es, et infinite bonus erga 
nos, ac fidelis in promissis. 

Dominus firmamentum meum et re- 
fugium meum, liberator meus, adjutor 
meus; sperabo in eum, non confundar 
in aeternum. 


Actus caritatis. 


Amo te, Deus meus, super omnia 
ex toto corde; amo te propter te et pro- 
ximum meum propter te, quia in te ipso 
es summe bonus et ipsa bonitas infinita, 
et ideo dignus, ut ameris ab omnibus. 
Ament te omnes homines! Laudent te 
omnes creaturae! Utinam ego te, Deus, 
plus amarem! Vere me poenitet, quod 

unquam te offenderim ; jam statuo ser- 
vare omnia mandata tua. 


Actus contritionis. 


Domine Deus, doleo ex integro cor- 
de de peccatis commissis, quia per ea 
te, summum bonum super omnia dile- 
ctum, offendi; et detestor ea, quia tibi 
displicent: propono firmiter non pec- 
care de caetero; et ex hoc momento sta- 
tuo vitare et tollere occasiones omnes, 
causas et pericula peccatorum; potius 
vitam et omnia amittere, quam peccatum 
admittere. Statuo etiam peccata mea 
quamprimum confiteri, et in satisfactio- 
nem accepto de manu tua omnía adver- 
sa, labores et onera. 


Actus relationis operum in Deum. 


Domine, Deus omnium creator et 
gubernator, in quo vivimus, movemur 
. et sumus, sine quo nihil possumus, quae- 
cumque hodie cogitabo, loquar, agam, 
aut patiar, omnia refero ad gloriam 
tuam et Domini nostri Jesu Christi. 

Domine, Deus omnipotens, qui ad 
principium hujus diei nos pervenire fe- 
cisti, tua nos hodie salva virtute, ut in 
hac die ad nullum declinemus pecca- 
tum, sed semper ad tuam justitiam fa- 
ciendam nostra procedant eloquia, di- 
rigantur cogitationes et opera. Per Do- 
minum nostrum etc. 


Ad meditationem. 


Ante meditationem. 


Audi, Domine, Deus meus, audi 
lumen oculorum meorum; audi, quae 
peto, et da, ut, quod peto, exaudias. 
Si despicis, pereo; si respicis, vivo; 
si justitiam meam requiris, mortuus 
foeteo ; si cum misericordia respexeris, 
foetentem resuscitas de sepulcro. Quod 
odis in me, longe fac a me, et castitatis 
ac continentiae spiritum insere in me, 
ut quodcumque petiero, in ipsa peti-. 
tione te non offendam. Tolle a me, quod 
nocet, et praebe, quod juvet. Praesta 
mihi, Domine, medicinam, unde mea 

possunt curari vulnera. Da mihi, Do- 
mine, timorem tui, cordis compunctio- 
nem. mentis humilitatem et conscien- 
tiam puram. 

Parce animae meae, parce malis 
meis, parce criminibus meis. Miserere 
mei, Domine, miserere mei et respice 
me de sede sancta majestatis tuae, et 
tenebras cordis mei radio splendoris tui 
ilumina, a quo et per quem mihi fiat 
propitiatio in tempore necessitatis et an- 
gustiae meae. 


Post meditationem. 


O lux, a qua omnis lux, lumen, a 
quo omne lumen, lux quae illuminas 
omnia tota simul semel et semper, ab- 
sorbe me in claritatis abyssum, ut te vi- 
deam undique te in te, et me in te, et 
cuncta sub te. Ne derelinquas me, ne 
accrescant umbrae ignorantiae meae et 
multiplicentur delicta mea. Sinete enim 
omnia mihi sunt tenebrae, omnia mala, 
quia nihil bonum sine te vero, solo et 
summo bono. 

Hoc confiteor, hoc scio, Domine 

Deus meus, quia ubicumque sum sine te, 
male mihi est praeter te, non solum extra 
me sed etiam in me. 

Heu miseria super miseriam, cum 
misera anima mea a te refugit, cum quo 
semper abundat et gaudet, et sequitur 
mundum, cum quo eget et dolet. 

In manibus tuis descripsisti me, ut 

semper sit memoria mea apud te, si ta- 
men memoria tua jugiter fuerit apud me. 
O quantum sumus debitores tibi, Domine 
Deus noster! O quantum a nobis miseris 
es timendus, amandus, benedicendus, 
honorandus et glorificandus, qui nos 
salvasti et sanctificasti et sublimasti. De 
tuis beneficiis, quae meditando jamjam 
recolo, dulce esset semper loqui, sem- 
per cogitare, semper tibi gratias agere, 
ut possim te semper pro omnibus bonis 
tuis Jaudare et amare ex toto corde meo 
et tota anima mea et tota mente mea, si- 
mul ex omnibus medullis et intimis cor- 
dis mei et omnium compagum mearum. 

Quando enim erravi, in viam redu- 
xisti me, quando peccavi, corripuisti me, 
quando ignoravi, docuisti me, quando 
tristis fui, consolatus es me, quando de- 

speravi, confortasti me, quando cecidi, 
erexisti me, quando steti, tenuisti me, 
quando veni, suscepisti me, quando ivi, 
deduxisti me, quando clamavi, exau- 
disti me. 

Beata dulcedo, Domine Deus meus, 
omnium, qui delectantur in te. 


Ad studium. 


Ante studium. 


Deus, scientiarum Domine, sapien- 
tiae dux et sapientium emendator, qui 
doces hominem scientias, et linguas in- 
fantium facis disertas, mitte sapientiam 
de coelis sanctis tuis et a sede magnitu- 
dinis tuae, ut mecum sit et mecum la- 
boret, ut sciam, quid acceptum sit apud 
te. Nam etsi quis erit consummatus inter 
filios hominum, si ab illa abfuerit sa- 
pientia tua, in nihilum computabitur. 
Da igitur mihi intellectum, ut mihi at- 
tendens et doctrinae devitem profanas 
vocum novitates et appositiones falsi no- 
minis scientiae. 

Da mihi scientiam sanctorum, scire 

etiam supereminentem scientiam carita- 
tis Christi, ut prae omnibus cognoscam 
te Deum verum et quem misisti, Jesum 
Christum, salutem unicam, gaudium et 
finem. Amen. 


Post studium. 


Nesinas me, Domine, inflari scien- 
tia, quae destruetur, sed da caritatem 
aedificantem, quae nunquam excidit, 
ut non evanescam in cogitationibus meis, 
nec judicem, me scire aliquid inter ho- 
mines, nisi Jesum Christum et hunc 
crucifixum. Amen. 


Litaniae de spiritu sancto. 


Kyrie eleyson. Christe eleyson. Kyrie 
eleyson. 

Christe audi nos. Christe exaudi nos. 

Pater de coelis Deus, 

Fili redemptor mundi Deus, 

Spiritus sancte Deus, 

Sancta trinitas unas Deus, 

Spiritus a patre filioque procedens, 

Spiritus Domini, Deus Israel, 

Spiritus replens orbem terrarum, 

Spiritus ornans coelos, stabilis et 
securus, 

Spiritus veritatis omnia sugpgerens et 
distribuens, 

Spiritus sapientiae et intellectus, 

Spiritus consilii, fortitudinis, scien- 
tiae et pietatis, 

Spiritus timoris Domini et pruden- 
tiac, 

Spiritus, quo inspirante locuti sunt 
sancti Dei homines, 

Quae ventura sunt annuntians, 

Donum et promissio patris, 

Spiritus sancte paraclite arguens 
mundum, 

Spiritus in quo daemonia ejiciuntur, 

Spiritus ex quo renascimur, 

Spiritus per quem caritas Dei diffusa 
est in cordibus nostris, 

Spiritus adoptionis filiorum Dei, 

Spiritus gratiae et misericordiae, 

Spiritus adjuvans infirmitatem no- 
stram. et reddens testimonium spi- 
ritui nostro, quod simus filii Dei, 

Spiritus suavis, benigne, super mel 
dulcis, 

Spiritus pignus haereditatis nostrae, 
deducens nos in terram rectam, 

Spiritus principalis, vivificans et 
confortans, 

Spiritus salutis, judicii et gaudii, 

Spiritus fldei, pacis et ardoris, 

Spiritus humilitatis, caritatis et ca- 
stitatis, 

Spiritus benignitatis, bonitatis, lon- 
ganimitatis ac mansuetudinis, 

Spiritus lenitatis, veritatis, unitatis 
ac consolationis, 

Spiritus compunctionis, promissio- 
nis, renovationis ac sanctificatio- 
nis, 

Spiritus vitae, patientiae, continen- 
tiae ac modestiae, 

Spiritus omnium gratiarum, 

Propitius esto, parce nobis, sancte spi- 
ritus. 

Propitius esto, exaudi nos, sancte spi- 
ritus. 

A spiritu erroris, libera nos, spiritus 
Dei vivi. 

A spiritu immundo, libera nos, spi- 
ritus Dei vivi. 

A. spiritu blasphemiae, 

Ab omniobstinationeet desperatione, 

Ab omni praesumptione et veritatis 
contradictione, 

Ab omni malitia et prava consuetu- 
dine, 

Ab invidia EEA caritatis , 

A finali impoenitentia , 

Per aeternam a patre et filio proces- 
sionem tuam, 

Per invisibilem unctionem tuam , 

Per omnem gratiarum plenitudinem, 
qua virginem Mariam semper pos- 
sedisti, 

Per supereffluentae sanctitatis abys- 
sum, qua in conceptione verbi 
matrem Dei inundare fecisti, 

Per sanctam in baptismo Christi ap- 
paritionem tuam , 

Per salutarem super apostolos ad- 
ventum tuum, 

Per ineffabilem bonitatem tuam, qua 
ecclesiam gubernas, concilias , 
praesides, martyres corroboras, 
doctores illuminas, religiosos in- 
stituis, 

Hamacher, armatura Dei. Ed. lI. 8 

Peccatores, 

Ut in spiritu ambulemus, et deside- 
ria carnis non adimpleamus, . 

Ut omnes ecclesiasticos ordines in 
sancta religione et vero spiritu 
conservare digneris, 

Ut virtutum omnium complementum 
nobis donare digneris, 

Ut nos exaudire digneris, ] 

Spiritus Dei, libera nos, 

Agnus Dei etc. Effunde in nos s. spi- 
ritum. 

Agnus Dei etc. Emitte in nos promissum 
patris spiritum. 

Agnus Dei etc. Da nobis spiritum bo- 
num. 

Cor mundum crea in me Deus, 

Et spiritum rectum innova in visceribus 
meis. 

Ne projicias me a facie tua, 

Et spiritum sanctum ne auferas a me. 

Redde mihi laetitiam salutaris tui, 

Et spiritu principali confirma me. 

Spiritus sancti gratia 

Illuminet sensus et corda nostra. 

Domine exaudi orationem meam , 

Et clamor meus ad te veniat. 

Oremus. 


Deus, cui omne cor patet et omnis 
voluntas loquitur, et quem nullum latet 
secretum, purifica per infusionem s. spi- 
ritus cogitationes cordis nostri, ut te 
perfecte diligere et digne laudare me- 
reamur. 

Adsit nobis, quaesumus, Domine, 
virtus spiritus sancti, quae et corda no- 
stra clementer expurget et ab omnibus 
tueatur adversis. 

Omnipotens sempiterne Deus, cujus 
spiritu totum corpus ecclesiae sanctifi- 
catur et regitur, exaudi nos pro uni- 
versis ordinibus supplicantes, ut gratiae 
tuae munere ab omnibus tibi gradibus 
fideliter serviatur. Per Dominum no- 
strum. 


Veni creator spiritus, 
Mentes tuorum visita, 
Imple superna gratia, 
Quae tu creasti pectora. 


Qui diceris paraclitus. 
Altissimi donum Dei, 

Fons vivus, ignis, caritas, 
Et spiritalis unctio. : 


Tu septiformis munere, 
Digitus paternae dexterae, 
Tu rite promissum patris. 
Sermone ditans guttura. 


Accende lumen sensibus, 
Infunde amorem cordibus, 
Infirma nostri corporis 
Virtute firmans perpeti. 


Hostem repellas longius, 
Pacemque dones protinus; 
Ductore sic te praevio 
Vitemus omne noxium. 


Per te sciamus da patrem, 
Noscamus atque filium, 
Teque utriusque spiritum 
Credamus omni tempore. 


Deo patri sit gloria, 
Et filio, qui a mortuis 
Surrexit, ac paraclito, 
In saeculorum saecula. Amen. 

PRECES VESPERTINAE. 


Jam sol recessit igneus; 
Tu lux perennis unitas, 
Nostris, beata trinitas, 
Infunde lumen cordibus. 


Te mane laudum carmine, 
Te deprecamus vespere, 
Digneris, ut te supplices 
Laudemus inter coelites. 


Patri simulque filio 

Tibique sancte spiritus, 

Sicut fuit, sic jugiter, 

Saeclum per omne gloria. Amen. 


Invocat te, Domine, fides mea, 
quam dedisti mihi propter bonitatem 
tuam ad salvationem mei. Fidelis enim 
anima ex fide vivit; tenet in spe, quod 
videbit in re. Invocat te, Deus, suavis 
amor fidei meae, quam excussis igno- 
rantiae tenebris ad veritatis intelligen- 
tiam perduxisti, et quam a stulta sae- 
culi amaritudine eruisti atque adhibita 
tuae dulcedinis caritate jucundam mihi 

et melliuam reddidisti.  Invocat te, 
beata trinitas, vox clara et sincerus 
amor fidei meae, quam ab ipsis enu- 
triens cunabulis illuminasti semper per 
illustrationem gratiae tuae, et quam 
adaugens confirmasti in me per docu- 
menta matris ecclesiae. Te invoco, be- 
ata et benedicta et gloriosa una trinitas, 
pater et filius et spiritus sanctus, Deus 
Dominus, paracletus, caritas, gratia, 
communicatio. 

Deus, vera et summa vita, a quo, 
per quem et in quo vivunt omnia, quae- 
cumque vere et beate vivunt; Deus, cu- 
jus nos fides excitat, spes erigit, caritas 
jungit: Deus, qui peti te jubes et in- 
veniri facis et pulsanti aperis; Deus, a 
quo averti cadere est, ad quem con- 
verti surgere est, in quo manere con- 
sistere est: Deus, quem nemo amit- 
tit, nisi deceptus, nemo quaerit, nisi 
admonitus, nemo invenit, nisi purga- 
tus; Deus, quem nosse vivere est, cui 
servire regnare est, quem laudare salus 
et gaudium animae est, te labiis et corde 
omnique, qua valeo, virtute laudo, be- 
nedico atque adoro, tuaeque clementiae 

et bonitati pro universis beneficiis tujs 
gratias refero. 

Te invoco, o beata trinitas, ut ve- 
nias in me et templum me facias gratiae 
tuae. Rogo patrem per filium, rogo 
filium per patrem, rogo spiritum san- 
ctum per patrem et filium, ut omnia vi- 
tia elongentur a me et omnes sanctae vir- 
tutes plantentur in me. Deus immense, 
a quo omnia, per quem omnia, in que 
omnia facta sunt, visibilia et invisibi- 
lia, qui opera tua extra circumdas et 
intra reples, supra regis et infra fers, 
custodi me, opus manuum tuarum, in 
te sperantem et in tua solummodo 
misericordia confidentem. Custodi me, 
quaeso, hic et ubique, nunc et sem- 
per. intus et foris, ante et retro, su- 
pra et infra, ita ut in me nullus pateat 
locus insidiis inimicorum. Tu es Deus 
omnipotens, custos et protector in te 
sperantium, sine quo nemo est tutus, 
nemo de periculis liberatus; concede 
mihi te custodiente et regente vivere et 
finire vitam meam, ac praesta mihi in 
fnem, ut me excipiat somnus cum re- 

in aeternitate. Amen. 


Litaniae vespere dicendae. 


Kyrie eleyson. Christe eleyson. Kyrie 
eleyson. 

Christe audi nos. Christe exaudi nos. 

Pater de coelis Deus, miserere nobis. 

Fili redemptor mundi Deus, miserere 
nobis. 

Spiritus sancte Deus, miserere nobis. 

Sancta trinitas, unus Deus, miserere 
nobis. 

Propitius esto, parce nobis, Do- 
mine! 

Propitius esto, exaudi nos, Domine! 

Ab omni malo, 

Ab omni peccato, 

Ab ira tua, 

Ab imminentibus periculis, 

A subitanea et improvisa morte, 

Ab insidiis diaboli, 

A concupiscentia carnis, 

A concupiscentia oculorum, 

A superbia vitae, 

Ab omni immunditia cordis et cor- 
poris, 

Ab ira, odio et omni mala voluntate, 

Ab omni obstinatione et impoeniten- 
tia, 

Ab erroribus universis, 

A morte perpetua, 

Per abundantiam bonitatis tuae, 

Per ineffabilem magnitudinem cari- 
tatis et misericordiae tuae, 

Per incarnationem Christi, filii tui, 

Per crucem et passionem ejus, 

Per sanctam resurrectionem et admi- 
rabilem ascensionem ejus, 

Per adventum spiritus sancti para- 
cleti, 

Per omnes sanctos et electos tuos, 

Per fideles servos tuos, stantes in 
conspectu tuo, 

Per dilectos et amicos tuos, iccami in 
coelo regnantes, 

Per pretiosam in conspectu tuo .mor- 
tem sanctorum tuorum, 

Per merita et intercessionem omnium 
electorum tuorum, 

In die judicii, 

Peccatores, te rogamus, audi nos! 
Agnus Dei etc. 


Oremus. 


Dignare, Domine Jesu Christe cum 
patre et spiritu sancto, dare nobis tuam 
benedictionem uberemque gratiam, ut 
tibi in somno et vigilia, in vita et morte, 
puro corde et casto corpore perfecti sem- 
per placeamus. Amen. 

Divinum auxilium maneat semper 
nobiscum; et fidelium animae per mise- 
ricordiam Dei requiescant in pace. Amen. 

In nomine patris T et filii et spiritus 
sancti. Amen. 

In pace in idipsum dormiam et re- 
quiescam ; quoniam tu, Deus, singu- 
lariter in spe constituisti me. 

Illumina oculos meos, ne unquam 
obdormiam in morte, ne quando dicat 
inimicus meus: praevalui adversus eum. 

Nos cum prole pia 
benedic virgo Maria. 


SECTIO SECUNDA. 


——— ———— 


PRECES PRO SACRIFICIO 
—... MISSAE, 


PRECES SUB MISSA. 


O memoriale mortis Domini, 

Panis vivus, vitam praestans homini. 
Praesta meae menti de te vivere, 

Et te illi semper dulce sapere. 


Pie pelicane, Jesu Domine! 

Me immundum munda tuo sanguine, 
Cujus una stilla salvum facere 

Totum mundum quit ab omni scelere. 


Jesu quem velatum nunc aspicio, 
Oro, fiat istud, quod jam sitio, 

Ut te revelata cernens facie, 
Visu sim beatus tuae gloriae. 


Ad introitum. 


Invoco te, Deus meus, invoco te, 
quia prope es omnibus invocantibus te 
in veritate. Tu enim veritas es; doce 
me, quaeso, per clementiam tuam, san- 
cta veritas, doce me, invocare te in ve- 
ritate, quia hoc fieri, quomodo oporteat, 
nescio, sed a te doceri, beata veritas, 
humiliter imploro. Desidero invocare te, 
quod, quaeso, fiat in veritate. Quid est 
in veritate invocare veritatem, nisi in 
filio patrem? Ergo, sancte pater, sermo 
tuus veritas est principiumque verborum 
tuorum veritas; hoc quippe est verbo- 
rum tuorum principium, quod in prin- 
cipio erat verbum. 

Quid est enim dulcius, quam geni- 
torem in nomine unigeniti invocare? pa- 
trem in recordatione filii ad pietatem in- 
flectere? regem carissimae sobolis deno- 
minatione mitigare? Sic enim solent rei 
carceribus eripi; sic commancipati vin- 
culis liberari: sic tristem accipientes 

sententiam capitis non solum absolvi, 
sed insuper nancisci insolitam gratiam, 
dummodo iratis principibus dilectae pro- 
lis intimaverint caritatem ; sic delin- 
quentes servuli evadunt supplicia domi- 
norum, dum pro eis intervenit dulcedo 
filiorum. 

Sic te, omnipotens pater, per omni- 
potentis filii caritatem postulo: educ de 
carcere ad confitendum nomini tuo ani- 
mam meam. Libera me a vinculis pecca- 
torum, per coaeternum flagito unicum 
tibi natum, meque, cui propria merita 
lethalem minantur sententiam, pretio- 
sissimae ad dexteram tuam sedentis pro- 
lis interpellatione restaura placatus ad 
vitam. 

Quem enim alium dirigam interces- 
sorem tibi, nescio, nisi hunc, qui est 
propitiatio pro peccatis nostris, qui se- 
det ad dexteram tuam interpellans pro 
nobis. Ecce advocatus meus apud te pa- 
trem meum; ecce pontifex summus, qui 
non alieno eget expiari sanguine, quia 
proprio refulget perfusus cruore; ecce 
hostia sancta, bene placens et perfecta, 
in odorem suavitatis oblata et accepta. 

Ad gloriam et usque ad offertorium. 


In Jesu, salvatore meo, respiro et 
in ipso confisus ad te pervenire desidero, 
non habens meam justitiam, sed eam, 
quae est ex filio tuo, Domino nostro, 
Jesu Christo. 

Unde gratias agimus tibi, clementis- 
sime et benignissime amator hominum, 
Deus, qui per Jesum Christum filium 
tuum, Dominum nostrum, cum non es- 
semus, potenter fecisti nos, et cum per- 
diti fuissemus culpa nostra, mirabiliter 
liberasti et recuperasti nos. Gratias ago 
pietati tuae et multas tibi laudes refero 
ex totis praecordiis meis, qui propter 
tuam inenarrabilem dilectionem, qua 
nos miseros et indignos mirabili bonitate 
amare dignatus es, misisti eundem uni- 
genitum tuum: de sinu tuo ad publicum 
proficuum nostrum, salvare nos pecca- 
tores, tunc filios perditionis. Gratias 
ago tibi pro sancta incarnatione et nati- 
vitate ejus, et gloriosa genitrice, de qua 
ipse carnem assumere dignatus est pro- 
pter nos et propter nostram salutem , ut 

sicut Deus verus de Deo, ita verus homo 
ex homine esset. Gratias tibi ago pro 
passione et cruce, pro morte et resur- 
rectione ejus, pro ascensione ejus in coe- 
lum et sede majestatis ejus ad dexteram 
tuam. Ipse enim quadragesimo die post 
resurrectionem suam ascendens, viden- 
tibus discipulis, super omnes coelos 
sedensque ad dexteram tuam spiritum 
sanctum secundum promissionem suam 
in filios adoptionis effudit. Gratias 
tibi ago pro sacratissima illa effusione 
pretiosi sanguinis ejus, quo sumus re- 
dempti, simul et pro sacrosancto et vi- 
vifico mysterio corporis et sanguinis 
ejus, quo quotidie in ecclesia tua pa- 
scimur et potamur, abluimur et san- 
ctificamur, et unius summae divini- 
tatis participes efficimur. Gratias tibi 
ago pro tua mira et infnarrabili caritate, 
qua nos indignos sic amasti et salvasti 
per unicum et dilectum filium tuum. Sic 
enim dilexisti mundum, ut unigenitum 
tuum dares, ut omnis, qui credit in 
eum, non pereat, sed habeat vitam aeter- 
nam. Haec est autem vita aeterna, ut 
cognoscamus te verum Deum, et quem 

misisti, Jesum Christum, per fidem 
rectam et condigna fidei opera. 


Ad offertorium. 


O immensa pietas, o inaestimabilis 
earitas, ut liberes servum, filium tra- 
disti. Deus factus est homo, ut perditus 
homo de potestate daemonum eruere- 
tur. Quam benignissimus amator homi- 
num filius tuus, Deus noster, cujus piis 
visceribus non satis visum est, ut se 
inclinaret factus homo de virgine Maria, 
nisi etiam subiret crucis supplicium ef- 
fuso sanguine propter nos et propter 
nostram salutem! Venit pius Deus, ve- 
nit pro pietate et bonitate sua, venit 
quaerere et salvum facere, quod perierat. 
Quaesivit ovem perditam, quaesivit et 
invenit et humeris suis reportavit ad 
caulas gregis pius Dominus et vere mul- 
tum pius pastor. 

O caritas, o pietas, quis audivit ta- 
lia? quis super tanta misericordiae vis- 
cera non obstupescat? quis non mire- 
tur? quis non collaetetur propter ni- 
miam caritatem tuam, qua nos dilexisti * 

Misisti filium in similitudinem carnis 
peccati, ut de peccato damnaret pecca- 
tum, et nos efficeremur justitia tua in 
ipso. Ipse enim est verus agnus im- 
maculatus, qui abstulit peccata mundi, 
qui mortem nostram moriendo destruxit 
et vitam resurgendo reparavit. 

Sed quid retribuere possumus, Deus. 
noster, pro tantis beneficiis misericor- 
diae tuae ? quas laudes quasve gratiarum 
actiones? Etiamsi illa beatorum ange- 
lorum scientia et potentia nobis foret, 
nihil tamen dignum tantae pietati et bo- 
nitati tuae recompensare valeremus. Si 
certe omnia membra nostra vertentur in 
linguas ad rependendum tibi debitas 
laudes, nequaquam sufficeret exiguitas 
nostra. Supereminet enim omnem scien- 
tiam tua inaestimabilis caritas, quam 
ostendisti nobis indignis pro sola bo- 
nitate et pietate tua. Filius namque tuus, 
Deus noster, non angelos, sed semen 
Abrahae apprehendit, assimilatus nobis 
per omnia absque peccato. Humanam 
itaque, non angelicam suscipiens natu-. 
ram, et eam stola sanctae resurrectionis 
et immortalitatis glorificans, vexit super: 

coelos, super Cherubim et Seraphim, 
collocans ad dexteram tuam. 

Hanc autem laudant angeli et omnes 
virtutes coelorum, cum quibus et no- 
Stras voces, ut admitti jubeas, depre- 
camur, supplici confessione dicentes: 
sanctus, sanctus, sanctus, Dominus 
Deus Sabaoth; pleni sunt coeli et terra 
gloria tua; benedictus, qui venit in 
nomine Domini; hosanna in excelsis. 


Ad canonem. 


Pulcherrime Jesu, rogo te per illam 
sacratissimam effusionem pretiosi san- 
guinis tui, quo redempti sumus, da 
mihi cordis contritionem et lacrimarum 
fontem, praecipue dum preces meas 
tibi offero pro me et omnibus, qui se 
commendaverunt orationibus meis aut 
pro quibus orare debeo, dum mysterium 
nosirae redemptionis, manifestum mi- 
sericordiae tuae judicium, recolo vel 
profero; dum sacris altaribus assisto, 
cupiens tibi offerre illud mirabile et 
coeleste sacrificium, omni reverentia et 
devotione dignum, quod tu, Domine, 

Deus meus, sacerdos immaculate, in- 
stituisti et offerre praecepisti in comme- 
morationem tuae caritatis, mortis scili- 
cet et passionis, pro salute nostra, pro 
quotidiana nostrae fragilitatis repara- 
tione. 

Confirmetur mens mea inter tanta 
mysteria dulcedine praesentiae tuae; 
sentiat te sibi adesse et laetetur coram te, 
ignis, qui semper luces, amor, qui 
semper ardes, dulcis Christe, bone Jesu. 


Ad elevationem s. hostiae. 


Ave verum corpus, natum 
De Maria virgine; 
Vere passum, immolatum 
In cruce pro homine, 
Cujus latus perforatum 
Fluxit unda et sanguine. 
Esto nobis praegustatum 
Mortis in examine. 
O dulcis, o pie, 
O Jesu, fili Mariae, 
Miserere mei. 

Ad elevationem s. calicis. 


Ave sanguis Jesu Christi, 
In hoc sacro calice, 
Qui in cruce profluxisti 
Ex aperto latere: 
Et ab omni abluisti 
Totum mundum crimine. 
Ablue, sanctifica 
Et custodi animam 
In vitam aeternam. 


Post elevationem. 


Gratias itaque ago labiis et corde 
et omni, qua valeo, virtute, infinitae 
misericordiae tuae, pro omnibus mise- 
rationibus tuis, quibus mirabiliter nobis 
perditis subvenire dignatus es, per eun- 
dem filium salvatorem et recuperatorem 
nostrum, qui niortuus est propter pec- 
cata nostra, et resurrexit propter justi- 
ficationem nostram, et nunc vivens sine 
fine sedet ad dexteram tuam et interpellat 
pro nobis et simul tecum miseretur, quia 
Deus est ex patre, coaeternus et consub- 

stantialis tibi per omnia, unde potest in 
perpetuum nos salvare ; sed secundum id, 
quod homo est, ex qua parte minor te 
est, data est ei omnis potestas in coelo 
et in terra, ut in nomine Jesu omne 
genu flectatur coelestium, terrestrium et 
infernorum, et omnis lingua confiteatur, 
quia Domipus noster Jesus Christus in 
gloria est tua, Deus pater omnipotens. 

Ipse quidem constitutus est a tejudex 
vivorum et mortuorum ; tu vero non ju- 
dicas quemquam, sed omne judicium tu- 
um dedisti filio tuo, in cujus pectore re- 
conditi sunt omnes thesauri sapientiae et 
scientiae. Ipse autem testis et judex est, 
judex et testis, quem nulla peccatrix con- 
scientia effugere poterit. Omnia enim 
nuda et aperta sunt oculis ejus. Ipse sane, 
qui injuste judicatus est, judicabit or- 
bem terrae in aequitate et populos in ju- 
stitia. 

Pie Jesu, Domine, esto nobis judex 
pius; esto judex pius et omnibus, qui 
nos praecesserunt cum signo fidei et dor- 
miunt in somno pacis. Pro his divina in- 
stitutione formati audemus dicere: Pater 
nost. etc. 

Ad communionem. 


Dulcissime, benignissime, amantis- 
sime, pulcherrime Jesu, trahe me sur- 
sum ad te, ut curram post te in odorem 
unguentorum tuorum, curram et non 
deficiam, te trahente. Trahe os sitientis 
te animae in superna fluenta aeternae sa- 
tietatis; imo trahe me ad te fontem vi- 
vum, ut inde pro captu meo bibam, unde 
semper vivam, Deus meus, vita mea. 

Tu enim dixisti ore tuo sancto et be- 
nedicto: si quis sitit, veniat ad me et 
bibat. Fons vitae, da sitienti animae 
meae semper bibere ex te, ut secundum 
sanctam et veridicam promissionem tuam 
de ventre meo fluant aquae vivae. Fons 
vitae, reple mentem meam torrente vo- 
luptatis tuae; inebria cor meum sobria 
ebrietate amoris tui, ut obliviscar, quae 
vana sunt et terrena, et te solum jugiter 
habeam in memoria mea. 


Postcommunio. 


Jam rogo te, clementissime pater, 
Deus, per hanc inaestimabilem pietatem, 

bonitatem et caritatem tuam, ut dignos 
nos facias multis et magnis promissioni- 
bus ejusdem filii tui, Domini nostri, 
Jesu Christi. Manda virtuti tuae et con- 
firma hoc, quod operatus es in nobis; 
perfice, quod coepisti, ut ad plenam 
tuae pietatis gratiam mereamur perve- 
nire. Fac nos per spiritum sanctum in- 
telligere et mereri, et debito semper ho- 
nore venerari hoc magnum pietatis my- 
sterium, quod manifestum est in carne, 
justificatum est in spiritu, apparuit an- 
gelis, praedicatum est gentibus, credi- 
tum est in mundo, assumptum est in 
gloria. Amen. 


Litaniae de vita et passione Domini 
nostri Jesu Christi. 


Kyrie eleyson. Christe eleyson. Kyrie 
eleyson. | 

Christe audi nos. Christe exaudi nos. 

Pater de coelis Deus, miserere nobis. 

Fili redemptor mundi Deus, miserere 
nobis. 

Spiritus sancte Deus, miserere nobis. 

Sancta trinitas unus Deus, 

Jesu cunctis gentibus desiderate, 

Jesu in mundum a patre misse, 

Jesu de spiritu sancto concepte, 

Jesu verbum caro factum, 

Jesu formam servi accipiens, 

Jesu in utero matris Joannem visi- 
tans et exhilarans, . 

Jesu de Maria virgine nate, 

Jesu pannis involute, 

Jesu in praesepio reclinate , 

Jesu ubere virgineo lactate, 

Jesu pastoribus in praesepio manife- 
state, 

Jesu circumcisionis legem sponte su- 
scipiens, 

Jesu a magis adorate, 

Jesu in templo praesentate, 

Jesu ulnis justi Simeonis excepte, 

Jesu in Aegyptum deportate, 

Jesu ab Herode ad necem quaesite, 

Jesu in Nazareth nutrite, 

Jesu in templo inter doctores invente, 

Jesu parentibus subdite, 

Jesu a Joanne baptizate, 

Jesu in deserto tentate, 

Jesu cum hominibus conversate, 

Jesu omnibus languentibus miseri- 
corditer opitulate, 

Jesu in monte coram patribus trans- 
figurate, 

Jesu prae compassione super Jerusa- 
lem lacrimate, 

Jesu rex mitis Jerusalem ingresse, 

Jesu zelo domus Dei vendentes et 
ementes ejiciens, 

Jesu triginta argenteis vendite, 

Jesu ad lavandos discipulorum pedes 
inclinate, 

Jesu pascha cum discipulis mandu- 
cans, 

Jesu corpus tuum nobis in cibum et 
sanguinem in potum largite, 

Jesu in oratione prostrate, 

Jesu in agonia sanguineo.sudore per- 
fuse, 

Jesu ab angelo confortate , 

Jesu osculo a Juda tradite, 

Jesu a ministris crudeliter ligate, 

Jesu a discipulis derelicte, 

Jesu Annae et Caiphae praesentate,| 

Jesu alapa a ministro percusse, | 

Jesu a falsis testibus accusate, 

Jesu reus mortis judicate, 

Jesu in faciem conspute, 

Jesu oculis velate, 

Jesu colaphis caese, 

Jesu gratis odio habite, 

Jesu qui corpus percutientibus et ge- 
nas velentibus dedisti, 

Jesu a Petro ter negate, 

Jesu vinctus Pilato tradite, 

Jesu ab Herode sprete et illuse, 

Jesu veste alba indute, 

Jesu Barabbae postposite, 

Jesu flagellis immaniter caese, 

Jesu propter scelera nostra attrite , 

Jesu quasi leprosus reputate 

Jesu veste purpurea indute, 

Jesu spinis coronate, 

Jesu arundine pro sceptro donate, 

Jesu a judaeis ad crucem postulate, 

Jesu morte iniquissima condemnate, 

Jesu voluntati judaeorum tradite, 

Jesu crucis pondere gravate, 

Jesu tanquam ovis ad occisionem 
ducte, 

Jesu myrrhato vino et felle potate, 

Jesu nudus in cruce confixe. 

Jesu cum iniquis reputate, 

Jesu inter duos latrones crucifixe, 

Jesu regio titulo in cruce per Pilatum 
insignite, 

Jesu pro inimicis patrem deprecate , 

Jesu opprobrium hominum facte, 

Jesu a praetereuntibus blasphemate, 

Jesu a judaeis derise, 

Jesu a militibus in cruce illuse, 

Jesu a latrone conviciis lacessite, 

Jesu latroni poenitet paradisum 
pollicite, 

Jesu qui Joannem matri tuae in filium 
commendiasti , 

Jesu te a patre derelictum attestate, 

Jesu sitiens aceto potate, 

Jesu qui omnia de te scripta in cruce 
consummasti , 

Jesu qui spiritum tuum in manus pa- 
tris jam moriturus commendasti, 

Jesu a patre pro tua reverentia sem- 
per exaudite, 

Jesu usque ad mortem crucis obe- 
diens facte, 

Jesu lancea transfixe, 

Jesu de cujus latere exivit sanguis 
et aqua, 

Jesu qui peccata nostra superlignum 
in corpore tuo pertulisti , 

Jesu cujus livore sanati sumus, 

Jesu propitiatio nobis facte, 

Jesu de cruce deposite, 

Jesu in sindone munda involute, 

Jesu in monumento novo tumulate, 

Jesu qui post mortem ad inferos des- 
cendisti, 

Jesu qui mortuus es propter delicta 
nostra, et resurrexisti propter ju- 
stificationem nostram, 

Jesu in coelum elevate, 

Jesu in patris dextera collocate, 

Jesu gloria et honore coronate, 

Jesu rex regum, et Domine domi- 
nantium, s 

Jesu qui parasti nobis locum in do- 
mo patris tui, 

Jesu noster apud patrem advocate, 

Jesu spiritum paracletum discipulis 
elargite, 

Jesu vivos et mortuos judicature, 

Jesu reprobos in ignem aeternum 
missure, 

Jesu paratum electis regnum colla- 
ture, 

Propitius esto, parce nobis Jesu. 

Ab omni malo, libera nos Jesu. 

A subitanea et improvisa mala morte, 

Ab insidiis diaboli, 

Ab ira, odio et omni mala voluntate, 

A morte perpetua, 

Per mysterium sanctae incarnationis 
tuae, 

Per adventum tuum, 

Per nativitatem tuam, 

Per cireumcisionem tuam, 

Per impositionem sanctissimi nomi- 
nis tui, 

Per baptismum et sanctum jejunium 
tuum, 

Per labores et vigilias tuas, 

Per agoniam et sanguineum sudorem 
tuum, 

Per alapas et flagella tua, 

Per spineam coronam tuam, 

Per crucem et passionem tuam, 

Per sitim, lacrimas et nuditatem 
tuam, i 

Per sacratissima quinque vulnera tua, 

Per mortem et sepulturam tuam, 

Per sanctam resurrectionem tuam, 

Per admirabilem ascensionem tuam, 

Per missionem spiritus sancti para- 
cleti, 

In die judicii, libera nos, Jesu. 

Peccatores, 

Ut peccatis mortui justitiae vivamus, 

Ut gloriari nobis non libeat, nisi in 
cruce Domini nostri Jesu Christi, 

Utamore tui mundus nobis crucifixus 
sit, et nos mundo, 

Ut crucis mortificationem jugiter in 
corpore nostro circumferamus, 
Ut carnem nostram cum vitiis et con- 

cupiscentiis crucifigerestudeamus, 

Ut te passo in carne et nos eadem 
cogitatione armemur, 

Ut crucem nostram quotidie tollere, 
et te sequi valeamus, 

Ut quae nobis lucra sunt, propter 
te detrimenta arbitremur, 

Ut te Jesum crucifixum scire ante 
omnia studeamus, 

Ut sanguis tuus emundet nos ab ope- 
ribus mortuis ad serviendum Deo 
viventi, 

Ut empti pretio magno glorificemus 
Deum in corpore nostro, 

Ut mortui peccato, et consepulti dein- 
ceps tecum in novitate vitae ambu- 
lemus, 

Ut semel emundati ab operibus mortuis, 
rursum te filium Dei crucifigere ca- 
yeamus, Jesu, te rogamus, audi nos. - 

Ut relictum a te nobis exemplum intuen- 
tes, sequamur vestigia tua, Jesu, te 
rogamus, audi nos. 

Ut sicut socii passionum sumus, ita si- 
mus et consolationis, Jesu, te roga- 
mus, audi nos. 

Agnus Dei, etc. 

V. Adoramus te, Christe et benedi- 
cimus tibi. 

R. Quia per sanctam crucem rede- 
misti mundum. 

V. Reminiscere miserationum tua- 
rum, Domine. 

R. Et misericordiarum tuarum, quae 

a saeculo sunt. 

V. Vide humilitatem meam et debes 
rem meum. 

R. Et dimitte universa delicta mea, 

V. Domine exaud. R. Et clamor etc. 

Oremus. Respice, quaesumus, Do- 
mine, super hanc familiam tuam, pro 
qua Dominus noster Jesus Christus non. 
dubitavit manibus tradi nocentium et 
crucis subire tormentum. Qui etc. 

ALIAE PRO SACRIFICIO 
MISSAE PRECES. 


Di 


Praeparatio ad missam. 
(Pro opportunitate sacerdotis facienda.) 


Ant. Ne reminiscaris, Domine, de- 
licta.nostra, vel parentum nostrorum: 
neque vindictam sumas de peccatis no- 
stris. (Temp. pasch. additur Alleluja.) 

(Quae antiphona festis duplicibus 
tantum duplicatur. Deinde dicuntur se- 
quentes psalmi.) 


Psalmus 83. Quam dilecta taberna- 
cula tua, Domine virtutum: concupiscit 
et deficit anima mea in atria domini. 

Cor meum et caro mea: exultaverunt 
in Deum vivum. 

Etenim passer invenit sibi domum: 
et turtur nidum sibi, ubi ponat pullos 
suos. 

Altaria tua, Domine virtutum: rex 
meus et Deus meus! 

Beati, qui habitant in domo tua, Do- 
mine: in saecula saeculorum lauda: 
bunt te. 

Beatus vir, cujus est auxilium abs 
te: ascensiones in corde suo disposuit, 
in valle lacrimarum, in loco, quem po- 
suit. 

Etenim benedictionem dabit legisla- 
tor, ibunt de virtute in virtutem: vide- 
bitur Deus deorum in Sion. 

Domine, Deus virtutum, exaudi ora- 
tionem meam: auribus percipe, Deus 
Jacob. 

Protector noster, aspice. Deus: et 
respice in faeiem Christi tui. 

Quia melior est dies una in atriis tuis: 
super millia. | 

Elegi abjectus esse in domo Dei mei: 
magis, quam habitare in tabernaculis 
peccatorum. 003 

Quia misericordiam et veritatem di- 
ligit Deus: gratiam et gloriam dabit Do- 
minus. ' 

Non privabit bonis eos, qui ambu- 
lant in innocentia: Domine virtutum, 
beatus homo, qui sperat in te. 

Gloria patri etc. Sicut erat etc. 

Psalmus84. Benedixisti, Domine, ter- 
ram tuam: avertisti captivitatem Jacob. 

Remisisti iniquitatem plebis tuae: 
operuisti omnia peccata eorum. 

Mitigasti omnem iram tuam: aver- 
tisti ab ira indignationis tuae. 

Converte nos, Deus salutaris noster: 
et averte iram tuam a nobis. 

Numquid in aeternum irasceris no- 
bis: aut extendes iram tuam a genera- 
tione in generationem ? 

Deus, tu conversus vivificabis nos: 
et plebs tua laetabitur in te. 

Ostende nobis, Domine, misericor- 
diam tuam: et salutare tuum da nobis. 

Audiam, quid loquatur in me Do- 
minus Deus: quoniam loquetur pacem 
in plebem suam. 

Et super sanctos suos: et in eos, qui 
convertuntur ad cor. 

Verumtamen prope timentes eum sa- 
lutare ipsius: ut inhabitet gloria in terra 
nostra. 

Misericordia et veritas obviaverunt 
sibi: justitia et pax osculatae sunt. 

Veritas de terra orta est: et justitia 
de coelo prospexit. 

Etenim Dominus dabit benignitatem: 
et terra nostra dabit fructum suum. 

Justitia ante eum ambulabit: et po- 
net in via gressus suos. 

Gloria patri etc. Sicut erat etc. 


Psalmus 85. Inclina, Domine, aurem 
tuam, et exaudi me: quoniam inops et 
pauper sum ego. 

Custodi animam meam, quoniam 
sanctus sum: salvum fac servum tuum, 
Deus meus, sperantem in te. 

Miserere mei, Domine, quoniam ad 
te clamavi tota die: laetifica animam 
servi tui, quoniam ad te, Domine, ani- 
mam meam levavi. 

Quoniam tu, Domine, suavis et mitis: 
et multae misericordiae omnibus invo- 
cantibus te. 

Auribus percipe, Domine, orationem 
meam: et intende voci deprecationis 
meae. 

In die tribulationis meae clamavi ad 
ie: quia exaudisti me. 

Non est similis tui in diis, Domine: 
et non est secundum opera tua. 

Omnes gentes, quascunque fecisti, 

venient et adorabunt coram te, Domine: 
et glorificabunt nomen tuum. 

Quoniam magnus es tu, et faciens 
mirabilia: tu es Deus solus. 

Deduc me, Domine, in via tua, et 
ingrediar in veritate tua: laetetur cor 
meum, ut timeat nomen tuum. 

Confitebor tibi, Domine Deus meus, 
in toto corde meo: et glorificabo nomen 
tuum in aeternum. 

Quia misericordia tua magna est 
super me: et eruisti animam meam ex 
inferno inferiori. 

Deus, iniqui insurrexerunt super 
me, et synagoga potentium quaesierunt 
animam meam: et non proposuerunt te 
in conspectu tuo. 

Et tu, Domine Deus, miserator et 
misericors: patiens et multae misericor- 
diae et verax. 

Respice in me, et miserere mei: da 
imperium tuum puero tuo, et salvum fac 
filium ancillae tuae. 

Fac mecum signum in bonum, ut vi- 
deant, qui oderunt me, et confundantur: 
quoniam tu, Domine, adjuvisti me, et 
consolatus es me. 

Gloria patri etc. Sicut erat etc. 


Psalmus 115. Credidi, propter quod 
locutus sum: ego autem humiliatus sum 
nimis. 

Ego dixiin excessu meo: omnis homo 
mendax. 

Quid retribuam Domino: pro omni- 
bus, quae retribuit mihi * 

Calicem salutaris accipiam: et no- 
men Domini invocabo. 

Vota mea Domino reddam coram 
omni populo ejus: pretiosa in conspectu 
Domini mors sanctorum ejus. 

O Domine, quia ego servus tuus: 
ego servus tuus, et filius ancillae tuae. 

Dirupisti vincula mea: tibi sacri- 
ficabo hostiam laudis, et nomeu Domini 
invocabo. 

Vota mea Domino reddam in con- 
spectu omnis populi ejus: in atriis do- 
mus Domini, in medio tui, Jerusalem. 

Gloria patri etc. Sicut erat etc. 


Psalmus 129. De profundis clamavi 
ad te, Domine: Domine exaudi vocem 
meam. 

Fiant aures tuae intendentes: in vo- 
cem deprecationis meae. 

Si iniquitates observaveris, Domine: 
Domine quis sustinebit? 

Quia apud te propitiatio est: et pro- 
pter legem tuam sustinui te, Domine. 

Sustinuit anima mea in verbo ejus: 
speravit anima mea in Domino. 

A custodia matutinausque ad noctem: 
speret Israel in Domino. 

Quia apud Dominum misericordia: 
et copiosa apud eum redemptio. 

Et ipse redimet Israel: ex omnibus 
iniquitatibus ejus. 

Gloria patri etc. Sicut erat etc. 


Ant. repet. Nereminiscaris. Domine, 
delicta nostra, vel parentum nostrorum: 
neque vindictam sumas de peccatis no- 
stris. (Alleluja.) 


Kyrie eleyson. Christe eleyson. Ky- 
rie eleyson. Pater noster etc. 


V. Et ne nos iuducas in tentationem, 

R. Sed libera nos a malo. 

V. Ego dixi: Domine, miserere mei; 

R. Sana animam meam, quia pec- 
cavi tibi. 

V. Convertere, Domine, aliquantu- 
lum, 
R. Et deprecare super servos tuos. 
V. Fiat misericordia tua, Domine, 
super nos, 
R. Quemadmodum speravimus in te. 
V. Sacerdotestuiinduanturjustitiam, 
R. Et sancti tui exultent. 
V. Ab occultis meis munda me, Do- 
ne 
R 


. Et ab alienis parce servo tuo. 

V. Domine, exaudi orationem meam; 

R. Et clamor meus ad te veniat. 

V. Dominus vobiscum ; 

R. Et cum spiritu tuo. 

Oremus. Aures tuae pietatis, mitis- 
sime Deus, inclina precibus nostris, et 
gratia sancti spiritus illumina cor no- 
strum, ut tuis mysteriis digne mini- 
Strare, teque aeterna caritate diligere 
mereamur. 

Deus, cui omne cor patet et omnis 
voluntas loquitur, et quem nullum latet 
secretum, purifica per infusionem saneti 
spiritus cogitationes cordis nostri, ut te 
perfecte diligere, et digne laudare me- 
reamur. 

Ure igne sancti spiritus renes no- 
stros et cor nostrum, Domine, ut tibi 
casto corpore serviamus, et mundo corde 
placeamus. 

Mentes nostras, quaesumus Domine, 
paracletus, qui a te procedit, illuminet, 
et inducat in omnem, sicut tuus pro- 
misit filius, veritatem. 

Adsit nobis, quaesumus Domine, vir- 
tus spiritus sancti, quae et corda nostra 
clementer expurget, et ab omnibus tuea- 
tur adversis. 

Deus, qui corda fidelium sancti spi- 
ritus illustratione docuisti, da nobis in 
eodem spiritu recta sapere, et de ejus 
semper consolatione gaudere. 

Conscientias nostras, quaesumus Do- 
mine, visitando purifica, ut veniens Do- 
minus noster Jesus Christus, filius tuus, 
paratam sibi in nobis inveniat mansio- 
nem. Qui tecum vivit et regnat in uni- 
tate spiritus sancti Deus, per omnia sae- 
cula saeculorum. Amen. 

Gregorius XIII. pontifex maximus concessit 
cuilibet dicenti ante missam, quae sequun- 
tur, quinquaginta annorum indul- 
gentiam. 


. Ego volo celebrare missam et con- 
ficere corpus et sanguinem Domini nostri 
Jesu Christi juxta ritum sanctae romanae 
ecclesiae, ad laudem omnipotentis Dei 
totiusque curiae triumphantis, ad utili- 
tatem meam totiusque curiae militantis, 
pro omnibus, qui se commendaverunt 
erationibus meis in genere et in specie, 
et pro felici statu sanctae romanae ec- 
clesiae. Amen. 

Gaudium cum pace, emendationem 
vitae, spatium verae poenitentiae, gra- 
tiam et consolationem sancti spiritus, 
perseverantiam in bonis operibus tribuat 
nobis omnipotens et misericors Dominus. 
Amen. 


Ad aspersionem aquae benedictae. 


Ant. Asperges me, Domine, hyssopo 
et mundabor; lavabis me et super nivem 
dealbabor. 

Psal. Miserere mei, Deus, secundum 
magnam misericordiam tuam. 

V. Gloria patri etc. 

Repetitur Ant. Asperges etc. 


Dicitur in dominicis per totum an- 
num, excepta die dom. de passione et 
dom. palmarum, in quibus non dici- 
tur „gloria“ etc. sed post psalm. repe- 
titur Ant. Asperges etc. 


Tempore paschali, scilicet a dom. 
paschae usque ad dom. pentecostes incl. 
cantatur : 

Ant. Vidi aquam egredientem de 
templo a latere dextero, alleluja; et 
omnes, ad quos pervenit aqua ista, salvi 
facti sunt et dicent: alleluja, alleluja. 

Psal. Confitemini Domino, quoniam 
bonus, quoniam in saeculum misericor- 
dia ejus. — Gloria etc. 

Repetitur Ant. Vidi. 

V. Ostende nobis Domine misericor- 
diam tuam (tem p. pasch.) Alleluja. 

R. Et salutare tuum da nobis. (Al- 
leluja.) 

. V. Domine exaudi orationem meam; 

R. Et clamor meus ad te veniat. 

V. Dominus vobiscum; R. Et cum 
spiritu tuo. 

Oremus. Exaudi nos, Domine sancte, 
pater omnipotens, aeterne Deus, et mit- 
tere digneris sanctum angelum tuum de 
coelis, qui custodiat, foveat, protegat, 
visitet atque defendat omnes "habitantes 
in hoc habitaculo. Per Christum etc. 

R. Amen. 


Preces missae, prout a sacerdote 
recitantur. 


(Cum proprio ex missa votiva de ss. trinitate.) 


Sacerdos. Ín nomine patris et filii et 
spiritus sancti. Amen. 

Antiph. Introibo ad altare Dei. 

Minister. R. Ad Deum, qui laetificat 
juventutem meam. 

Psalmus 42. S. Judica me Deus, et 
discerne causam meam de gente non 
sancta: ab homine iniquo et doloso erue 
me. 

M. Quia tu es Deus, fortitudo mea: 
quare me repulisti, et quare tristis in- 
cedo, dum affligit me inimicus? 

S. Emitte lucem tuam et veritatem 
tuam: ipsa me deduxerunt, et adduxe- 
runt in montem sanctum tuum, et in 
tabernacula tua. 

. M. Et introibo ad altare Dei: ad 
Deum, qui laetificat juventutem meam. 

S. Confitebor tibi in cithara Deus, 
Deus meus: quare tristis es anima mea, 
et quare conturbas me? 

M. Spera in Deo, quoniam adhuc 
confitebor illi: salutare vultus Feels et 
Deus meus. 

S. Gloria patri et filio et spiritui 
sancto. 

M. Sicut erat in principio et nunc et 
semper: etin saecula saeculorum. Amen. 

Antiph. rep. Introibo ad altare Dei. 

R. Ad Deum, qui laetificat juventu- 
tem meam. *) 

V. Adjutorium nostrum in nomine 
Domini. 


*) [n missis defunctorum et in missis de 
tempore a dominica passionis usque ad 
sabbatum sanctum exclusive omittitur 
psalmus: »Judica* cum »Gloria Patri“ 
el repetilione antiphonae. 

R. Qui fecit coelum et terram. 

S. Confiteor Deo omnipotenti, beatae 
Mariae semper virgini, beato Michaeli 
archangelo, beato Joanni Baptistae, san- 
ctis apostolis Petro et Paulo, omnibus 
sanctis, et vobis, fratres, quia peccavi 
nimis cogitatione, verbo et opere, mea 
culpa, mea culpa, mea maxima culpa. 
Ideo precor beatam Mariam semper vir- 
ginem, beatum Michaelem archangelum, 
beatum Joannem Baptistam, sanctos apo- 
stolos Petrum ct Paulum, omnes sanctos, 
et vos fratres, orare pro me ad Dominum 
Deum nostrum. 

M. Misereatur tui omnipotens Deus, 
et dimissis peccatis tuis perducat te ad 
vitam aeternam. 

S. Amen. 

M. Confiteor Deo omnipotenti, bea- 
tae Mariae semper virgini, beato Mi- 
chaeli archangelo, beato Joanni Bapti- 
stae, sanctis apostolis Petro et Paulo, 
omnibus sanctis, et tibi, Pater, quia 
peccavi nimis cogitatione, verbo et opere, 
mea culpa, mea. culpa, mea maxima 
culpa. Ideo precor beatam Mariam sem- 
per virginem, beatum Michaelem archan- 

gelum, beatum Joannem Baptistam, 
sanctos apostolos Petrum et Paulum, 
omnes sanctos, et te, Pater, orare pro 
me ad Dominum Deum nostrum. 

S. Misereatur vestri omnipotens Deus, 
et dimissis peccatis vestris perducat vos 
ad vitam aeternam. 

M. Amen. 

S. Indulgentiam, absolutionem, et 
remissionem peccatorum nostrorum tri- 
buat nobis omnipotens et misericors 
Dominus. 

M. Amen. 

V. Deustu conversus vivificabis nos, 

R. Et plebs tua laetabitur in te. 

V. Ostende nobis, Domine, mise- 
ricordiam tuam, 

R. Et salutare tuum da nobis. 

V. Domine, exaudi orationem meam ; 

R. Et clamor meus ad te veniat. 

V. Dominus vobiscum; 

R. Et cum spiritu tuo. 

Ascendens ad altare. Oremus. Aufer 
a nobis, quaesumus Domine, iniquitates 
nostras, ut ad sancta sanctorum puris 
mereamur mentibus introire. Per Chri- 
stum Dominum nostrum. Amen. 

Osculans altare. Oramus te, Domine, 
per merita sanctorum tuorum, quorum 
reliquiae hic sunt, etomnium sanctorum, 
ut indulgere digneris omnia peccata mea. 
Amen. 


Introitus. 


Benedicta sit sancta trinitas atque in- 
divisa unitas; confitebimur ei, quia fecit 
nobiscum misericordiam suam. 

Psalm. Dominedominus noster, quam 
admirabile est nomen tuum in universa 
terra. Gloria patri. Sicut erat. 

Benedicta sit sancta trinitas atque in- 
divisa unitas; confitebimur ei, quia fecit 
nobiscum misericordiam suam. 

S. Kyrie eleyson. M. Kyrie eleyson. 
S. Kyrie eleyson. M. Christe eleyson. 
S. Christe eleyson. M. Christe eleyson. 
S. Kyrie eleyson. M. Kyrie eleyson. 
S. Kyrie eleyson. 


Hymnus angelicus. *) 


Gloria in excelsis Deo. Et in terra 
pax hominibus bonae voluntatis. Lau- 


*) Omittitur in missis defunet. 

damus te. Benedicimus te. Adoramus te. 
Glorificamus te. Gratias agimus tibi 
propter magnam gloriam tuam. Domine 
Deus, rex coelestis, Deus pater omni- 
potens. Domine fili unigenite, Jesu 
Christe. Domine Deus, agnus Dei, filius 
patris. Qui tollis peccata mundi, mise- 
rere nobis. Qui tollis peccata mundi, 
suscipe deprecationem nostram. Qui se- 
des ad dexteram patris, miserere nobis. 
Quoniam tu solus sanctus, tu solus Do- 
minus, tu solus altissimus, Jesu Christe, 
cum sancto spiritu in gloria Dei patris. 
Amen. 

V. Dominus vobiscum ; 

R. Et cum spiritu tuo. 


Collecta. 


Oremus. Omnipotens sempiterne 
Deus, qui dedisti famulis tuis in confes- 
sione verae fidei aeternae trinitatis glo- 
riam agnoscere, et in potentia majestatis 
adorare unitatem ; quaesumus, ut ejus- 
dem fidei firmitate ab omnibus semper 
muniamur adversis. Per Dominum no- 
strum Jesum Christum, filium tuum, qui 

tecum vivit et regnat in unitate spiritus 
sancti Deus per omnia saecula saeculo- 


rum. 
R. Amen. 


Epistola. 


Lectio epistolae beati Pauli apostoli 
ad Corinthios. 

Fratres! gaudete, perfecti estote, ex- 
hortamini, idem sapitc, pacem habete, 
et Deus pacis et dilectionis erit vobiscum. 
Gratia Domini nostri Jesu Christi, et ca- 
ritas Dei, et communicatio sancti spiri- 
tus sit cum omnibus vobis. Amen. 

R. Deo gratias. 

Graduale. Benedictus es Domine, 
qui intueris abys et sedes super Che- 
rubim. 

V. Benedictus es, Domine, in fir- 
mamento coeli, et laudabilis i in Saccus. 
Alleluja, alleluja. 

R. Benedictus es Domine, Deus pa- 
trum nostrorum, et laudabilis i in saecula. 

Alleluja. 

Post septuagesimam omisso allelu- 


Hamacher, armatura Dei. Ed. 1. 10) 

ja et versu sequenti dicitur tractus. 
Te Deum patrem ingenitum, te filium 
unigenitum , te spiritum sanctum para- 
cletum, sanctam et individuam trini- 
tatem, toto corde confitemur, laudamus 
atque "benedicimus. 
.. V. Quoniam magnus es tu, et faciens 
mirabilia; tu es Deus solus. 

V. Tibi laus, tibi gloria, tibi gra- 
tiarum actio in saecula sempiterna, o 
beata trinitas 


"Tempore paschali omittur graduale 
et ejus loco dicitur: Alleluja, alleluja. 

V. Benedictus es, Domine, Deus pa- 
trum nostrorum, et laudabilis in saecula. 
Alleluja. 

V. Benedicamus patrem et filium cum 
sancto spiritu. Alleluja. 


Ante evangelium in medio altaris. 
Munda cor meum ac labia mea, omni- 
potens Deus, qui labia Isaiae prophetae 
calculo mundasti ignito; ita me tua grata 
miseratione dignare mundare, ut sanctum 
evangelium tuum digne valeam nuntiare. 
Per Christum Dominum nostrum. Amen. 

Jube Domine benedicere. 

Dominus sit in corde meo et in labiis 
meis, ut digne et competenter annun- 
tiem evangelium suum. Amen. 


Evangelium. 

V. Dominus vobiscum. 

R. Et cum spiritu tuo. 

V. Sequentia sancti evangelii secun- 
dum Joannem. 

R. Gloria tibi Domine. 

In illo tempore dixit Jesus discipulis 
suis: Cum venerit paracletus, quem ego 
mittam vobis a patre, spiritum veritatis, 
qui à patre procedit, ille testimonium 
perhibebit de me. Et vos testimonium 
perhibebitis, quia ab initio mecum estis. 
Haec locutus sum vobis, ut non scanda- 
lizemini. Absque synagogis facient vos, 
sed venit hora, ut omnis, qui interficit 
vos, arbitretur obsequium se praestare 
Deo. Et haec facient vobis, quia non no- 
verunt patrem, neque me. Sed haec lo- 
cutus sum vobis, ut, cum venerit hora, 
eorum reminiscamini, quia ego dixi 
vobis. | | 

R. Laus tibi Christe. 


10 * 

S. Osculans evangelium : Per evan- 
gelica dicta deleantur nostra delicta. 


Symbolum. 


Credo in unum Deum, patrem omni- 
potentem, factorem coeli et terrae, vi- 
sibilium omnium et invisibilium. Et in 
unum Dominum Jesum Christum, filium 
Dei unigenitum. Et ex patre natum ante 
omnia saecula. Deum de Deo, lumen de 
lumine, Deum verum de Deo vero. Ge- 
nitum, non factum, consubstantialem 
patri, per quem omnia facta sunt. Qui 
propter nos homines et propter nostram 
salutem descendit de coelis. Et incarna- 
tus est de spiritu sancto ex Maria vir- 
gine, et homo factus est. Crucifixus etiam 
pro nobis sub Pontio Pilato, passus et 
sepultus est. Et resurrexit tertia die, se- 
sundum scripturas. Et ascendit in coe- 
lum; sedet ad dexteram patris. Etiterum 
venturus est cum gloria, judicare vivos 
et mortuos; cujus regni non erit finis. 
Et in spiritum sanctum, Dominum et vi- 
vificantem, qui ex patre filioque proce- 
dit; qui cum patre et filio simuladoratur 

et conglorificatur; qui locutus est per 
prophetas. Et unam sanctam catholi- 
cam et apostolicam ecclesiam. Confiteor 
unum baptisma in remissionem peccato- 
rum. Et exspecto resurrectionem mor- 
tuorum, et vitam venturi saeculi. Amen. 


V. Dominus vobiscum. 
R. Et cum spiritu tuo. 


Offertorium. 


Oremus. Benedictus sit Deus pater, 
unigenitusque Dei filius, sanctus quoque 
spiritus; quia fecit nobiscum misericor- 
diam suam. 


Ad oblationem hostiae. Suscipe 
sancte pater, omnipotens aeterne Deus, 
hanc immaculatam hostiam, quam ego 
indignus famulus tuus offero tibi, Deo 
meo vivo et vero, pro innumerabilibus 
peccatis et offensionibus et negligentiis 
meis, et pro omnibus circumstantibus, 
sed et pro omnibus fidelibus christianis, 
vivis atque defunctis, ut mihi et illis 
proficiat ad salutem in vitam aeternam. 
Amen. 

Benedicens aquam. Deus, qui hu- 
manae substantiae dignitatem mirabi- 
liter condidisti et mirabilius reformasti, 
da nobis per hujus aquae et vini myste- 
rium ejus divinitatis esse consortes, qui 
humanitatis nostrae fleri dignatus est 
particeps, Jesus Christus filius tuus, Do- 
minus noster, qui tecum vivit et regnat 
in unitate spiritus sancti Deus per omnia 
saecula saeculorum. Amen. 


Ad oblationem calicis. Offerimus 
tibi Domine calicem salutaris, tuam de- 
precantes clementiam, ut in conspectu 
divinae majestatis tuae pro nostra et to- 
tius mundi salute cum odore suavitatis 
ascendat. Amen. 


Inclinatus super altare. In spiritu 
humilitatis et in animo contrito susci- 
piamur a te, Domine; et sic fiat sacri- 
ficium nostrum in conspectu tuo hodie, 
ut placeat tibi, Domine Deus. 


DBenedicens oblata: Veni sanctifica- 
tor, omnipotens aeterne Deus, et benedic 
hoc sacrificium tuo sancto nomini prae- 
paratum. 

Ad benedictionem incensi in missa 

solemni: Per intercessionem beati Mi- 
chaelis archangeli, stantis a dexteris al- 
taris incensi, et omnium electorum suo- 
rum, incensum istud dignetur Dominus 
benedicere, et in odorem suavitatis ac- 
cipere. Per Christum Dominum nostrum. 
Amen. 

Ad incensationem oblatorum: iar 
censum istud a te benedictum, ascendat 
ad te Domine, et descendat super nos 
misericordia tua. 

Ad incensationem altaris : Dirigatur 
Domine oratio mea, sicut incensum in 
conspectu tuo. Elevatio manuum mea- 
rum sacrificium vespertinum. Pone Do- 
mine custodiam ori meo, et ostium cir- 
cumstantiae labiis meis, ut non declinet 
cor meum in verba malitiae ad excusan- 
das excusationes in peccatis. 

Reddendo thuribulum: Accendat in 
nobis Dominus ignem sui amoris, et 
flammam aeternae caritatis. Amen. 

Ad lotionem manuum : 


Psalmus 25. Lavabo inter innocentes 
manus meas: et circeumdabo altare tuum, 
Domine. 

Ut audiam vocem laudis: et enarrem 
universa mirabilia tua. 

Domine, dilexi decorem domus tuae: 
et locum habitationis gloriae tuae. 

Ne perdas cum impiis, Deus, ani- 
mam meam: et cum viris sanguinum vi- 
tam meam. 

In quorum manibus iniquitates sunt: 
dextera eorum repleta est muneribus. 

Ego autem in innocentia mea ingres- 
sus sum: redime me, et miserere mei. 

Pes meus stetit in directo: in eccle- 
siis benedicam te, Domine. 

Gloria patri et filio: etspirituisancto. 

Sicut erat in principio, et nunc, 
et semper: et in saecula saeculorum. 
Amen. *) 


*) In missis pro defunctis, et tempore 
passionis in missis de tempore, omitti- 
tur »Gloria patri ete.“ 

In medio altaris sese inclinans: 
Suscipe,7sancta trinitas, hanc oblatio- 
nem, quam tibi offerimus ob memoriam 
passionis, resurrectionis et ascensionis 
Jesu Christi Domini nostri, et in hono- 
rem beatae Mariae semper virginis, et 
beati Joannis Baptistae, et sanctorum 
apostolorum Petri et Pauli, et istorum, 
et omnium sanctorum, ut illis proficiat 
ad honorem, nobis autem ad salutem, et 
illi pro nobis intercedere dignentur in 
coelis, quorum memoriam agimus in ter- 
ris. Per eundem Christum Dominum no- 
strum. Amen. 

Versus ad populum: Orate fratres, 
ut meum ac vestrum sacrificium accepta- 
bile fiat apud Deum patrem omnipoten- 
tem. 

R. Suscipiat Dominus sacrificium de 
manibus tuis ad lautem et gloriam no- 
minis sui, ad utilitatem quoque nostram 
totiusque ecclesiae suae sanctae. 

S. Amen. 


Secreta. 


Santifica, quaesumus, Domine Deus 
noster, per tui sancti nominis invoca- 

tionem hujus oblationis hostiam, et 
per eam nosmetipsos tibi perfice munus 
aeternum. Per Dominum nostrum Jesum 
Christum filium tuum, qui tecum vivit et 
regnat in unitate spiritus sancti Deus: 


Praefatio. 


Per omnia saecula saeculorum ; 

R. Amen. 

Dominus vobiscum ; 

R. Et cum spiritu tuo. 

Sursum corda ; 

R. Habemus ad Dominum. 

Gratias agamus Domino Deo nostro ; 

R. Dignum et justum est. 

Vere dignum et justum est, aequum 
et salutare, nos tibi semper et ubique 
gratias agere, Domine sancte, pateromni- 
potens, aeterne Deus, qui cum unigenito 
filio tuo et spiritu sancto unus es Deus, 
unus es Dominus, non in unius singula- 
ritate personae, sed in unius trinitate 
substantiae. Quod enim de tua gloria, 
revelante te, credimus, hoc de filio tuo, 
hoc de spiritu sancto sine differentia dis- 
cretionis sentimus, ut in confessione 

verae sempiternaeque deitatis, et in per- 
sonis proprietas, et in essentia unitas, et 
in majestate adoretur aequalitas, quam 
laudant angeli atque archangeli, Cheru- 
bim quoque ac Seraphim, qui non ces- 
sant clamare quotidie, una voce dicentes: 

Sanctus, sanctus, sanctus Dominus 
Deus Sabaoth. Pleni sunt coeli et terra 
gloria tua. Hosanna in excelsis. Bene- 
dictus, qui venit in nomine Domini. 
Hosanna in excelsis. 


Canon missae. 


Te igitur, clementissime pater, per 
Jesum Christum filium tuum, Dominum 
nostrum, supplices rogamus ac petimus, 
uti accepta habeas et benedicas haec do- 
na, haec munera, haec sancta sacrificia 
illibata, imprimis quae tibi offerimus pro 
ecclesia tua sancta catholica, quam paci- 
ficare, custodire, adunare et regere di- 
gneris toto orbe terrarum, una cum fa- 
mulo tuo papa nostro N., et antistite no- 
stro N., et omnibus orthodoxis atque 
catholicae et apostolicae fidei cultoribus. 

Commemoratio pro vivis. Memento, 


228 


Domine, famulorum famularumque tua- 
rum N. N., et omnium circumstantium, 
quorum tibi fides cognita est et nota de- 
votio, pro quibus tibi offerimus, vel qui 
tibi offerunt hoc sacrificium laudis pro 
se suisque omnibus, pro redemptione 
animarum suarum, pro spe salutis et in- 
columitatis suae, tibique reddunt vota 
sua aeterno Deo, vivo et vero. 

Infra actionem. Communicantes et 
memoriam venerantes imprimis gloriosae 
semper virginis Mariae, genitricis Dei 
et Domini nostri Jesu Christi, sed et bea- 
torum apostolorum ac martyrum tuorum, 
Petri et Pauli, Andreae, Jacobi, Joannis, 
Thomae, Jacobi, Philippi, Bartholo- 
maei, Matthaei, Simonis et Thaddaei, 
Lini, Cleti, Clementis, Xysti, Cornelii, 
Cypriani, Laurentii, Chrysogoni, Joan- 
nis et Pauli, Cosmae et Domiani, et 
omnium sanctorum tuorum, quorum me- 
ritis precibusque concedas, ut in omni- 
bus protectionis tuae muniamur auxilio. 
Per eundem Christum Dominum no- 
strum. Amen. 

Manus tenens super oblata. Hanc 
igitur oblationem servitutis nostrae, sed 

et cunctae familiae tuae, quaesumus Do- 
mine, ut placatus accipias, diesque no- 
stros in tua pace disponas, atque ab 
aeterna damnatione nos eripi, et in ele- 
ctorum tuorum jubeas grege numerari. 
Per Christum Dominum nostrum. Amen. 

Benedicens oblata. Quam oblatio- 
nem tu Deus in omnibus, quaesumus, 
benedictam, adscriptam , ratam, ratio- 
nabilem acceptabilemque facere digne- 
ris, ut nobis corpus et sanguis fiat dile- 
ctissimi filii tui, Domini nostri Jesu 
Christi. 


( Ad elevationem adora et ora: 


Tu rex gloriae Christe! 

Tu patris sempiternus es filius. 

Tu ad liberandum suscepturus ho- 
minem, non horruisti virginis uterum. 

Tu devicto mortis aculeo, aperuisti 
credentibus regna coelorum. 

Tu ad dexteram Dei sedes, in gloria 
patris. — Judex crederis esse venturus. 

Te ergo, quaesumus, tuis famulis 
subveni, quos pretioso sanguine rede- 
misti.) 

Post elevationem. 


Unde et memores, Domine, nos servi 
tui, sed et plebs tua sancta, ejusdem 
Christi filii tui, Domini nostri, tam bea- 
tae passionis, nec non ab inferis resur- 
rectionis, sed et in coelos gloriosae ascen- 
sionis, offerimus praeclarae majestati 
tuae de tuis donis ac datis hostiam pu- 
ram, hostiam sanctam, hostiam immacu- 
latam, panem sanctum vitae aeterriae, et 
calicem salutis perpetuae. — Supra quae 
propitio ac sereno vultu respicere digne- 
ris et accepta habere, sicuti accepta ha- 
bere dignatus es munera pueri tui justi 
Abel, et sacrificium patriarchae nostri 
Abrahae, et quod tibi obtulit summus 
sacerdos tuus Melchisedech, sanctum 
sacrificium, immaculatam hostiam. — 
Supplices te rogamus, omnipotens Deus, 
jube haec perferri per manus sancti an- 
geli tui in sublime altare tuum, in con- 
spectu divinae majestatis tuae, ut, quot- 
quot ex hac altaris participatione sacro- 
sanctum fllii tui corpus et sanguinem 
sumpserimus, omni benedictione coelesti 

et gratia repleamur. Per eundem Chri- 
stum Dominum nostrum. Amen. 

Commemoratio pro defunctis. Me- 
mento etiam, Domine, famulorum famu- 
laramque tuarum N. et N., qui nos prae- 
cesserunt cum signo fidei, et dormiunt in 
somno pacis. Ipsis, Domine, et omnibus 
in Christo quiescentibus, locum refri- 
gerii, lucis et pacis ut indulgeas, depre- 
camur. Per eundem Christum Dominum 
nostrum. Amen. 

Nobis quoque peccatoribus, famulis 
tuis, de multitudine miserationum tua- 
rum sperantibus, partem aliquam et so- 
cietatem donare digneris cum tuis sanctis 
apostolis et martyribus, cum Joanne, 
Stephano, Matthia, Barnaba, Ignatio, 
Alexandro, Marcellino, Petro, Felici- 
tate, Perpetua, Agatha, Lucia, Agnete, 
Caecilia, Anastasia, et omnibus sanctis 
tuis, intra quorum nos consortium, non 
aestimator meriti, sed veniae quaesumus 
largitor admitte. Per Christum Domi- 
num nostrum. — Per quem haec omnia, 
Domine, semper bona creas, sanctificas, 
vivificas, benedicis et praestas nobis. 
Per ipsum et cum ipso et in ipso est tibi 

Deo patri omnipotenti in unitate spiritus 
sancti omnis honor et gloria: 

Per omnia saecula saeculorum. 

R. Amen. 

Oremus. Praeceptis salutaribus mo- 
niti, et divina institutione formati aude- 
mus dicere: 

Pater noster, qui es in coelis, sancti- 
ficetur nomen tuum, adveniat regnum 
tuum, fiat voluntas tua sicut in coelo et 
in terra. Panem nostrum quotidianum 
da nobis hodie; et dimitte nobis debita 
nostra, sicut et nos dimittimus debito- 
ribus nostris. Et ne nos inducas in ten- 
tationem, 

R. Sed libera nos a malo. 

Amen, 

Libera nos, quaesumus Domine, ab 
omnibus malis, praeteritis, praesentibus 
et futuris, et intercedente beata et glo- 
riosa semper virgine Dei genitrice Maria, 
cum beatis apostolis tuis Fetro et Paulo 
atque Andrea, et omnibus sanctis, da 
propitius pacem in diebus nostris, ut 
ope misericordiae tuae adjuti, et a pec- 
catis simus semper liberi, et ab omni 
perturbatione securi. Per eundem Do- 

minum nostrum Jesum Christum filium 
tuum, qui tecum vivit et regnat in uni- 
tate spiritus sancti Deus: | 

Per omnia saecula saeculorum. 

R. Amen. 

Pax Domini sit semper vobiscum; 

R. Et cum spiritu tuo. | 

Particulam hostiae in calicem im- 
mittens: Haec commixtio et consecratio 
corporis et sanguinis Domini Jesu Chri- 
sti fiat accipientibus nobis in vitam 
aeternam. Amen. . 

Agnus Dei, qüi tollis peccata mundi, 
miserere nobis. 

Agnus Dei, qui tollis peccata mundi, 
miserere nobis. 

Agnus Dei, qui tollis peccata mundi, 
dona nobis pacem. *) | 

Domine Jesu Christe, qui dixisti 
apostolis tuis, pacem relinquo vobis, pa- 
cem meam do vobis, ne respicias peccata 


+) In missis defunctorum non dicitur »mi- 
serere nobis“, sed ejus loco: „dona eis 
requiem“ et in tertio: „dona eis re- 
quiem sempiternam. « 

10 ** 

mea, sed fidem ecclesiae tuae, eamque 
secundum voluntatem tuam pacificare et 
coadunare digneris. Qui vivis et regnas 
Deus, per omnia saecula saeculorum. 
Amen. *) 

(Pax tecum. R. Et cum spiritu tuo.) 

Domine Jesu Christe, fili Dei vivi, 
qui ex voluntate patris, cooperante spi- 
ritu sancto, per mortem tuam mundum 
vivificasti, libera me per hoc sacro- 
sanctum corpus et sanguinem tuum ab 
omnibus iniquitatibus meis et universis 
malis, et fac me tuis semper inhaerere 
mandatis, et a te nunquam separari per- 
mittas, qui cum eodem Deo patre et spi- 
ritu sancto vivis et regnas in saecula 
saeculorum. Amen. 

Perceptio corporis tui, Domine Jesu 
Christe, quod ego indignus sumere prae- 
sumo, non mihi proveniat in judicium et 
condemnationem, sed pro tua pietate 
prosit mihi ad tutamentum mentis et cor- 
poris, et ad medelam percipiendam. Qui 
vivis et regnas cum Deo patre in unitate 


*) In missis defunctorum haec oratio 
omittitur. 

spiritus sancti Deus per omnia saecula 
saeculorum. Amen. 

Panem coelestem accipiam, et nomen 
Domini invocabo. 

Domine, non sum dignus, ut intres 
sub tectum meum, sed tantum dic verbo, 
et sanabitur anima mea. 

Domine, non sum dignus, ut intres 
sub tectum meum, sed tantum dic verbo, 
et sanabitur anima mea. 

Domine, non sum dignus, ut intres 
sub tectum meum, sed tantum dic verbo, 
et sanabitur anima mea. 

Corpus Domini nostri Jesu Christi 
custodiat animam meam in vitam aeter- 
nam. Amen. 

Quid retribuam Domino pro omni- 
bus, quae retribuit mihi? Calicem sa- 
]utaris accipiam, et nomen Domini in- 
vocabo. Laudans invocabo Dominum, et 
ab inimicis meis salvus ero. | 

. Sanguis Domini nostri Jesu Christi 
custodiat animam meam in vitam aeter- 
nam. Amen. | | 

Quod ore sumpsimus, Domine, pura 
mente capiamus, et de munere temporali 
fiat nobis remedium sempiternum. 

Corpus tuum, Domine, quod sumpsi, 
et sanguis, quem potavi, adhaereat visce- 
ribus meis, et praesta, ut in me non re- 
maneat scelerum macula, quem pura et 
sancta refecerunt sacramenta, qui vivis 
et regnas in saecula saeculorum. Amen. 


Communio. 


Benedicimus Deum coeli, et coram 
omnibus viventibus confitebimur ei, quia 
fecit nobiscum misericordiam suam. 

Dominus vobiscum ; 

R. Et cum spiritu tuo. 


Postcommunio. 


-Proficiat nobis ad salutem corporis et 
animae, Domine Deus noster, hujus sa- 
cramenti susceptio, et sempiterna san- 
ctae trinitatis ejusdemque individuae 
unitatis confessio. Per Dominum no- 
strum Jesum Christum filium tuum, qui 
tecum vivit et regnat in unitate spiritus 
sancti Deus, per omnia saecula saecu- 
lorum. 
R. Amen. 

Dominus vobiscum; 

R. Et cum spiritu tuo. 

" Ite, missa est. (Vel: Benedicamus 
Domino.) 

R. Deo gratias. *) 

Placeat tibi, sancta trinitas, obse- 
quium servitutis meae, et praesta, ut sa- 
crificium, quod oculis tuae majestatis in- 
dignus obtuli, tibi sit acceptabile, mi- 
hique et omnibus, pro quibus illud ob. 
tuli, sit te miserante propitiabile. Per 
Christum Dominum nostrum. Amen. 

DBenedicens populum : Benedicat vos 
omnipotens Deus, pater et filius et spi- 
ritus sanetus. 

R. Amen. 

Dominus vobiscum ; 

R. Et cum spiritu tuo. 

Initium sancti evangelii secundum 
Joannem. 

R. Gloria tibi Domine. 

In principio erat verbum, et verbum 
erat apud Deum, et Deus erat verbum. 


*) In missis defunctorum: »requiescant 
in pace. R. Amen.“ 

Hoc erat in principio apud Deum. Omnia 
per ipsum facta sunt, et sine ipso factum 
est nihil, quod factum est. In ipso vita 
erat, et vita erat lux hominum, et lux 
in tenebris lucet, et tenebrae eam non 
comprehenderunt. Fuit homo missus a 
Deo, cui nomen erat Joannes. Hic venit 
in testimonium, ut testimonium perhi- 
beret de lumine, ut omnes crederent per 
illum. Non erat ille lux, sed ut testimo- 
nium perhiberet de lumine. Erat lux 
vera, quae illuminat omnem hominem 
venientem in hunc mundum. In mundo 
erat, et mundus per ipsum factus est, et 
mundus eum non cognovit. In propria 
venit, et sui eum non receperunt. Quot- 
quot autem receperunt eum, dedit eis 
potestatem filios Dei fieri, his, qui cre- 
dunt in nomine ejus, qui non ex sangui- 
nibus, neque ex voluntate carnis, neque 
ex voluntate viri, sed ex Deo nati sunt. 
Et verbum caro factum est, et habitavit 
in nobis, et vidimus gloriam ejus, glo- 
riam quasi unigeniti a patre, plenum 
gratiae et veritatis. 
R. Deo gratias. . 

Gratiarum actio post missam. 


Antiph. Trium puerorum cantemus 
hymnum, quem cantabant sancti in ca- 
mino ignis, benedicentes Dominum. 
(Alleluja.) 

(Quae antiphona in festis duplicibus 
tantum duplicatur). 


Canticum. 


Benedicite omnia opera Domini Do- 
mino: laudate et superexaltare eum in 
saecula. 

Benedicite angeli domini Domino: 
benedicite coeli Domino. 

Benedicite aquae omnes, quae super 
coelos sunt, Domino; benedicite omnes 
virtutes domini Domino. 

Benedicite sol et luna Domino: be- 
nedicite stellae coeli Domino. 

Benedicite omnis imber et ros Do- 
mino: benedicite omnes spiritus Dei 
Domino. 

Benedicite ignis et aestus Domino: 
benedicite frigus et aestus Domino. 

Benedicite rores et pruina Domino: 
benedicite gelu et frigus Domino. 


Benedicite glacies et nives Domino: 
benedicite noctes et dies Domino. 
Benedicite lux et tenebrae Domino: 
benedicite fulgura et nubes Domino. 
Benedicat terra Dominum: laudet et 
superexaltet eum in saecula. 
Benedicite montes et colles Domino: 
benedicite universa germinantia in terra 
Domino. 
Benedicite fontes Domino: benedi- 
cite maria et flumina Domino. 
Benedicite cete et omnia, quae mo- 
ventur in aquis, Domino: benedicite 
omnes volucres coeli Domino. 
Benedicite omnes bestiae et pecora 
Domino: benedicite filii hominum Do- 
mino. 
Benedicat Israël] Dominum: laudet 
et superexaltet eum in saecula. 
Benedicite sacerdotes domini Domi- 
no: benedicite servi domini Domino. 
Benedicite spiritus et animae justo- 
rum Domino: benedicite sancti et hu- 
miles corde Domino. 

Benedicite Anania, Azaria, Misaël 
Domino: laudate et superexaltate eum 
in saecula. 

Benedicamus patrem et filium cum 
sancto spiritu: laudemus et superexal- . 
temus eum in saecula. 

Benedictus es, Domine, in firma- 
mento coeli: et laudabilis et gloriosus 
et superexaltatus in saecula. 


Psalmus 150. Laudate Dominum in 
sanctis ejus: laudate eum in firmamento 
virtutis ejus. 

Laudate eum in virtutibus ejus: lau- 
date eum secundum multitudinem ma- 
gnitudinis ejus. 

Laudate eum in sono tubae: laudate 
eum in psalterio et cithara. 

Laudate eum in tympano et choro: 
laudate eum in choris et organo. 

Laudate eum in cymbalis bene so- 
nantibus, laudate' eum in cymbalis ju- 
bilationis: omnis spiritus laudet Domi- 
num. 

Gloria patri etc. Sicut erat etc. 

Ant. Trium puerorum cantemus hy- 


Hamacher, armatura Dei. Ed. Il. 11 


242 
mnum, quem cantabant sancti in camino 
ignis, benedicentes Dominum. 


. Kyrieeleyson. Christe eleyson. Ky- 
rie eleyson. Pater noster etc. (secreto). 
V. Et ne nosinducasin tentationem ; 
R. Sed libera nos a malo. 
V. Confiteantur tibi, Domine, omnia 
opera tua; 
Et sancti tui benedicant tibi. 
Exultabunt sancti in gloria ; 
Laetabuntur in cubilibus suis. 
Non nobis, Domine, non nobis; 
Sed nomini tuo da gloriam. 
Domine, exaudi orationem meam ; 
Et clamor meus ad te veniat. 
Dominus vobiscum; 
Et cum spiritu tuo. 


dmapumam 


mam 


Oremus. Deus, qui tribus pueris 
yiltigasti flammas ignium, concede pro- 
pitius, ut nos famulos tuos non exurat 
flamma vitiorum. 


Actiones nostras, quaesumus Do- 
mine, aspirando praeveni et adjuvando 
prosequere, ut cuncta nostra oratio et 


operatio a te semper incipiat, et per te 
coepta finiatur. 

Da nobis, quaesumus Domine, vitio- 
rum nostrorum flammas extinguere, qui 
beato Laurentio tribuisti tormentorum 
suorum incendia superare. Per Christum 
Dominum nostrum. 

R. Amen. 


-am o -o l o -———— me 


11" 


SECTIO TERTIA. 


EXERCITIA DEVOTIONIS 


PRO 


CONFESSIONE ET COMMUNIONE. 


——— a 


EXERCITIUM DEVOTIONIS PRO 
CONFESSIONE. 


Deus conversioni tuae indulgentiam 
promisit, sed dilationi tuae diem crasti- 
nam non promisit. (Aug. in ps. 144.) 


Ante confessionem. 


Deus, lux mea, lux invisibilis, cui 
omnis abyssus cordis humani est visi- 
bilis, ecce, tenebrae sunt super faciem 
abyssi mentis meae; ecce caligo tene- 

brosa super aquas cordis mei. O ver- 
bum, per quod facta sunt omnia, et sine 
quo factum est nihil; verbum, quod di- 
xisti in principio: fiat lux, et facta est 
lux; dic etiam mihi: fiat lux, ut videam 
lumen et cognoscam, quidquid non est 
lumen, quia sine te mihi tenebrae lumen 
et lumen tenebrae ponuntur. Et sic sine 
tua luce non est veritas, adest error, 
adest vanitas; non est discretio, adest 
confusio ; adest ignorantia, non est scien- 
tia; adest caecitas, non est visio; adest 
invium, non est via; adest mors, non 
est vita. 

Ecce, Domine, quia lux non est, 
mors est; immo non est mors, quia nihil 
est mors, nam per ipsam ad nihilum ten- 
dimus, dum nos nihil facere per pecca- 
tum non formidamus. Et juste quidem 
hoc, Domine, nam digna factis recipi- 
mus. Vae mihi misero toties obcaecato, 
quia tu lux et ego sine te; vae mihi mi- 
sero toties vulnerato, quia tu salus et 
ego sine te; vae mihi misero toties infa- 
tuato. quia tu veritas et ego sine te; vae 
mihi misero toties aberrato, quia tu via 
et ego sine te; vae mihi misero toties 

mortuo, quia tu vita et ego sine te. O 
Domine, qui es lux, dic verbum, Do- 
mine: fiat lux, ut videam lucem et vi- 
tem tenebras; videam viam et vitem in- 
vium; videám veritatem et vitem vani- 
tatem; videam vitam et vitem mortem. 

Confitear ergo, confitear tibi pater, 
Domine coeli et terrae, miseriam meam, 
ut me venire liceat ad misericordiam 
tuam. Miser quippe factus sum et ne- 
scivi, quia tu es veritas et ego non eram 
tecum. "Vulneraverunt me iniquitates 
meae et non dolui, quia tu es vita et ego 
non eram tecum; ad nihilum duxerunt 
me, quia tu es verbum et ego non eram 
tecum, per quem omnia facta sunt et sine 
quo factum est nihil. 

Heu, Domine, vita mea, qui fecisti 
me, lux mea, quia direxisti me; defen- 
SOr vitae, miserere mei et resuscita me, 
Domine, Deus meus, spes mea, virtus 
mea, fortitudo mea, consolatio mea; in 
die tribulationis meae respice inimicos 
meos et eripe me. Ipsi enim, Domine, 
consideraverunt me, et videntes me sine 
te, despexerunt me. Diviserunt sibi ves- 
timenta virtutum, quibus ornaveras me; 

fecerunt sibi viam per me; sub pedibus 
suis conculcaverunt me; foecibus pec- 
catorum polluerunt templum sanctum 
tuum, posuerunt me desolatum et moe- 
rore confectum. Ibam post eos caecus et 
nudus et illaqueatus funibus peccatorum. 
Trahebant me post se in circuitu de vitio 
in vitium et de luto in lutum, et ibam 
absque fortitudine ante faciem subse- 
quentis. Servus eram et servitutem ama- 
bam; caecus eram et caecitatem desi- 
derabam; vinctus eram et vincula non 
horrebam ; amarum dulce et dulce ama- 
rum credebam. Miser eram et non co- 
gnoscebam, et hoc, quia sine verbo eram, 
sine quo factum est nihil; per quod 
omnia conservantur, sine quo omnia an- 
nihilantur. 

Ignosce, Domine, ignosce pie, ignosce 
et miserere: parce et ignorantiae meae 
et multae imperfectioni meae. Noli me 
tamquam temerarium reprobare, quod 
audeam servus, utinam vel bonus et non 
etiam inutilis et malus, et ideo valde 
malus, quia te omnipotentem Deum no- 
strum terribilem et nimis metuendum, 
sine cordis contritione et lacrimarum 

fonte, sine reverentia debita et tremore 
laudo, benedico et adoro. 

Miserum me, quomodo sic insensata 
est anima mea, ut non terreatur terrore 
nimio, dum stat ante Deum! Miserum 
me, quomodo sic induruit cor meum, ut 
oculi mei indesinenter non producant 
flumina lacrimarum, dum conservus ser- 
mocinatur coram Domino suo, homo cum 
Deo, creatura cum creatore, qui factus 
est ex limo cum eo, qui omnia fecit ex 
nihilo! Ecce, Domine, pone me ante te, 
et quid in secretis meis sentio, fraternis 
auribus vicarii tui non taceo; tu enim 
dives in misericordia et largus in prae- 
miis. 

Christe, Domine, verbum patris, qui 
venisti in hunc mundum, peccatores sal- 
vos facere, rogo te per indulgentissima 
misericordiae tuae viscera, emenda vi- 
tam meam, meliora actus, compone mo- 
res, tolle de me, quod mihi nocet et tibi 
displicet, et da, quod nosti tibi placere et 
mihi prodesse. Quis potest facere mun- 
dum de immundo conceptum semine, 
nisi tu solus? Tu es Deus omnipotens 
infinitate pietatis, qui justificas impios 

et vivificas mortuos propter peccatum ; 
qui mutas peccatores et non sunt. "Tolle 
de me ergo, quidquid tibi displicet in 
me. LImperfecta enim mea plurima vi- 
dent oculi tui. Mitte, quaeso, manum 
pietatis tuae in me, et tolle de me, quid- 
quid offendit oculos pietatis tuae in me. 
Coram te, Domine, est sanitas et infir- 
mitas mea; illam, precor, serva, istam 
sana. Sana me, Domine, et salvabor; 
salvum me fac et salvus ero, tu, qui in- 
firma sanas et sanata conservas. 

Respice ergo et miserere mei, quia 
dolores cordis mei multiplicati sunt. Da 
mihi consolationem tuam coelestem et 
noli spernere peccatricem animam, pro 
qua mortuus es. Da mihi, quaeso, lacri- 
mas ex toto affectu internas, quae pec- 
catorum meorum possint solvere vin- 
cula, et coelesti jucunditate semper re- 
pleant animam meam. 


Post confessionem. 


Nunc ergo video peccata mea, Do- 
mine, Deus meus, et cognosco per lu- 
men tuum, et deficit anima mea in mise- 

ricordia tua magna, quae est super me, 
quoniam eripuisti animam meam ex in- 
ferno inferiori, et me ad vitam reduxisti ; 
totus enim eram in morte, totus me re- 
suscitasti. Tuum igitur sit totum id, 
quod vivo, et totus totum me tibi offero ; 
totus spiritus, totum cor, totum corpus, 
tota vita mea vivat tibi, vita mea dulcis, 
quoniam totum me liberasti, ut totum 
me possideres; totum me refecisti, ut 
totum me rehaberes. Diligam te igitur, 
Domine, virtus mea; diligam te, inef- 
fabilis exsultatio mea, et vivam jam non 
mihi, sed tibi. "Tota vita mea, quae 
perierat in miseria mea, resuscitata est 
in miscricordia tua, qui es Deus mise- 
ricors et miserator et multae misericor- 
diae in millia his, qui diligunt nomen 
tuum. Idcirco, Domine Deus meus, san- 
ctificator meus, jussisti in lege tua, ut 
diligam te toto corde meo, tota anima 
mea, tota mente mea, tota fortitudine 
mea et totis viribus meis et etiam in- 
timis medullis cordis mei, omnibus ho- 
ris et momentis, quibus fruor bonis mi- 
sericordiae tuae, quoniam semper peri- 
rem, nisi quia semper regis me; semper 

morerer, nisi quia semper me vivificas 
et omni momento tibi obligas, dum omni 
momento mihi tua magna beneficia prae- 
stas. Sicut ergo nulla hora est vel pun- 
ctum in omni vita mea, quo tuo bene- 
ficio non utar, sic nullum debet esse 
momentum, quo te non habeam ante 
oculos in mea memoria, et te non dili- 
gam ex omni fortitudine mea. 

Velle quippe mihi adjacet, perficere 
autem non invenio. Velle, quod bonum 
est, non possum, nisi tu velis, nec quod 
volo possum, nisi tua potentia me con- 
fortet, et quod possum, aliquando nolo, 
nisi tua voluntas fiat sicut in coelo et in 
terra. In nobis igitur fiat voluntas tua, 
super quibus invocatum est nomen tuum, 
ne pereat hoc nobile plasma tuum, quod 
creasti propter honorem tuum. Et quis 
est homo natus de muliere, qui eripiat 
animam suam de manu inferni, nisi tu 
solus eripias, vita vitalis omnis vitae, 
per quem omnia vivunt! 

Etenim jamjam tibi confessus sum, 
laus vitae meae, Domine Deus meus, 
virtus salutis meae: sperabam aliquan- 
do in virtute mea, quae tamen non est 

virtus, et cum sic volui currere, ubi ma- 
gis stare credebam, ibi magis cecidi, 
factusque sum magis retro et non ante, 
et quod credebam consequi, magis elon- 
garum est a me. Sic per multa similia 
vires meas probas. Cognosco nunc, quia 
illuminasti me, quoniam quod magis 
credidi posse per me, minus semper 
potui. 

Nunc autem confitebor tibi, Domine, 
Deus meus, quia non fortitudine sua ro- 
borabitur vir, sed potius a te gressus 
hominis diriguntur, illorum inquam, 
qui non a se, sed a te dirigi se confiten- 
tur. Obsecramus itaque per viscera mi- 
sericordiae tuae, ut velis, Domine, sal- 
vare, quod creasti, quoniam, si vis, 
potes me salvare, et in tua voluntate 
virtus est nostrae salutis. Amen. 


Litaniae poenitentis. 


Kyrie eleyson. Christe eleyson. Kyrie 
eleyson. 

Christe audi nos. Christe exaudi nos. 

Pater de coelis Deus, miserere nobis. 

Fili redemptor mundi Deus, 

Spiritus sancte Deus, 

Sancta trinitas, unus Deus, 

Qui non vis mortem peccatoris, sed 
magis, ut convertatur et vivat, 
Qui diligis omnia, quae sunt, et ni- 
hil odisti eorum, quae fecisti, 
Qui venisti, quaerere et salvum fa- 

cere, quod perierat, 

Qui factus es propitiatio pro peccatis 
nostris, 

Qui non venisti, vocare justos, sed 
peccatores ad poenitentiam , 

Qui dixisti: venite ad me omnes, qui 
laboratis et onerati estis, et ego 
reficiam vos, 

Qui misereris omnium, et dissimulas 
peccata hominum propter poeni- 
tentiam, 

Qui das locum et lempus poeniten- 
tiae in peccatis, 

Qui benignitate tua nos ad poeniten- 
tiam perducis, 

Qui peccatorum in jejunio, planctu 
et fletu se ad te convertentium 
misereris, 

Qui post poenitentiam omnium pec- 

catorum nostrorum non recordaris 
amplius, miserere nobis. 

Deus benignus, misericors, patiens et 
multae misericordiae et praestabilis 
super malitia, miserere nobis. 

Propitius esto, parce nobis, Domine! 

Propitius esto, exaudi nos, Domine! 

Peccatores , 

Ut nos ad veram poenitentiam per- 
ducere digneris, 

Ut nos ipsos dijudicare et judicium 
tuum evadere possimus, 


Ut dignos poenitentiae fructus tem- | $ 
pestive faciamus, a 
Ut divitias bonitatis, patientiae et [9$ 
longanimitatis nunquam contem- z 
namus, n 
Ut non diligamus mundum, neque f .. 
ea, quae in mundo sunt, z 
Ut abnegantes impietatem et saecu- | ^ 
laria desideria sobrie, juste et pie | 5 
vivamus, e 


Ut sicut exhibuimus membra nostra 
servire immunditiae et iniquitati, 
sic ea nunc exhibeamus servire 
justitiae ad sanctificationem, 

Ut adeuntes ad thronum gratiae cum 

fiducia misericordiam consequa- 
mur, ct gratiam inveniamus in au- 
xilio opportuno, 

Ut cum metu et tremore salutem no- 
stram operemur, 

Ut peccato mortui justitiae vivamus, 

Ut per multas tribulationes hujus 
saeculi nos in regnum Dei introire 
concedus, 

Ut nos exaudire digneris, 

Fili Dei et salvator noster, 

Agnus Dei etc. 


Oremus. Deus, qui non mortem, sed 
poenitentiam desideras peccatorum, fra- 
gilitatem humanae conditionis benignis- 
sime respice, et conatus nostros pietate 
tua prosequere, ut per immensam mise- 
ricordiam tuam peccatorum nostrorum 
veniam, in tuo servitio constantiam et 
tandem praemia perseverantibus pro- 
missa feliciter sonsequamar. Per etc. 


sou rpne *snure204 9) 

Psalmi poenitentiales. 
Antiphona. Ne reminiscaris. 


Psalmus 6. Domine, ne in furore 
tuo arguas me: neque in ira tua corri- 
pias me. 

Miserere mei Domine, quoniam in- 
firmus sum: sana me Domine, quoniam 
conturbata sunt ossa mea. 

Et anima mea turbata est valde: sed 
tu Domine usquequo ? 

Convertere Domine, et eripe ani- 
mam meam: salvum me fac propter mi- 
sericordiam tuam. 

Quoniam non est in morie, qui me- 
mor sit tui: in inferno autem quis con- 
fitebitur tibi * 

Laboravi in gemitu meo, lavabo per 
singulas noctes lectum meum: lacrimis 
meis stratum meum rigabo. 

Turbatus est a furore oculus meus: 
inveteravi inter omnes inimicos meos. 

Discedite a me omnes, qui opera- 
mini iniquitatem: quoniam exaudivit 
Dominus vocem fletus mei. 

Exaudivit Dominus deprecationem 
meam: Dominus orationem meam su- 
scepit. 

Erubescant et conturbentur vehe- 
menter omnes inimici mei: convertan- 
tur et erubescant valde velociter. 

Gloria patri. 


Psalmus 31. Beati, quorum remissae 
sunt iniquitates: et quorum tecta sunt 
peccata. 

. Beatus vir, cui non imputavit Do- 
minus peccatum: nec est in spiritu ejus 
dolus. 

Quoniam tacui, inveteraverunt ossa 
mea: dum clamarem tota die. 

Quoniam die ac nocte gravata est 
super me manus: conversus sum in 
aerumna mea, dum configitur spina. 

Delictum meum cognitum tibi feci : 
et injustitiam meam non abscondi. 

Dixi: confitebor adversum me inju- 
stitiam meam Domino: et tu remisisti 
impietatem peccati mei. 

Pro hac orabit ad te omnis sanctus : 
in tempore opportuno. 

Verumtamen in. diluvio ‘aquarum 

multarum: ad eum non. approxima- 
bunt. 

Tu es refugium meum a tribulatione, 
quae circumdedit me: exultatio mea 
erue me a circumdantibus me. 

Intellectum tibi dabo, et instruam 
te in via hac, qua gradieris: firmabo 
super te oculos meos. 

Nolite fieri sicut equus et mulus: 
quibus non est intellectus. 

In camo et fraeno maxillas eorum 
constringe: qui non approximant ad te. 

Multa flagella peccatoris: speran- 
tem autem in Domino misericordia cir- 
cumdabit. 

Laetamini in Domino, et exultate 
justi: et gloriamini omnes recti corde. 

Gloria patri. 


Psalmus 87. Domine, ne in furore 
tuo arguas me: neque in ira tua Corti- 
pias me. 


Quoniam sagittae tuae infixae sunt 


mihi: et confirmasti super me manum 
tuam. 


Non est sanitas in carne mea a facie 


259 


irae tuae: non est pax ossibus meis & 
facie peccatorum meorum. 

Quoniam iniquitates meae supergres- 
sae sunt caput meum: et sicut onus 
grave gravatae sunt super me. 

Putruerunt et corruptae sunt cica- 
trices meae: a facie insipientiae meae. 

Miser factus sum, et curvatus sum 
usque in finem: tota die contristatus 
ingrediebar. 

Quoniam lumbi mei impleti sunt il- 
lusionibus: et non est sanitas in carne 
mea. 

Afflictus sum, et humiliatus sum 
nimis: rugiebam a gemitu cordis mei. 

Domine, ante te omne desiderium 
meum: et gemitus meus a te non est 
absconditus. 

Cor meum conturbatum est, dere- 
liquit me virtus mea; et lumen oculo- 
rum meorum et ipsum non est mecum. 

Amici mei, et proximi mei: adver- 
sum me appropinquaverunt, et stete- 
runt. 

Et qui juxta me erant, de longe ste- 
terunt: et vim faciebant qui quaerebant 
animam meam. 

Et qui inquirebant mala mihi, lo- 
cuti sunt vanitates: et dolos tota die 
meditabantur. | 

Ego autem tanquam surdus non au- 
diebam: et sicut mutus non aperiens 
os suum. 

Et factus sum sicut homo non au- 
diens: et non habens in ore suo redar- 
gutiones. 

Quoniam in te Domine speravi: tu 
exaudies me, Domine Deus meus. 

Quia dixi: Nequando supergaudeant 
mihi inimici mei: et dum commoven- 
tur pedes mei, super me magna locuti 
sunt. 

Quoniam ego in flagella paratus sum: 
et dolor meus in conspectu meo semper. 

Quoniam iniquitatem meam annun- 
tiabo: et cogitabo pro peccato meo. 

Inimici autem mei vivunt, et con- 
firmati sunt super me: et multiplicati 
sunt qui oderunt me inique. 

Qui retribuunt mala pro bonis, de- 
trahebant mihi: quoniam sequebur bo- 
nitatem. 

Ne derelinquas me Domine Deus 
meus: ne discesseris a me. 

Intende in adjutorium meum: Do- 
mine Deus salutis meae. 
Gloria patri. 


Psalmus 50. Miserere mei, Deus: 
secundum magnam misericordiam tuam. 
.. Et secundum multitudinem misera- 
tionum tuarum: dele iniquitatem meam. 

Amplius lava me ab iniquitate mea: 
et a peccato meo munda me. 

Quoniam iniquitatem meam ego co- 
£nosco: et peccatum meum contra me 
est semper. 

Tibi soli peccavi, et malum coram 
te feci: ut justificeris in sermonibus 
tuis, et vincas cum judicaris. 

Ecce enim in iniquitatibus conceptus 
8um: et in peccatis concepit me mater 
mea. 

Ecce enim veritatem dilexisti: in- 
certa et occulta sapientiae tuae mani- 
festasti mihi. 

Asperges me hyssopo, et mundabor: 
lavabis me, et super nivem dealba- 
bor. 

Auditui meo dabis gaudium et lae- 
titiam: et exultabunt ossa humiliata. 

Averte faciem tuam a peccatis meis: 
et omnes iniquitates meas dele. 


Cor mundum crea in me, Deus: et 
spiritum rectum innova in visceribus 
meis. 

Ne projicias me a facie tua: et spi- 
ritum sanctum tuum ne auferas a me. 

Redde mihi laetitiam salutaris tui: 
et spiritu principali confirma me. 

Docebo iniquos vias tuas: et impii 
ad te convertentur. 

Libera me de sanguinibus, Deus, 
Deus salutis meae: et exultabit lingua 
mea justitiam tuam. 

Domine, labia mea aperies: et os 
meum annuntiabit laudem tuam. 

Quoniam si voluisses sacrificium, de- 
dissem utique: holocaustis non delecta- 
beris. 

Sacrificium Deo spiritus contribula- 
tus: cor contritum et humiliatum Deus 
non despicies. | 

Benigne fac, Domine, in bona vo- 
luntate tua Sion: ut aedificentur muri 
Jerusalem. 

Tunc acceptabis sacrificium justi- 


* 


263 


tiae, oblationes, et holocausta: tunc 
imponent super altare tuum vitulos. 
Gloria patri. 


Psalmus 101. Domine exaudi ora- 
tionem meam: et clamor meus ad te 
veniat. 

Non avertas faciem tuam a me: in 
quacumque die tribulor, inclina ad me 
aurem tuam. 

In quacumque die invocavero te; ve- 
lociter exaudi me. 

Quia defecerunt sicut fumus dies mei: 
et ossa mea sicut cremium aruerunt. 

Percussus sum ut foenum, et aruit 
cor meum: quia oblitus sum comedere 
panem meum. 

A voce gemitus mei: adhaesit os 
meum carni meae. 

Similis factus sum pelicano solitu- 
dinis: factus sum sicut nycticorax in 
domicilio. 

Vigilavi: et factus sum sicut passer 
solitarius in tecto. 

Tota die exprobrabant mihi inimici 
mei: ei qui laudabant me, adversum 
me jurabant. 

Quia cinerem tanquam panem man- 
ducabam: et potum meum cum fletu 
miscebam. 

A facie irae et indignationis tuae: 
quia elevans allisisti me. 

Dies mei sicut umbra declinaverunt: 
et ego sicut foenum arui. 

Tu autem Domine in aeternum per- 
manes: et memoriale tuum in genera- 
tionem. 

Tu exurgens misereberis Sion: quia 
tempus miserendi ejus, quia venit tem- 
pus. | 

Quoniam placuerunt servis tuis la- 
pides ejus: et terrae ejus miserebuntur. 

Et timebunt gentes nomen tuum Do- 
mine: et omnes reges terrae gloriam 
tuam. ; 

Quia aedificavit Dominus Sion: et 
videbitur in gloria sua. 

Respexit in orationem humilium: et 
non sprevit precem eorum. 

Scribantur haec in generatione al- 
tera: et populus qui creabitur, laudabit 
Dominum. 

Quia prospexit de excelso sancto suo: 
Dominus de coelo in terram aspexit. 

Ut audiret gemitus compeditorum: ut 
solveret filios interemptorum. 

Ut annuntient in Sion nomen Do- 
mini: et laudem ejus in Jerusalem. 

In conveniendo populos in unum: et 
reges ut serviant Domino. 

Respondit ei in via virtutis suae: 
paucitatem dierum meorum nuntia mihi. 

Ne revoces me in dimidio dierum 
meorum: in generationem et generatio- 
nem anni tui. 

Initio tu Domine terram fundasti; 
et opera manuum tuarum sunt coeli. 

Ipsi peribunt, tu autem permanes : 
et omnes sicut vestimentum veterascent. 

Et sicut opertorium mutabis eos, et 
mutabuntur: tu autem idem ipse es, et 
anni tui non deficient. 

Filii servorum tuorum habitabunt: 
et semen eorum in saeculum dirigetur. 

Gloria pairi. 


Psalmus 129. De profundis clamavi 
ad te, Domine: Domine, exaudi vocem 
meam. 

Fiant aures tuae intendentes: in vo- 
cem deprecationis meae. 


Hamacher, armatura Dei. Ed. II. 12 

Si iniquitates observaveris, Domine: 
Domine, quis sustinebit ? 

Quia apud te propitiatio est: et pro- 
pter legem tuam sustinui te, Domine. 

Sustinuit anima mea in verbo ejus: 
speravit anima mea in Domino. 

A custodia matutina usque ad no- 
ctem: speret Israel in Domino. 

Quia apud Dominum misericordia: 
et copiosa apud eum redemptio. 

Et ipse redimet Israel: ex omnibus 
iniquitatibus ejus. 

Gloria patri. 


Psalmus 142. Domine exaudi ora- 
tionem meam, auribus percipe obsecra- 
tionem meam in veritate tua: exaudi 
me in tua justitia. 

Et non intres in judicium cum servo 
tuo: quia non justificabitur in con- 
spectu tuo omnis vivens. 

Quia persecutus est inimicus animam 
meam: humiliavit in terra vitam meam. 

Collocavit me in obscuris sicut mor- 
tuos saeculi: et anxiatus est super me 
spiritus meus, et in me turbatum est 
cor meum. j 

Memor fui dierum antiquorum, me- 
ditatus sum in omnibus operibus tuis: 
in factis manuum tuarum meditabar. 

Expandi manus meas ad te: anima 
mea sicut terra sine aqua tibi. 

Velociter exaudi me Domine: deficit 
spiritus meus. 

Non avertas faciem tuam a me: et 
similis ero descendentibus in lacum. 

Auditam fac mihi mane misericor- 
diam tuam: quia in te speravi. 

Notam fac mihi viam, in qua am- 
bulem: quia ad te levavi animam meam. 

Eripe me de inimicis meis, Domine; 
ad te confugi: doce me facere volunta- 
tem tuam, quia Deus meus es tu. 

Spiritus tuus bonus deducet me in 
terram rectam: propter nomen tuum Do- 
mine vivificabis me, in aequitate tua. 

Educes de tribulatione animam meam: 
et in misericordia tua disperdes inimicos 
meos. 

Et perdes omnes, qui tribulant ani- 
mam meam: quoniam ego servus tuus 
sum. 

Gloria patri. 

Ant. Ne reminiscaris, Domine, de- 
lieta nostra, vel parentum nostrorum; 
neque vindictam sumas de peccatis no- 
stris. 

Oremus. Deus, cui proprium est mi- 
sereri semper et parcere, suscipe de- 
precationem nostram, ut nos et omnes 
famulos tuos, quos delictorum catena 
constringit, miseratio tuae pietatis cle- 
menter absolvat. Per dom. etc. 


Preces pro lucrandis indul- 
gentiis. 


Oratio praeparatoria. 


Omnipotens sempiterne Deus, cujus 
misericordia peccatis omnibus aeternae- 
que damnationis reatu me absolutum 
confido, quamvis temporalibus poenis 
obnoxius permaneam, cum his diluen- 
dis opera mea non suffliciant, ad inex- 
haustum meritorum unigeniti filii tui, 
Domini nostri Jesu Christi, sanctorum- 
que thesaurum confugio, ut hujus abun- 
dantia tenyitati et indigentiae meae sub- 

veniatur. Promptum me ad omnia, quae 
in hunc finem praestanda sunt, offero. 
Suscipe ea, o pater misericordiarum, in 
unione passionis et mortis ejusdem filii 
tui, plenariaeque hujus indulgentiae me, 
licet indignum, fac participem. Amen. ` 
Pater. Ave. 


I. Oratio. 


Ad Deum patrem, pro exaltatione 
8. matris ecclesiae. Memento, o pater 
aeterne, congregationis tuae, quam pos- 
sedisti ab initio. Agnosce ecclesiam ve- 
lut sponsam unigeniti filii tui, pro qua 
ipse sanguinem suum profundere non 
dubitavit. Hanc, obsecro, sanctitatis 
decore, gratiarum opibus et haereditatis 
amplitudine ita exalta, ut digna com- 
pareat tali sponso tantoque redemptionis 
pretio. Respice benigne ejusdem s. ma- 
tris filios, eorumque numero universas 
gentes associa, ut omnes te Deum pa- 
trem, et quem misisti, Jesum Christum, 
una cum s. spiritu, fide viva agnoscant, 
spe firma invocent, et caritate perfecta 
complectantur. Amen. Pater. Ave. 

V. Vide, Domine, et visita vineam 
istam. 

R. Et perfice eam, quam plantavit 
dextera tua. 

Oremus. Respice, quaesumus, Do- 
mine, super hanc familiam tuam, pro 
qua Dominus noster Jesus Christus non 
dubitavit manibus tradi nocentium et 
crucis subire tormentum. Qui tecum vi- 
vit et regnat, in unitate spiritus sancti, 
Deus, per omnia saecul& saeculorum. 
Amen. 


II. Oratio. 


Ad Deum filium, pro exstirpatione 
haeresum. O Jesu, lux vera, qui illu- 
minas omnem hominem venientem in 
hunc mundum, fac, oro, per inaesti- 
mabilem passionis et mortis tuae virtu- 
tem, ut pulsis haeresum et errorum te- 
nebris, veritatis tuae lumen omnes am- 
plectantur, et in optatum ecclesiae tuae 
gremium confluant. O pastor bone! qui 
animam tuam pro ovibus tuis posuisti, 
gregem tuum protege, et contra vim in- 
sidiasque eorum defende, qui veniunt 

in vestimentis ovium, intrinsecus autem 
sunt lupi repaces. Fac ut unum omnes 
pastorem admittant, et unum omnium 
sit ovile. Mane nobiscum, Domine, 
quoniam dixisti: ecce ego vobiscum 
sum omnibus diebus usque ad consum- 
mationem saeculi. Ostende ecclesiam 
tuam aedificatam esse super petram, et 
portas inferi non praevalere adversus 
eam. Amen. Pater. Ave. 

V. Ne tradas bestiis animas confi- 
tentes tibi. 

R. Et animas pauperum tuorum ne 
obliviscaris in finem. 

Oremus. Ecclesiae tuae, quaesumus 
Domine, preces placatus admitte, ut 
destructis adversitatibus et erroribus 
universis, secura tibi serviat libertate. 
Per Dominum nostrum etc. 


III. Oratio. 


Ad 8. spiritum, pro concordia chri- 
stianorum principum. O s. spiritus, 
spiritus amoris et pacis, qui tot tamque 
diversas gentes in unitate fidei congre- 
gasti, largire christianis principibus 

eorumque consiliariis abundantiam tuae 
gratiae, novoque caritatis tuae munere 
praeveni eorum corda, ut ex hoc omnes 
agnoscant, eos in numero electorum cen- 
sendos et christiano nomine dignos esse. 
Fac, ne ulla unquam cupiditate abducti, 
quidquam moliantur, quod divinae tuae 
gloriae concordiaeque ecclesiae adver- 
setur, sed unitis potius viribus ad pacis 
aeternae visionem, et coelestem Jeru- 
salem populum sibi subjectum una secum 
perducere nitantur. Amen. Pater. Ave. 

V. Fiat pax in virtute tua. 

R. Et abundantia in turribus tuis. 

Oremus. Deus, a quo sancta deside- 
ria, recta consilia, et justa sunt opera, 
da servis tuis illam, quam mundus dare 
non potest, pacem, ut et corda nostra 
mandatis tuis dedita, et hostium sub- 
lata formidine tempora sint tua prote- 
ctione tranquilla. Per Dominum no- 
strum etc. 


IV. Oratio. 


Ad ss. trinitatem, qua peracto- 
rum operum ad indulgentias lucran- 

das praescriptorum fit oblatio. Suscipe 
ergo, o ss. trinitas, preces et opera, 
quae ad plenariam debitarum poenarum 
indulgentiam impetrandam quomodo- 
cumque praestiti, et fac, ut horum de- 
fectus passione et morte Domini nostri 
Jesu Christi ejusdemque pro nobis pre- 
tiosissimo effuso sanguine suppleantur; 
atque ita me (vel animam. N.) plenariae 
. hujus indulgentiae fac participem, pro 
quo beneficio tibi coelum et terra me- 
cum laudes et gratiarum actiones can- 
tent, nunc et in perpetuum. Amen. Pa- 
ter. Ave. 


EXERCITIUM DEVOTIONIS PRO 
COMMUNIONE. 


Ante communionem. 


Vae miserae animae, quae Christum 
non quaerit nec amat, arida manet et 
misera. Perdit, quod vivit, qui te Deum 
non diligit. Qui curat vivere.non pro- 
pter te, Domine, nihil est et pro ni- 

hilo est. Qui tibi vivere recusat, mor- 
tuus est. 

Deus, lumen cordium te videntium 
ei vita animarum te amantium et virtus 
cogitationum ie quaerentium, da, ut 
sancto tui amori inhaeream. Veni, rogo, 
in cor meum, et ab ubertate voluptatis 
tuae inebria illud, et obliviscar ista 
temporalia. Adjuva me, Domine, Deus 
meus, et da laetitiam in corde meo; 
veni ad me, ut videam te. Sed angusta 
mihi est domus animae meae, quousque 
venias ad eam et dilatetur a te; ruinosa 
est, refice eam; habet plurima, quae 
offendunt oculos tuos, fateor et scio, sed 
quis mundabit eam, aut cui alteri prae- 
ter te clamabo: ab occultis meis munda 
me, Domine, et ab alienis parce servo 
tuo! 

Fac me, dulcis Christe, bone Jesu, 
fac me, rogo, amore et desiderio tui 
deponere onus carnalium desideriorum 
et terrenarum concupiscentiarum. Do- 
minetur carni anima, animae ratio, ra- 
tioni gratia tua, et tuae me intus et ex- 
terius subde voluntati. Tribue mihi, ut 
laudet te cor meum et lingua mea et 

et attolle intuitum cordis mei, ut vel 
rapida cogitatione spiritus meus attingat 
te aeternam super omnia manentem sa- 
pientiam. Dissolve me, oro, a vinculis, 
quibus constrictus teneor, ut relinquens 
omnia ista tibi serviam, tibi soli inhae- 
ream, tibi soli intendam. 

Jesu, nostra redemptio, amor et 
desiderium, ad te clamo clamore magno 
in toto corde meo; te invoco in animam 
meam; intra in eam et coapta eam tibi, 
ut possideas eam sine ruga et sine ma- 
cula. Mundissimo namque Domino mun- 
da debetur habitatio. Sanctifica ergo 
vas tuum, quod fecisti; de malitia eva- 
cua, imple de gratia et plenum con- 
serva, ita ut dignum habitationis tuae 
efficiar templum hic et in perpetuum. 4, 

Dulcis Christe, bone Jesu, panis 
vitae, qui nos reficis et in te non defi- 
cis, quotidie comederis et semper integer 
manes, resplende mihi, accende me, 
illumina et sanctifica vas tuum, ut ad 
salutem animae meae manducem cibum 
carnis tuae, quatenus manducando te 

vivam de te, vivam per te, perveniam 
ad te, repausem in te. 

O dulcedo amoris et amor dulcedi- 
nis, comedat te venter meus et nectare 
tui amoris repleantur viscera mea, et 
eructet mens mea verbum bonum. 

Caritas, Deus meus, mel dulce, lac 
niveum, cibus et gaudium, fac me cres- 
cere in te, ut sano palato possis man- 
ducari a me. Tu es vita mea, qua vivo; 
spes, cui inhaereo; gloria, quam adi- 
pisci desidero. Tu mihi cor tene, men- 
tem rege, intellectum dirige, amorem 
erige, animam suspende et in superna 
fluenta os sitientis te spiritus trahe. 
Taceat, quaeso, tumultus carnis, con- 
ticescant phantasiae terrarum, taceant 
somnia et imaginariae revelationes, 
omnis lingua, omne signum et quid- 
quid transeundo fit. Sileat sibi et ipsa 
anima, et transeat se, non cogitando se, 
sed te, Deus meus, quoniam tu es re- 
vera tota spes et fiducia mea. Est enim 
in te Deo et Domino nostro Jesu Christo 
dulcissimo et benignissimo atque cle- 
mentissimo uniuscujusque nostrum et 
portio et sanguis et caro. Ubi ergo por- 

tio mea regnat, ibi regnare me credo, 
ubi sanguis meus dominatur, ibi do- 
minari me confido, ubi caro mea glori- 
ficatur, ibi gloriosum me esse cognosco. 

Quamvis peccator sim, de hac ta- 
men communione gratiae non diffido. 
Atque hac gratiae communione anima- 
tus accedam ad te dulcissimum sumen- 
dum animo contrito et devoto, confitens : 

Domine, non sum dignus, ut intres 
sub tectum meum, sed tantum dic verbo, 
et sanabitur anima mea. 


Post communionem. 


Domine Jesu, redemptio mea, mi- 
sericordia mea, te laudo, tibi gratias 
ago, quamvis valde impares tuis bene- 
ficiis, quamvis multum expertes devo- 
tionis, quamvis macras a desiderata 
pinguetudine dulcissimi tui affectus, ta- 
men qualescumque gratias, non quales 
scio me debere, sed sicut potest conari, 
tibi persolvit anima mea; compleat tua 
potentissima dignitas, quod conatur mea 
tepidissima imbecillitas. 

Dulcissime, benignissime, amantis- 

sime, tu mihi gemmis et auro pretiosior 
cunctisque terrarum divitiis et honori- 
bus mihi carior! Quid dico, Deus meus, 
una spes mea, tam grandis misericor- 
dia tua? Dico, quod valeo, sed non 
dico, quod debeo. Utinam possem talia 
dicere, qualia illi hymnidici angelorum 
chori! O quam libenter me in tuis lau- 
dibus totum effunderem'! O quam devo- 
tissime illa coelestis melodiae cantica in 
medio ecclesiae infatigabilis perorarem! 
Sed quia talia non possum, numquid ta- 
cebo? Vae tacentibus de te, qui ora mu- 
tuorum resolvis et linguas infantium fa- 
cis disertas; vae tacentibus de te, quo- 
niam ipsi loquaces muti sunt, cum non 
tuas laudes dicunt. Quis digne te lau- 
dare potest, o ineffabilis virtus et sa- 
pientia patris! Et, quoniam nulla in- 
venio verba, quibus te sufficienter va- 
leam explicare cunctipotens et omnis- 
cium verbum, dicam interim, quod va- 
leo, donec jubeas me venire ad te, ubi 
possum dicere, quod te decet et me 
oportet. 

Magnus enim tu es, Domine Deus 
meus, et immensus, nec est finis magni- 

tudinis tuae, nec est numerus sapien- 
tiae tuae, nec est mensura benignitatis 
tuae, sed sicut magnus es tu, ita magna 
sunt donaria tua, quoniam tu ipse es 
praemium et donum omnium legitimo- 
rum tuorum pugnatorum. 

Tibi laus, tibi gloria, tibi honor, 
tibi gratiarum actio, qui sic nos amasti, 
sic viviflcasti et sublimasti! Piissime 
Domine, quam dulcis est memoria tui! 
Quanto magis in te meditor, tanto es 
mihi dulcior et amabilior. Idcirco de- 
lectant me valde bona tua puro mentis 
intuitu et dulcissimo pii amoris affectu 
in loco peregrinationis meae juxta mo- 
dulum meum. Interim, quamdiu his 
fragilibus subsisto membris, miram tui 
dilectionem et pulchritudinem indesi- 
nenter cupio desiderare et considerare. 
Tuae enim caritatis jaculo vulneratus 
sum, iui vehementer desiderio flagro. 
Polum penetrabo mente et desiderio 
tecum ero, ut in praesenti quidem mi- 
seria solo corpore tenear, tecum autem 
cogitatione et aviditate et omni deside- 
rio sim semper, quatenus ibi sit cor 
meum, ubi tu es, thesaurus meus. Sed 

heu, Deus meus piissime et misericor- 
dissime, dum tuae immensae bonitatis 
et pietatis gloriam desiderare volo, cor 
meum non sufficit. 

Da, dulcissime Jesu, cordi meo fon- 
tem irriguum ex corde tuo. Licet enim 
me totum tibi obtulerim opitulante gra- 
tia tua, in multis tamen quotidie offendo 
propter nimiam fragilitatem meam. Da 
ergo mihi gratiam lacrimarum, bene- 
dicte et amabilis Deus, praecipue ex 
multa dulcedine amoris tui, et comme- 
moratione misericordiarum tuarum prae- 
para hanc mensam famulo tuo in con- 
spectu tuo. Tribue pro bonitate et pie- 
tate tua, utiste calix tuus inebrians et 
praeclarus satiet sitim meam, ut inhiet 
tibi spiritus meus et ardeat mens mea in 
amore tui, oblitus vanitatis et miseriae. 

O sacrum convivium, in quo Christus 
sumitur, recolitur memoria passionis 
ejus, mens impletur gratia et futurae 
gloriae nobis pignus datur. 

: Litaniae de venerabili sacramento. 


Kyrie cleyson. Christe eleyson. Kyrie 
eleyson. 

Christe audi nos. Christe exaudi nos. 

Pater de coelis Deus, 

Fili redemptor mundi Deus, 

Spiritus sancte Deus, 

Sancta trinitas unus Deus, 

Panis vivus, qui de coelo descen- 
disti, ; 

Deus absconditus, et salvator. 

Frumentum electorum, 

Vinum germinans virgines, 

Panis pinguis, et deliciae regum, 

Juge sacrificium, 

Oblatio munda, 

Agnus absque macula, 

Mensa purissima, 

Angelorum esca, 

Manna absconditum, 

Memoria mirabilium Dei, 

Panis supersubstantialis , 

Verbum caro factum , 

Habitans in nobis, 

Hostia sancta, 


"'SiqOU JIJLƏSTU 


19 æ k 


282 


Calix benedictionis, 

Mysterium fidei, 

Praecelsum et venerabile sacramen- 
tum, 

Sacrificium omnium sanctissimum , 

Vere propitiatorium pro vivis et de- 
functis, 

Stupendum supra omnia miraculum, 

Sacratissima dominicae passionis 
commemoratio , 

Donum transcendens omnem pleni- 
tudinem, 

Memoriale praecipuum divini amo- 
ris, | 

Divinae affluentia largitatis, 

Sacrosanctum et augustissimum my- 
sterium , 

Pharmacum immortalitatis , 

Tremendum ac vivificum sacramen- 
tum, 

Panis omnipotentia verbi caro factus, 

Incruentum sacrificium , 

Cibus et conviva, 

Dulcissimum convivium, cui assi- 
stunt angeli ministrantes , 

Sacramentum pietatis, 

Vinculum caritatis , 

Offerens et oblatio, miserere nobis. 

Spiritualis dulcedo in proprio fonte de- 
gustata, miserere nobis. 

Refectio animarum sanctarum, miserere 
nobis. 

Viaticum in Domino morientium, mise- 
rere nobis. 

Pignus futurae gloriae, miserere nobis. 

Propitius esto, parce nobis, Domine. 

Propitius esto, exaudi nos, Domine. 

Ab indigna corporis et sanguinis tui 
susceptione, 

A concupiscentia carnis, 

A concupiscentia oculorum, 

A superbia vitae, 


Ll 

Ab omni peccandi occasione, z 
Per desiderium illud, quo hoc pa- | 3 
scha cum discipulis manducare | s 
desiderasti , G 
Per summam humilitatem, qua dis- 2 
cipulorum pedes lavisti, o 
Per ardentissimam caritatem, qua B, 
hoc divinum sacramentum institui- S 


sti, 

Per sanguinem tuum pretiosum, quem 
nobis in altari reliquisti, 

Per quinque vulnera hujus tui cor 

poris sacratissimi, quae pro nobis 
suscepisti, libera nos, Domine. 

Coeleste antidotum, quo a peccatis prae- 
servamur, libera nos, Domine. 

Peccatores , 

Ut nobis fidem, reverentiam, et de- 
votionem hujus admirabilis sacra- 
menti augere et conservare digne- 
ris, 

Ut ad frequentem usum eucharistiae 
per veram peccatorum confessio- 
nem nos perducere digneris, 

Ut nos ab omni haeresi, perfidia ac 
cordis caecitate liberare digneris, 

-Ut sanctissimi hujus sacramenti pre- 
tiosos et coelestes fructus nobis 
impertiri digneris, 

Ut in hora mortis nostrae hoc coe- 
lesti viatico nos confortare et mu- 
nire digneris, 

Fili Dei, 

Agnus Dei etc. 

V. Panem de coelo praestitisti nobis. 

R. Omne delectamentum in se ha- 
bentem. 

Oremus. Deus, qui nobis sub sacra- 
mento mirabili passionis tuae memoriam 

reliquisti, tribue, quaesumus, ita nos 

corporis et sanguinis tui sacra mysteria 

venerari, ut redemptionis tuae fructum 

in nobis jugiter sentiamus. Qui vivis etc. 
Anima Christi sanctifica me, 

Corpus Christi salva me, 

Sanguis Christi inebria me, 

Aqua lateris Christi munda me, 

Passio Christi conforta me; 

O bone Jesu exaudi me, 

Intra vulnera tua absconde me, 

Et ne permittas me separari a te; 

Ab hoste maligno defende me, 

In hora mortis meae voca me, 

Et jube me venire ad te, 

Ut cum sanctis tuis laudem te, 

In saecula saeculorum. Amen. 


Affectus s. Thomae. 


Adoro te devote latens Deitas, 
Quae sub his figuris vere latitas; 
Tibi se cor meum subjicit, 

Quia te contemplans totum deficit. 


Visus, gustus, tactus in te fallitur, 
Sed auditu solo tuto creditur. 


286 


Credo, quidquid dixit Dei filius; 
Nil hoc verbo veritatis verius. 


In cruce latebat sola Deitas, 

Sed hic latet simul et humanitas ; 
Ambo tamen credens atque confitens, 
Peto, quod petivit latro poenitens. 


Plagas sicut Thomas non intueor, 
Deum tamen meum te confiteor, 
Fac me tibi semper magis credere, 
In te spem habere, te diligere. 


O memoriale mortis Domini! 

Panis vivus, vitam praestans homini: 
Praesta meae menti de te vivere, 

Et te illi semper dulce sapere. 


Pie pelicane, Jesu Domine, 

Me immundum munda tuo sanguine, 
Cujus una stilla salvum facere 
Totum mundum quit ab omni scelere. 


Jesu, quem velatum nunc aspicio, 
Quando fiet istud, quod tam sitio, 
Ut revelata cernens facie 

Visu sim beatus tuae gloriae. 

Lauda Sion salvatorem, 
Lauda ducem et pastorem 
In hymnis et canticis. 


Quantum potes, tantum aude, 
Quia major omni laude, | 
Nec laudare sufficis. 


Laudis thema specialis, 
Panis vivus et vitalis 
Hodie proponitur. 


Quem in sacrae mensa coenae, 
Turbae fratrum duodenae 
Datum non ambigitur. 


Sit laus plena, sit sonora, 
Sit jucunda, sit decora 
Mentis jubilatio. 


Dies enim celebratur, 
In qua sacrae memoratur 
Coenae institutio. 


In hac mensa novi regis, 
Novum pascha novae legis 
Phase vetus terminat. 

Prisca subsunt novitati, 
Umbrae cedunt veritati, 
Noctem lux eliminat. 


Quod in coena Christus gessit, 
Faciendum hoc expressit 
In sui memoriam. 


Docti sacris institutis, 
Panem, vinum, in salutis 
Consecramus hostiam. 


Dogma datur christianis, 
Quod in carnem transit panis, 
Et vinum in sanguinem. 


Quod non capis, quod non vides, 
Animosa firmat fides, 
Praeter rerum ordinem. 


Sub diversis speciebus, 
Signis tantum, et non rebus, 
Latent res eximiae. 


Caro cibus, sanguis potus, 
Manet tamen Christus totus 
Sub utraque specie. ^ 

A sumente non concisus, 
Non confractus, non divisus, 
Integer accipitur. 


Sumit unus, sumunt mille, 
Quantum isti, tantum ille, 
Nec sumptus consumitur. 


Sumunt boni, sumunt mali, 
Sorte tamen inaequali, 
Vitae vel interitus. 


Mors est malis, vita bonis; 
Vide paris sumptionis 
Quam sit dispar exitus! 


Fracto demum sacramento, 
Ne vacilles, sed memento, 
Tantum esse sub fragmento, 
Quantum toto tegitur. 


Nulla rei fit scissura , 
Signi tantum fit fractura. 
Qua nec status nec statura 
Signati minuitur. 


Ecce panis angelorum, 
Factus cibus viatorum, 


Hamacher, armatura Dei. Ed. II. 13 

"Vere panis filiorum, 
'Non mittendus canibus. 


In figuris praesignatur, 
Cum Isaac immolatur , 
Agnus paschae deputatur , 
Datur manna patribus. 


Bone pastor, panis vere, 
Jesu, nostri miserere ' 
Tu nos pasce, nos tuere' 
Tu nos bona fac videre 
In terra viventium. ^ 


Tu, qui cuncta scis et vales, 
Qui nos pascis hic mortales; 
Tuos ibi commensales , 
Cohaeredes et sodales 
Fac sanctorum civium. 

Amen. Alleluja. 


——————— — 


Pange lingua gloriosi 
Corporis mysterium, 
Sanguinisque pretiosi, 
Quem in mundi pretium 
Fructus ventris generosi 
Rex effudit gentium. 

Nobis datus, nobis natus 
Ex intacta virgine, 
Et in mundo conversatus, 
Sparso verbi semine 
Sui moras incolatus 
Miro clausit ordine. 


In supremae nocte coenae 
Recumbens cum fratribus, 
Observata lege plene 
Cibis in legalibus, 

Cibum turbae duodenae 
Se dat suis manibus. 


Verbum caro panem verum 
Verbo carnem efficit, 
Fitque sanguis Christi merum, 
Etsi sensus deficit ; 
Ad firmandum cor sincerum 
Sola fides sufficit. 


Tantum ergo sacramentum 
Veneremur cernui, 
Et antiquum documentum 
Novo cedat ritui ; 
Praestat fides supplementum 
Sensuum defectui. 

Genitori genitoque 
Laus et jubilatio, 
Salus, honor, virtus quoque 
Sit et benedictio; 
Procedenti ab utroque 
Compar sit laudatio. Amen. 


SECTIO QUARTA. 


ORATIONES PIAE ET 
PETITIONES. 


—— 


Hymnus ecclesiae, exorans s. spi- 
ritus munera. Veni sancte spiritus, et 
emitte coelitus lucis tuae radium; veni 
pater pauperum, veni dator munerum, 
veni lumen cordium! 

Consolator optime, dulcis hospes ani- 
mae, dulce refrigerium; in labore re- 
quies, in aestu temperies, in fletu so- 
latium. 

O lux beatissima, reple cordis in- 
tima tuorum fidelium; sine tuo numine 
nihil est in homine, nihil est innoxium. 

Lava, quod est sordidum; riga, 
quod est aridum ; sana, quod est sau- 
cium. 

Flecte, quod est rigidum ; fove, quod 
est frigidum; rege, quod est devium. 

Da tuis fidelibus in te confidentibus 
sacrum septenarium ; da virtutis meri- 
tum, da salutis exitum, da perenne 
gaudium. Amen. 


Affectus animae Deum | amantis 
s. Ignatii, O Deus, ego amo te, nam 
prior tu amasti me. En libertate privo 
me, ut sponte vinctus sequar te. 

Nil suggerat memoria, nisi de tua 
gloria; nil intellectus sapiat, praeter- 
quam, ut te capiat. 

Protector nihil velle me, nisi quod 
sciam velle te; quae dono tuo mea sunt, - 
haec dono meo tua sunt. 

A te accepi, recipe, quid iis velis 
praecipe. Guberna sicut scis et vis, nam 
scio, quod amator sis. 

Amore solo dona me, ut ego quoque 
amem te, et vigil et per somnia. Haec 
dando dabis omnia. 


Or. s. Francisci Xaverii in Deum 
hominem pro nobis crucifixum. O Deus, 

ego amo te; nec amo te, ut salves me, aut 
quia non amantes te, aeterno punis igne. 

Tu, tu mi Jesu, totum me amplexus 
es in cruce; tulisti clavos, lanceam mul- 
tamque ignominiam. 

Innumeros dolores, sudores et an- 
gores ac mortem, et haec propter me ac 
pro me peccatore. 

Cur igitur non amem te, o Jesu aman- 
tissime ? Non ut in coelo salves me, aut 
ne aeternum damnes me, nec praemii 
ullius spe. 

Sed sicut tu amasti me, sic amo et 
amabo te, solum quia rex meus es, et 
solum quia Deus es. Amen. 


Alia oratio s. Francisci Xav. 


O Jesu, mi dilecte, 

Amabo te perfecte, 

Cum me amoris telo 

'Transfixeris e coelo. 
Transfige, ah, transfige me, 
O Jesu dilectissime! 


Or. Clementis XI. praecipuos actus 
religionis continens. Credo, Domine, 
sed credam firmius ; spero, Domine, sed 

sperem securius; amo, Domine, sed 
amem ardentius; doleo, Domine, sed 
doleam vehementius. 

Adoro te, ut primum principium; 
desidero te, ut finem ultimum, laudo 
te, ut benefactorem perpetuum ; invoco 
te, ut defensorem propitium. 

Tua me sapientia dirige, justitia 
contine, clementia solare, potentia pro- 
tege. l 

Offero tibi, Deus, cogitanda, ut sint 
ad te, dicenda, ut sint de te, facienda, 
ut sint secundum te, ferenda, ut sint 
propter te. 

Volo, quidquid vis; volo, quia vis; 
volo, quomodo vis; volo, quamdiu vis. 

Oro, Domine, ut intellectum meum 
illumines; voluntatem inflammes; cor- 
pus emendes; animam sanctifices. 

A superbia non inficiar; adulatione 
non afficiar; a mundo non decipiar; a 
satana non circumveniar. Gratiam prae- 
sta memoriam pungendi, linguam fre- 
nandi, oculos cohibendi, sensus coër- 
cendi. 

Defleam praeteritas iniquitates: re- 
pellam futuras tentationes: corrigam vi- 

tiosas propensiones: excolam idoneas 
virtutes. 

Tribue mihi, bone Deus, amorem 
tui, odium mei. zelum proximi, con- 
temptum saeculi. 

Studeam superioribus obedire, in- 
ferioribus subvenire, amicis consulere, 
nemini invidere. 

Meminerimus, o Jesu, mandati tui 
et exempli, inimicos diligendo, inju- 
rias sufferendo, persequentibus bene- 
faciendo, pro calumniantibus orando. 

Vincam voluptatem austeritate, ava- 
ritiam largitate, iracundiam lenitate, 
tepiditatem pietate. 

Redde me prudentem in consiliis, 
constantem in periculis, patientem in 
adversis, humilem in prosperis. Fac, ut 
sim in oratione attentus, in epulis so- 
brius, in munere sedulus, in proposito 
firmus. 

Curem habere sanctitatem interio- 
rem, modestiam exteriorem, conversa- 
tionem exemplarem, vitam regularem. 
Naturae invigilem domandae, gratiae 
fovendae, legi servandae, saluti pro- 
merendae. 

Sanctimoniam assequar sincere pec- 
catorum confessione, fervida corporis 
Christi communione, continua mentis 
recollectione. 

Discam ate, Deus, quam tenue, quod 
terrenum ; quam grande, quod divinum; 
quam breve, quod temporaneum ; quam 
durabile, quod aeternum. 

Da mortem praeveniam, judicium 
pertimeam, infernum effugiam, para- 
disum obtineam. Amen. 


Oratio s. Thomae Aquinatis pro 
variis virtutibus obtinendis. Concede 
mihi, quaeso, omnipotens et misericors 
Deus, quae tibi placita sunt, ardenter 
concupiscere, prudenter investigare, ve- 
raciter agnoscere, et perfecte adim- 
plere; ad laudem et gloriam nominis 
tui ordina statum meum, et quod a me 
requiris, ut faciam, tribue, ut sciam, 
possim et velim, et da exsequi, ut opor- 
tet et expedit saluti animae meae. 

Via mihi, quaeso, ad te sit tuta, 
recta et consummata, non deficiens inter 
prospera et adversa, ut in illis non ex- 
tollar, et in istis non deprimar. De 

nullo gaudeam vel doleam nisi quod pro- 
moveat ad te, vel quod abducat a te. 
Nulli placere appetam vel dispucere ti- 
meam, nisi tibi. 

Omnia iu caritate. da facere, et quod 
ad cultum tuum non pertinet, quasi 
mortuum reputare. Actiones meas da 
peragere non ex consuetudine, sed ad 
te referre cum devotione. 


Vilescant mihi omnia transitoria: 


propter te, et cara mihi sint omnia tua, 
et tu Deus meus plus, quam omnia. De- 
lectet me omnis labor, qui est pro te, et 
taediosa sit mihi omnis quies, quae non 
est in te. 

Frequenter et ferventer da mihi, dul- 
cissime Domine, cor meum ad te diri- 
gere, et defectionem meam cum emen- 
dationis proposito dolendo pensare. 

Fac me, Deus meus, humilem sine 
fictione, hilarem sine dissolutione, tri- 
stem sine dejectione, maturum sine gra- 
vitate, agilem sine levitate, veracem 
sine duplicitate, timentem sine despe- 
ratione, in te sperantem sine praesum- 
ptione, castum sine corruptione, pro- 
ximum corrigere sine indignatione ip- 

sumque aedificare verbo et exemplo sine 
elatione, obedientem sine contradictione, 
patientem sine murmuratione. 

Da mihi, dulcissime Jesu, cor per- 
vigil, quod nulla a te abducat curiosa 
cogitatio: da immobile, quod nulla 
deorsum trahat indigna affectio; da in- 
victum, quod nulla fatiget tribulatio; 
da liberum, quod nulla sibi vindicet 
violenta deleetatio, et da rectum, quod 
nulla seorsum obliquet sinistra intentio. 

Largire mihi, dulcissime Deus meus, 
intellectum te cognoscentem, diligen- 
tiam te quaerentem, sapientiam te in- 
venientem , conversationem tibi placen- 
tem, perseverantiam te dulciter exspe- 
ctantem, fiduciam te feliciter amplec- 
tentem. Da tuis poenis configi per poe- 
nitentiam, tuis beneficiis in via uti per 
gratiam, et tandem tuis gaudiis in pa- 
tria frui per gloriam, qui cum patre et 
spiritu sancto vivis et regnas in saecula 
saeculorum. Amen. 


Threnus s. Augustini. Ante oculos 
tuos, Domine, culpas nostras offerimus, 
et plagas, quas accepimus, conferimus. 

Si pensamus malum, quod fecimus, 
minus est quod patimur, majus, quod 
meremur; gravius est, quod commisi- 
mus, levius quod toleramus. 

Peccati poenam sentimus et peccandi 
pertinaciam non vitamus. 

In flagellis tuis infirmitas nostra te- 
ritur et iniquitas non mutatur. Mens 
aegra torquetur et cervix non flectitur. 
Vita in dolore suspirat et in opere non 
se emendat. Si exspectas, non corrigi- 
mur, si vindicas, non duramus. 

Confitemur in correctione, quod egi- 
mus, obliviscimur post visitationem, 
quod flevimus. 

Si extenderis manum, facienda pro- 
mittimus, si suspenderis gladium, pro- 
missa non solvimus. 

Si ferias, clamamus, ut parcas, si pe- 
perceris, iterum provocamus, ut ferias. 

Habes, Domine, confitentes reos; 
novimus quod nisi dimittas, recte nos 
perimas. 

Praesta, pater omnipotens, sine me- 
rito, quod rogamus, qui fecisti ex ni- 
hilo, qui te rogarent. Per Dominum no- 
strum, Jesum Christum. Amen. 

S. Augustini brevis commemoratio 
passionis D. J. Ch. Deus, qui pro re- 
demptione mundi voluisti nasci, circum- 
cidi, a judaeis reprobari, a Juda tra- 
ditore osculo tradi, vinculis alligari, 
sicut agnus innocens ad victimam duci 
atque  conspectibus Annae, Caiphae, 
Pilati et Herodis intente offerri; a fal- 
sis testibus accusari, flagellis et oppro- 
briis vexari, sputis conspui, spinis co- 
ronari, colaphis caedi, arundine per- 
cuti, facie velari, vestibus exui, cruci 
clavis affigi, in cruce levari, inter latro- 
nes deputari, felle et aceto potari, lan- 
cea vulnerari, tu Domine: per has sa- 
cratissimas poenas tuas, quas ego indi- 
gnus recolo, et per sanctam crucem et 
mortem tuam libera me a poenis inferni 
et perducere digneris, quo perduxisti 
latronem tecum crucifixum. Qui vivisetc. 


Petitiones s. Aug. Domine Jesu, no- 
verim me et noverim te; nec aliquid cu- 
piam, nisi te. Oderim me et amem te; 
quidquid agam sit propter te. Humiliem 
me, exaltem te; nihil cogitem, nisi te. 
Mortificem me et vivam in te; quae- 

cumque eveniant, accipiam a te. Per- 
sequar me, sequar te; semper optem 
sequi te. Fugiam me, confugiam ad te; 
dignus sim defendi a te. Timeam mihi, 
timeam te; simque de electis a te. Dif- 
fidam mihi, fidam in te; obedire velim 
propter te. In nullo afficiar, nisi in te. 
Aspice me, ut diligam te, voca me, ut 
videam teet in aeternum potiar te. Amen. 
Oremus. Absorbeat, quaeso, Do- 
mine Jesu Christe, mentem meam ignita 
et melliflua vis amoris tui ab omnibus, 
quae sub coelo sunt, ut amore amoris 
tui moriar, qui amore amoris mei di- 
gnatus es in ligno crucis mori. Amen. 


Oratio s. Augustini pro semetipso 
cunctoque populo christiano. Domine 
Deus omnipotens, qui es trinus et unus, 
qui es semper et in omnibus et eras ante 
omnia et eris semper in omnibus, Deus 
benedictus in saecula, tibi commendo 
hodie et omni tempore animam meam, 
corpus meum, visum, auditum, gustum, 
odoratum et tactum ; omnes cogitationes 
meas, affectiones, locutiones, actiones, 
omnia interiora et exteriora, sensum et 


304 


intellectum , memoriam meam, fidem et 
credulitatem meam et perseverantiam 
meam in manus potentiae tuae, ut cu- 
stodias ea diebus et noctibus, horis at- 
que momentis. Exaudi me, trinitas 
sancta, et conserva me ab omni malo et 
ab omni scandalo et ab omni mortali 
peccato, ab omnibus insidiis daemonum 
et inimicorum visibilium et invisibilium, 
per orationes patriarcharum, per merita 
prophetarum , per suffragia apostolorum, 
per constantiam martyrum, per fidem 
confessorum, per castitatem virginum 
et per intercessionem omnium sancto- 
rum, qui tibi placuerunt ab initio mundi. 

Expelle a me jactantiam mentis et 
auge compunctionem cordis; minue su- 
perbiam meam et perfice in me humili- 
tatem veram; suscita in me fletum, mol- 
lifica cor meum durum et lapideum; li- 
bera me, Domine, et animam meam ab 
omnibus insidiis inimici, et conserva me 
in tua voluntate. Doce me, Domine, vo- 
luntatem tuam facere, quia Deus meus 
es tu. Da mihi, Domine, sensum per- 
fectum, et inlellectum, ut suscipere va- 
leam profundam benignitatem tuam. Il- 

lud da mihi petere, quod te audire de- 
lectet et mihi expediat. Da mihi lacri- 
mas ex toto affectu, quae peccatorum 
meorum possint dissolvere vincula. Prae- 
sta mihi, Domine, ut fraternam semper 
tenere valeam caritatem et mala mea non 
obliviscar, aliena non requiram. 

Parce animae meae, parce malis 
meis, parce peccatis meis, parce crimi- 
nibus meis. Visita me infirmum, cura 
me aegrum, sana me languentem et sus- 
cita me mortuum. Miserere mei, Deus, 
miserere mei et respice de sede sanctae 
majestatis tuae et tenebras cordis mei 
radio splendoris tui illumina. Da mihi, 
Domine, discretionem discernendi inter 
bonum et malum, et concede, ut sen- 
sum habeam pervigilem. Peto a te remis- 
sionem omnium peccatorum meorum, & 
quo et per quem mihi fiat propitiatio in 
tempore necessitatis et augustiae meae. 

Saneta et immaculata virgo, Dei ge- 
nitrix Maria et mater Domini nostri Jesu 
Christi, intervenire pro me digneris apud 
ilum, cujus meruisti effici templum. 
Sancti omnesque justi, per illum, qui 
vos elegit et de cujus contemplatione 

gaudetis, vos rogare praesumo , ut pro 
me culpabili ipsi Deo supplicare digne- 
mini, quatenus de faucibus diaboli et 
de morte perpetua merear liberari. Lar- 
giri mihi digneris, Domine, perpetuam 
vitam secundum clementiam ac benignis- 
simam misericordiam tuam. 

Da, Domine Jesu, sacerdotibus con- 
cordiam, regibus et principibus juste 
judicantibus tranquillitatem et pacem. 
Oro, Domine, pro universa sancta ec- 
elesia catholica, pro viris et foeminis, 
pro religiosis et saecularibus, pro omni- 
bus rectoribus christianorum cunctisque 
in te credentibus, qui pro amore tui 
sancto laborant, ut perseverantiam boni 
operis obtineant. 

Praesta, rex aeterne, virginibus ca- 
stitatem, Deo dicatis continentiam, con- 
jugatis sanctimonium, poenitentibus in- 
dulgentiam, viduis et orphanis susten- 
tationem, pauperibus protectionem, pe- 
regrinantibus reditum, lugentibus con- 
solationem, defunctis fidelibus requiem 
sempiternam; optimis, ut in bonitate 
semper consistant, bonis et mediocribus, 
ut meliores fiant, prave agentibus et 

delinquentibus, veluti mihi misero, ut 
cito se corrigant. Excita in me mentem, 
quae te requirat, te desideret et te sem- 
per prae omnibus amet, te timeat tuam- 
que voluntatem faciat. 

Praecipue te, Domine, sancte pater 
omnipotens, deprecor, ut omnes, qui 
mei memoriam faciunt in suis orationi- 
bus et qui indignis orationibus meis se 
commendaverunt, et qui mihi aliquod 
caritatis officium et pietatis studium im- 
penderunt, seu et illos, qui consan- 
guinitate et cognationis affectu sunt mihi 
propinqui, tam et illos, qui nunc con- 
sistunt in corpore, tam et illos, qui te- 
guntur funere, misericorditer gubernare 
digneris, ne pereant. Omnibus etiam 
christianis vivis adjutorium praestare 
digneris, et defunctis fidelibus absolu- 
tionem et requiem sempiternam. 

Nec non et illud magnopere suppli- 
co, Domine, ut cum extrema dies mea 
finisque vitae meae advenerit, tu mihi 
sis misericors judex et in societatem an- 
gelorum omniumque sanctorum in sancto 
paradiso tuo me perseverare facias, qui es 
benedictus in saecula saeculorum. Amen. 

Or. 8. Augustini in, vitae miseriis. 
Miserere, Domine, miserere pie, mi- 
serere mihi misero peccatori indigna 
agenti et digna patienti, assidue pec- 
canti et tua flagella quotidie sustinenti. 
Si penso malum quotidie, quod feci, 
non est tantum, quod patior, gravius 
est, quod commisi, levius est quod to- 
lero. Justus es, Domine, et rectum ju- 
dicium tuum; omnia judicia tua justa 
et vera. Justus et rectus es, Domine 
Deus noster, et non est ulla iniquitas 
in te. Non enim injuste, neque crude- 
liter affligis nos peccatores, omnipotens 
et misericors Domine; qui cum non es- 
semus, potenter fecisti nos, et cum per- 
diti essemus culpa nostra, pietate et 
benignitate tua mirabiliter reparasti nos. 

Scio et certus sum, quod vita nostra 
non temerariis motibus agitur, sed a te, 
Domino Deo nostro disponitur et guber- 
natur, unde tibi cura est de omnibus, 
praecipue de servis tuis, qui totam spem 
suam posuerunt in sola misericordia tua. 

Idcirco obsecro: et suppliciter rogo, 
ut non facias mihi secundum peccata 
mea, quibus iram tuam merui, sed se- 

cundum magnam misericordiam tuam, 
quam superat etiam peccata totius mundi. 

Tu, Domine, qui exterius flagella ir- 
rogas, da semper interius indeficientem 
patientiam, ita, ut laus tua non recedat 
de ore meo. 

Miserere mei, Domine, miserere mei 
et adjuva me, sicut tu nosti, quod est 
necesse in corpore et in anima. Scis 
omnia, potes omnia, qui vivis in sae- 
cula. Amen. : 


Oratio s. Augustini contra tentia- 
tiones. Domine pater et Deus, vita, per 
quam omnia vivunt et sine qua omnia 
mortua computantur, ne derelinquas me 
in cogitatu maligno, et extollentiam ocu- 
lorum meorum ne dederis mihi, aufer a 
me concupiscentias et animo irreverenti 
et infrunito non tradas me, sed posside 
cor meum, ut te cogitet semper. Illu- 
mina oculos meos, ut te videant et non 
extollantur ante te, gloria sempiterna, 
sed humiliter sentiant non in mirabilibus 
super se, et quae a dexteris sunt, vi- 
deant et non quae a sinistris abs te. 

Ecce, Domine Deus meus, mundus 

totus plenus est tentationum laqueis, 
quos paraverunt pedibus meis, et quis 
effugiet hos laqueos? Profecto, a quo tu 
abstuleris extollentiam oculorum suorum, 
ut non eum capiat concupiscentia ocu- 
lorum, et a quo tu abstuleris carnis con- 
cupiscentiam, ne eum capiat carnis con- 
cupiscentia, et a quo tu abstuleris ani- 
mum irreverentem et infrunitum, ne eum 
callide decipiat superbia vitae. O quam 
felix, cui haec tu facies! Quippe trans- 
ibit immunis per vitae tentationes. 

Nunc redemptor te precor per te, 
adjuva me, ne corruam in conspectu 
adversariorum meorum, captus laqueis 
eorum, quos paraverunt pedibus meis, 
ut incurvent animam meam; sed irrue 
me, virtus salutis meae, ne sibi risum 
exhibeant de me inimici tui, qui ode 
runt te. 

Exsurge, Domine Deus meus, fortis 
meus, et dissipentur inimici tui, et fu- 
giant qui oderunt te a facie tua. Sicut 
fiuit cera a facie ignis, sic pereant pec- 
catores a facie tua. et ego abscondar in 
abscondito faciei tuae, et gaudeam cum 
filiis tuis, satiatus omnibus bonis tuis. 

Et tu, Domine Deus pater orphanorum 
et tu mater pupillorum tuorum, audi 
ejulatum filiorum tuorum et extende alas 
tuas, ut fugiamus sub eas a facie ini- 
mici. 

Exaudi turris fortitudinis Israél, qui 
non dormitabis neque dormies custo- 
diens Israël. 


Oratio s. Augustini in gratiarum 
actionem. | Diligam te, Domine, quo- 
niam prior dilexisti me. Et unde mihi 
verbum, ut explicem signa dilectionis 
tuae maxime erga.me propter innumera 
beneficia tua, quibus a principio cumu- 
lasti me! 

Post beneficium nempe creationis, 
quando in principio de nihilo ad imagi- 
nem tuam creasti me, honorificans et 
exaltans me inter eas creaturas, quas 
fecisti, et nobilitans lumine vultus tui, 
quo signasti superliminare cordis mei, 
quo ab insensibilibus pariter et sensibi- 
libus brutis discrevisti me et paulo mi- 
nus ab angelis minuisti. Parum et hoc 
fuit ante conspectum divinitatis tuae. 
Quoniam quotidianis et singularibus 

maximisque donariis tuorum beneficio- 
rum me sine intermissione nutrivisti, et 
quasi filium tuum parvulum tenellum 
uberibus tuae consolationis lactasti et 
confortasti me. Ut enim tibi solus ser- 
virem, omnia, quaecumque fecisti, in 
meum servitium tradidisti. 

Ego autem filius ancillae tuae, qui 
me commendavi manui tuae, jam his 
meis pauperculis confessionibus confi- 
tear tibi, liberator meus, toto corde 
meo, et recolam ad mentem meam oinnia 
bona tua, quae fecisti mihi a juventute 
mea in omni vita mea. Scio namque, 
quod ingratitudo multum tibi displiceat, 
quae est radix totius mali spiritualis et 
ventus quidem desiccans et urens omne 
bonum, abstruens fontem divinae mise- 
ricordiae super hominem. 

Et ego, Domine, gratias tibi agam, 
ne sim ingratus tibi, liberator meus, 
quoniam liberasti me. 

Quoties jam me obsorbuerat ille dra- 
co, et tu, Domine, ab ore ejus extra- 
xisti me! 

Cum contra te inique agebam, cum 
tua mandata frangebam, stabat ipse pa- 

ratus, ut me raperet ad infernum, sed 
tu prohibebas. Ego te offendebam et tu 
me defendebas; ego te non timebam et 
tu me ecustodiebas, a te recedebam et 
inimico meo me exhibebam, tu ipsum, 
ne me acciperet, deterrebas. 

Haec mihi tu, Domine, beneficia con- 
ferebas et ego miser non cognoscebam. 
Sic enim me multoties a faucibus diaboli 
liberasti, de ore leonis eripuisti et ab 
inferno licet nescientem multis vicibus 
reduxisti. Appropinquabam usque ad 
portas mortis, et ne me ipsae caperent tu 
fecisti. 

De morte etiam corporis saepius erui- 
sti me, salvator meus, cum graves morbi 
tenerent me, cum fui in periculis per 
aquas, per terras, ab igne et gladio et 
ab omni periculo liberans, semper mihi 
astans et misericorditer servans. Sciebas 
tu quidem, Domine, quia si tunc mors 
me occupasset, infernus animam meam 
suscepisset et perpetuo damnatus fuis- 
sem, sed tua misericordia et tua gratia 
praevenit me, eripiens me de.morte cor- 
poris et de morte animae, Domine Deus 
meus. | 


Hamacher, armatura Dei. Ed. ll. 14 

Haec et multa mihi tua alia beneficiá 
exhibuisti, et gratias ago tibi; licet viles 
et exiles et impares beneficiis tuis, qua- 
les habet mea fragilitas, offero. 

Totus spiritus, totum cor, totum cor- 
pus, tota vita mea vivat tibi, vita mea 
dulcis, quoniam totum me liberasti, ut 
totum me possideres, totum me refecisti, 
ut totum me rehaberes. 

Diligam te igitur, vita mea, diligam 
te, ineffabilis exultatio mea, et vivam 
jam non mihi sed tibi. 


Oratio pro divina voluntate cognos- 
cenda. Profiteor hodie coram te, Deus 
meus et rex meus, juravi et statui, cu- 
stodire judicia justitiae tuae. Quam- 
cumque viam mihi ostenderis, eligam; 
etiamsi difficilis sit, tu potens es; etiamsi 
humilis sit, tu sapiens es; etsi labo- 
riosa, tu bonus es. Nemo potest venire 
ad te, nisi qui tollat crucem suam; im- 
pone mihi eam, quae placet majestati 
tuae. Tu enim es Dominus, nos servi ; 
tu pater, nos filii; tu rex, nos subditi: 
tu denique pastor es, nos oves. Fac, 
quaeso, ut audiam vocem tuam, et co- 

gnoscam eam, ut sequar te: qui enim 
non audit, non est ex ovibus tuis, neque 
ex electis tuis, qualem me esse confido, 
quodque me paratum sequi te non dese- 
res, sed perduces, pastor bone, ut pas- 
cuam inveniam, et vitam habeam et 
abundantius habeam in te, o vita mea, 
et omne bonum meum. Amen. 


Oratio adspirantis ad statum cle- 
ricalem. Domine Deus, pater coelestis, 
qui me indignum servum tuum usque ad- 
huc misericordissime duxisti et ab innu- 
merabilibus malis clementissime prae- 
servasti, porrige mihi dexteram tuam 
paternam, ne aberrem de via, quam te 
duce ingressus sum.  Conforta me, ne 
sicut parvulus fluctuans mundanis agita- 
tus desideriis gratiam, quam mihi dedi- 
sti, vacuam reddam. Augeas, Domine, 
in me studium orationis ct puritatis. so- 
litudinis et mundi contemptus, ad quod 
me inter varias hujus saeculi illecebras 
trahens vocationem meam ad statum cle- 
ricalem mihi benignissime indicasti. Da 
mihi perfectam tui cognitionem et amo- 
rem sincerum, ut te totis viribus amans 

me ipsum derelinquam et tibi soli vivam. 
Infunde cordi meo spiritum poenitentiae, 
ut omnia peccata mea et negligentias 
meas deplorare, et vitam vocationi meae 
convenientem agere valeam. Tibi me to- 
tum commendo: sanctifica me, pater, 
ne superbia elatus laedam puritatem ani- 
mae meae, nec indignum reddam cor 
meum mansione filii tui, Domini nostri 
Jesu Christi, qui me miserum toties 
sanctissimo corpore et sanguine suo re- 
creare dignatus est, cujusque sacrificium 
tremendum suo tempore quotidie offerre 
intendo. Illumina intellectum meum, ut 
omnes vanas cogitationes devitans veri- 
tatem quaeram, firma et viva fide doctri- 
nae tuae. quam ecclesia tua sancta ca- 
tholica universo mundo te rectore prae- 
dicat, adhaeream, eamque verbo et opere 
profitear. Custodi me, Domine, ne ace- 
dia et gula corpus, prava locutione lin- 
guam, mala auditione aures, incauto 
aspectu oculos, levi ingressu pedes, pec- 
caminosa attrectatione manus meas con- 
taminem, quo minus indignior reddar, 
altari dilectissimi filii tui incruento ad- 
Stare, sacramenta administrare, evan- 

gelium annuntiare et nomen tuum san- 
ctissimum in ecclesia invocare. Doce 
me animae meae curam habere, ut pos- 
sim aliquando curam suscipere aliorum, 
nec aliis exemplum impietatis praebens 
in ecclesia tua ad destructionem ambu- 
lem. Fac me tibi servire in sanctitate et 
justitia omnibus diebus, ut in sortem 
filii tui electus toti mundo renuntiem, 
et mundo crucifixus una cum omnibus, 
quas mihi credendas proposuisti, animis, 
ad vitam perveniam sempiternam. Per 
eundem Christum Dominum nostrum. 
Amen. 


Orat. pro ecclesia. Dirige, Domine, 
quaesumus, ecclesiam tuam dispensa- 
tione coelesti, ut, quae ante mundi prin- 
cipium in tua semper est praesentia 
praeparata, usque ad plenitudinem glo- 
riamque promissam te moderante per- 
veniat. 


Orat. pro papa. Da, quaesumus, 
Domine, famulo tuo N., quem pascen- 
dis agnis et ovibus tuis praefecisti, spi- 
ritum consilii et fortitudinis, spiritum 

scientiae et pietatis, ut sub tanto pon- 
tifice crescat devotio sancta fidelium, et 
salus ecclesiae gaudium sit et corona pa- 
storis. 


Orat. pro dioecesi. Ecclesiam tuam, 
Domine, sub sancti N. patrocinio sup- 
plicantem paterna pietate custodi, ut 
cujus praedicatione plantata est et su- 
dore (ac sanguine) irrigata, ejus pre- 
cibus crescat semper in cognitione et 
amore Domini nostri Jesu Christi. 


Orat. pro antistite dioecesis. Deus, 
qui famuli tui N. humeris onus impo- 
suisti ipsis angelicis spiritibus formidan- 
dum, da ei robur majoris auxilii, ut 
pondus illud ad consummationem san- 
ctorum et in aedificationem corporis 
Christi valeat te adjuvante sustinere. 


Orat. pro sacerdotibus. Deus, qui 
unigenitum tuum dedisti summum sacer- 
dotem eique ad sacrificandum tibi ho- 
stiam mundam sacerdotes ministros so- 
ciasti, quaesumus, ut omnes, qui vo- 
catione tam sancta dignati sunt, altari 

tuo devote ministrent et se ipsos hostiam 
vivam et sanctam offerre mereantur. 


Orat. pro omni gradu ecclesiae. 
Exaudi nos, Deus, humiliter deprecan- 
tes, ut diffusa in singulos ordines gratia 
tua, suum quisque ministerium fideliter 
adimpleat, et ecclesia tua in omnium 
oculis gloriosa semper appareat. 


Orat. pro rege. Quaesumus, omni- 
potens Deus, ut famulus tuus, rex no- 
ster N., qui tua miseratione suscepit 
regni gubernacula, virtutum etiam omni- 
um percipiat incrementa, quibus de- 
center ornatus, et vitiorum monstra vi- 
tare et ad te, qui via, veritas et vita es, 
gratiosus valeat pervenire. 


Oratio pro pace. 


Ant. Da, Domine, pacem in diebus 
nostris, quia non est alius, qui pugnet 
pro nobis, nisi tu Deus noster. 


V. Fiat pax in virtute tua; 
. R. Et abundantia in turribus tuis. 

Oremus. Deus, a quo sancta desi- 
deria, recta consilia et justa sunt opera, 
da servis tuis illam, quam mundus dare 
non potest, pacem, ut et corda nostra 
mandatis tuis dedita, et hostium sub- 
lata formidine tempora sint tua protec- 
tione tranquilla. Per Dominum etc. 
Dominus vobiscum: 

Et cum spiritu tuo. 
Benedicamus Domino. 

Deo gratias. 

Fidelium animae per misericor- 
diam Dei requiescant in pace. 

R. Amen. 

Orat. pro familia. Defende, quae- 
sumus, Domine, beata Maria semper 
virgine intercedente, istam ab omni ad- 
versitate familiam, et toto corde tibi 
prostratam ab hostium propitius tuere 
clementer insidiis. 


'. Orat. pro amicis. Concede, quae- 
sumus, Domine, famulis tuis, quibus 
dedisti in nos caritatem, indulgentiam 
peccatorum, consolationem vitae guber- 
nationemque perpetuam, qua tibi fide- 

liter servientes ad tuam jugiter miseri- 
cordiam pervenire mereantur. 


Orat. pro inimicis. Deus, qui nobis 
praecepisti pro inimicis orare, dimitte, 
quaesumus, peccantibus in nos peccata 
sua, ut tibi reconciliati vera pace et 
caritate hic et in aeternum perfrui me- 
reantur. 


Orat. in quacumque angustia, Da, 
quaesumus, Domine, mihi et mentem, 
qua tibi devotus existam, et intellectum, 
quo justa deposcam, et propitiationem 
tuam, qua pie desideranti, quae sunt 
profutura, concedas. 


Orat. pro tentatis et tribulatis. Deus, 
qui justificas impium et non vis mortem 
peccatoris, majestatem tuam suppliciter 
deprecamur, ut famulos tuos, de tua 
misericordia confidentes, coelesti pro- 
tegas benignus auxilio et assidua pro- 
tectione conserves, ut tibi jugiter famu- 
lentur et nullis tentationibus a te sepa- 
rentur. 


Orat. pro infirmis. Omnipotens sem- 

piterne Deus, salus aeterna credentium, 
exaudi nos pro famulis tuis infirmis, 
pro quibus misericordiae tuae implora- 
mus auxilium, ut reddita sibi sanitate 
gratiarum tibi in ecclesia tua referant 
actiones. 


Orat. pro felici morte. Deus, qui 
nos salutari providentia, ut a mortifero 
sopore excitares, diem et horam mortis 
nescire voluisti, concede nobis ita vigi- 
lare et orare omni tempore, ut absque 
peccati macula de hoc mundo exire et 
in sinu misericordiae tuae requiescere 
mereamur. Per Dominum etc. 


ORATIONES PRO DEFUNCTIS. 


V. Requiem aeternam dona eis Do- 
mine! 

R. Et lux perpetua luceat eis. 

Ps. Miserere, vid. pg. 261. 

Ps. De profundis, vid. pg. 265. 

Requiem aeternam etc., Kyrie etc., 
Pater etc. 

V. A porta inferi, 

R. Erue, Domine, animam (s) ejus 
(eorum). 
. Credo videre bona, 
. In terra viventium. 
. Requiescat (nt) in pace. 
Amen. 
. Domine exaudi orationem meam; 
. Et clamor meus ad te veniat. 
Dominus vobiscum ; 
Et cum spiritu tuo. 

Oremus pro defuncto summo pon- 
tifice. Deus, qui inter summos sacer- 
dotes famulum tuum N. ineffabili tua 
dispositione connumerari voluisti, prae- 
sta, quaesumus, ut qui unigeniti filii 
tui vices in terris gerebat, sanctorum 
tuorum pontificum consortio perpetuo 
aggregetur. 


Or. pro defuncto episcopo vel sa- 
cerdote. Deus, qui inter apostolicos sa- 
cerdotes famulum tuum N. pontificali 
(sacerdotali) fecisti dignitate vigere, 
praesta, quaesumus, ut eorum quoque 
perpetuo aggregetur consortio. 

Or. pro uno defuncto vel una de- 
functa. Absolve, quaesumus, Domine, 
animam famuli (ae) tui (ae) a vinculis 
delictorum, ut in resurrectionis gloria 
inter sanctos et electos tuos resuscitatus 
(a) respiret. 


Or. pro defuncto patre et matre. 
Deus, qui nos patrem et matrem hono- 
rare praeccepisti, miserere clementer ani- 
mabus patris et (vel) matris meae, 
eorumque peccata dimitte, meque eos 
in aeternae claritatis gaudio fac videre. 


Or. pro omnibus fidelibus defunctis. 
Fidelium omnium conditor et redemptor, 
animabus famulorum famularumque tua- 
rum remissionem cunctorum tribue pec- 
catorum, ut indulgentiam, quam sem- 
per optaverunt, piis supplicationibus 
consequantur. : Qui vivis etc. 

V. Requiem aeternam dona eis Do- 
mine! 

R. Et lux perpetua luceat eis. 

Requiescant in pace. Amen. 


————— —— 


325 


OFFICIUM PARVUM PRO FIDE- 
LIBUS DEFUNCTIS. 


Ad matutinum. 


Sancta et salubris est cogitatio pro 
defunctis exorare, ut a peccatis sol- 
vantur. 

V. Requiem aeternam dona eis Do- 
mine! | 

R. Et lux perpetua luceat eis. 


Hymnus. 
Dies irae, dies illa, 
Solvet saeclum in favilla, 
Teste David cum Sybilla. 
Quantus tremor est futurus, 
Quando judex est venturus, 
Cuncta stricte discussurus. 
V. Audivi vocem de coelo dicentem 
mihi: 
R. Beati mortui, qui in Domino mo- 
riuntur. 
Ant. De temporibus et momentis, 
fratres, non indigetis, ut scribamus vo- 

bis: ipsi enim diligenter scitis, quia dies 

Domini, sicut fur in nocte, ita veniet. 
V. Domine, exaudi orationem meam; 
R. Et clamor meus ad te veniet. 


Oremus. Fidelium Deus omnium con- 
ditor et redemptor, animabus famulo- 
rum famularumque tuarum remissionem 
cunctorum tribue peccatorum, ut indul- 
gentiam , quam semper optaverunt, piis 
supplicationibus consequantur. Qui vi- 
vis et regnas cum Deo patre in unitate 
spiritus sancti Deus, per omnia saecula 
saeculorum. Amen. 


Ad primam. 


Sancta et salubris est cogitatio pro 
defunctis exorare, ut a peccatis sol- 
vantur. .— 

V. Requiem aeternam dona eis Do- 
mine! 

R. Et lux perpetua luceat eis. 


Hymnus. 


Tuba mirum spargens sonum 
Per sepulcra regionum, 
Coget omnes ante thronum. 

Mors stupebit et«inatura, 
Cum resurget creatura, 
Judicanti responsura. 


V. Audivi vocem de coelo dicentem 
mihi: 

R. Beati mortui, qui in Domino mo- 
riuntur. 


Ant. Ipse Dominus in jussu et voce 
archangeli et in tuba Dei descendet de 
coelo, et mortui, qui in Christo sunt, 
resurgent primi. 


Domine exaudi etc. ut supra. 


Ad tertiam. 


Sancta et salubris et cogitatio pro de- 
functis exorare, ut a peccatis solvantur. 

V. Requiem aeternam dona eis, Do- 
mine! 

R. Et lux perpetua luceat eis. 


Hymnus. 


Liber scriptus proferetur, 
In quo totum continetur, 
Unde mundus judicetur. 

Judex ergo cum sedebit, 
Quidquid latet, apparebit; 

Nil inultum remanebit. 

Quid sum miser tunc dicturus ? 
Quem patronum rogaturus ? 
Cum vix justus sit securus. 


V. Audivi vocem de coelo dicentem 
mihi: 

R. Beati mortui, qui in Domino mo- 
riuntur. 

Ant. Dico autem vobis, quoniam 
omne verbum otiosum, quod locuti fue- 
rint homines, reddent rationem de eo 
in die judicii. 

Domine exaudi etc. ut supra. 


Ad sextam. 


Sancta et salubris est cogitatio pro 
defunctis exorare, ut a peccatis solvantur. 

V. Requiem aeternam dona eis Do- 
mine! 

R. Et lux perpetua luceat eis. 


Hymnus. 


Rex tremendae majestatis , 
Qui salvandos salvas gratis , 
Salva me, fons pietatis. 

Recordare Jesu pie, 

Quod sum causa tuae viae, 
Ne me perdas illa die. 
Quaerens me sedisti lassus, 
Redemisti crucem passus. 
Tantus labor non sit cassus. 


V. Audivi vocem de coelo dicentem 
mihi: 

R. Beati mortui, qui in Domino mo- 
riuntur. 

Ant. Ego sum resurrectio et vita; 
qui credit in me, etiamsi mortuus fuerit, 
vivet, et omnis, qui vivit et credit in 
me, non morietur in aeternum. 


Domine exaudi etc. ut supra. 


Ad nonam. 


Sancta et salubris est cogitatio pro 
defunctis exorare, ut a peccatis solvan- 
tur. 

V. Requiem aeternam dona eis, Do- 
mine! 

R. Et lux perpetua luceat eis. 

Hymnus. 


Juste judex ultionis, 
Donum fac remissionis 
Ante diem rationis. 
Ingemisco tamquam reus, 
Culpa rubet vultus meus, 
Supplicanti parce Deus, 
Qui Mariam absolvisti 
Et latronem exaudisti, 
Mihi quoque spem dedisti. 
.V. Audivi vocem de coelo dicentem 
mihi: 
R. Beati mortui, qui in Domino mo- 
riuntur. | 
Ant. Haec est voluntas patris mei, 
qui misit me , ut omnis, qui videt filium 
et credit in eum, habeat vitam aeternam, 
et ego resuscitabo eum in novissimo die. 
Domine exaudi etc. ut supra. 


Ad vesperas. 


Sancta et salubris est cogitatio pro 


defunctis exorare, ut a peccatis solvan- 
tur. i 

' V. Requiem aeternam dona eis, Do- 
mine. 
R. Et lux perpetua luceat eis, 


Hymnus. 


Preces meae non sunt dignae, 
Sed tu bonus fac benigne, 
Ne perenni cremer igne. 
Inter oves locum praesta 

Et ab hoedis me sequestra 
Statuens in parte dextra. 
Confutatis maledictis , 
Flammis acribus addictis 
Voca me cum benedictis. 


V. Audivi vocem de coelo dicentem 
mihi: 

R. Beati mortui, qui in Domino mo- 
riuntur. 

Ant. Omne, quod dat mihi pater, 
ad me veniet, et eum, qui venit ad me, 
non ejiciam foras. 

Domine exaudi etc. ut supra. 


Ad completorium. 


Sancta et salubris est cogitatio pro 
defunctis exorare, ut a peccatissalvantur. 

V. Requiem aeternam dona eis, Do- 
mine! 
R. Et lux perpetua luceat eis. 


Hymnus. 


Oro supplex et acclinis , 
Cor contritum quasi cinis, 
Gere curam mei finis. 
Lacrimosa dies illa, 

Qua resurget ex favilla 
Judicandus homo reus! 
Huic ergo parce Deus, 
Pie Jesu Domine, 

Dona eis requiem. Amen. 


V. Audivi vocem de coelo dicentem 
mihi: 

R. Beati mortui, qui in Domino mo- 
riuntur. 

Ant. Omnes, qui in monumentis 
sunt, audient vocem filii Dei, et pro- 
cedent, qui bona fecerunt, in resur- 
rectionem vitae, qui autem mala egerunt, 
in resurrectionem judicii. 

Domine exaudi etc. ut supra. 

Commendatio. 


O magne pater Domine 
Misericordiarum , 

Jesu redemptis sanguine 
Sis immemor irarum. 
Indulge te amantibus 
Tuam benignitatem , 
Poenasque deprecantibus 
Concede libertatem. 

ORATIONES ECCLESIAE ET ASPI- 
RATIONES DE FESTIS ET 
TEMPORIBUS FESTIVIS. 


' Adventus. Excita, quaesumus, Do- 
mine, potentiam tuam et veni, ut ab 
imminentibus peccatorum nostrorum pe- 
riculis te mereamur protegente eripi, te 
liberante salvari. Qui vivis etc. 


Aspir. Creator alme siderum , 
Aeterna lux credentium, 
Jesu redemptor omnium, 
Intende votis supplicum. 

Conceptio (nativitas) B. M. V. Fa- 
mulis tuis, quaesumus Domine, coele- 
stis gratiae munus impertire, ut quibus 
beatae Virginis partus extitit salutis 
exordium, conceptionis (nativitatis) ejus 
votiva solemnitas. pacis tribuat incre- 
mentum. Per Dom. etc. 


Asp. O Deipara beata, 
Candida, immaculata, 
Prae candore nivium: 
Super nivem dealbatum 
Me ad regnum praeparatum 
Duc sanctorum civium. 


Nativitas Domini. I. Deus, qui hanc 
sacratissimam noctem veri luminis feci- 
sti illustratione clarescere, da, quaesu- 
mus, ut, cujus lucis mysteria in terra 
cognovimus, ejus quoque gaudiis in 
coelo perfruamur. Qui tecum etc. 

II. Da nobis, quaesumus, omnipo- 
tens Deus, ut, qui nova incarnati verbi 
tui luce perfundimur, hoc in nostro re- 
splendeat opere, quod per fidem fulget 
in mente. Per eundem etc. 


III. Concede, quaesumus, omnipo- 

tens Deus, ut nos unigeniti tui nova 
per carnem nativitas liberet, quos sub 
peccati jugo vetusta servitus tenet. Per 
eundem etc. 


Asp. Parve puer, magne Deus, 
Qui, ut salver homo reus, 
Natus es in Bethleem ; 
Duc me per humilitatem, 
Et per mentis paupertatem 
Ad aeternam requiem. 


Festum s. Stephani. Da nobis, quae- 
sumus Domine, imitari, quod colimus, 
ut discamus et inimicos diligere, quia 
ejus natalitia celebramus, qui novit 
etiam pro persecutoribus orare Domi- 
num etc. 


Asp. Quaeso, Stephane beate, 
Propter Christum lapidate, 
Ut tua oratio, 
Qua pro hostibus orasti 
Atque Paulum impetrasti, 
Mihi sit solatio. 


Circumcisio Domini. Deus, qui sa- 
lutis aeternae, beatae Mariae virginitate 
foecunda, humano generi praemia prae- 

stitisti, tribue, quaesunfus, ut ipsam 
pro nobis intercedere sentiamus, per 
quam meruimus auctorem vitàe susci- 
pere, Dominum etc. 


Asp. Per hoc nomen tuum dulce 
Meum cor amore mulce, 
Pie Jesu Domine: 
Spero, quamvis sim peccator, 
Quia eris tu salvator 
In hoc sacro nomine. 


Epiphania Domini. Deus, qui ho- 
dierna die unigenitum tuum gentibus 
duce stella revelasti, concede propitius, 
ut, qui jam te ex fide cognovimus, us- 
que ad contemplandam speciem tuae cel- 
situdinis perducamur. Per eundem etc. 


Asp. O in fide nos exculti 
Sancti reges, qui sepulti 
Estis in Colonia: 
Ferte nobis verum lumen 
Et placate coeli numen 
Vestra sanctimonia. 


Festum | purificationis B. M. V. 
Omnipotens, sempiterne Deus, maje- 

statem tuam supplices exoramus, ut si-. 
cut unigenitus filius tuus hodierna die 
nostrae Carnis substantia in templo est re- 
praesentatus, ita nos facias purificatis tibi 
mentibus praesentari. Per eundem etc. 


Asp. Virgo, prolem hanc divinam 
Roga, ne sit in ruinam 
Mihi, quando moriar, 
Sed in resurrectionem, 
Et post ultimum agonem 
Fac ut coelo oriar. 


Feria IV. cinerum. Praesta, Domine, 
fidelibus tuis, ut jejuniorum veneranda 
solemnia et congrua pietate suscipiant et 
secura devotione percurrant. Per Do- 
minum etc. 


Asp. Deus hominum plasmator , 
Rerum omnium curator, 
Cum virtute agili; 
Heu cum fateor peccator 
Dolens, precor, mi salvator, 
Parce vasi fragili. 


Tempore quadragesimali. Deus, qui 
ecclesiam tuam annua quadragesimali 
Hamacher, armatura Dei. Ed. il. — 15 

ebservatione purificas, praesta familiae 
tuae, ut quod a te obtinere abstinendo 
nititur, hoc bonis operibus exequatur. 
Per Dom. 


Asp. O crux, ave, spes unica! 
Hoc passionis tempore 
Auge piis justitiam 
Reisque dona veniam. 
V. Adoramus te Christe et benedi- 
cimus tibi ; 
R. Quia per sanctam crucem tuam 
redemisti mundum. 


Oremus. Domine Jesu Christe, fili 
Dei vivi, pone passionem, crucem et 
mortem tuam inter judicium tuum et ani- 
mam meam nunc et in hora mortis meae, 
et mihi largiri digneris gratiam et mise- 
ricordiam, vivis et defunctis requiem et 
veniam, ecclesiae tuae pacem et concor- 
diam, et nobis peccatoribus vitam et 
gloriam sempiternam. Qui vivis etc. 


Annuntiatio B. M. V. Deus, qui de 
beatae Mariae virginis utero verbum 
tuum, angelo nuntiante, carnem susci- 

pere voluisti, praesta supplicibus tuis, 
ut qui vere eam Dei genitricem credi- 
mus, ejus apud te intercessionibus ad- 
juvemur. Per eundem etc. 


Asp. O Maria, mater Chrisi, 
Tu, quae mundo succurristi 
Perdito miserrime, 
Quando carnis onus grave 
Deseremus, per hoc ave 
Suecurre celerrime. 


Festum sept. dolorum B. M. V. 
Deus, in cujus passione secundum Si- 
meonis prophetiam dulcissimam animam 
gloriosae virginis et matris Mariae do- 
loris gladius pertransivit, concede pro- 
pitius, ut qui transfixionem ejus et pas- 
sionem venerando recolimus, gloriosis 
meritis et precibus omnium sanctorum 
cruci fideliter astantium intercedentibus, 
passionis tuae effectum felicem conse- 
quamur. Qui vivis etc. 


Asp. Sancta mater, istud agas: 
Crucifixi fige plagas 
Cordi meo valide; 

Tui nati vulnerati, 
Jam dignati pro me pati 
Poenas mecum divide. 


Dominica resurrectionis. Deus, qui 
hodierna die per unigenitum tuum aeter- 
nitatis nobis aditum devicta morte rese- 
rasti, vota nostra, quae praeveniendo 
aspiras, etiam adjuvando prosequere. 
Per eund. 


Asp. Vere agne, morte tristi 
Qui peccata abstulisti 
Mundi, Jesu Domine; 
Ut resurgam fac meorum 
De sepulcro peccatorum 
Tuo fidens nomine. 


Dies ascensionis. Concede, quaesu- 
mus, omnipotens Deus, ut, qui ho- 
dierna die unigenitum tuum redempto- 
rem nostrum ad coelos ascendisse credi- 
mus, ipsi quoque mente in coelestibus 
habitemus. Per eundem etc. 


Asp. Christe Jesu, ascendisti 
Qui exilio de tristi 
Ad coelestem gloriam ; 

Da, sic humilis descendam, 
Ut post hanc ad coelos tendam 
Vitam transitoriam. 


Festum pentecostes. Deus, qui ho- 
dierna die corda fidelium sancti spiritus 
illustratione docuisti, da nobis in eodem 
spiritu recta sapere, et de ejus semper 
consolatione gaudere. Per Dominum... 
in unitate ejusdem sp. sct. etc. 


Asp. Sancte spiritus, me bonis 
Tuis septem coeli donis 
Reple et muneribus, 
Habitum ut vitiorum 
Extinguendo vi dolorum 
Inserar sideribus. 


Festum | Trinitatis. Omnipotens, 
sempiterne Deus, qui dedisti famulis 
tuis in confessione verae fidei aeternae 
trinitatis gloriam agnoscere et in poten- 
tia majestatis adorare unitatem, quae- 
sumus, ut ejusdem fidei firmitate ab 
omnibus semper muniamur adversis. Per 
Dom. etc. 

Asp. Pater, fili, flamen sanctum, 
Mulce nostrae vitae planctum 
Coelicis solatiis; 
Fac, ut tibi serviamus, 
Et post mortem videamus 
Te repleti gratiis. 


Festum corporis Christi. Deus, qui 
nobis sub sacramento mirabili passionis 
tuae memoriam reliquisti, tribue, quae- 
sumus, ita nos corporis et sanguinis tui 
sacra mysteria venerari. ut redemptionis 
tuae fructum in nobis jugiter sentiamus. 
Qui vivis etc. 


Asp. O sacrum catholicorum 
Christi corporis piorum 
Pignus venerabile! 
Hoc viatico me muni, 
Christe, et me tibi uni, 
Donas cor amabile. 


Festum Petri et Pauli. Deus, qui 
hodiernam diem apostolorum tuorum Pe- 
tri et Pauli martyrio consecrasti, da ec- 
clesiae tuae eorum in omnibus sequi 
praeceptum, per quos religionis sumsit 
exordium. Per Dom. etc. 

Asp. O apostoli beati, MEE 
Sanguine qui purpurati 
Romae estis pariter ; 
Exorate nobis fidem 
Christi vivam, quam jam pridem 
Plantavistis gnaviter. 


Assumptio B. M. V. Famulorum 
tuorum, quaesumus, Domine, dilectis 
ignosce, ut qui tibi placere de actibus 
nostris non valemus, genitricis filii tui 
Domini nostri intercessione SUDO vomur: 
Per eundem etc. 


Asp. O Maria imperatrix 
Coeli, terrae reparatrix , 
Genitrix altissimi, 
Fac post vitam me consortem 
Tuae gloriae per mortem 
Jesu amantissimi. 


Festum angelorum cust. Deus, qui 
ineffabili providentia sanctos angelos 
tuos ad nostram custodiam mittere di- 
gnaris, largire supplicibus tuis, et eorum 
semper protectione defendi et aeterna so- 
cietate gaudere. Per Dom. etc. 

Asp. O mi custos immortalis, 
Langueo heu corporalis 
Saepe in certamine ; 
Fac me vincere pro Deo, 
Sed praecipue in meo 
Ultimo examine, 


Festum omnium sanctorum. Omni- 
potens sempiterne Deus, qui nos omnium 
sanctorum tuorum merita sub una tri- 
buisti celebritate venerari, quaesumus, 
ut desideratam nobis tuae propitiationis 
abundantiam multiplicatis intercessori- 
bus largiaris. Per Dom. etc. 


Asp. O vos sancti triumphantes, 
Ad nos adhuc militantes, 
Quaesumus, respicite, 
Et in nostra agonia 
Nos coelesti hierarchia 
Hilares efficite. 


Litaniae omnium sanctorum. 


Kyrie eleyson. Christe eleyson. Kyrie 
eleyson. 
Christe audi nos. Christe exaudi nos. 


a ——————— ——À» 

Pater de coelis Deus, miserere nobis. - 

Fili redemptor mundi Deus, miserere 
nobis. 

Spiritus sancte Deus, miserere nobis. 

Sancta trinitatis unus Deus, miserere 

. nobis. 

Sancta Maria, 

Sancta Dei genitrix, 

Sancta virgo virginum, 

Sancte Michael, 

Sancte Gabriel, 

Sancte Raphael, 

Omnes sancti angeli et archangeli, orate. 

Omnes sancti beatorum spirituum ordi- 
nes, orate pro nobis. 

Sancte Joannes Baptista, ora pro nobis. 

Sancte Joseph, ora pro nobis. 

Omnes sancti patriarchae et prophetae, 
orate pro nobis. 

Sancte Petre, 

Sancte Paule, 

Sancte Andrea, 

Sancte Jacobe , 

Sancte Joannes, 

Sancte Thoma, 

Sancte Jacobe, 

Sancte Philippe, 

Sancte Bartholomaee , 

Sancte Matthaee, 

Sancte Simon, 

Sancte Thaddaee, 

Sancte Matthia, 

Sancte Barnaba, 

Sancte Luca , 

Sancte Marce, 

Omnes sancti apostoli et evangelistae, 
orate pro nobis. | 

Omnes sancti discipuli Domini, orate. 

Omnes sancti innocentes, orate. 

Sancte Stephane, ora pro nobis. 

Sancte Laurenti, ora. 

Sancte Vincenti, ora. 

Sancti Fabiane et Sebastiane, orate. 

Sancti Joannes et Paule, orate. 

Sancti Cosma et Damiane, orate. 

Sancti Gervasi et Protasi, orate. 

Omnes sancti Martyres, orate. 

Sancte Silvester, 

Sancte Gregori , 

Sancte Ambrosi, 

Sancte Augustine, 

Sancte Hieronyme, 

Sancte Martine , 

Sancte Nicolae, 

Omnes sancti pontifices et confessores, 
orate pro nobis. 

Omnes sancti doctores, orate pro nobis. 

Sancte Antoni, ora pro nobis. 

Sancte Benedicte, ora pro nobis. 

Sancte Bernarde, ora pro nobis. 

Sancte Dominice, ora pro nobis. 

Sancte Francisce, ora pro nobis. 

Omnes sancti sacerdotes et levitae, orate. 

Omnes sancti monachi et eremitae, orate. 

Sancta Maria Magdalena, 

Sancta Agatha, 

Sancta Lucia, 

Sancta Agnes, 

Sancta Caecilia, 

Sancta Catharina, 

Sancta Anastasia, 

Omnes sanctae virgines et viduae, orate. 

Omnes sancti et sanctae Dei, interce- 
dite pro nob. 

Propitius esto, parce nobis, Domine. 

Propitius esto, exaudi nos, Domine. 

Ab omni malo, libera nos Domine. 

Ab omni peccato, libera nos, Domine. 

Ab ira tua, libera nos, Domine. 

Ab subitanea et improvisa morte, li- 
bera nos, Domine. 

Ab insidiis diaboli, 

Ab ira, et odio, et omni. mala vo- 
luntate, 

A spiritu fornicationis, 

A fulgure et tempestate, 

A morte perpetua, 

Per mysterium sanctae incarnationis 
tuae, 

Per adventum tuum, 

Per nativitatem tuam, 

Per baptismum et sanctum jejunium 
tuum, 

Per crucem et passionem tuam, 

Per mortem et sepulturam tuam, 

Per sanctam resurrectionem tuam, 

Per admirabilem ascensionem taam , 

Per adventum spiritus sancti para- 
cleti,, 

In die judicii, 

Peceatores, te rogamus, audi nos. 

Ut nobis parcas, te rogamus, audi nos. 
Ut nobis indulgeas, te rogamus audi nos. 
Ut ad veram poenitentiam nos perducere 


digneris, te rogamus, audi nos. 


Ut ecclesiam tuam sanctam regere et con- 
servare digneris, te rogamus, audi 


DOS. 

Ut domnum apostolicum et omnes 
ecclesiasticos ordines in sancta re- 
ligione conservare digneris, 

Ut inimicos sanctae ecclesiae humi- 
liare digneris, 

Ut regibus et principibus christianis 
pacem et veram concordiam donare 
digneris, 

Ut cuncto populo christiano pacem et 
unitatem largiri digneris, 

Ut nosmetipsos in tuo sancto servi- 
tio confortare et sonservare digne- 
ris, 

Ut mentes nostras ad coelestia desi- 
deria erigas, 

Ut omnibus benefactoribus nostris 
sempiterna bona retribuas, 

Ut animas nostras, fratrum, propin- 
quorum etbenefactorum nostrorum 
ab aeterna damnatione eripias, 

Ut fructus terrae dare et conservare 
digneris, 

Ut omnibus fidelibus defunctis re- 
quiem aeternam donare digneris, 

Ut nos exaudire digneris, 

Fili Dei, 

Agnus Dei etc. Pater etc. 

Psalmus 69. Deus in adjutorium 
meum intende: Domine ad adjuvandum 
me festina. 

Confundantur et revereantur: qui 
quaerunt animam meam.  - 

Avertantur retrorsum, et erubescant: 
qui volunt mihi mala. 

A vertantur statim erubescentes: qui 
dicunt mihi: euge, euge. 

Exultent et laetentur in te omnes, 
qui quaerunt te: et dicant semper: ma- 
gnificetur Dominus, qui diligunt salu- 
tare tuum. 

Ego vero egenus et pauper sum: 
Deus adjuva me. 

Adjutor meus et liberator meus es 
tu: Domine ne mogeris. 

Gloria patri. Sicut erat. 


V. Salvos fac servos tuos. 

R. Deus meus sperantes in te. 

V. Esto nobis Domine turris fortitu- 
dinis ; 

R. A facie inimici. 

V. Nihil proficiat inimicus in n nobis; 


R. Et filius iniquitatis non apponat 
nocere nobis. 

V. Domine non secundum peccata 
nostra facias nobis. 

R. Neque secundum iniquitates no- 
stras retribuas nobis; 

V. Oremus pro pontifice nostro N. 

R. Dominus conservet eum, et vi- 
vificet eum, et beatum faciat eum in ter- 
rà, et non tradat eum in animam ini- 
micorum ejus. 

V. Oremus pro benefactoribus no- 
atris. 

R. Retribuere dignare Domine omni- 
bus nobis bona facientibus propter no- 
men tuum vitam aeternam. Amen. 

V. Oremus pro fidelibus defunctis. 

R. Requiem aeternam dona eis Do- 
mine, et lux perpetua luceat eis. 

V. Requiescant in pace. 

R. Amen. 

V. Pro fratribus nostris absentibus. 

R. Salvosfacservos tuos, Deus meus, 
sperantes in te. 

V. Mitte eis Domine auxilium de 
sancto 
R. Et de Sion tuere eos. 
V. Domine exaudi etc. 

V. Dominus vobiscum etc. 


voe 

Oremus. Deus, cui proprium est mi- 
sereri semper et parcere, suscipe de- 
precationem nostram, ut nos et omnes 
famulos tuos, quos delictorum catena 
constringit, miseratio tuae pietatis cle- 
menter absolvat. 

Exaudi, quaesumus Domine, sup- 
plicum preces, et confitentium tibi parce 
peccatis, ut pariter nobis indulgentiam 
tribuas benignus et pacem. 

Ineffabilem nobis, Domine, miseri- 
cordiam tuam clementer ostende, ut si- 
mul nos et a peccatis omnibus exuas, 
et a poenis, quas pro his meremur, eri- 
pias. 

Deus, qui culpa offenderis, poeni- 
tentia placaris, preces populi tui sup- 
plicantis propitius respice, et flagella 
tuae iracundiae, quae pro peccatis no- 
stris meremur, averte. , 

Omnipotens sempiterne Deus , mise- 
rere famulo tuo pontifici nostro N. et 
dirige eum secundum tuam clementiam 
in viam salutis aeternae, ut te donante 
tibi placita cupiat et tota virtute per- 
ficiat. 

Deus, a quo sancta desideria, recta 

consilia, et justa sunt opera, da servis 
tuis illam, quam mundus dare non po- 
test, pacem, ut et corda nostra man- 
datis tuis dedita, et hostium sublata for- 
midine, tempora sint tua protectione 
tranquilla. 

Ure igne sancti spiritus renes no- 
stros et cor nostrum, Domine, ut tibi 
casto corpore serviamus et mundo corde 
placeamus. 

Fidelium Deus omnium conditor et 
redemptor, animabus famulorum famu- 
larumque tuarum remissionem cuncto- 
rum tribue peccatorum, ut indulgentiam, 
quam semper optaverunt, pii supplica- 
tionibus consequantur. 

Actiones nostras quaesumus Domine 
aspirando praeveni, et adjuvando pro- 
sequere, ut cuncta nostra oratio et ope- 
ratio a te semper incipiat, et per te 
coepta finiatur. 

Omnipotens sempiterne Deus, qui 
vivorum dominaris simul et mortuorum, 
omniumque misereris, quos tuos fide et 
opere futuros esse praenoscis, te sup- 
plices exoramus, ut pro quibus effun- 
dere preces decrevimus, quosque vel 

praesens saeculum adhuc in carne reti- 
net vel futurum jam exutos corpore su- 
scepit, intercedentibus omnibus sanctis 
tuis, pietatis tuae clementia, omnium 
delictorum suorum veniam consequan- 
tur. Per Dominum nostrum. 

V. Dominus vobiscum ; 

R. Et cum spiritu tuo. 

V. Exaudiat nos omnipotens et mi- 
sericors Dominus. R. Amen. 

V. Et fidelium animae per miseri- 
cordiam Dei requiescant in pace. 

R. Amen. 


ORATIONES ET ASPIRATIONES DE 
FESTIS SS. PATRONORUM. 


In fest. s. Josephi (19. Mart.). Or. pro 
felici morte impetranda. O s. Joseph, 
qui in suavissimo Jesu clientis tui et 
dulcissimae sponsae tuae Mariae com- 
plexu ex hac vita emigrasti, succurre 
mihi, o s. pater cum Jesu et Maria tunc 
potissimum, quando mors vitae meae 
finem imponet, illudque, quod unice 

peto, solatium mihi impetra , ut in iis- 
dem sanctissimis Jesu et Mariae bra- 
chiis exspirem. In manus vestras vivens 
et moriens commendo spiritum meum, 
Jesus, Maria, Joseph. 


Asp. Inter Jesu et Mariae 
Qui fuisti Joseph pie 
Cum amplexu moriens, 
Fac ut in suprema die, 
Ope Jesu et Mariae 
Superis sim oriens. 


In fest. s. Philippi Nerei (26. Maj.). 
Or. Deus, qui beatum Philippum con- 
fessorem tuum sanctorum tuorum gloria 
sublimasti, concede propitius, ut cujus 
solemnitate laetamur, ejus virtutum pro- 
ficiamus exemplo. 


Asp. Sancte o Philippe Neri, 
Fulgidum exemplar cleri 
Ac virtutum semita, 
Affer lacrinarum donum, 
Purus quo ad Christi thronum 
Scandam coeli praemia. 


In fess. Aloysii (21. Jun.). Or. Coe- 
lestium donorum distributor Deus, qui 

in angelico juvene Aloysio miram vitae 
innocentiam pari cum poenitentia so- 
ciasti, ejus meritis et precibus concede, 
ut innocentem non secuti, poenitentem 
imitemur. 


Asp. O beate Aloysi' ; 
Per peccata heu amisi 
Cordis innocentiam! 
Fac me coram crucifixo 
Corde lacrimans enixo 
Agam poenitentiam. 


In fest. Joannis bapt. (24. Jun.) Or. 
Beati Joannis baptistae nativitatem ce- 
lebrantes, da nos, quaesumus Domine, 
poenitentiae, quam praedicavit, dignos 
fructus facere, ut viam in cordibus no- 
stris praeparemus Jesu Christo Domino 
nostro. 


Asp. O Joannes lux diei 
Christi, monstra agnum Dei 
Mihi, quando moriar. 
Praeeunte praecursore 
Coelo tecum ex amore * 
Deo fac oboriar. 

In fest. s. Ignatii Lojolae (31. Jul.). 
Or. Eum in nobis, quaesumus Domine, 
accende caritatis ardorem, quem sancto 
sacerdoti tuo Ignatio pro salute anima- 
rum inspirasti, ut digne vocatione no- 
stra ambulantes promissum bene ope- 
rantibus mereamur praemium obtinere. 
Asp. O Ignati, summo zelo 

Laborasti qui pro coelo 
Domino propitio, 

Doce me in Christi schola, 

Ut, quae Dei sunt, haec sola 
Discam carens vitio. 


In fest. s. Augustini (28. Aug.). Or. 
Amor, qui semper ardes et nunquam 
extingueris, caritas Deus noster, ac- 
cende nos igne tui amoris, et praesta, ut 
exemplo beati Augustini ex omni corde 
tibi inhaerentes in terris, aeternum te 
ipso frui mereamur in coelis. 

Asp. Magne sancte Augustine, 
Caritatis vas divinae, 
Qua flagrabat cor tuum, 
Fac cor meum inflammatum 
Caritate, ut peccatum 
Fiat in me mortuum. 

In fest. s. Francisci seraph. (4. Oct.) 
Or. Deus, qui te parvulis et humilibus 
revelare non dedignaris, tribue, quae- 
sumus, imitatione beati Francisci, et 
stultam hujus mundi dediscere sapien- 
tiam, et solum ediscere Jesum Christum 
crucifixum. 


Asp. Sancte praesul, o Francisce, 
Fac peccata mea per te 
Sint deleta coelitus, 
Ut inveniam quaerendo 
Crucifixum et tenendo 
Moriar anhelitus. 


In fest. s. Francisci Xaverii (3. Dec.). 
Or. Renova, quaesumus, Domine, in 
ministris tuis apostolici zeli fervorem, 
qui beato Francisco Xaverio sacerdoti 
tuo dedisti, eadem, quae primis eccle- 
siae diebus operati sunt apostoli, po- 
stremis saeculis te duce tentare et te 
protegente perficere. 


Asp. O Xaveri, per hunc zelum, 
Quocum implevisti coelum 
Animis innumeris , 

Ut in fide ambulemus 
Atque Christi fac portemus 
Crucem nostris humeris. 


In fest. s. Barbarae (4. Dec.). Or. 
Ostende nobis, Domine, quaesumus, 
tuae pietatis misericordiam, quam in 
sancta Barbara pie et misericorditer 
condidisti, ut ipsius precibus et me- 
ritis à subitanea et improvisa morte 
liberemur, et ante diem et horam exitus 
nostri tui sacratissimi corporis et san- 
guinis sacraeque unctionis sacramentis 
salubribus muniamur, eaque interce- 
dente ab omni hostium incursu protega- 
mur, et ad te pia devotione et laetitia 
perducamur. 


Asp. Virgo, gratiam implora 
Mihi, ut in mortis hora 
Sacramentis muniar ; 
Fac ut per confessionem 
Sacram et communionem 
Deo meo uniar. 


SECTIO QUINTA. 


S. MARIA VIRGO ET 
= DEIPARA, 


DULCIS CHRISTIANORUM DEPRE- 
CATRIX. 


Omni die dic Mariae 
Mea laudes anima ; 
Ejus festa, ejus gesta, 
Cole devotissima. 


Contemplare et mirare 
Ejus celsitudinem ; 
Dic felicem genitricem , 
Dic beatam virginem. 

Ipsam cole, ut de mole 
Criminum te liberet. 


Hanc appella, ne procella 
Vitiorum superet. 


Haec persona nobis dona 
Contulit coelestia ; 
Haec regina nos divina 
Collustravit gratia. 


Lingua mea, dic trophaea 
Virginis puerperae, 
Quae inflictum maledictum 
Miro transfert germine. 


Sine fine dic reginae 
Mundi laudum cantica ; 
Ejus bona semper sona, 
Semper illa praedica. 


Sed necesse, quod prodesse 
Piis constat mentibus, 
Ut intendam, quod impendam 
In ipsius laudibus. 


Ne avertas oculos tuos a fulgore hu- 
jus sideris (Mariae), si non vis abrui 
Hamacher, armatura Dei. Ed. II. 16 

procellis: si insurgunt venti tentatio- 
num, respice stellam, voca Mariam. 

Ipsam sequens non devias; ipsam 
rogans non desperas: ipsam cogitans 
non erras; ipsa tenente non corruis; 
ipsa protegente non metuis; ipsa duce 
non fatigaris; ipsa propitia pervenis et 
sic in temetipso experiris, quam merito 
dictum sit: et nomen virginis Maria. *) 
(S. Bernard.) 

Eja ergo, advocata nostra, illos tuos 
misericordes oculos ad nos converte, 
et Jesum benedictum fructum ventris tui 
nobis modo propitium redde, et post 
hoc exilium ostende. O clemens, o pia, 
o dulcis virgo Maria. 


o Marla sine Labe ConCepta 
InterCeBe pro nobls! 


O sanctissima, 

O piissima, 

Dulcis virgo Maria; 
Mater amata, 
Intemerata , 

Ora pro nobis! 


*) Maria, i. c. maris stella. 


— — 

s 
OFFICIUM DE IMMACULATA CON- 
CEPTIONE B. V. MARIAE. 


——— 


Ad matutinum. 


Eja, mea labia, nunc annuntiate ; 

Laudes et praeconia virginis beatae. 

V. Domina, in adjutorium meum in- 
tende. 

R. Me de manu hostium potenter de- 
fende. : 

V. Gloria patri. Alleluja. 

(A septuagesima usque ad pascha, 
loco Alleluja, dicitur: Laus tibi, Do- 
mine, rex aeternae gloriac.) 


Hymnus. 


Salve mundi Domina, 
Coelorum regina ; 
Salve, virgo virginum, 
Stella matutina. 


Salve plena gratia, 
. Clara luce divina; 
Mundi in auxilium, 
Domina, festina. 

. Ab aeterno Dominus 
Te praeordinavit 
Matrem unigeniti 
Verbi, quo creavit 


Terram, pontum, aethera ; 
Te pulchram ornavit 
Sibi sponsam, quae in 
Adam non peccavit. 


V. Elegit eam Deus, et praeelegit 
eam. 

R. In tabernaculo suo habitare fecit 
eam. 

V. Domina, protege orationem meam; 

R. Et clamor meus ad te veniat. 


Oremus. Sancta Maria, regina coe- 
lorum, mater Domini nostri Jesu Chri- 
sti, et mundi Domina, quae nullum 
derelinquis, et nullum despicis; respice 
me, Domina, clementer oculo pietatis, 
et impetra mihi apud tuum dilectum 
filium cunctorum veniam peccatorum, 
ut, qui nunc tuam sanctam et immacu- 
latam conceptionem devoto affectu re- 
colo, aeternae in futurum beatitudinis 
. bravium capiam, ipso, quem virgo pe- 

peristi, donante Domino nostro Jesu 
Christo, qui cum patre et sancto spiritu 
vivit et regnat, in trinitate perfecta 
Deus, in saecula saeculorum. 

Amen. 


V. Domina, protege orationem meam; 

R. Et clamor meus ad te veniat. 

V. Benedicamus Domino. 

R. Deo gratias. 

V. Fidelium animae per misericor- 
diam Dei requiescant in pace. 

R. Amen. 


Ad primam. 


V. Domina, in adjutorium meum 
intende. 

R. Me de manu hostium potenter de- 
fende. 

V. Gloria patri. Alleluja. 


Hymnus. 


Salve virgo sapiens, 
Domus Deo dieata, 
Columna septemplici 
Mensaque exornata. 

Ab omni contagio 
Mundi praeservata 
Ante sancta in utero 
Parentis, quam nata. 


Tu mater viventium 
Et porta es sanctorum; 
Nova stella Jacob, 
Domina angelorum. 


Zabulo terribilis 
Acies castrorum: 
Portus et refugium 
Sis christianorum. Amen. 


V. Ipse creavit illam in spiritu 
sancto ; 


R. Et exaltavit illam inter omnia 
opera sua. 


V. Domina etc., cum oratione ut 
supra ‘pag. 364. 


Ad iertiam. 


V. Domina, in adjutorium meum 
intende. 

R. Me de manu hostium potenter 
defende. 


V. Gloria patri. Alleluja. 


Hymnus. 


Salve arca foederis, 
Thronus Salomonis, 
Arcus pulcher aetheris, 
Rubus visionis; 


Virga frondens germinis, 
Vellus Gedeonis ; 
Porta clausa numinis, 
Favusque Samsonis. 


Decebat tam nobilem 
Natum praecavere 
Ab originali 
Labe matris Evae. 


Almam, quam elegerat, 
Genitricem vere, 
Nulli prorsus sinens 
Culpae subjacere. Amen. 


V. Ego in altissimis habito; 
R. Et thronus meus in columna 
nubis. 

V. Domina etc., cum oratione, pag. 
364. 


Ad sextam. 


V. Domina, in adjutorium meum in- 
tende. 

R. Me de manu hostium potenter 
defende. 

V. Gloria patri. Alleluja. 


Hymnus. 


Salve virgo puerpera, 
Templum trinitatis. 
Angelorum gaudium, 
Cella puritatis : 


Solamen moerentium, 
Hortus voluptatis, 
Palma patientiae, 
Cedrus castitatis: 


Terra es benedicta 
Et sacerdotalis. 
Sancta et immunis 
Culpae originalis. 


Civitas altissimi, 
Porta orientalis, 

In te est omnis gratia, 
Virgo singularis. Amen. 


V. Sicut lilium inter spinas; 
R. Sic amica mea inter filias Adae. 


V. Domina etc., cum oratione, pag. 
364. 


Ad nonam. 


V. Domina, in adjutorium meum in- 
tende. | 

R. Me de manu hostium potenter de- 
fende. l | 
V. Gloria patri. Alleluja. 


Hymnus. 
Salve urbs refugii, 
Turrisque munita 
David, propugnaculis 
Armisque insignita. 


In conceptione 
Caritate ignita 
Draconis potestas 
Est a te contrita. 


« O mulier fortis, 
Et invicta Judith, 

Pulchra Abisag virgo, 
Verum fovens David! 


Rachel curatorem 
Aegypti gestavit; 
Salvatorem mundi 
Maria portavit. Amen. 


V. Tota pulchra es, amica mea; 


R. Et macula originalis nunquam 
fuit in te. 


V. Domina etc., cum oratione, pag. 
364. 


Ad vesperas. 


V. Dominas, in adjutorium meum in- 
tende. 

R. Me de manu hostium potenter de- 
fende. | 

V. Gloria patri. Alleluja. 


Hymnus. 


Salve horologium, 
Quo retrogradiatur 
Sol in decem lineis; 
Verbum incarnatur. 

Homo ut ab inferis 
Ad summa attollatur, 
Immensus ab angelis 
Paulo minoratur. 


Solis hujus radiis 
Maria coruscat ; 
Consurgens aurora 
In conceptu micat. 


Lilium inter spinas, 
Quae serpentis conterat 
Caput; pulchra ut luna 
Errantes collustrat. Amen. 


V. Ego feci in coelis, ut oriretur lu- 
men indeficiens; 

R. Et quasi nebula texi omnem ter- 
ram. 

V. Domina etc., cum oratione, pag. 
364. 


Ad completorium. 


V. Convertat nos, Domina, tuis pre- 
cibus placatus Jesus Christus filius tuus; 
R. Et avertat iram suam a nobis. 

V. Domina, in adjutorium meum 
intende. 

R. Me de manu hostium potenter de- 
fende. | 
V. Gloria patri. Alleluja. 


Hymnus. 


Salve virgo florens, 
Mater illibata, 
Regina clementiae, 
Stellis coronata, 


Super omnes angelos 
Pura immaculata, 
Atque ad regis dexteram 
Stans veste deaurata; 


Per te, mater gratiae, 
Dulcis spes reorum, 
Fulgens stella maris, 
Portus naufragorum, 


Patens coeli janua, 
Salus infirmorum ; 
Videamus Regem 
In. aula sanctorum. Amen. 


V. Oleum effusum, Maria, nomen 
tuum. 
R. Servi tui dilexerunt te nimis. 

V. Domina etc., cum oratione, pag. 
364. 


Commendatio. 


Supplices offerimus 
Tibi, virgo pia, 
Haec laudum praeconia! 
Fac nos ut in via 
Ducas cursu prospero, 
Et in agonia 
Tu nobis assiste, 
O dulcis Maria! Amen. 


R. Deo gratias. 


Centum dies indulgentiae , quoties- 
cumque sequens oratio jaculatoria 
corde conirito devote recitabitur , con- 
cessit Pius papa VI. 21. Nov. 1793. 


In conceptione tua, virgo Maria, im- 
maculata fuisti; ora pro nobis patrem, - 
cujus filium Jesum de spiritu sancto con- 

, ceptum peperisti. | 


— 

Maria sine labe concepta. 


Virgo virginum praeclara, 
Praeter omnes Deo cara, 
Dominatrix coelitum, 

Fac nos pie Te cantare, 
Praedicare et amare, 
Audi vota supplicum. 


Quis est dignus, laude digna 
Collaudare Te, benigna 
Virgo, fons charismatum! 
Gratiis es tota plena, 

Tota pulcra, lux serena, 
Dei tabernaculum. 


O quam magna Tibi fecit, 
Qui potens est, et adjecit 
Gratiam ad gratiam! 

Qui coelum terramque regit, 
Matrem sibi Te selegit, 
Sponsam atque filiam. 


Virgo, vere benedicta, 
Culpa nunquam es obstricta 
Carnis in exilio, 


SIG! 


Sine labe Tu concepta, 
Magno lapsui praerepta , 
Summo privilegio. 


Contendebat certatura 
Tunc cum Gratia Natura, 
Gratia praevaluit; 

A peccato praeservatam 
Immunem et illibatam 
Mire Te constituit. 


Eva nova novae legis, 
Praeelecta summi regis, 
Consors ejus gloriae, 
Tu draconem domuisti . 
Forti pede contrivisti 
Victrix caput Satanae. 


Semper fulgens munda stola, 
Inter mundas munda sola, 
Ascendisti sidera ; 

Super agmina sanctorum, 
Super choros angelorum 
Sceptra geris Domina. 


Oras nunc a dextris Nati, 
Jugo solvat ut peccati, 
Quos redemit sanguine; 

Manus Tuae stillant dona, 
Vitae fac coelestis bona 
Et in nos defluere. 


Esto nobis maris stella, 
Ne nos fluctuum procella 
Navigantes obruat; 

Ex qua salus est exorta, 
Esto nobis Coeli porta, 
Quae salvandis pateat. 


Virgo clemens, virgo pia, 
Duc salutis nos in via 
Vitae per exilium ; 

Nos, o Mater, hic tuere, 
Olim istic fac videre 

Te Tuumque Filium. 


Fac, Te duce, nos orare, 

Vigilare et certare, 

Certos Tuae gratiae ; 

Funde nobis pia dona, 

Custos, mater et patrona 

Sanctae sis Coloniae. 
(Ecclesiae). 

Fac nos stare fide vera, 
Charitate, spe sincera, 
Absque culpae macula; 
Gregem Tibi sic dicatum, 
Jam a patribus sacratum 


Protegas in saecula. 
(v. Geisscel.) 


Oratio in honorem B. Virginis 
sine peccato conceptae. 


S. Maria, regina coeli, mater Do- 
mini nostri Jesu Christi, regina mundi, 
quae nullum ad te confugientem desti- 
tuis, nullum peccatorem despicis, oculis 
illis, quos habes clementiae plenos ad 
me respice atque apud filium tuum ca- 
rissimum per conceptionem tuam san- 
ctissimam, purissimam integerrimam- 
que mihi veniam impetra peccatorum, 
ut qui tuam in terris pie recolo gloriam, 
in altera vita aeternae gloriae palma do- 
ner ab illo, quem peperisti, Domino 
nostro Jesu Christo, qui cum patre et 
spiritu sancto vivit et regnat in saecula 
saeculorum. Amen. 

Virgo purissima, sine ullo haeredi- 

tarii peccati maculo in utero matris An- 
nae concepta, per eam extraordinariam 
conceptionem ac perfecte custoditam pu- 
ritatem tuam te obsecro, ut meum quo- 
que corpus et animum ab omni peccato 
tuearis alienum, in nomine patris etc. 
Amen, 


„Memorare“ s. Bernardi. 


Memorare, o piissima virgo Maria, 
non esse auditum a saeculo, quemquam 
ad tua currentem praesidia, tua implo- 
rantem auxilia, tua petentem suffragia 
esse derelictum. Ego, tali animatus con- 
fidentia, ad te, virgo virginum, mater, 
curro, ad te venio, coram te gemens 
peccator assisto; noli, mater verbi, 
verba mea despicere, sed audi propitia 
et exaudi. 

Amen. 


Litaniae Lauretanae. 


Kyrie eleyson. Christe eleyson. Kyrie 
eleyson. 
Christe audi nos. Christe exaudi nos. 

Pater de coelis Deus, miserere nobis. 

Fili redemptor mundi Deus, miserere 
nobis. 

Spiritus sancte Deus, miserere nobis. 

Sancta trinitas unus Deus, miserere no» 
bis. 

Sancta Maria, 

Sancta Maria, sine labe concepta, 

Sancta Dei genitrix, 

Sancta virgo virginum, 

Mater Christi, 

Mater divinae gratiae, 

Mater purissima, 

Mater castissima, 

Mater inviolata, 

Mater intemerata, 

Mater amabilis, 

Mater admirabilis, 

Mater creatoris, 

Mater salvatoris, 

Virgo prudentissima, 

Virgo veneranda, 

Virgo praedicanda, 

Virgo potens, 

Virgo clemens, 

Virgo fidelis, 

Speculum justitiae, 


'Siqou oad v1o 

Sedes sapientiae , 
Causa nostrae laetitiae, 
Vas spirituale, 
Vas honorabile, 
Vas insigne devotionis, 
Rosa mystica, 
Turris davidica , 
Turris eburnéa, 
Domus aurea, 
Foederis arca, 
Janua coeli, 
Stella matutina, 
Salus infirmorum, 
Refugium peccatorum, 
Consolatrix afflictorum, 
Auxilium christianorum , 
Regina angelorum, 
Regina patriarcharum, 
Regina prophetarum, 
Regina apostolorum, 
Regina martyrum, 
Regina confessorum, 
Regina virginum, 
Regina sanctorum omnium, 
Regina pacis, 
Agnus Dei etc. 

Pater noster. Ave. 

Sub tuum praesidium confugimus, 
sancta Dei genitrix, nostras depreca- 
tiones non despicias in necessitatibus 
nostris, sed a periculis cunctis libera 
nos, semper virgo gloriosa et benedicta; 
domina nostra, mediatrix nostra, ad- 
vocata nostra, tuo filio nos reconcilia, 
tuo filio nos commenda, tuo filio nos 
repraesenta. 

V. Ora pro nobis sancta Dei genitrix ; 

R. Ut digni efficiamur promissioni- 
bus Christi. 


Oremus. Gratiam tuam, quaesumus 
Domine, mentibus nostris infunde, ut, 
qui angelo nuntiante Christi filii tui in- 
carnationem cognovimus, per passio- 
nem ejus et crucem ad resurrectionis 
gloriam perducamur. Per eund. etc. 

V. Ora pro nobis, beatissime Joseph, 

R. Ut digni efficiamur promissioni- 
bus Christi. 


Oremus. Sanctissimae genitricis spon- 
si, quaesumus, Domine, meritis adju- 
vemur, ut quod possibilitas nostra non 

obtinet, ejus nobis intercessione done- 
tur. Qui etc. 


Canticum B. M. V. 


Magnificat: anima mea Dominum, 

Et exultavit spiritus meus: in Deo 
salutari mco, 

Quia respexit humilitatem ancillae 
suae: ecce enim ex hoc beatam me di- 
cent omnes generationes ; 

Quia fecit mihi magna, qui potens 
est: et sanctum nomen ejus ; 

Et misericordia ejus a progenie in 
progenies: timentibus eum. 

Fecit potentiam in bracchio suo: dis- 
persit superbos mente cordis sui. 

Disposuit potentes de sede: et exal- 
tavit humiles. 

Esurientes implevit bonis: et divites 
dimisit inanes. 

Suscepit Israel puerum suum: recor- 
datus misericordiae suae; 

Sicut locutus est ad patres nostros: 
Abraham et semini ejus in saecula. 

Gloria patri etc. Sicut erat etc. 

Anima virginis illumina me, 

Corpus virginis custodi me, 

Cor virginis inflamma me, 

Transitus virginis confirma me; 

O Maria, mater gratiae intercede pro me! 

Tibi in famulum suscipe me, 

Fac me semper confidere te, 

A malis omnibus protege me, 

In hora mortis meae adjuva me, 

Et iter mihi para tutum ad te, 

Ut cum clectis omnibus glorificem te, 
In saecula saeculorum. Amen. 


Maria mater gratiae, 
Mater misericordiae, 
Tu nos ab hoste protege 
Et hora mortis suscipe. 


Oratio s. Augustini ad beatam 
Virginem. 


O beata Maria, quis tibi digne va- 
leat jura gratiarum et laudum praeconia 
rependere, quae singulari tuo assensu 
mundo succurristi perdito? Quas tibi 
laudes fragilitas humani generis persol- 

vat, quae solo tuo commercio recupe- 
randae salutis aditum invenit? Accipe 
itaque quascumque exiles, quascumque 
meritis tuis impares gratiarum actiones, 
et cum susceperis vota, culpas nostras 
orando excusa. Sit per te excusabile, 
quod per te ingerimus ; fiat impetrabile, 
quod fida mente poscimus ; accipe, quod 
offerimus, redona, quod rogamus, ex- 
cusa, quod timemus, quia tu es spes 
unica peccatorum. Per te speramus ve- 
niam delictorum, et in te beatissima no- 
strorum est exspectatio praemiorum. 


Sancta Maria, succurre miseris, juva 
pusillanimes, refove flebiles, ora pro 
populo, interveni pro clero, intercede 
pro devoto foemineo sexu; sentiant 
omnes tuum juvamen, quicumque cele- 
brant tuam sanctam commemorationem. 


Oratio s. Bernardi ad deiparam 
virginem Mariam. 


O dulcissima virgo Maria, per te 
accessum habeamus ad filium, ut per 
te nos suscipiat, qui per te datus est 

nobis. Excuset apud ipsum integritas 
tua culpam nostrae corruptionis, et hu- 
militas tua Deo tam grata nostrae veniam 
impetret vanitati ac superbiae. 


Copiosa caritas tua nostrorum coope- 
riat multitudinem peccatorum, et foe- 
cunditas tua gloriosa foecunditatem no- 
bis conferat meritorum. 


O domina nostra, mediatrix nostra, 
advocata nostra, tuo filio nos commen, 
da, tuo filio nos repraesenta. Fac, o 
benedicta, per gratiam, quam meruisti, 
per misericordiam, quam peperisti, ut, 
qui te mediante dignatus cst fieri parti- 
ceps infirmitatis et miseriae nostrae, te 
quoque intercedente participes nos faciat 
beatitudinis et gloriae snae, Jesus Chri- 
stus filius tuus Dominus noster, qui est 
super omnia benedictus in saecula. 
Amen. 


Hamacher, armatura Dei. Ed. II. 17 

Commendatio ad beatam 
Virginem. 


O domina mea, sancta Maria, me in 
tuam benedictam fidem ac singularem 
custodiam et in sinum misericordiae 
tuae, hodie et quotidie et in hora exitus 
mei, animam meam et corpus meum tibi 
commendo; omnem spem et consolatio- 
nem meam, omnes angustias et miserias 
meas, vitam et finem vitae meae tibi 
committo, ut per tuam sanctissimam in- 
tercessionem, et per tua merita omnia 
mea dirigantur et disponantur opera se- 
cundum tuam tuique filii voluntatem. 


Oratio ad beatam virginem Mariam 
pro felici morte. 


O dulcissima Jesu mater, virgo Ma- 
ria, patrona mea, visceribus miseri- 
cordiae plena, succurre mihi misero pec- 
catori antequam mors subitanea et im- 
provisa superveniat, ne subito et impa- 
ratus de hoc mundo transeam. 

Ora pro me, Maria, virgo benedicta, 
ob unigeniti filii tui Domini nostri Jesu 
Christi passionem ac mortem amarissi- 
mam, ut peccati detestatione, diaboli et 
operum ejus abrenuntiatione, vera con- 
tritione, pura et humili confessione, 
poenitentia et satisfactione, digna ss. sa- 
cramentorum acceptione, et proximi di- 
lectione, filio tuo reconciliatus de hoc 
mundo transeam. 

Fac mecum misericordiam tuam, o 
beata virgo Maria, mater Dei, in illa 
tremenda hora, quando spiritus vitales 
deficient et mortua lingua se non poterit 
movere ad invocandum te, neque oculi 
mei lucem capere poterunt auresque meae 
nulli voci patescent; memor esto tunc, 
o Maria, precum, quas nunc fundo ad 
aures tuae pietatis, et subveni mihi in 
illa ultima hora necessitatis meae, ut 
liberer a ministris diaboli, et collocer 
cum Christi fidelibus, filii tui servis et 
amicis. Amen. 

V. In omni tribulatione et angustia 
nostra ; 

R. Succurre nobis beatissima virgo 
Maria. 

Oremus. Interveniat pro nobis, quae- 
sumus Domine Jesu Christe, nunc et in 
hora mortis nostrae apud tuam clemen- 
tiam beata virgo Maria, mater tua, cu- 
jus sacratissimam animam in hora tuae 
passionis doloris gladius pertransivit. 
Qui vivis et regnas etc. Amen. 


Planetus B. V. Mariae. 


Stabat mater dolorosa 
Juxta crucem lacrimosa, 
Dum pendebat filius ; 


Cujus animam gementem , 
Contristatam et dolentem 
Pertransivit gladius. . 


O quam tristis et afflicta 
Fuit illa benedicta 
Mater unigeniti! 


Quae moerebat et dolebat, 
Pia mater, dum videbat 
Nati poenas inclyti. 

Quis est homo, qui non fleret, 
Matrem Christi si videret 
In tanto supplicio? 


Qui non posset contristari, 
Christi matrem contemplari 
Dolentem cum filio? 


Pro peccatis suae gentis 
Vidit Jesum in tormentis, 
Et flagellis subditum. 


Vidit suum dulcem natum, 
Moriendo desolatum, 
Dum emisit spiritum. 


Eja mater, fons amoris, 
Me sentire vim doloris 
Fac , ut tecum lugeam. 


Fac ut ardeat cor meum 
In amando Christum Deum, 
Ut sibi complaceam. 


Sancta mater, istud agas, 
Crucifixi fige plagas 
Cordi meo valide. 


390 


Tui nati vulnerati, 
Tam dignati pro me pati, 
Poenas mecum divide. 


Fac me tecum pie flere, 
Crucifixo condolere, 
Donec ego vixero. 


Juxta crucem tecum stare, 
Et me tibi sociare 
In planctu desidero. 


Virgo virginum praeclara, 
Mihi jam non sis amara, 
Fac me tecum plangere. 


Fac ut portem Christi mortem, 
Passionis fac consortem, 
Et plagas recolere. 


Fac me plagis vulnerari, 
Fac me cruce inebriari, 
Et cruore filii. 


Flammis ne urar succensus, 
Per te, virgo, sim defensus. 
In die judicii. 

Christe, cum sit hinc exire, 
Da per matrem me venire 
Ad palmam victoriae. 


Quando corpus morietur, 
Fac ut animae donetur 
Paradisi gloria. Amen. 


SECTIO SEXTA. 


—— 


PRECES POMERIDIANAE, 


MEDITATIO 


DE SUPERNAE DIVINITATIS CELSITUDINE. 


Benedic anima mea Domino, et 
omnia, quae intra me sunt, nomini 
sancto ejus. Benedic anima mea Domi- 
no, et noli oblivisci omnes retributiones 
ejus. Benedicite Domino omnia opera 
éjus in omni loco dominationis ejus. 
Benedic anima mea Domino! 

Laudemus Deum, quem laudant an- 
geli, adorant dominationes, tremunt po- 
testates, cui Cherubim et Seraphim in- 
cessabili voce proclamant: sanctus, 
sanctus, sanctus. 

Jungamus voces nostras vocibus an- 
gelorum sanctorum et commune Domi- 
num laudemus pro medullo nostro: illi 
enim laudant Dominum purissime et in- 
cessanter, qui semper inhaerent contem- 
plationi divinae non per speculum et in 
aenigmate, sed facie ad faciem. 

Sed quis dicere et cogitare sufficiat, 
qualis sit in conspectu Domini Dei omni- 
potentis illa beatorum spirituum coele- 
stiumque virtutum innumerabilis mul- 
titudo? Quae sit in eis sine fine festi- 
vitas visionis Dei? Quae laetitia sine 
defectu ? Quis amoris ardor non crucians 
sed delectans? Quod sit in eis deside- 
rium visionis Dei cum satietate et sa- 
tietas cum desiderio, in quibus nec desi- 
derium poenam generat, nec satietas 
fastidium parit? Quomodo conjuncti 
vero lumini facti lux sunt? Quomodo 
semper aspicientes trinitatem mutati 
sunt in incommutabilitatem ? 

Sed quando illam angelicae dignita- 
tis celsitudinem comprehendere poteri- 
mus, quando nec ipsius animae nostrae 
naturam investigare valemus? Qualis 
est illa, quae carnem vivificare potest, 


394 


se autem in sanctis cogitationibus, ut 
volet, constringere non potest? Qualis 
est ista tam fortis, tam infirma, tam 
parva, tam magna, quae rimatur se- 
creta Dei et coelestia contemplatur atque 
humanis commodis multarum artium pe- 
ritiam perspicaci ingenio adinvenisse 
probatur? Qualis ergo est ista, quae 
tam multa de ceteris novit, et se, qua- 
liter facta sit, prorsus ignorat? Licet 
enim nonnulla ambigua a quibusdam 
super ejus origine proferantur, inveni- 
mus tamen eam esse quendam intellectua- 
lem spiritum per creatoris potentiam 
factum, immortaliter juxta modum vi- 
ventem, mortale corpus quod sustinet 
vivificantem, mutabilitati subjectum, 
oblivioni deditum, quem timor saepe 
afficit, laetitia extollit. O res mira omni- 
que stupore dignissima! 

Sed transeat ab his anima, et tran- 
scendat omne, quod creatum est, currat 
et ascendat et volitet et pertranseat, et in 
eum, qui creavit omnia, quantum po- 
test, oculos fidei dirigat. Faciam ergo 
gradus ascensionis in corde meo et per 
ipsos ascendam ad animam meam et per 

ipsam et mentem meam ascendam ad 
Dominum meum, qui capiti meo de- 
super manet. Quidquid visibiliter cer- 
nitur, quidquid spiritualiter imagina- 
tur, forti manu ab intuitu cordis et 
mentis procul removeatur, solus intel- 
Jectus purus et simplex incedens rapido 
volatu ad ipsum perveniat conditorem 
angelorum et animarum et omnium re- 
rum. 

Mens illa beata, quae ima deserit, 
summa petit, quae ponit in arduis se- 
dem habitationis suae et de summis ru- 
pibus contemplatur solem justitiae aqui- 
linis obtuitibus. Nihil enim tam pul- 
chrum atque jucundum, quam Jesum 
solum mentis intuitu et cordis aviditate, 
contemplari Deum et miro modo invisi- 
biliter cernere invisibilem, sicque aliam 
non istam gustare dulcedinem et inspi- 
cere aliam non istam lucem. Lux enim 
ista, quae loco clauditur, tempore fini- 
tur, noctium interruptione variatur et 
quam communem cum vermibus, et pe- 
coribus habemus, in comparatione illius 
summae lucis non est lux dicenda sed 
nox. | 

Quamquam autem illa summa et in- 
commutabilis essentia lux vera, lux in- 
deficiens, lux angelorum a nemine con- 
spici valeat in hac vita, quod solum 
praemium sanctis reservatur in coelesti 
gloria, illud tamen credere et intelligere 
et sentire et ardenter inhiare quodam- 
modo illum cernere est atque tenere. 
Sonet itaque vox super angelos, et homo 
intenta mente contempletur Deum, ver- 
bis, quibus potest suas illi dicat laudes. 
Justum namque est, ut creatura suum 
laudet creatorem. Ipse enim ad laudan- 
dum se nos creavit, qui nostris non in- 
diget laudibus. 

Est autem virtus Sucomprehensibi: 
lis, nullius indigens, ipse sibi sufficiens. 
Magnus Dominus Deus noster et magna 
virtus ejus et sapientiae ejus non est nu- 
merus, magnus Dominus noster et lau- 
dabilis valde. Hunc itaque mens dili- 
gat, lingua canat, manus scribat atque 
in his sanctis studiis fidelis animus se 
totum exerceat. His videlicet vir deside- 
riorum et coelestium contemplator assi- 
due reficiatur, ut hoc coelesti pabulo sa- 
ginatus clamat clamore magno, clamat 

totis medullis cordis, clamat in jubilo, 
et ardentissimo mentis desiderio dicat: 

O summe, optime, omnipotentissime, 
misericordissime, justissime, pulcherri- 
me et fortissime, invisibilis omnia videns, 
immutabilis omnia mutans, immortalis, 
interminus, metuendus atque terribilis, 
honorandus atque timendus, venerandus 
atque reverendus, nunquam novus, nun- 
quam vetus, innovans omnia, semper 
agens, semper quietus, colligens et non 
egens, omnia portans sine onere, omnia 
implens sine inclusione, omnia creans, 
protegens, nutriens et proficiens, quae- 
rens cum nihil desit tibi, amans nec 
aestuans , celans et securus es. 

Et quis habet quidquam non tuum ? 
Reddis debita nulli debens, donas de- 
bita nihil perdens. Qui solus vivificas 
omnia, qui creasti omnia, qui ubique 
es et ubique totus; qui sentiri potes, vi- 
deri non potes; qui nusquam dees et 
tamen ab iniquorum cogitationibus longe 
es, qui nec ibi dees, ubi longe es, quia 
ubi non es per gratiam, ades per vin- 
dictam. Qui doces corda fidelium sine 
strepitu verborum ; qui attingis a fine 


398 


usque ad finem fortiter et disponis omnia 
suaviter. Nec habes accessus nec reces- 
sus, sed habitas lucem inaccessibilem, 
quam nullus hominum videt nec videre 
potest. 

Hujus videlicet mysterii immensam 
profunditatem mens humana concipere 
Bon potest, nec oratoria lingua enarrare, 
nec bibliothecarum volumina queunt ex- 
plicare, si totum mundum libri repleant. 
Magnus enim es sine quantitate et ideo 
immensus; bonus es sine qualitate et 
ideo vere et summe bonus, et nemo bo- 
nus, nisi tu solus, cujus voluntas est 
opus, cujus velle posse est. Qui omnia 
de nihilo creasti, quae sola voluntate 
tua fecisti; qui omnem creaturam tuam 
absque indigentia possides et sine labore 
gubernas et absque taedio regis, et nihil 
est, quod perturbat ordinem imperii tui 
vel in summis vel in imis. Nulla flagitia 
vel scelera probas aut imperas; nun- 
quam mentiris, quia aeterna veritas es, 
cujus bonitate facti sumus, justitia lui- 
mus, clementia liberamur. Haec et multa 
alia docuit me sancta mater ecclesia, 
eujus factus sum membrum per gratiam 

tuam. Docuit me sane, te solum unum 
et verum Deum non esse corporeum, et 
ideo certum est, corporeis oculis te non 
posse sentiri, sed nec ab ullo mortalium 
in propria essentia aliquando potuisse 
videri. Hinc enim patenter datur intel- 
ligi, quod unde angeli te intuentur, 
inde et nos post hanc vitam te vide- 
bimus. 

Nam cum venerit, quod perfectum 
est, evacuabitur, quod ex parte est, et 
revelata facie tuam faciem videbimus in 
aeternum. 


Litaniae de nomine Jesu. 


Kyrie eleyson. Christe eleyson. Kyrie 
eleyson. 

Christe audi nos. Christe exaudi nos. 

Pater de coelis Deus, 

Fili redemptor mundi Deus, 

Spiritus sancte Deus, 

Sancta trinitas unus Deus, 

Jesu fili Dei vivi, 

Jesu splendor patris, 

Jesu candor lucis aeternae, 

Jesu rex gloriae. 

sol justitiae , 

fili Mariae virginis, 
admirabilis, 

Deus fortis, 

pater futuri saeculi, 
magni consilii angele, 
potentissime, 
patientissime, 
obedientissime , 
mitis et humilis corde, 
amator castitatis, 
amor noster, 

Deus pacis, 

auctor vitae, 
exemplar virtutum, 
zelator animarum, 
Deus noster, 
refugium nostrum , 
pater pauperum , 
thesaurus fidelium, 
bone pastor, 

lux vera, 

sapientia aeterna, 

Jesu bonitas infinita, 


Jesu 


via et vita nostra, 


Jesu gaudium angelorum, 
Jesu magister apostolorum, 

Jesu doctor evangelistarum, miserere 
nobis. 

Jesu fortitudo martyrum, miserere nobis. 

Jesu lumen confessorum, miserere nobis. 

Jesu puritas virginum, miserere nobis. 

Jesu corona sanctorum omnium, mise- 
rere nobis. 

Propitius esto, parce nobis, Jesu. 

Propitius esto, exaudi nos, Jesu. 

Ab omni peccato, libera nos, Jesu. 

Ab ira tua, 

Ab insidiis diaboli, 

A spiritu fornicationis, 

A morte perpetua, 

A neglectu inspirationum tuarum, 

Per mysterium sanctae incarnationis | =: 
tuae, 

Per nativitatem tuam, 

Per infantiam tuam, 

Per divinissimam vitam tuam, 

Per labores tuos, 

Per agoniam et passionem tuam, 

Per languores tuos, 

Per mortem et sepulturam tuam, 

Per resurrectionem tuam, 

Per gaudia tua, 

Per gloriam tuam, 


[ 

Agnus Dei etc. 
V. Confitebimur tibi Deus ; 
R. Et invocabimus nomen tuum. 


Oremus. Domine Jesu Christe, qui 
dixisti: petite et accipietis, quaerite et 
invenietis, pulsate et aperietur vobis, 
quaesumus, da nobis petentibus divi- 
nissimi tui amoris affectum, ut te toto 
corde, ore et opere diligamus, et a tua 
nunquam laude cessemus. Qui cum pa- 
tre et spiritu sancto vivis et regnas Deus 
in saecula saeculorum. Amen. 


Oremus. Deus, qui gloriosissimum 
nomen Domini nostri Jesu Christi uni- 
geniti filii tui fecisti fidelibus tuis summo 
suavitatis affectu amabile et malignis 
spiritibus tremendum atque terribile, 
concede propitius, ut omnes, qui hoc 
nomen Jesu devote venerantur in terris, 
sanctae consolationis dulcedinem in 
. praesenti percipiant et in futuro gau- 
dium exsultationis et interminabilis ju- 
bilationis obtineant in coelis. Per eun- 
dem etc. 

Jesu, dulcis memoria, 
Dans vera cordis gaudia, 
Sed super mel et omnia 
Ejus dulcis praesentia. 


Nil canitur suavius, 
Nil auditur jucundius, 
Nil cogitatur dulcius, 
Quam Jesus, Dei filius. 


Jesu, spes poenitentibus, 
Quam pius es petentibus! 
Quam bonus te quaerentibus! 
Sed quid invenientibus! 


Nec lingua valet dicere, 
Nec littera exprimere, 

Expertus potest credere, 
Quid sit Jesum diligere. 


Sis, Jesu, nostrum gaudium , 

Qui es futurum praemium ; 

Sit nostra in te gloria 

Per cuncta semper saecula. 
Amen. 

COMPLETORIUM. 


V. Jube Domine benedicere. Bene- 
dictio. Noctem quietam et finem perfe- 
ctum concedat nobis Dominus omnipo- 
tens. R. Amen. 


Lectio. 1. Petr. 5. 


Fratres, sobrii estote, et vigilate, 
quia adversarius vester diabolus, tan- 
quam leo rugiens, circuit, quaerens 
quem devoret; cui resistite fortes in fide. 
Tu autem Domine miserere nobis. 

R. Deo gratias. 

V. Adjutorium nostrum in nomine 
Domini ; 

R. Qui fecit coelum et terram. 

Pater noster, secreto. 

Confiteor Deo omnipotenti etc. 

Misereatur tui omnipotens Deus etc. 

V. Converte nos Deus salutaris no- 
ster; 

R. Et averte iram tuam a nobis. 

V. Deus in adjutorium meum intende! 

R. Domine ad adjuvandum me fe- 
stina. 


Gloria patrietc. Alleluja (vel), Laus 
tibi Domine, rex aeternae gloriae. 


Ant. Miserere. 


Psalmus 4. Cum invocarem, exau- 
divit me Deus justitiae meae: in tribu- 
latione dilatasti mihi. 

Miserere mei: et exaudi orationem 
meam. 

Filii hominum usquequo gravi cor- 
de?: ut quid diligitis vanitatem, et quae- 
ritis mendatium ? 

Et scitote, quoniam mirificavit Do- 
minus sanctum suum: Dominus exau- 
diet me, cum clamavero ad eum. 

Irascimini, et nolite peccare: quae 
dicitis in cordibus vestris, in cubilibus 
vestris compungimini. 

-  Sacrificate sacrificium justitiae, et 
sperate in Domino: multi dicunt: quis 
ostendit nobis bona? 

Signatum est super nos lumen vultus 
tui Domine: dedisti laetitiam in corde 
meo. 

A fructu frumenti, vini et olei sui: 
multiplicati sunt. 

In pace in idipsum: dormiam et re- 
quiescam. 

Quoniam tu Domine singulariter in 
spe: constituisti me. Gloria etc. 


Psalmus 30. In te Domine speravi, 
non confundar in aeternum: in justitia 
tua libera me. 

Inclina ad me autem tuam: accelera, 
ut eruas me. 

Esto mihi in Deum protectorem, et 
jn domum refugii: ut salvum me facias. 

Quoniam fortitudo mea et refugium 
meum es tu: et propter nomen tuum de- 
duces me, et enutries me. 

Educes me de laqueo hoc, quem ab- 
sconderunt mihi: quoniam tu es pro- 
tector meus. 

In manus tuas commendo spiritum 
meum: redemisti me, Domine Deus ve- 
ritatis. | 


Psalmus 90. Qui habitat in adjutorio 
altissimi: in protectione Dei coeli com- 
morabitur. 

Dicet Domino: susceptor meus es 
tu, et refugium meum: Deus meus spe- 
rabo in eum. 

Quoniam ipse liberavit me de laqueo 
venantium: et a verbo aspero. 

Scapulis suis obumbrabit tibi: et 
sub pennis ejus sperabis. 

Scuto circumdabit te veritas ejus: 
non timebis a timore nocturno: 

A sagitta volante in die, a negotio 
perambulante in tenebris: ab incursu 
et daemonio meridiano. 

Cadent a latere tuo mille, et decem 
millia a dextris tuis: ad te autem non 
appropinquabit. 

Verumtamen oculis tuis considera- 
bis: et retributionem peccatorum vi- 
debis. 

Quoniam tu es, Domine, spes mea: 
altissimum posuisti refugium tuum. 

Non accedet ad te malum: et flagel- 
lum non appropinquabit tabernaculo 
tuo. 

Quoniam angelis suis mandavit de 
te: ut custodiant te in omnibus viis tuis. 

In manibus portabunt te: ne forte 
offendas ad lapidem pedem tuum. 

Super aspidem et basiliscum ambu- 
labis: et conculcabis leonem et draco- 
nem. 

Quoniam in me speravit, liberabo 
eum: potegam eum, quoniam cognovit 
nomen meum. 

Clamabit ad me, et ego exaudiam 
eum: cum ipso sum in tribulatione: 
eripiam eum, et glorificabo eum. 

Longitudine dierum replebo eum: 
et ostendam illi salutare meum. 


Psalmus 133. Ecce nunc benedicite 
Dominum: omnes servi Domini. 

Qui statis in domo Domini: in atriis 
domus Dei nostri. 

In noctibus extollite manus vestras 
in sancta: et benedicite Dominum. 

Benedicat te Dominus ex Sion: qui 
fecit coelum et terram. 

Ant. Miserere mei Domine, et exau- 
di orationem meam. 


Tempore paschali. Ant. Alleluja, 
alleluja, alleluja. 

Hymnus. 


Te lucis ante terninum 
Rerum creator poscimus, 
Ut pro tua clementia, 

Sis praesul ad custodiam. 


Procul recedant somnia, 
Et noctium phantasmata ; 
Hostemque nostrum comprime, 
Ne polluantur corpora. 


Praesta, pater omnipotens 
Patrique compar unice, 
Cum spiritu paracleto 
Regnans per omne saeculum. 
Amen. 


Capitulum. Jerem. 14. 


Tu autem in nobis es Domine, et 
nomen sanctum tuum invocatum est su- 
per nos, ne derelinquas nos, Domine 
Deus noster. 

R. Deo gratias. | 

R. In manus tuas, Domine, com- 
mendo spiritum meum. In manus tuas. 


Hamacher, armatura Dei. Ed. Il. 18 

V. Redemisti nos Domine Deus ve- 
ritatis. Commendo. 
Gloria patri. In manus tuas. 


V. Custodi nos, Domine, ut pupil- 
lam oculi. 

R. Sub umbra alarum tuarum pro- 
tege nos. 

Ant. Salva nos. 


Canticum Simeonis. Luc. 2. 


Nunc dimittis servum tuum Domine: 
secundum verbum tuum in pace. 

Quia viderunt eculi mei: salutare 
tuum, 

Quod parasti: ante faciem omnium 
populorum, 

Lumen ad revelationem gentium: et 
gloriam plebis tuae Israel. 

Gloria patri. 


Ant. Salva nos, Domine, vigilantes, 
custodi nos dormientes, ut vigilemus 
cum Christo et requiescamus in pace. 

Kyrie eleyson. Christe eleyson. Ky- 
rie eleyson. Pater etc. 

V. Et ne nos inducas in tentationem ; 

R. Sed libera nos a malo. 

Credo etc. 

V. Carnis resurrectionem, 

R. Et vitam aeternam. 

V. Benedictus es Domine Deus pa- 
trum nostrorum, 

R. Et laudabilis et gloriosus in sae- 
cula. 

V. Benedicamus patrem et filium 
cum sancto spiritu ; 

R. Laudemus et superexaltemus eum 
in saccula. 

V. Benedicat et custodiat nos omni- 
potens et misericors Dominus. 
. Amen. 


. Dignare, Domine, nocte ista; 
. Sine peccato nos custodire. 
Miserere nostri, Domine! 
. Miserere nostri. 
. Fiat misericordia tua, Domine, 
super nos, 
R. Quemadmodum speravimus in te. 
Domine exaudi etc. 
Dominus vobiscum etc. 


dmn 


Oremus. "Visita, quaesumus, Do- 
mine, habitationem istam, et omnes in- 

sidias inimici ab ea longe repelle; an- 
geli tui sancti habitent in ea, qui nos 
in pace custodiant; et benedictio tua sit 
super nos semper. Per Dominum. 

V. Dominus vobiscum ; 

R. Et cum spiritu tuo. 

V. Benedicamus Domino. 

R. Deo gratias. 

Benedicat et custodiat nos omnipo- 
tens et misericors Dominus, pater et 
filius, et spiritus sanctus. 

R. Amen. 


Cantatur una ex antiphonis de 
B. Maria. 


A vesperis sabbati ante dominicam 
primam adventus usque ad purifica- 
tionem inclusive. 


Antiphona. 


Alma redemptoris mater, quae pervia 
coeli 

Porta manes et stella maris, succurre 
cadenti, 

Surgere qui curat, populo tu quae ge- 
nuisti, 

Natura mirante, tuum sanctum genito- 
rem: 

Virgo prius ac posterius, Gabrielis RE 
ore 

Sumens illad ave, peccatorum miserere. 


In adventu: 


V. Angelus Domini nuntiavit Ma- 
riae. | 
R. Et concepit de spiritu sancto. 


Oremus. Gratiam tuam, quaesumus 
Domine, mentibus nostris infunde, ut 
qui angelo nuntiante, Christi filii tui 
incarnationem cognovimus, per passio- 
nem ejus et crucem ad resurrectionis 
gloriam perducamur. Per eundem Chri- 
stum Dominum nostrum. 

R. Amen. 


A primis vesperis nativitatis usque 
ad festum purificationis : 

V. Post partum, virgo, inviolata 
permansisti. 

R. Dei genitrix intercede pro nobis, 


Oremus. Deus, qui salutis aeternae, 
beatae Mariae virginitate foecunda, hu- 

mano generi praemia praestitisti, tribue, 
quaesumus, ut ipsam pro nobis inter- 
cedere sentiamus, per quam meruimus 
auctorem vitae suscipere Dominum no- 
strum Jesum Christum filium tuum. 

R. Amen. 


Post puriflcationem, id est, a fine 
completorü illius diei inclusive, usque 
ad feriam quintam in coena Domini 
exclusive. 


Antiphona. 


Ave regina coelorum, 
Ave Domina angelorum ; 
Salve radix. salve porta, 
Ex qua mundo lux est orta. 


Gaude virgo gloriosa, 
Super omnes speciosa, 
Vale, o valde decora, 
Et pro nobis Christum exora. 


V. Dignare me laudare te, virgo sa- 
crata. 

R. Da mihi virtutem contra hostes 
tuos. 

Oremus. Concede, misericors Deus, 
fragilitati nostrae praesidium , ut qui 
sanctae Dei genitricis memoriam agi- 
mus, intercessionis ejus auxilio a no- 
stris iniquitatibus resurgamus. Per eun- 
dem Christum Dominum nostrum. 

R. Amen. 


A completorio sabbati sancti usque 
ad nonam sabbati post pentecosten in- 
clusive. 


Antiphona. 


Regina coeli laetare, alleluja; 
- Quia quem meruisti portare, alleluja, 
Resurrexit sicut dixit, alleluja. 

V. Gaude et laetare virgo Maria, 
alleluja. 

R. Quia surrexit Dominus vere, al- 
leluja. 


Oremus. Deus, qui per resurrectio- 
nem filii tui Domini nostri Jesu Christi 
mundum laetificare dignatus es, praesta, 
quaesumus, ut per ejus genitricem vir- 
ginem Mariam perpetuae capiamus gau- 
dia vitae. Per eundem Christum Domi- 
num nostrum. 

R. Amen. 
A primis vesperis festi ss. trinitatis 
usque ad nonam sabbati ante adventum. 


Antiphona. 


Salve regina, mater misericordiae, 
vita, dulcedo, et spes nostra, salve. 
Ad te clamamus, exules filii Evae; ad 
te suspiramus, gementes et flentes in 
hac lacrimarum valle. Eja ergo, advo- 
cata nostra, illos tuos misericordes ocu- 
los ad nos converte, et Jesum benedi- 
ctum fructum ventris tui nobis post hoc 
exilium ostende. O clemens, o pia, 
o dulcis virgo Maria! 

. V. Ora pro nobis sancta Dei genitrix ; 

R. Ut digni efficiamur promissioni- 
bus Christi. 


Oremus. Omnipotens sempiterne 
Deus, qui gloriosae virginis matris Ma- 
riae corpus et animam, ut dignum filii 
tui habitaculum effici mereretur, spi- 
ritu sancto cooperante praeparasti, da, 
ut, cujus commemoratione laetamur, 
ejus pia intercessione ab instantibus 
malis et a morte perpetua liberemur. 

Per eundem Christum Dominum no- 
strum. 

R. Amen. 

V. Divinum auxilium maneat sem- 
per nobiscum. 

R. Amen. 


Hymnus s. Ambrosii et Augustini. 


Te Deum laudamus: te Dominum 
confitemur. 

Te aeternum patrem: omnis terra 
veneratur. 

Tibi omnes angeli: tibi coeli et uni- 
versae potestates, 

Tibi Cherubim et Seraphim: inces- 
sabili voce proclamant: 

Sanctus, sanctus, sanctus: Dominus 
Deus sabaoth. 

Pleni sunt coeli et terra: majestatis 
gloriae tuae. 

Te gloriosus apostolorum chorus, 

Te prophetarum laudabilis numerus, 

Te martyrum candidatus laudat exer- 
citus. 

Te per orbem terrarum sancta con- 
fitetur ecclesia, 

Patrem immensae majestatis , 

Venerandum tuum verum et unicum 
filium, 

Sanctum quoque paracletum spiri- 
tum. 

Tu rex gloriae Christe. 

Tu patris sempiternus es filius. 

Tu ad liberandum suscepturus ho- 
minem: non horruisti virginis uterum. 

Tu devicto mortis aculeo: aperuisti 
credentibus regna coelorum. 

Tu ad dexteram Dei sedes: in gloria 
patris. 

Judex crederis esse venturus. 

Te ergo quaesumus, tuis famulis 
subveni: quos pretioso sanguine rede- 
misti. 

Aeterna fac cum sanctis tuis: in glo- 
ria numerari. 

Salvum fac populum tuum Domine: 
et benedic haereditati tuae. 

Et rege eos: et extolle illos usque 
in aeternum. 

Per singulos dies benedicimus te. 

Et laudamus nomen tuum in saecu- 
]um: et in saeculum saeculi. 

Dignare, Domine, die isto: sine 
peccato nos custodire. 

Miserere nostri, Domine: miserere 
nostri 

Fiat misericordia tua, Domine, su- 
per nos: quemadmodum speravimus 
in te. 

In te, Domine, speravi: non con- 
fundar in aeternum. 

V. Benedictus es, Domine Deus pa- 
trum nostrorum; 

R. Et laudabilis, et gloriosus in 
saecula. 

V. Benedicamus patrem et filium 
cum sancto spiritu. 

R. Laudemus et superexaltemus eum 
in saecula. 

V. Benedictus es, Domine Deus, in 
firmamento coeli ; 

R. Et laudabilis et gloriosus et su- 
perexaltatus in saecula. 

V. Benedic anima mea Domino; 

R. Et noli oblivisci omnes retribu- 
tiones ejus. 

V. Domine, exaudi orationem meam; 

R. Et clamor meus ad te veniat. 

V. Dominus vobiscum ; 

R. Et cum spiritu tuo. 


Oremus. Deus, cujus misericordiae 
non est numerus, et bonitatis infinitus 
est thesaurus, piissimae majestati tuae 
pro collatis donis gratias agimus, tuam 
semper clementiam exorantes, ut, qui 
petentibus postulata concedis, eosdem 
non deserens ad praemia futura disponas. 

Deus, qui corda fidelium sancti spi- 
ritus illustratione docuisti, da nobis in 
eodem spiritu recta sapere, et de ejus 
semper consolatione gaudere. 

Deus, qui neminem in te sperantem 
nimium affligi permittis, sed pium pre- 
cibus praestas auditum, pro postulatio- 
nibus nostris votisque susceptis gratias 
agimus, te piissime deprecantes, ut a 
cunctis semper muniamur adversis. Per 
Dominum nostrum. 


SECTIO SEPTIMA. 


—— 


PROFESSIO FIDEI. 


— 


Symbolum apostolicum. 


Credo in Deum patrem omnipoten- 
tem, creatorem coeli et terrae; ct in 
Jesum Christum, filium ejus unicum, 
Dominum nostrum, qui conceptus est 
de spiritu sancto, natus ex Maria vir- 
gine, passus sub Pontio Pilato, cruci- 
fius, mortuus et sepultus, descendit 
ad inferos, tertia die resurrexit a mor- 
tuis, ascendit ad coelos. sedet ad dex- 
teram Dei patris omnipotentis, inde 
venturus est judicare vivos et mortuos. 
Credo in spiritum sanctum, sanctam 
ecclesiam catholicam , sanctorum com- 

munionem, remissionem peccatorum, 
carnis resurrectionem, vitam aeternam. 
Amen. 


Symbolum nicaenum. - 
Vide pag. 220. vel etiam pag. 425. » Credo.* 


Symbolum Athanasii. 


Quicumque vult salvus esse, ante 
omnia opus est, ut teneat catholicam 
fidem, quam nisi quisque integram in- 
violatamque servaverit, absque dubio 
in aeternum peribit. Fides autem catho- 
lica haec est: ut unum Deum in trini- 
tate, et trinitatem in uniíate venere- 
mur, neque confundentes personas, ne- 
que substantiam separantes. Alia est 
enim persona patris, alia filii, alia spi- 
ritus sancti; sed patris et filii et spiri- 
tus sancti una est divinitas, aequalis 
gloria, coaeterna majestas. Qualis pa- 
ter, talis filius, talis spiritus sanctus. 
Increatus pater, increatus filius, increa- 
tus spiritus sanctus; immensus pater, 
immensus filius, immensus spiritus san- 

ctus; aeternus pater, aeternus filius, 
aeternus spiritus sanctus, et tamen non 
ires aeterni, sed unus aeternus, sicut 
non tres increati, nec tres immensi, 
sed unus increatus, et unus immensus. 
Similiter omnipotens pater, omnipotens 
filius, omnipotens spiritus sanctus, et 
tamen non tres omnipotentes, sed unus 
omnipotens. Ita Deus pater, Deus filius, 
Deus spiritus sanctus, et tamen non tres 
Dii, sed unus est Deus. Ita Dominus 
pater, Dominus filius, Dominus spiritus 
sanctus, et tamen non tres Domini, sed 
unus est Dominus. Quia sicut singilla- 
tim unamquamque personam Deum aoc 
Dominum confiteri christiana veritate 
compellimur, ita tres Deos aut Dominos 
dicere, catholica religione prohibemur. 
Pater a nullo est factus, nec creatus, 
nec genitus; filius a patre solo est, non 
factus, nec creatus, sed genitus; spiri- 
ius sanctus a patre et filio, non factus, 
nec creatus, nec genitus, sed procedens. 
Unus ergo pater, non tres patres; unus 
filius, non tres filii; unus spiritus san- 
ctus, non tres spiritus sancti. Et in hac 
trinitate nihil prius aut posterius, nihil 

majus aut minus, sed totae tres perso- 
nae coaeternae sibi sunt et coaequales ; 
ita ut per omnia, sicut jam supra di- 
ctum est, et unitas in triniiate, et tri- 
nitas in unitate veneranda sit. Qui vult 
ergo salvus esse, ita de trinitate sentiat. 

Sed necessarium est ad aeternam sa- 
lutem, ut incarnationem quoque Domini 
nostri Jesu Christi fideliter credat. Est 
ergo fides recta, ut credamus et con- 
fieamur, quia Dominus noster Jesus 
Christus Dei filius, Deus et homo est; 
-Deus est ex substantia patris ante sae- 
cula genitus, et homo est ex substantia 
matris in saeculo natus; perfectus Deus, 
perfectus homo, ex anima rationali, et 
humana carne subsistens. Aequalis patri 
secundum divinitatem, minor patre se- 
cundum humanitatem. Qui licet Deus 
sit et homo, non duo tamen, sed unus 
est Christus. Unus autem non conver- 
sione divinitatis in carnem, sed assum- 
ptione humanitatis in Deum; unus omni- 
no non confusione substantiae, sed uni- 
tate personae. Nam sicut anima ratio- 
nalis et caro unus est homo, ita Deus et 
homo unus est Christus, qui passus est 

pro salute nostra, descendit ad inferos, 
tertia die resurrexit a mortuis, ascendit 
ad coelos, sedet ad dexteram Dei patris 
omnipotentis, inde venturus est judicare 
-vivos et mortuos. Ad cujus adventum 
omnes homines resurgere habent cum 
corporibus suis, et reddituri sunt de 
factis propriis rationem; et qui bona 
egerunt, ibunt in vitam aeternam, qui 
vero mala, in ignem aeternum. Haec 
est fides catholica, quam nisi quisque 
fideliter firmiterque crediderit, salvus 
esse non poterit. | 


Symbolum tridentinum. 


. Ego N. N. firma fide credo et pro- 
fiteor omnia et singula, quae continen- 
tur in symbolo fidei, quo sancta romana 
ecclesia utitur, videlicet: 

Credo in unum Deum, patrem omni- 
potentem, factorem coeli et terrae, vi- 
sibilium omnium et invisibilium, et in 
unum Dominum Jesum Christum, filium 
Dei unigenitum, et ex patre natum ante 
omnia saecula; Deum de Deo, lumen 
de lumine, Deum verum de Deo vero; 

genitum, non factum , consubstantialem 
patri, per quem omnia facta sunt; qui 
propter nos homines et propter nostram 
salutem descendit de coelis, et incarna- 
tus est de spiritu sancto ex Maria vir- 
gine, et homo factus est; crucifixus 
etiam pro nobis sub Pontio Pilato, pas- 
sus et sepultus est, et resurrexit tertia 
die secundum scripturas; et ascendit in 
coelum, sedet ad dexteram patris; et 
iterum venturus est cum gloria judicare 
vivos et mortuos, cujus regni non erit 
finis. Et in spiritum sanctum, Dominum 
et vivificantem, qui ex patre filioque 
procedit, qui cum patre et filio simul 
adoratur et conglorificatur, qui locutus 
est per prophetas. Et unam sanctam ca- 
tholicam et apostolicam ecclesiam. Con- 
fiteor unum baptisma in remissionem 
peccatorum ; et exspecto resurrectionem 
mortuorum et vitam venturi saeculi. 
Amen. 

Apostolicas et ecclesiasticas tradi- 
tiones reliquasque ejusdem ecclesiae ob- 
servationes et constitutiones firmissime 
admitto et amplector. 

Item sacram scripturam juxta eum 

sensum, quem tenuit et tenet sancta ma- 
ter ecclesia, cujus est judicare de vero 
sensu et interpretatione sacrarum scri- 
pturarum, admitto, nec eam unquam 
nisi juxta unanimem consensum patrum 
accipiam et interpretabor. 

Profiteor quoque, septem. esse vere 
et proprie sacramenta novae legis, a 
Jesu Christo Domino nostro instituta , 
atque ad salutem humani generis, licet 
non omnia singulis, necessaria, scilicet 
baptismum, confirmationem, eucharis- 
tiam, poenitentiam, extremam unctio- 
nem, ordinem et matrimonium; illaque 
gratiam conferre, et ex his baptismum, 
confirmationem et ordinem sine sacrile- 
gio reiterari non posse. 

Receptos quoque et adprobatos ec- 
clesiae catholicae ritus in supradictorum 
omnium sacramentorum solemni admi- 
nistrátione recipio et admitto. 

Omnia et singula, quae de peccato 
originali et de justificatione in sacro- 
sancta tridentina synodo deflnita et de- 
clarata fuerunt, amplector et recipio. 

Profiteor pariter, in missa offerri Deo 
verum, proprium et propitiatorium sa- 

crificium pro vivis et defunctis; atque 
in sanctissimo eucharistiae sacramento 
esse vere, realiter et substantialiter cor- 
pus et sanguinem una cum anima et di- 
vinitate Domini nostri Jesu Christi, fie- 
rique conversionem totius substantiae 
panis in corpus, et totius substantiae 
vini in sanguinem, quam conversionem 
catholica ecelesia transsubstantiationem 
üppellat. Fateor etiam, sub altera tan- 
tum specie totum atque integrum Chri- 
stum verumque sacramentum sumi. 


Constanter teneo, purgatorium esse, 
animasque ibi detentas fidelium suffra- 
giis juvari; similiter et sanctos una cum 
Christo regnantes venerandos atque iu- 
vocandos esse, eosque orationes Deo 
pro nobis offerre, atque eorum reliquias 
esse venerandas. 


Firmissime assero, imagines Christi 
ac Deiparae semper virginis, nec non 
aliorum sanctorum, habendas et reti- 
nendas esse, atque eis debitum hono- 
rem ac venerationem impertiendam. 


Indulgentiarum etiam potestatem a 
Christo in ecclesia relictam fuisse, illa- 

rumque usum christiano populo maxime 
salutarem esse affirmo. 


Sanctam catholicam et apostolicam 
romanam ecclesiam omnium ecclesiarum 
matrem et magistram agnosco; romano- 
que pontifici, beati Petri apostolorum 
principis successori ac Jesu Christi vi- 
cario, veram obedientiam spondeo ac 
juro. 


Caetera item omnia a sacris canoni- 
bus et oecumenicis conciliis, atque prae- 
cipue a sacrosancta tridentina synodo 
tradita, definita et declarata indubi- 
tanter recipio atque profiteor; simulque 
contraria omnia atque haereses quas- 
cumque ab ecclesia damnatas, rejectas 
et anathematizatas, ego pariter damno, 
rejicio et anathematizo. 


Hanc veram catholicam fidem, ex- 
tra quam nemo salvus esse potest, quam 
in praesenti sponte profiteor et veraciter 
teneo, eamdem integram et inviolatam 
usque ad extremum vitae spiritum con- 
stantissime, Deo adjuvante, retinere et 
confiteri, atque a meis subditis vel illis, 
quorum cura ad me in munere meo spe- 

quantum in me erit, curaturum. 

Ego idem N. N. spondeo, voveo, ac 
juro, sic me Deus adjuvet et haec sancta 
Dei evangelia: in principio erat ver- 
bum etc. 


Pia suspiria 
sive 


preces jaculatoriae. 


Sanctus, sanctus, sanctus Dominus 
Deus Sabaoth. ') 

Domine Dominus noster, quam ad- 
mirabile est nomen tuum. ?) 

Quid mihi in coelo et a te quid vo- 
lui super terram. ?) 

O Deus meus et omnia; diligo te su- 
per omnia. *) 

Amplectar te bonum, sine quo ni- 
hil bonum; amplectar te optimum, sine 
quo nihil optimum. *) 


—  — M MY 


1) Jesa. 6. *) Ps. 8. 3) Ps. 12. *) Fran. 
Seraph. 5) Aug. sol. 1. 

Fortitudo et laus mea Dominus. !) 

Domine, quid me vis facere ? ?) 

Tu mandasti, mandata tua custodire 
nimis, utinam dirigantur viae meae ad 
custodiendas justificationes tuas. 3) 

Fiat voluntas tua sicut in coelo et 
in terra. *) 

Domine, doce me facere voluntatem 
tuam, quia Deus meus es. 5) 

Ambula coram me et esto perfectus. *) 

Beati, qui custodiunt judicium et 
faciunt justitiam in omni tempore. ") 

Magna nobis indita est necessitas 
juste recteque vivendi, qui cuncta fa- 
cimus ante oculos judicis cuncta cer- 
nentis. *) 

Domine repelle tenebras desuper 
abyssi mentis meae. ?) 

Noverim me, noverim te. '^) 

Rector mei, averte à me oculorum 
elationem et curiositatis pruriginem. '!) 


1) Exod. 15. ?) Act. 9. 3) Ps. 118. 
*) Matth. 6. ^) Aug. med. 9. *) Genes. 17. 
7) Ps. 105. 9) Aug. sol. 14. ?) Aug. 
sol. 1. :'°) Aug. !!) Aug. med. 1. 

Pota me torrente voluptatis tuae, ut 
nil jam mundanorum degustare libeat 
venenatae dulcedinis. ') 

Omnis copia, quae Deus meus non 
est, egestas mihi est. ?) 

Manus, Domine, me retrahat et te- 
neat, ne in satanicum detractionum ba- 
rathrum incidam. ?) 

Redemptor mei, expelle a me spiri- 
tum superbiae et concede propitius the- 
saurum humilitatis. *) 

O insipiens, quid tibi prodest homi- 
num memoria, si, ubi es, torqueris, 
et ubi non es, laudaris. 5) 

Rex meus, extingue in me desideria 
carnis et accende ignem amoris tui. ê) 

Averte a me, Domine, cordis vaga- 
tionem et ventris ingluviem. 7) 

Salvator meus ; amove a me furorem 
irae et indulge mihi benignus scutum 
patientiae. $) 


1) Aug. med. 9. ?) Aug. med. 18. 
3) Chrys. ad pop. ®©) Aug. med. 1. 
*) Chrys. in Matth. | 9) Aug. med. 1. 
7) Aug. med. 1. °) Aug. med. 1. 

Reseca in me, factor mei, temerita- 
tem, somnolentiam, pigritiam, et men- 
tis hebeditatem. ') 

Fac me, Domine, fugere modica 
mala, magna siquidem ab illis nascun- 
tur. ?) 

Jussisti, Domine, et sic est, ut 
poena sua sibi sit omnis inordinatus ani- 
mus. 3) 

Infelix ego homo, quis me liberabit 
de corpore mortis hujus ? 

Gratia Dei per Dominum nostrum 
Jesum Christum. *) 

Cessat voluntas propria et infernus 
non erit. ?) 

Fac, Domine, ne sim de numero 
eorum, qui ad tempus credunt, et in 
tempore tentationis recedunt. ê) 

Voluntarie sacrificabo tibi et con- 
fitebor nomini tuo, quoniam bonum 
est. 7) 

Da, clementissime Domine, solidam 


!) Aug. med. 1. ?) Chrys. c. 7. ad Rom. 
3) Aug. conf. lib. 1. c. 12. *) Rom. 7. 
5) S. Bernard. 5) Aug. med.2. ?) Ps. 53. 

fidem, spem congruam et caritatem con- 
tinuam. ') 

Continentiam jubes, Domine; da, 
quod jubes et jube, quod vis. ?) 

In te, Domine, speravi, non con- 
fundar in aeternum. ?) 

Quid retribuam Domino pro omni- 
bus, quae retribuit mihi? *) 

Dirupisti vincula mea; tibi sacri- 
ficabo hostiam laudis, et nomen Do- 
mini invocabo. ?) 


!) Aug. med. 1. ?) Aug. conf. lib. 10. 
c. 29. ?) Ps. 30. *) Ps. 115. 5) Ps. 115. 


Omnia 
ad majorem Dei Deiparaeque virginis ac san- 
ctorum omnium gloriam et honorem. 

Accipite 
ARMATURAM DEI, 


ut possitis resistere in die malo et 
in omnibus perfecti stare. 


(Ephes. VI.) 


I. State ergo succincti lumbos ve- 
stros in veritate et induti lori- 
cam justitiae. 

Divini est muneris, cum et recta co- 
gitamus et pedes nostros a falsitate at- 
que injustia continemus; quoties enim 
bona agimus, Deus in nobis atque no- 
biscum ut operemur operatur. 

Vera confessio est benedicentis, cum 
idem sonus est oris et cordis; bene au- 
tem loqui et male vivere, nihil aliud 
est, quam se sua voce damnare. 

Non est vera scientia boni, nisi ad 
hoc comprehendatur, ut agatur. Inuti- 
liter autem meditatur legem Dei, qui 

laborat, ut memoria teneat, quod actione 
non implet. 

Interest plurimum, qualis sit usus, 
vel earum rerum, quae prosperae, vel 
earum, quae adversae dicuntur ; nam bo- 
nus nec bonis temporalibus extollitur, 
nec malis frangitur; malus autem ideo 
hujusmodi infelicitate premitur, quia 
felicitate corrumpitur. 

Nihil infelicius est felicitate peccan- 
tium, qua poenalis nutritur impunitas 
et mala voluntas velut hostis interior 
roboratur. 

Sicut non impediunt ab aeterna vita 
justum quaedam peccata venalia, sine 
quibus haec vita non ducitur, sic ad 
salutem aeternam nihil prosunt aliqua 
bona opera impio, sine quibus difficil- 
lime vita cujuslibet pessimi hominis in- 
venitur. 

Omnia vitia in malefactis tantum 
valent, sola superbia etiam in recte 
factis cavenda est. 

Vera fidelium humilitas est, in nul- 
lo superbire, in nullo murmurare, nec 
ingratum esse nec quaerulum, sed in 
omnibus Dei judiciis gratias agere Deum- 

que laudare, cujus omnia opera aut ju- 
sta sunt aut benigna. 

Non sufficit abstinere a malo, nisi 
fiat, quod bonum est, et parum est, ne- 
minem nocere, nisi studeat multis pro- 
desse. 

Omne tempus malorum pusillum est. 
Quid enim tam exiguum est, quam quod 
in hoc tendit, ut non sit? 

Malorum impietatem perire necesse 
est, aut proprio judicio aut sententia. 
Dei; nulla enim iniquitas permanet, cui 
finem aut correctio aut damnatio facit. 

Tota justitiae ratio est, ut declinen- 
tur mala et fiant bona, cujus observan- 
tiae inter quaslibet adversitates forma 
servanda est, quia hoc solum nunquam 
amittitur, quod operi pietatis impen- 
ditur. 

Eam Deus innocentiam probat, qua 
homo non metu poenae fit innocens, sed 
amore justitiae; nam qui timore non 
peccat, quamvis non noceat, cui vult 
nocere, tamen plurimum nocet, et ab- 
stinens ab iniquo opere, sola tamen reus 
est voluntate. 

Quo primum vitio superatur homo, 

hoc ultimum vincit. Cum enim omnia 
peccata superaverit, manet periculum, 
ne sibi mens nihil conscia in se potius 
quam in Domino glorietur. 

Cum homo secundum se vivit, non se- 
cundum Deum, similis est diabolo, quia 
nec angelo secundum angelum sed se- 
cundum Deum vivendum fuit, ut staret 
in veritate, et veritatem de illius non de 
suo mendacium loqueretur. Unde non 
frustra dicitur: Omne peccatum esse 
mendacium, quia non peccatur nisi ea 
voluntate, quae contraria est veritati, 
i. e. Deo. 

Nullus bonorum inimicum habet nisi 
malum, qui ideo esse permittitur, ut aut 
corrigatur, aut per ipsum bonus exer- 
ceatur. l 

Ad omne opus bonum amor ducit 

et timor Dei; ad omne peccatum amor 
ducit et timor mundi. 
. Dilectio Dei et proximi propria et 
. specialis est virtus piorum atque sancto- 
rum, cum ceterae virtutes et bonis et 
malis esse possint communes. 

De occultis cordis alieni temere ju- 
dicare peccatum est, et eum, cujus non 

videntur nisi bona opera, iniquum est ex 
suspicione reprehendere, cum eorum, 
quae homini sunt incognita, solus Deus . 
judex sit, quia justus est et inspector 
verus. 

Christianae perfectionis est, paci- 
ficum esse etiam cum pacis inimicis, spe 
correctionis non consensu malignitatis, 
ut, si nec exemplum, nec cohortationum 
discretionem sequantur, causas tamen 
non habeant, quibus odisse nos debeant. 


II. State et calceati pedes in prae- 
paratione evangelii pacis. 


Angusta est via, quae ducit ad vi- 
tam, et tamen per ipsam nisi dilatato 
corde non curritur, quia iter virtutum, 
quo gradiuntur pauperes Christi, am- 
plum est fidelium spei, etsi arctum sit 
infidelium vanitati. 

Iter tuum est tua voluntas; amando 
accedis, negligendo recedis, constitu- 
tus in terra Deo jungeris, quia quae Deo 
cara sunt diligis. 

Rectum cor cum Deo est, quando 
propter Deum quaeritur Deus. 

Ascensionum ad Deum gradus sunt 
pietatis affectus. 

A quo homo habet ut sit, apud illum 
habet, ut ei bene sit. 

Deum quaerens gaudium quaerit; 
sic ergo quaerat, ut non in se, sed in 
Domino gaudeat. 

Ascendendo enim ad Deum illumi- 
natur ignorantia et corroboratur infir- 
mitas, data sibi et intelligentia qua vi- 
deat et caritate qua ferveat. 

Omnes beati habent, quod volunt, 
quamvis non omnes, qui habent, quod 
volunt, continue beati sunt. Continuo 
autem sunt miseri, qui vel non habent, 
quod volunt, vel id habent, quod non 
recte volunt. 

Multa nos in facultatibus nostris su- 
perflua habere probabimur, si necessaria 
sola retineamus: nam vana quaerentibus 
nihil sufficit. 

Humanae aegritudinis est, in carne 
mortali delectationem habere peccandi, 
sed discipulus amatorque virtutum non 
pacem huic concupiscentiae tribuere sed 
bellum debet indicere. 

Libera semper est servitus apud 

Deum, cui non necessitas servit, sed ca- 
ritas. 

Nemo invitus bonum facit, etiamsi 
bonum est quod facit, quia nihil prod- 
est spiritus timoris, ubi non est spiritus 
caritatis. 

Frustra homo post hoc corpus hic 
promittit sibi, quod in hoc corpore com- 
parare neglexerit. 


Melior est animi aequitas, quam cor- 
poris sanitas, et convenientius justus do- 
let in supplicio, quam laetatus est in 
delicto. 


Homini religioso parum esse debet, 
inimicitias aliorum non excitare vel au- 
gere male loquendo, nisi eas extinguere 
studeat bene loquendo. 


Nemo quod tolerat, amat, etsi to- 
lerare amat, quia aliud est fortis pa- 
tientia, aliud secura felicitas. Non ejus- 
dem est, temporalis labor pugnae et 
beatitudo victoriae. 


Justis quidquid malorum Dominus 
irrogat, non poena est criminis, sed 
examen virtutis; nam etiam bonus, si 
serviat liber est, malus autem, etsi 

regnet, servus est tot dominorum, quot 
vitiorum. 


Quando Deus permittit aut facit, ut 
aliqua tribulatione vexemur, tunc mise- 
ricors est, quia excitans fidem et diffe- 
rens in opere, non auxilium negat, sed 
desiderium movet. 


Quando corripit Deus genus huma- 
num et flagellis piae castigationis exa- 
gitat, exercet ante judicium discipli- 
nam et plerumque diligit, quem flagel- 
lat, nolens invenire, quem damnet. 


Non concupiscit Deus poenam reo- 
rum tamquam desiderans saturari ul- 
tione, sed quod justum est cum tran- 
quillitate decernit, et recta voluntate 
disponit, ut etiam mali non sint inordi- 
nati. 


Flagellat autem justos simul et inju- 
stos, quia nemo, qui possit gloriari mun- 
dum se habere cor aut mundum se esse 
& peccato. Ita de gratia misericordiae 
ejus veniunt etiam coronae justorum. 

Divina bonitas ideo maxima irasci- 
tur in hoc saeculo, ne irascatur in fu- 
turo, 'et misericorditer adhibet severi- 

tatem temporalem, ne aeternam juste 
inferat ultionem. 


Tanta est Dei caritas, quae si desit, 
frustra habentur omnia, si adsit, ha- 
bentur omnia. 


III. State in omnibus sumentes scu- 
tum fidei, in quo possitis omnia 
tela nequissimi ignea extinguere. 


Intellectui fides viam aperit, infide- 
litas claudit. 

Vigor fidei christianae tribus tempo- 
ribus initiatur, vespere, mane et meri- 
die. Vespere enim Dominus in cruce, 
mane in resurrectione, meridie in ascen- 
sione; unum ad patientiam occisi, aliud 
ad vitam resuscitati, tertium pertinet 
ad gloriam majestatis in patris dextera 
considentis. 

Visibile miraculum ad illuminatio- 
nem vocat; invisibile autem eum, qui 
vocatus venit, illuminat. Omnia mirabi- 
lia Dei narrat, qui credens visibilibus 
ad intelligendum invisibilia transitum 
facit. 

Laus fidei est non visa credere, prae- 
mium erit creditorum adeptione gaudere. 

Mirabilis est fabrica mundi, sed mi- 
rabilior fabricator, et male occupatur 
creatis, qui a creatore discedit; cui si 
adhaeserit, inferiora calcabit, ne quod 
dilexerit contra naturam, convertatur in 
poenam. 

Quaerens a Deo pacem sit tibi ipse 
pacatus, ne aliud in professione oris, 
aliud sit in cordis arcano. Nihil enim 
prodest hoc esse in corde, quod verum 
est, si hoc dicitur voce quod falsum est, 
quia veritas et credenda est et loquenda. 

Omnes qui in Christo pie volunt 
vivere necesse est, ab impiis et dissi- 
milibus patiantur opprobria et despici- 
antur tamquam stulti et insani, qui 
praesentia bona perdunt et invisibilia 
sibi profutura promittunt. Sed haec de- 
spectio et irrisio in impios retorquebitur, 
cum et abundantia eorum in egestatem 
et superbia transierit in confusionem. 

Anima rationalis superioribus infe- 
riora praeponens, non potest regere, 
quod regebat, quia regi noluit, a quo 
regebatur. 

Omnia quae timentur, rationabiliter 
declinantur; Deus sic timendus est, ut 
ab ipso ad ipsum confugiatur. 

Crescit semper facultas caritatis, 
dum usu major et largitate fit ditior. 

Virginitas carnis corpus intactum, 
virginitas animae fides incorrupta. 

Omnis infidelium vita peccatum est, 
et nihil est bonum sine summo bono, 
ubi enim deest agnitio aeternae et in- 
commutabilis veritatis, falsa virtus est 
etiam in optimis moribus. 

Non auferat veritas misericordiam, 
nec misericordia impediat veritatem; si 
enim pro misericordia vindicabis contra 
veritatem, aut quasi rigida veritate obli- 
tus fueris misericordiam, non ambulabis 
in via Domini, in qua misericordia et 
veritas obviaverunt sibi. 

Tentatio Christi eruditio christiani 
est; imitatores enim magistri debent esse 
discipuli, non in faciendis miraculis, 
quae nemo exigit, sed in custodienda 
humilitate atque patientia, ad quae nos 
Dominus invitavit suo exemplo. 

Magnus bonorum labor est, mores to- 
lerare contrarios, quibus qui non offen- 

ditur, parum proficit; tantum enim tor- 
quet justum alieni peccati iniquitas, 
quantum a sua recedit. 

Quomodo radix omnium malorum 
cupiditas est, sic radix omnium bono- 
rum caritas est. 

Bona est peccati confessio, si et cu- 
ratio consequatur; nam quid prodest te- 
tegere plagam et non adhibere medici- 
nam ? 

Potest homo invitus amittere tempo- 
ralia bona, nunquam vero nisi volens 
perdit aeterna. 

Mala mors putanda non est, quam 
bona vita praecesserit; non enim facit 
malam mortem nisi quod sequitur mor- 
tem. Non enim curandum est multum 
necessario morituris, quid accidat, ut 
moriantur, sed moriendo quo ire cogan- 
tur. 
` Tunc hominem concludit profundi- 
tatis iniquitas, quando non solum im- 
mersus peccatis jacet, sed etiam volens 
ea defendere perdit confessionem et adi- 
tum confessionis. 

Melior est tristitia iniqua patientis, 
quam laetitia iniqua facientis. 

IV. State et galeam salutis assu- 
mite. 


Patientia Dei magna est, qua parcit 
contemptus, parcit etiam negatus, et ma- 
gis vult vitam peccatoris quam mortem ; 
eruditio est poenitudinis et oblatio cor- 
rectionis, nec ulla Christi opera a mi- 
sericordia vacant, quoniam homini et 
indulgentia consulit et flagello. 

Prima divini muneris gratia est, ut 
erudiat nos ad nostrae humilitatis con- 
fessionem, et agnoscere faciat, quod si 
quid boni facimus, per illum possumus. 

Sicut enim fundamentum corporeae 
fabricae in imo est, ita fundamentum 
fabricae spiritalis in summo est; terrena 
aedificatio a terra incipit, coelestis ex- 
structio a superno crescit exordio. 

,lotum bonum quod habemus ab ar- 
tifice nostro habemus. Sed si hoc in no- 
bis est quod ipsi fecimus, inde damna- 
bimur, si autem hoc quod Deus fecit, 
inde coronabimur. 

Nemo tam eruditus, nemo tam doctus 
est, qui superna illustratione non egeat ; 

non enim ulla ita divinorum bonorum 
augmenta sufficiunt, ut non semper su- 
persit quod mens rationalis et intelli- 
gendum desideret et gerendum. 

Ad coelestis Hierusalem non ascen- 
dunt consortium, nisi qui toto corde 
profitentur, non proprii operis, sed di- 
vini esse muneris, quod ascendunt. 

Tota fidelium salus, tota patientiae 
fortitudo ad eum, qui in sanctis suis 
mirabilis est, referenda est, quia nisi in 
illis dominus esset, furori impiorum 
fragilitas succumberet humana. 

Tales nos amat Deus, quales futuri 
sumus ipsius dono, non quales nostro 
merito. 

Divinitas verbi aequalis patri facta 
est particeps mortalitatis nostrae, non de 
suo sed de nostro, ut et nos efficeremur 
participes deitatis ejus, non de nostro 
sed de ipsius. 

Lex Christi perfectio est caritatis, qua 
Deus proximusque diligitur, et per quam 
dicitur conditori legis: dimitte nobis 
debita nostra, sicut et nos dimittimus 
debitoribus nostris. Bene autem exspe- 
ctat promissionem Dei, qui mandata 

ejus exequitur, nec frustra sperat par- 
cendum peccatis suis, qui üignoscit 
alienis. 

In magna egestate sunt, qui de ini- 
quitate divites justitiae opes et sapien- 
tiae non habent; qui autem Domino ser- 
viunt, ea bona acquirunt, quae perire 
non possunt. 

. Diabolus superbus hominem super- 
bientem perduxit ad mortem; Christus 
humilis hominem obedientem reduxit 
ad vitam, quia sicut ille elatus cecidit 
et dejecit consentientem, sic iste humi- 
liatus surrexit et erexit credentem. 

Ad peccandum homo abundat pro- 
pria facultate, ad agendum autem bo- 
num non sufficit, nisi ab illo justificetur, 
qui solus justus est. 

Animus male sibi conscius, dum vi- 
detur sibi nullam poenam pati, credit 
quia non judicet Deus, cum abuti pa- 
tientia Dei et non intelligere parcentis 
benignitatem, jam sit magna damnatio. 

Sicut non est a carne sed supra car- 
nem, quod eam facit vivere, sic non 
est ab anima sed supra animam, quod 
eam facit vivere beate, quia ut vita car- 

nis anima est, ita beata vita hominis 
Deus est. 

Bene currit ad remissionem pecca- 
torum, qui displicet sibi; apud enim 
justum judicem qui se accusat excusat. 

Prima salus est declinare peccatum, 
secunda non desperare de venia; nam 
ipse se in aeternum perimit, qui apud 
misericordem judicem ad poenitentiae 
remedia non recurrit. 

Debetur merces bonis operibus, si 
fiant, sed gratia, quae non debetur, prae- 
cedit ut fiant. 


V. State et gladium spiritus assu- 
mite, quod est verbum Dei. 


Sicut stellas coeli non extinguit nox, 
sic mentes fidelium adhaerentes firma- 
mento sacrae scripturae non obscurat 
mundana iniquitas. 

Beata vita est gaudium de veritate, 
quod Deus est, sed multis veritas odiosa 
est, quia audire nolunt docentem, et 
nolentes falli, volunt mendacia sua ve- 
ritatem videri; quibus juste retribuitur, 

ut ipsi veritatem non lateant, ipsos au- 
tem lateat veritas. 

Auditor verbi similis esse debet ani- 
malibus, quae ab hoc quod ruminant 
munda esse dicuntur, et non pigeat cogi- 
tare de iis, quae in alvo cordis accepit, 
et cum audit sit similis edenti, cum vero 
audita in memoriam revocat, sit similis 
ruminanti. 

Bonum est a veritate vinci. Ad cor- 
reptionem superet veritas nolentem, nam 
et invitum ipsa superabit. 

Nihil Deus jubet, quod sibi prosit, 
sed illi, cui jubet; ideo verus est do- 
minus, qui servo non indiget et quo 
servus indiget. | 

Aliud est migrare corpore, aliud cor- 
de; migrat corpore, qui motu corporis 
mutat locum, migrat corde, qui motu 
cordis mutat affectum. Si aliud amabas, 
non es nisi ubi eras. 

Sicut corpori noxium est, escam cor- 
poream non posse percipere, ita animae 
periculosum est spiritales delicias fasti- 
dire. 

Ita non amittitur corporis sanctitas 
manente animi sanctitate etiam op- 

presso corpore, sicut amittitur corporis 
sanctitas violata animi puritate etiam 
corpore intacto. 

Justo judicio Dei datur plerumque 
peccatoribus potestas, qua sanctos ip- 
sius persequantur, ut qui spiritu Dei 
juvantur et aguntur, fiant per laborum 
exercitia clariores. 

Ad hoc excoquuntur homines tribu- 
lationibus, ut vasa electionis evacuen- 
tur nequitia et impleantur gratia. 

Profectus fidelium sine tentatione 
non evenit, neque sibi quisquam inno- 
tescit nisi probationis examine, nec co- 
ronabitur nisi qui vicerit, nec vincet 
nisi qui certaverit, nec certabit nisi ini- 
micum habens et tentationi resistens. 

-Meliores sunt, qui diabolum perse- 
quentem fugiunt, quam qui praeeuntem 
sequuntur, quia utilius est, eum ho- 
stem habere, quam participem. 

Nulla infelicitas frangit, quem nulla 
felicitas corrumpit. 

Non acceditur ad altitudinem Dei, 
nisi per humilitatem, cui propinquat 
subditus, longe ab ea recedit elatus. 

Adhaerens Deo et semper ejus fa- 

ciens voluntatem nunquam a suo habi- 
tatore deseritur, et si quaedam dura et 
adversa patiatur, non derelinquitur sed 
probatur. 

Melior est in malis factis humilis 
confessio, quam in bonis superba glo- 
riatio. 

Rationalis anima est domina corporis 
sui, quae inferiori non bene imperabit, 
nisi superiori se Deo tota caritatis sub- 
jectione servierit. 

Lex data est, ut gratia quaereretur, 
gratia data est, ut lex impleretur; neque 
enim suo vitio non implebatur, sed vitio 
prudentiae carnis, quod vitium per le- 
gem demonstrandum, per gratiam sa- 
nandum fuit. 


VI. State per omnem orationem 
et obsecrationem orantes omni 
tempore in spiritu et in ipso vi- 
gilantes in omni instantia. 


Quid supplicaturus Deo locum aptum 
requiris? Interiora tua munda, et omni 
inde mala cupiditate repulsa praepara 

tibi in cordis tui pace secretum. Volens 
in templo orare, in te ora et ita age 
semper, ut Dei templum sis; ibi enim 
Deus exaudit, ubi habitat. 

Quisquis bene cogitat, quae voveat 
Deo et quae vovendo persolvat, seipsum 
voveat et reddat. Hoc exigitur, hoc 
debetur. Imago caesaris reddatur caesari, 
imago Dei reddatur Deo. Sed sicut vi- 
dendum est, quid offeras et cui offeras, 
ita etiam considerandum est, ubi offe- 
ras, quia veri sacrificii extra catholicam 
ecclesiam locus non est. 

Nemo est, cujus animam corrupti- 
bile corpus et inhabitatio terrena non 
aggravet, sed nitendum est, ut carnis 
cupiditates spiritus vigore superentur, 
et interior homo, qui semper sibi sentit 
resisti, semper de divino auxilio ex- 
spectet adjuvari. 

Rectus est et bene invocat Deum, 
qui in omnibus malis, quae patitur, se 
accusat, non Deum, et in bonis, quae 
facit, non se laudat sed Deum. Sicut 
enim repellit Deus peccata sua Uefen- 
dentem, sic recipit confitentem. 

Recte in Dei laudem psallit, cujus 

opera cum voce concordant; nam finito 
carmine vox tacet. In bonis autem aceti- 
bus vita permanens nunquam reticet ejus 
gloriam, quem in se gaudet operari. 


Clamor ad Deum est intentio cordis 
et flagrantia delectionis, quia semper pe- 
titur, quod semper optatur. Hoc autem 
Deo absconditum non est, quoniam ad 
ipsum redit, quod ab ipso procedit. 


Bonum est sursum habere cor, non 
tamen ad seipsum, quod est superbiae, 
sed ad Deum, quod est obedientiae. 

Non est desperandum de malis, sed 
pro ipsis, ut boni fiant, studiosius sup- 
plicandum, quia numerus sanctorum 
semper de numero impiorum auctus est. 


Remedia conversionis ad Deum nul- 
lis cunctationibus sunt differenda, ne 
tempus correctionis pereat tarditate ; 
qui enim poenitenti promisit indulgen- 
tiam, dissimulanti diem crastinam non 
spopondit. 

Nullae poenae graviores sunt, quam 
malae conscientiae, in qua, cum non 
habetur Deus, consolatio non invenitur, 
et ideo invocandus est liberator, ut 

Hamacher, armatura Dei. Ed. I. 20) 

quem tribulatio exercuit ad confessio- 
nem, confessio perducat ad veniam. 

Nullus miser de qualicumque miseria 
liberatur, nisi qui Dei misericordia 
praevenitur. 

Divitiis, floribus et majorum nobi- 
litate te jactas, et exultas de patria et 
pulchritudine corporis et honoribus, qui 
tibi ab hominibus deferuntur, respice 
te ipsum , quia mortalis es et quia terra 
es et in terram ibis. Circumspice eos, 
qui ante te similibus splendoribus ful- 
sere. Ubi sunt, quos ambiebant civium 
potentatus? ubi insuperabiles impera- 
tores? ubi qui conventus disponebant 
et festa? ubi exercituum duces? Nunc 
omnia pulvis, nunc omnia favillae, nunc 
in paucis versibus eorum vitae memoria 
est. Respice sepulcra et vide quis servus 
quis dominus, quis pauper, quis dives? 
Discerne si potes vinctum a rege, fortem 
à debili, pulchrum a deformi. Memor 
sis itaque ne extollaris aliquando; me- 
mor autem eris, si teipsum respexeris. 

Nemo fidelium quamvis multum pro- 
fecerit, dicat: sufficit mihi; qui enim 
hoc dixerit, remansit et haesit in via 

ante finem, qui non perseveraverit us- 
que ad finem. 

Ideo plerumque in sermone copiosa 
est egestas humanae intelligentiae, quia 
plus loquitur inquisitio quam inventio, 
et longior est petitio quam impetratio. 

Judica Domine, nocentes me, ex- 
pugna impugnantes me, apprehende 
arma et scutum et exurge in adjutorium 
mihi (Ps. 34). 

Jubes continentiam , 
Da, Domine, quod jubes et jube quod vis. 


O. A. M. D. G. 

